
2 DE BELLO GALLICO 

sMatrona et Sequana dividit. Horum omnium for- 
tissimi sunt Belgae, propterea quod a cultu atque 
humanitate provinciae longissime absunt, minimeque 
ad eos mercatores saepe commeant atque ea, quae 
ad effeminandos animos pertinent, important, proxi- 
mique sunt Germanis, qui trans Rhenum incolunt, 

4 quibuscum continenter bellum gerunt. Qua de causa 
Helvetii quoque reliquos Gallos virtute praecedunt, 
quod fere cotidianis proeliis cum Germanis conten- 
dunt, cum aut suis finibus eos prohibent, aut ipsi 

sin eorum finibus bellum gerunt. Eorum una pars, 
quam Gallos obtinere dictum est, initium capit 
a flumine Rhodano; continetur Garumna flumine, 
Oceano, finibus Belgarum; attingit etiam ab Se- 
quanis et Helvetiis flumen Rhenum; vergit ad sep- 

6tentriones. Belgae ab extremis Galliae finibus 
oriuntur; pertinent ad inferiorem partem fluminis 
Rheni ; spectant in septentrionem et orientem solem. 

7 Aquitania a Garumna flumine ad Pyrenaeos montes 
et eam partem Oceani, quae est ad Hispaniam, 
pertinet; spectat inter occasum solis et septentriones. 
2. Apud Helvetios longe nobilissimus fuit et 
ditis8imus Orgetorix. Is M. Messala et M. Pisono 
consulibus regni cupiditate inductus coniurationem 
nobilitatis fecit et civitati persuasit, ut de finibus 

^suis cum omnibus copiis exirent: perfacile esse, 
cum virtute omnibus praestarent, totius Galliae im- 

aperio potiri. Id hoc facilius eis persuasit, quod 
undique loci natura Helvetii continentur: una ex 
parte flumine Rheno, latissimo atque altissimo, qui 
agrum Helvetium a Germanis dividit; altera ex 

parte monte Iura altissimo, qui est inter Sequanos 
et Helvetios; tertia lacu Lemanno et flumine Rho- 
dano, qui provinciam nostram ab Helvetiis dividit. 
His rebus fiebat, ut et minus late vagarentur eti 
minus facile finitimis bellum inferre possent, quo 
aperte homines bellandi cupidi magno dolore afficie- 
bantur; pro multitudine autem hominum et pros 
gloria belli atque fortitudinis angustos se fines ha- 
bere arbitrabantur , qui in longitudinem milia pas- 
suum ccxl, in latitudinem clxxx patebant. 

3. His rebus adducti et auctoritate Orgetorigis 
permoti constituerunt ea , quae ad proficiscendum 
pertinerent , comparare, iumentorum et carrorum 
quam maximum numerum co&nere, sementes quam 
maximas facere, ut in itinere copia frumenti sup- 
peteret, cum proximis civitatibus pacem et amici- 
tiam confirmare. Ad eas res conficiendas biennium 2 
sibi satis esse duxerunt: in tertium annum profec- 
tionem lege confirmant. [Ad eas res conficiendas] 
Orgetorix [deligitur. Is] sibi legationem ad civitates 3 
suscepit. In eo itinere persuadet Castico, Catamanta- 4 
loedis filio, Sequano, cuius pater regnum in Sequanis 
multos annos obtinuerat et a senatu populi Romani 
amicus appellatus erat, ut regnum in civitate sua 
occuparet, quod pater ante habuerat; iteraque Dum-5 
norigi Aeduo, fratri Divitiaci, qui eo tempore prin- 
cipatum in civitate obtinebat ac maxime plebi 
acceptus erat, ut idem conaretur, persuadet eique 
filiam suam in matrimonium dat. Perfacile factu« 
esse illis probat conata perficere, propterea quod 
ipse suae civitatis imperium obtenturus esset: non 

7 esse dubium, quin totius Galliae plurimum Helvetii 
possent; se suis copiis suoque exercitu illis regna 

8 conciliaturum confirmat. Hac oratione adducti inter 
se fidem et iusiurandum dant et regno occupato 
per tres potentissimos ac firmissimos populos totius 
Galliae sese potiri posse sperant. 

4. Ea res est Helvetiis per indicium enuntiata. 
Moribus suis Orgetorigem ex vinculis causam di- 
cere coegerunt. Damnatum poenam sequi oportebat, 

2ut igni cremaretur. Die constituta causae dictionis 
Orgetorix ad iudicium omnem suam familiam, ad 
hominum milia decem, undique coegit et omnes 
clientes obaeratosque suos, quorum magnum nu- 
merum babebat, eodem conduxit: per eos, ne causam 

3 diceret, se eripuit. Cum civitas ob eam rem incitata 
armis ius suum exsequi conaretur, multitudinemque 
hominum ex agris magistratus cogerent, Orgetorix 
mortuus est; neque abest suspicio, ut Helvetii ar- 
bitrantur, quin ipse sibi mortem consciverit. 

5. Post eius mortem nihilo minus Helvetii id, 
quod constituerant, facere conantur, ut e finibus 

zsuis exeant. Ubi iam se ad eam rem paratos esse 
arbitrati sunt, oppida sua omnia, numero ad duo- 
decim, vicos ad quadringentos, reliqua privata aedi- 

s ficia incendunt, frumentum omne, praeterquam quod 
secum portaturi erant, comburunt, ut domum redi- 
tionis spe sublata paratiores ad omnia pericula 
subeunda essent, trium mensium molita cibaria sibi 

*quemque domo efferre iubent. Persuadent Rauracis 
et Tulingis et Latovicis finitimis, uti eodem usi 
consilio oppidis suis vicisque exustis una cum iis 

proficiscantur, Boiosque, qui trans Rhenum inco- 
luerant et in agmm Noricum transierant Noreiamque 
oppugnarant, receptos ad se socios sibi adsciscunt. 

6. Erant omnino itinera duo, quibus itineribus 
domo exire possent: unum per Sequanos, angustum 
et difficile, inter montem Iuram et flumen Rhoda- 
num, vix qua singuli carri ducerentur; mons autem 
altissimus impendebat, ut facile perpauci prohibere 
possent: alterum per provinciam nostram, multo» 
facilius atque expeditius, propterea quod inter fines 
Helvetiorum et Allobrogum, qui nuper pacati erant, 
Rhodanus fluit isque nonnullis locis vado transitur. 
Extremum oppidum Allobrogum est proximumques 
Helvetiorum finibus Genava. Ex eo oppido pons 
ad Helvetios pertinet. Allobrogibus sese vel per- 
suasuros, quod nondum bono animo in populum 
Romanum viderentur, existimabant, vel vi coac- 
turos, ut per suos fines eos ire paterentur. Omnibus4 
rebus ad profectionem comparatis diem dicunt, qua 
die ad ripam Rhodani omnes conveniant. Is dies erat 
a. d. V Kal. Apr. L. Pisone, A. Gabinio consulibus. 

7. Caesari cum id nuntiatum esset, eos per* 
provinciam nostram iter facere conari, maturat ab 
urbe proficisci et quam maximis potest itineribus 
in Galliam ulteriorem contendit et ad Genavam 
pervenit. Provinciae toti quam maximum potest2 
militum numerum imperat (erat omnino in Gallia 
ulteriore legio una), pontem, qui erat ad Genavam, 
iubet rescindi. Ubi de eius adventu Helvetii cer-3 
tiores facti sunt, legatos ad eum mittunt nobilissimos 
civitatis, cuius legationis Nammeius et Verucloetius 

principem locum obtinebant, qui dicerent, sibi esse 
in animo sine ullo maleiicio iter per provinciam 
facere, propterea quod aliud iter haberent nullum: 

4rogare, ut eius voluntate id sibi facere liceat. Caesar, 
quod raemoria tenebat L. Cassium consulem occisum 
exercitumque eius ab Helvetiis pulsum et sub iugum 

5inissum, concedendum non putabat; neque homines 
inimico animo data facultate per provinciam itineris 
faciundi temperaturos ab iniuria et maleficio exi- 

estimabat. Tamen, ut spatium intercedere posset, 
dum milites, quos imperaverat, convenirent, legatis 
respondit, diem se ad deliberandum sumpturum: 
si quid vellent, ad Id. April. reverterentur. 

8. Interea ea legione, quam secum habebat, 
militibusque, qui ex provincia convenerant, a lacu 
Lemanno , qua in flumen Rhodanum influit, ad 
montem Iuram, qui fines Sequanorum ab Helvetiis 
dividit, milia passuum decem novem murum in alti- 

studinem pedum sedecim fossamque perducit. Eo 
opere perfecto praesidia disponit, castella communit, 
quo facilius, si se invito transire conarentur, pro- 

shibere possit. Ubi ea dies, quam constituerat cum 
legatis, venit, et legati ad eum reverterunt, negat 
se more et exemplo populi Romani posse iter ulli 
per provinciam dare et, si vim facere conentur, 

* prohibiturum ostendit. Helvetii ea spe deiecti na- 
vibus iunctis ratibusque compluribus factis , alii 
vadis Rhodani, qua minima altitudo fluminis erat, 
nonnumquam interdiu, saepius noctu, si perrumpere 
possent conati, operis munitione et miiitum con- 
cursu et telis repulsi hoc conatu destiterunt. 



LIBER I, CAP. 7—10. 7 

9. Relinquebatur una per Sequanos via, qua 
Sequanis invitis propter angustias ire non poterant. 
His cum sua sponte persuadere non possent, legatos 2 
ad Dumnorigem Aeduum mittunt, ut eo depreca- 
tore a Sequanis impetrarent. Dumnorix gratia et& 
largitione apud Sequanos plurimum poterat et Hel- 
vetiis erat amicus, quod ex ea civitate Orgetorigis 
filiam in matrimonium duxerat, et cupiditate regni 
adductus novis rebus studebat et quam plurimas 
civitates suo beneficio habere obstrictas volebat. 
Itaque rem suscipit et a Sequanis impetrat, ut per 4 
fines suos Helvetios ire patiantur, obsidesque uti 
inter sese dent, perficit: Sequani, ne itinere Hel- 
vetios prohibeant; Helvetii, ut sine maleficio et in- 
iuria transeant. 

10. Caesari renuntiatur Helvetiis esse in animo 
per agrum Sequanorum et Aeduorum iter in San- 
tonum fines facere, qui non longe a Tolosatium 
finibus absunt, quae civitas est in provincia. Id sia 
fieret, intellegebat magno cum periculo provinciae 
futurum, ut homines bellicosos, populi Romani ini- 
micos, locis patentibus maximeque frumentariis fini- 
timos haberet. Ob eas causas ei munitioni, quams 
fecerat, T. Labienum legatum praefecit; ipse in 
Italiam magnis itineribus contendit duasque ibi 
legiones conscribit et tres, quae circum Aquileiam 
hiemabant, ex hibernis educit et, qua proximum iter 
in ulteriorem Galliam per Alpes erat, cum his 
quinque legionibus ire contendit. Ibi Centrones et* 
Graioceli et Caturiges locis superioribus occupatis 
itinere exercitum prohibere conantur. Compluribuss 

his proeliis pulsis ab Ocelo, quod est citerioris pro- 
vinciae extremum, in fines Vocontiorum ulterioris 
provinciae die septimo pervenit; inde in Allobrogum 
fines, ab Allobrogibus in Segusiavos exercitum ducit. 
Hi sunt extra provinciam trans Rhodanum primi. 

11. Helvetii iam per angustias et fines Sequa- 
norum suas copias traduxerant et in Aeduorum fines 

apervenerant eorumque agros populabantur. Aedui, 
cum se suaque ab iis defendere non possent, legatos 

s ad Caesarem mittunt rogatum auxilium : ita se omni 
tempore de populo Romano meritos esse, ut paene 
in conspectu exercitus nostri agri vastari, liberi 
eorum in servitutem abduci, oppida expugnari non 

idebuerint. Eodem tempore [Aedui] Ambarri, neces- 
sarii et consanguinei Aeduorum, Caesarem certiorem 
faciunt sese depopulatis agris non facile ab oppidis 

svim hostium prohibere. Item Allobroges, qui trans 
Rhodanum vicos possessionesque habebant, fuga se 
ad Caesarem recipiunt et demonstrant sibi praeter 

6agri solum nihil esse reliqui. Quibus rebus adductus 
Caesar non exspectandum sibi statuit, dum omnibus 
fortunis sociorum consumptis in Santonos Helvetii 
pervenirent. 

12. Flumen est Arar, quod per fines Aeduorum 
et Sequanorum in Rhodanum influit, incredibili le- 
nitate, ita ut oculis, in utram partem fluat, iudicari 
non possit. Id Helvetii ratibus ac lintribus iunctis 

s transibant. Ubi per exploratores Caesar certior factus 
est tres iam partes copiarum Helvetios id flumen 
traduxisse, quartam fere partem citra flumen Ararim 
reliquam esse, de tertia vigilia cum legionibus tribus 

e castris profectus ad eam partem pervenit, quae non- 
dum flumen transierat. Eos impeditos et inopinantes 3 
aggressusmagnampartem eorum concidit; reliqui sese 
fugae mandarunt atque in proximas silvas abdiderunt. 
Is pagus appellabatur Tigurinus : nam omnis civitas4 
Helvetia in quattuor pagos divisa est. Hic pagus unus, 5 
cum domo exisset patrum nostrorum memoria, L. Cas- 
sium consulem interfecerat et eius exercitum sub 
iugum miserat. Ita sive casu sive consilio deorumc 
immortalium, quae pars civitatis Helvetiae insignem 
calamitatem populo Romano intulerat, ea princeps 
poenas persolvit. Qua in re Caesar non solum pu-7 
blicas, sed etiam privatas iniurias ultus est, quod 
eius soceri L. Pisonis avum, L. Pisonem legatum, 
Tigurini eodem proelio, quo Cassium, interfecerant. 
13. Hoc proelio facto reliquas copias Helve- 
tiorum ut consequi posset, pontem in Arare facien- 
dum curat atque ita exercitum traducit. Helvetii* 
repentino eius adventu commoti, cum id, quod ipsi 
diebus xx aegerrime] confecerant, ut flumen trans- 
irent, illum uno die fecisse intellegerent, legatos ad 
eum mittunt; cuius legationis Divico princeps fuit, 
qui bello Cassiano dux Helvetiorum fuerat. Is itas 
cum Caesare egit: si pacem populus Romanus cum 
Helvetiis faceret, in eam partem ituros atque ibi 
futuros Helvetios, ubi eos Caesar constituisset atque 
esse voluisset; sin bello persequi perseveraret, re-4 
minisceretur et veteris incommodi populi Romani 
et pristinae virtutis Helvetiorum. Quod improviso s 
unum pagum adortus esset, cum ii, qui flumen 
transissent, suis auxilium ferre non possent, ne ob 

eam rem aut suae magnopere virtuti tribueret aut 

eipsos despiceret. Se ita a patribus maioribusque 
suis didicisse, ut raagis virtute quam dolo conten- 

7 derent aut insidiis niterentur. Quare ne committeret, 
ut is locus, ubi constitissent , ex calamitate populi 
Romani et internecione exercitus nomen caperet 
aut memoriam proderet. 

14. His Caesar ita respondit: eo sibi minus 
dubitationis dari, quod eas res, quas legati Helvetii 
commemorassent, memoria teneret, atque eo gravius 
ferre, quo minus merito populi Romani accidissent : 

2qui si alicuius iniuriae sibi conscius fuisset, non 
fuisse difficile cavere; sed eo deceptum, quod neque 
commissum a se intellegeret, quare timeret, neque 

ssine causa timendum putaret. Quod si veteris con- 
tumeliae oblivisci vellet, num etiam recentium iniu- 
riarum, quod eo invito iter per provinciam per vim 
temptassent, quod Aeduos, quodAmbarros, quodAllo- 

*brogas vexassent, memoriam deponere posse? Quod 
sua victoria tam insolenter gloriarentur quodque 
tam diu se impune iniurias tulisse admirarentur, 

seodem pertinere. Consuesse enim deos immortales, 
quo gravius homines ex commutatione rerum do- 
leant, quos pro scelere eorum ulcisci velint, his 
secundiores interdum res et diuturniorem impuni- 

6 tatem concedere. Cum ea ita sint, tamen, si obsides 
ab iis sibi dentur, uti ea, quae polliceantur, fac- 
turos intellegat, et si Aeduis de iniuriis, quas ipsis 
sociisque eorum intulerint , item si Allobrogibus 
satisfaciant , sese cum iis pacem esse facturum. 

?Divico respondit: Ita Helvetios a maioribus suis 

institutos esse, uti obsides accipere, non dare con- / 

suerint: eius rei populum Romanum esse testem. 
Hoc responso dato discessit. 

15. Postero die castra ex eo loco movent. 
Idem facit Caesar equitatumque omnem, ad nume- 
rum quattuor milium, quem ex omni provincia et 
Aeduis atque eorum sociis coactum habebat, prae- 
mittit, qui videant, quas in partes hostes iter fa- 
ciant. Qui cupidius novissimum agmen insecuti 2 
alieno loco cum equitatu Helvetiorum proelium 
committunt; et pauci de nostris cadunt. Quo proelios 
sublati Helvetii, quod quingentis equitibus tantam 
multitudinem equitum propulerant, audacius sub- 
sistere nonnumquam et novissimo agmine proelio 
nostros lacessere coeperunt. Caesar suos a proelio 4 
continebat ac satis habebat in praesentia hostem ra- 
pinis pabulationibus [populationibusjque prohibere. 
Ita dies circiter quindecim iter fecerunt, uti inter5 
novissimum hostium agmen et nostrum primum non 
amplius quinis aut senis milibus passuum interesset. 

16. Interim cotidie Caesar Aeduos frumentum, 
quod essent publice polliciti, flagitare. Nam propter 2 
frigora, quod Gallia sub septentrionibus, ut ante 
dictum est, posita est, non modo frumenta in agris 
matura non erant , sed ne pabuli quidem satis 
magna copia suppetebat; eo autem frumento, quods 
flumine Arare navibus subvexerat, propterea uti 
minus poterat, quod iter ab Arare Helvetii averte- 
rant, a quibus discedere nolebat. Diem ex die du-4 
cere Aedui: conferri, comportari, adesse dicere. 
Ubi se diutius duci intellexit et diem instare, quos 

die frumentum militibus metiri oporteret, convocatis 
eorum principibus, quorum magnam copiam in castris 
habebat, in his Divitiaco et Lisco, qui summo ma- 
gistratui praeerat, quem vergobretum appellant Aedui, 
qui creatur annuus et vitae necisque in suos habet 
Bpotestatem, graviter eos accusat, quod, cum neque 
emi neque ex agris sumi posset, tam necessario 
tempore, tam propinquis hostibus ab iis non sub- 
levetur, praesertim cum magna ex parte eorum 
precibus adductus bellum susceperit; multo etiam 
gravius, quod sit destitutus, queritur. 

17. Tum demum Liscus oratione Caesaris ad- 
ductus, quod antea tacuerat, proponit: esse non- 
nullos, quorum auctoritas apud plebem plurimum 
valeat, qui privatim plus possint quam ipsi magi- 

2 stratus. Hos seditiosa atque improba oratione multi- 
studinem deterrere, ne frumentum conferant; quod 

praestare debeat, si iam principatum Galliae obti- 

nere non possint, Gallorum quam Romanorum imperia 
4 perferre ; neque dubitare debeant, quin, si Helvetios 

superaverint Romani, una cum reliqua Gallia Aeduis 
slibertatem sint erepturi. Ab eisdem nostra consilia 

quaeque in castris gerantur hostrbus enuntiari: hos 
oa se coSrceri non posse. Quin etiam, quod neces- 

saria re coactus Caesari enuntiarit, intellegere sese, 

quanto id cum periculo fecerit, et ob eam causam, 

quam diu potuerit, tacuisse. 

18. Caesar hac oratione Lisci Dumnorigem, 
Divitiaci fratrem, designari sentiebat, sed, quod 
pluribus praesentibus eas res iactari nolebat, cele- 

ariter concilium diinittit, Liscum retinet. Quaerit ex 

solo ea, quae in conventu dixerat. Dicit liberius 
atque audacius. Eadem secreto ab aliis quaerit; 
reperit esse vera: ipsum esse Dumnorigem, summa 3 
audacia, magna apud plebem propter liberalitatem 
gratia, cupidum rerum novarum. Complures annos 
portoria reliquaque omnia Aeduorum vectigalia 
parvo pretio redempta habere, propterea quod illo 
licente contra liceri audeat nemo. His rebus et 4 
suam rem familiarem auxisse et facultates ad lar- 
giendum magnas comparasse; magnum numerum 5 
equitatus suo sumptu semper alere et circum se 
habere, neque solum domi, sed etiam apud fini- 6 
timas civitates largiter posse atque huius potentiae 
causa matrem in Biturigibus homini illic nobilis- 
simo ac potentissimo collocasse, ipsum ex Helvetiis 7 
uxorem habere, sororem ex matre et propinquas 
suas nuptum in alias civitates collocasse. Favere 8 
et cupere Helvetiis propter eam affinitatem, odisse 
etiam suo nomine Caesarem et Romanos , quod 
eorum adventu potentia eius deminuta, et Divitiacus 
frater in antiquum locum gratiae atque honoris sit 
restitutus. Si quid accidat Romanis, summam in y 
spem per Helvetios regni obtinendi venire; imperio 
populi Romani non modo de regno, sed etiam de 
ea, quam habeat, gratia desperare. Reperiebat etiam 10 
in quaerendo Caesar, quod proelium equestre ad- 
versum paucis ante diebus esset factum, initium 
eius fugae factum a Dumnorige atque eius equi- 
tibus (nam equitatui, quem auxilio Caesari Aedui 
miserant, Dumnorix praeerat) : eorum fuga reliquum 
esse equitatum perterritum. 

19. Quibus rebus cognitis, cum ad has suspi- 
ciones certissimae res accederent, quod per fines 
Sequanorum Helvetios traduxisset, quod obsides 
inter eos dandos curasset, quod ea omnia non modo 
iniussu suo et civitatis, sed etiam inscientibus ipsis 
fecisset, quod a magistratu Aeduorum accusaretur, 
satis esse causae arbitrabatur, quare in eum aut 
ipse animadverteret, aut civitatem animadvertere 

siuberet. His omnibus rebus unum repugnabat, quod 
Divitiaci fratris summum in populum Romanum stu- 
dium, summam in se voluntatem, egregiam fidem, 
iustitiam, temperantiam cognoverat; nam, ne eius 
supplicio Divitiaci animum offenderet, verebatur. 

3 Itaque prius, quam quidquam conaretur, Divitiacum 
ad se vocari iubet et cotidianis interpretibus re- 
motis per C. Valerium Procillum, principem Galliae 
provinciae, familiarem suum, cui summam omnium 

4rerum fidem habebat, cum eo colloquitur; simul 
commonefacit, quae ipso praesente in concilio Gal- 
lorum de Dumnorige sint dicta, et ostendit, quae 

sseparatim quisque de eo apud se dixerit. Petit 
atque hortatur, ut sine eius offensione animi vel 
ipse de eo causa cognita statuat, vel civitatem sta- 
tuere iubeat. 

20. Divitiacus multis cum lacrimis Caesarem 
complexus obsecrare coepit, ne quid gravius in 

^fratrem statueret: scire se illa esse vera, nec quem- 
quam ex eo plus quam se doloris capere, propterea 
quod, cum ipse gratia plurimum domi atque in 
reliqua Gallia, ille minimum propter adulescentiam 
posset, per se crevisset; quibus opibus ac nervis 

non solum ad minuendam gratiam, sed paene ad 
perniciem suam uteretur. Sese tamen et amores 
fraterno et existimatione vulgi commoveri. Quod si 4 
quid ei a Caesare gravius accidisset, cum ipse eum 
locum amicitiae apud eum teneret, neminem existi- 
maturum non sua voluntate factum ; qua ex re 
futurum, uti totius Galliae animi a se averterentur. 
Haec cum pluribus verbis flens a Caesare peteret, 5 
Caesar eius dextram prendit ; consolatus rogat, 
finem orandi faciat ; tanti eius apud se gratiam 
esse ostendit, uti et reipublicae iniuriam et suum 
dolorem eius voluntati ac precibus condonet. Dum- 6 
norigem ad se vocat, fratrem adhibet; quae in eo 
reprehendat, ostendit; quae ipse intellegat, quae ci- 
vitas queratur, proponit; mouet, ut in reliquum 
tempus omnes suspiciones vitet; praeterita se Divi- 
tiaco fratri condonare dicit. Dumnorigi custodes 
ponit, ut, quae agat, quibuscum loquatur, scire 
possit. 

21. Eo^em die ab exploratoribus certior factus 
hostes sub monte consedisse milia passuum ab ip- 
sius castris octo, qualis esset natura montis et qualis 
in circuitu ascensus, qui cognoscerent, misit. Re-2 
nuntiatum est facilem esse. De tertia vigilia Titum 
Labienum, legatum pro praetore, cum duabus legio- 
nibus et iis ducibus, qui iter cognoverant, summum 
iugum montis ascendere iubet; quid sui consilii 
sit, ostendit. Ipse de quarta vigilia codem itinere,3 
quo hostes ierant, ad eos contendit equitatumque 
omnem ante se mittit. P. Considius, qui rei militaris4 
peritissimus habebatur et in exercitu L. Sullae 

et postea in M. Crassi fuerat, cum exploratoribus 
praemittitur. 

22. Prima luce, cum summus mons a Labieno 
teneretur, ipse ab hostium castris non longius mille 
et quingentis passibus abesset, neque, ut postea ex 
captivis comperit, aut ipsius adventus aut Labieni 

2C0gnitus esset, Considius equo admisso ad eum 
accurrit, dicit montem, quem a Labieno occupari 
voluerit, ab hostibus teneri: id se a Gallicis armis 

3atque insignibus cognovisse. Caesar suas copias 
in proximum collem subducit, aciem instruit. La- 
bienus, ut erat ei praeceptum a Caesare, ne proelium 
committeret, nisi ipsius copiae prope hostium castra 
visae essent, ut undique uno tempore in hostes 
impetus fieret, monte occupato nostros exspectabat 

4proelioque abstinebat. Multo denique die per ex- 
ploratores Caesar cognovit et montem a suis teneri 
et Helvetios oastra movisse et Considium timore 
perterritum, quod non vidisset, pro viso sibi re- 

5nuntiasse. Eo die quo consuerat intervallo hostes 
sequitur et milia passum tria ab eorum castris 
castra ponit. 

23. Postridie eius diei, quod omnino biduum 
supererat, cum exercitui frumentum metiri opor- 
teret, et quod a Bibracte, oppido Aeduorum longe 
maximo et copiosissimo, non amplius milibus pas- 
suum xvin aberat, rei frumentariae prospiciendum 
existimavit; iter ab Helvetiis avertit ac Bibracte 

zire contendit Ea res per fugitivos L. Aemilii, de- 

s curionis equitum Gallorum, hostibus nuntiatur. Hel- 

vetii, seu quod timore perterritos Romanos discedere 

a se existimarent, eo magis, quod pridie superio- 
ribus locis occupatis proelium non commisissent, 
sive eo, quod re frumentaria intercludi posse con- 
fiderent, commutato consilio atque itinere converso 
nostros a novissimo agmine insequi ac lacessere 
coeperunt. 

24. Postquam id animum advertit, copias suas 
Caesar in proximum collem subducit equitatumque, 
qui sustineret hostium impetum, misit. Ipse interim 2 
in colle medio triplicem aciem instruxit legionum 
quattuor veteranarum; supra eas in summo iugos 
duas legiones, quas in Gallia citeriore proxime 
conscripserat, et omnia auxilia collocari ac totum 
montem hominibus compleri et interea sarcinas in 
unum locum conferri et eum ab his, qui in supe- 
riore acie constiterant, muniri iussit. Helvetii cum4 
omnibus suis carris secuti impedimenta in unum 
locum contulerunt; ipsi confertissima acie reiecto 
nostro equitatu phalange facta sub primam nostram 
aciem successerunt. 

25. Caesar primum suo, deinde omnium ex 
conspectu remotis equis, ut aequato omnium peri- 
culo spem fugae tolleret, cohortatus suos proelium 
commisit. Milites e loco superiore pilis mississ 
facile hostium phalangem perfregerunt. Ea disiecta 
gladiis destrictis in eos impetum fecerunt. Galliss 
magno ad pugnam erat impedimento, quod pluribus 
eorum scutis uno«ictu pilorum transfixis et colli- 
gatis , cum ferrum se inflexisset, neque evellere 
neque sinistra impedita satis commode pugnare 
poterant, multi ut diu iactato brachio praeoptarent* 

Caesar. I. b. G. 2 

scutum manu emittere et nudo corpore pugnare* 

sTandem vulneribus defessi et pedem referre et, 
quod mons suberat circiter mille passuum, eo se 

6recipere coeperunt. Capto monte et succedentibus 
nostris Boii et Tulingi, qui hominum milibus cir- 
citer xv agmen hostium claudebant et novissimis 
praesidio erant, ex itinere nostros latere aperto 
aggressi circumvenire ; et id conspicati Helvetii, qui 
in montem sese receperant, rursus instare et proe- 
lium redintegrare coeperunt. Romani conversa signa 

7bipartito intulerunt: prima et secunda acies, ut 
victis ac summotis resisteret, tertia, ut venientes 
sustineret. 

26. Ita ancipiti proelio diu atque acriter pu- 
gnatum est. Diutius cum sustinere nostrorum im- 
petus non possent, alteri se, ut coeperant, in montem 
receperunt, alteri ad impedimenta et carros suos 

2 se contulerunt. Nam hoc toto proelio, cum ab hora 
septima ad vesperum pugnatum sit, aversum hostem 

svidere nemo potuit. Ad multam noctem etiam ad 
impedimenta pugnatum est, propterea quod pro vallo 
carros obiecerant et e loco superiore in nostros 
venientes tela coniciebant, et nonnulli inter carros 
rotasque mataras ac tragulas subiciebant nostrosque 

4 vulnerabant. Diu cum esset pugnatum, impedimentis 
castrisque nostri potiti sunt. Ibi Orgetorigis filia 

satque unus e filiis captus est Ex eo proelio cir- 
citer hominum milia cxxx superfuerunt eaque tota 
nocte continenter ierunt : nullam partem noctis 
itinere intermisso in fines Lingonum die quarto 
pervenerunt, cum et propter vulnera militum et 

propter sepulturam occisorum nostri triduum morati 
eos sequi non potuissent. Caesar ad Lingonas lit-e 
teras nuntiosque misit, ne eos frumento neve alia 
re iuvarent: qui si iuvissent, se eodem loco, quo 
Helvetios, habiturum. Ipse triduo intermissQ cum 
omnibus copiis eos sequi coepit. 

27. Helvetii omnium rerum inopia adducti le- 
gatos de deditione ad eum miserunt. Qui cum euma 
in itinere convenissent seque ad pedes proiecissent 
suppliciterque locuti flentes pacem petissent, atque 
eos in eo loco, quo tum essent, suum adventum 
exspectare iussisset, paruerunt. Eo postquamCaesars 
pervenit, obsides, arma, servos, qui ad eos perfu- 
gissent, poposcit. Dum ea conquiruntur et confe-* 
runtur, nocte intermissa circiter hominum milia vi 
eius pagi, qui Verbigenus appellatur, sive timore 
perterriti , ne armis traditis supplicio afficerentur, 
sive spe salutis inducti, quod in tanta multitudine 
dediticiorum suam fugam aut occultari aut omnino 
ignorari posse existimarent, prima nocte castris Hel- 
vetiorum egressi ad Rhenum finesque Germanorum 
contenderunt. 

28. Quod ubi Caesar resciit, quorum per fines 
ierant, his, uti conquirerent et reducerent, si sibi 
purgati esse vellent, imperavit: reductos inhostiuma 
numero habuit; reliquos omnes obsidibus, armis, 
perfugis traditis in deditionem accepit. Helvetios, 3 
Tulingos, Latovicos in fines suos, unde erant pro- 
fecti , reverti iussit , et quod omnibus fructibus 
amissis domi nihil erat, quo famem tolerarent, 
Allobrogibus imperavit, ut iis frumenti copiam 

2* 

facerent: ipsos oppida vicosque, quos incenderant, 
±restituere iussit. Id ea maxime ratione fecit, quod 
noluit eum locum, unde Helvetii discesserant, va- 
care, ne propter bonitatem agrorum Germani, qui 
trans Rhenum incolunt, e suis finibus in Helvetiorum 
fines transirent et finitimi Galliae provinciae Allo- 
sbrogibusque essent. Boios petentibus Aeduis, quod 
egregia virtute erant cogoiti , ut in finibus suis 
collocarent, concessit; quibus illi agros dederunt 
quosque postea in parem iuris libertatisque condi- 
cionem, atque ipsi erant, receperunt. 

29. In castris Helvetiorum tabulae repertae 
sunt litteris Graecis confectae et ad Caesarem re- 
latae, quibus in tabulis nominatim ratio confecta 
erat, qui numerus domo exisset eorum, qui arma 
ferre possent, et item sep^ratim pueri, senes mu- 

2 lieresque. Quarum omnium rerum summa erat 
capitum Helvetiorum milia cclxiii, Tulingorum 
milia xxxvi, Latovicorum xihi, Rauracorum xxm, 
Boiorum xxxii; ex his qui arma ferre possent, 
ad milia nonaginta duo. Summa omnium fuerunt 

8 ad milia ccclxviii. Eorum, qui domum redierunt, 
censu habito, ut Caesar imperaverat, repertus est 
numerus milium c et x. 

30. Bello Helvetiorum confecto totius fere Gal- 
liae legati, principes civitatum, ad Caesarem gratu- 

2 latum convenerunt: intellegere sese, tametsi pro 
veteribus Helvetiorum iniuriis populi Romani ab 

3 his poenas bello repetisset, tamen eam rem non 
minus ex usu terrae Galliae quam populi Romani 
accidisse, propterea quod eo consilio florentissimis 

rebus domos suas Helvetii reliquissent, ut toti Gal- 
liae bellum inferrent imperioque potirentur locumque 
domicilio ex magna copia deligerent, quem ex omni 
Gallia opportunissimum ac fructuosissimum iudi- 
cassent, reliquasque civitates stipendiarias haberent. 
Petierunt, ut sibi concilium totius Galliae in diem4 
certam indicere idque Caesaris voluntate facere li- 
ceret: sese habere quasdam res, quas ex communi 
consensu ab eo petere vellent. Ea re permissa diem 5 
concilio constituerunt et iureiurando, ne quis enun- 
tiaret, nisi quibus communi consilio mandatum esset, 
inter se sanxerunt. 

31. Eo concilio dimisso iidem principes civi- 
tatum, qui ante fuerant, ad Caesarem reveiterunt 
petieruntque, uti sibi secreto [in occulto] de sua 
omniumque salute cum eo agere liceret. Ea re im-2 
petrata sese omnes flentes Caesari ad pedes proie- 
cerunt: non minus se id contendere et laborare, 
ne ea, quae dixissent, enuntiarentur, quam uti ea, 
quae vellent, impetrarent, propterea quod, si enun- 
tiatum esset, summum in cruciatum se venturos 
viderent. Locutus est pro his Divitiacus Aeduus:a 
Galliae totius factiones esse duas; harum alterius 
principatum tenere Aeduos, alterius Arvernos. Hi4 
cum tantopere de potentatu inter se multos annos 
contenderent, factum esse, uti ab Arvernis Sequa- 
nisque Germani mercede arcesserentur. Horums 
primo circiter milia xv Rhenum transisse; postea- 
quam agros et cultum et copias Gallorum homines 
feri ac barbari adamassent, traductos plures; nunc 
esse in Gallia ad centum et viginti milium numerum. 

6 Cum his Aeduos eorumque clientes semel atque iterum 
armis contendisse ; magnam calamitatem pulsos ac- 
cepisse, omnem nobilitatem, omnem senatum, omnem 

7equitatum amisisse. Quibus proeliis calamitatibus- 
que fractos, qui et sua virtute et populi Romani 
hospitio atque amicitia plurimum ante in Gallia po- 
tuissent, coactos esse Sequanis obsides dare nobi- 
lissimos civitatis et iureiurando civitatem obstringere, 
sese neque obsides repetituros neque auxilium a 
populo Romano imploraturos neque recusaturos, quo 
minus perpetuo sub illorum dicione atque imperio 

sessent. Unum se esse ex omni civitate Aeduorum, 
qui adduci non potuerit, ut iuraret aut liberos suos 

oobsides daret. Ob eam rem se ex civitate profu- 
gisse et Romam ad senatum venisse auxilium po- 
stulatum, quod solus neque iureiurando neque ob- 

10 sidibus teneretur. Sed peius victoribus Sequanis 
quam Aeduis victis accidisse, propterea quod Ario- 
vistus, iex Germanorum, in eorum finibus conse- 
disset tertiamque partem agri Sequani , qui esset 
optimus totius Galliae, occupavisset et nunc de 
altera parte tertia Sequanos decedere iuberet, pro- 
pterea quod paucis mensibus ante Harudum milia 
hominum xxim ad eum venissent, quibus locus ac 

nsedes pararentur. Futurum esse paucis annis, uti 
omnes ex Galliae finibus pellerentur, atque omnes 
Germani Rhenum transirent: neque enim conferen- 
dum esse Gallicum cum Germanorum agro, neque 
hanc consuetudinem victus cum illa comparandam. 

12 Ariovistum autem, ut semel Gallorum copias proelio 
vicerit, quod proelium factum sit Admagetobrigae, 

superbe et crudeliter imperare, obsides nobilissimi 
cuiusque liberos poscere et in eos omnia exempla 
cruciatusque edere, si qua res non ad nutum aut 
ad voluntatem eius facta sit. Hominem esse barba- 13 
rum, iracundum, temerarium; non posse eius im- 
peria diutius sustineri. Nisi si quid in Caesareu / 
populoque Romano sit auxilii, omnibus Gallis idem 
esse faciendum, quod Helvetii fecerint, ut domo 
emigrent, aliud domicilium, alias sedes, remotas a 
Germanis, petant fortunamque, quaecuraque accidatj 
experiantur. Haec si enuntiata Ariovisto sint, noni5 
dubitare, quin de omnibus obsidibus, qui apud eum 
sint, gravissimum supplicium sumat. Caesarem veli6 
auctoritate sua atque exercitus vel recenti victoria 
vel nomine populi Romani deterrere posse, ne maior 
multitudo Germanorum Rhenum traducatur, Galliam- 
que omnem ab Ariovisti iniuria posse defendere. 

32. Hac oratione ab Divitiaco habita omnes, 
qui aderant, magno fletu auxilium a Caesare petere 
coeperunt. Animadvertit Caesar unos ex omnibus^ 
Sequanos nihil earum rerum facere, quas ceteri 
facerent, sed tristes capite demisso terram intueri. 
Eius rei quae causa esset, miratus ex ipsis quaesiit. 3 
Nihil Sequani respondere, sed in eadem tristitia 
taciti permanere. Cum ab his saepius quaereret ne- 4 
que ullam omnino vocem exprimere posset, idem 
Divitiacus Aeduus respondit: hoc esse miseriorem 
et graviorem fortunam Sequanorum quam reliquo- 
rum, quod soli ne in occulto quidem queri neque 
auxilium implorare auderent absentisque Ariovisti 
crudelitatem , velut si coram adesset, horrerent, 

spropterea quod reliquis tamen fugae facultas dare- 
tur, Sequanis vero, qui intra fines suos Ariovistum 
recepissent, quorum oppida omnia in potestate eius 
essent, omnes cruciatus essent perferendi. 

33. His rebus cognitis Caesar Gallorum animos 
verbis confirmavit pollicitusque est sibi eam rem 
curae futuram: magnam se habere spem et bene- 
ficio suo et auctoritate adductum Ariovistum finem 

siniuriis facturum. Hac oratione habita concilium 
dimisit. Et secundum ea multae res eum hortaban- 
tur, quare sibi eam rem cogitandam et suscipien- 
dam putaret, imprimis, quod Aeduos, fratres con~ 
sanguineosque saepenumero a senatu appellatos, in 
servitute atque in dicione videbat Germanorum 
teneri eorumque obsides esse apud Ariovistum ac 
Sequanos intellegebat; quod in tanto imperio populi 
Romani turpissimum sibi et rei publicae esse arbi- 

8 trabatur. Paulatim autem Germanos consuescere 
Rhenum transire et in Galliam magnam eorum 
multitudinem venire populo Romano periculosum 

4 videbat, neque sibi homines feros ac barbaros tem- 
peraturos existimabat, quin, cum omnem Galliam 
occupavissent, ut ante Cimbri Teutonique fecissent, 
in provinciam exirent atque inde in Italiam conten- 
derent, praesertim cum Sequanos a provincia nostra 
Rhodanus divideret; quibus rebus quam maturrime 

5 occurrendum putabat. Ipse autem Ariovistus tantos 
sibi spiritus, tantam arrogantiam sumpserat, ut fe- 
rendus non videretur. 

34. Quamobrem placuit ei, ut ad Ariovistum 
legatos mitteret, qui ab eo postularent, uti aliquem 

locum medium utriusque colloquio deligeret: velle 
sese de republica et summis utriusque rebus cum 
eo agere. Ei legationi Ariovistus respondit: siquich 
ipsi a Caesare opus esset, sese ad eum venturum 
fuisse; si quid ille se velit, illum ad se venire opor- 
tere. Praeterea se neque sine exercitu in eas partess 
Galliae venire audere , quas Caesar possideret, 
neque exercitum sine magno commeatu atque moli- 
mento in unum locum contrahere posse. Sibi autem 4 
mirum videri, quid in sua Gallia, quam bello vi- 
cisset, aut Caesari aut omnino populo Romano 
negotii esset. 

35. His responsis ad Caesarem relatis iterum 
ad eum Caesar legatos cum his mandatis mittit: 
quoniam tanto suo populique Romani beneficios 
affectus, cum in consulatu suo rex atque amicus 
a senatu appellatus esset, hanc sibi populoque Ro- 
mano gratiam referret, ut in colloquium venire invi- 
tatus gravaretur neque de communi re dicendum 
sibi et cognoscendum putaret, haec esse, quae ab 
eo postularet: primum, ne quam multitudinem ho-s 
minum amplius trans Rhenum in Galliam traduceret; 
deinde obsides, quos haberet ab Aeduis, redderet 
Sequanisque permitteret, ut, quos illi haberent, vo- 
luntate eius reddere illis liceret ; neve Aeduos 
iniuria lacesseret, neve his sociisque eorum bellum 
inferret. Si id ita fecisset, sibi populoque Romano4 
perpetuam gratiam atque amicitiam cum eo futu- 
ram: si non impetraret, sese, quoniam M. Messala, 
M. Pisone consulibus senatus censuisset, uti, qui- 
cumque Galliam provinciam obtineret, quod com- 

modo reipublicae facere posset, Aeduos ceterosque 
amicos populi Romani defenderet, se Aeduorum 
iniurias non neglecturum. 

36. Ad haec Ariovistus respondit: ius esse belli, 
ut, qui vicissent, iis, quos vicissent, quemadmodum 
vellent, imperarent: item populum Romanum victis 
non ad alterius praescriptum, sed ad suum arbi- 

2trium imperare consuesse. Si ipse populo Romano 
non praescriberet, quemadmodum suo iure uteretur, 
non oportere sese a populo Romano in suo iure 

3 impediri. Aeduos sibi, quoniam belli fortunam temp- 
tassent et armis congressi ac superati essent, sti- 

ipendiarios esse factos. Magnam Caesarem iniuriam 
facere, qui suo adventu vectigalia sibi deteriora 

sfaceret. Aeduis se obsides redditurum non esse, 
neque iis neque eorum sociis iniuria bellum illa- 
turum, si in eo manerent, quod convenisset, stipen- 
diumque quotannis penderent; si id non fecissent, 
longe iis fraternum nomen populi Romani afuturum. 

6 Quod sibi Caesar denuntiaret se Aeduorum iniurias 
non neglecturum, neminem secum sine sua pernicie 

7 contendisse. Cum vellet, congrederetur: intellectu- 
rum, quid invicti Germani, exercitatissimi in armis, 
qui inter annos xmi tectum non subissent, virtute 
possent. 

37. Haec eodem tempore Caesari mandata re- 
ferebantur, et legati ab Aeduis et a Treveris venie- 

^bant: Aedui questum, quod Harudes, qui nuper in 
Galliam transportati essent, fines eorum popularen- 
tur : sese ne obsidibus quidem datis pacem Ariovisti 

sredimere potuisse; Treveri autem, pagos centum 

Sueborum ad ripam Rheni consedisse, qui Rhenum 
transire conarentur; his praeesse Nasuam et Cim- 
berium fratres. Quibus rebus Caesar vehementer4 
commotus maturandum sibi existimavit, ne, si nova 
manus Sueborum cum veteribus copiis Ariovisti sese 
coniunxisset, minus facile resisti posset. Itaque res 
frumentaria quam celerrime potuit comparata magnis 
itineribus ad Ariovistum contendit. 

38. Cum tridui viam processisset, nuntiatum 
est ei Ariovistum cum suis omnibus copiis ad occu- 
pandum Vesontionem. quod est oppidum maximum 
Sequanorum , contendere triduique viam a suis 
finibu8 profecisse. Id ne accideret, magnopere sibi 2 
praecavendum Caesar existimabat. Namque omniums 
rerum, quae ad bellum usui erant, summa erat in 
eo oppido facultas, idque natura loci sic munie-4 
batur, ut magnam ad ducendum bellum daret fa- 
cultatem, propterea quod flumen Dubis ut circino 
circumductum paene totum oppidum cingit; reli-5 
quum spatium, quod est non amplius pedum M sex- 
centorum, qua flumen intermittit , mons continet 
magna altitudine, ita, ut radices montis ex utraque 
parte ripae fluminis contingant. Hunc murus circum- 6 
datus arcem efficit et cum oppido coniungit. Huc7 
Caesar magnis nocturnis diurnisque itineribus con- 
tendit occupatoque oppido ibi praesidium collocat. 

39. Dum paucos dies ad Vesontionem rei fru- 
mentariae commeatusque causa moratur, ex per- 
contatione nostrorum vocibusque Gallorum ac mer- 
catorum, qui ingenti magnitudine corporum Ger- 
manos , incredibili virtute atque exercitatione in 

armis esse praedicabant (saepenumero sese cum his 
congressos ne vultum quidem atque aciem oculorum 
dicebant ferre potuisse), tantus subito timor omnem 
exercitum occupavit, ut non mediocriter omnium 

^mentes animosque perturbaret. Hic primum ortus 
est a tribunis militum, praefectis reliquisque, qui ex 
urbe amicitiae causa Caesarem secuti non magnum 

sin re militari usum habebant: quorum alius alia 
causa illata, quam sibi ad proficiscendum necessa- 
riam esse diceret, petebat, ut eius voluntate disce- 
dere liceret; nonnulli pudore adducti, ut timoris 

^suspicionem vitarent, remanebant. Hi neque vultum 
fingere neque interdum lacrimas tenere poterant; 
abditi in tabernaculis aut suum fatum querebantur, 
aut cum familiaribus suis commune periculum mi- 

sserabantur. Vulgo totis castris testamenta obsigna- 
bantur. Horum vocibus ac timore paulatim etiam 
ii, qui magnum in castris usum habebant, milites 
centurionesque quique equitatui praeerant, pertur- 

6babantur. Qui se ex his minus timidos existimari 
volebant, non se hostem vereri, sed angustias iti- 
neris, magnitudinem silvarum, quae intercederent 
inter ipsos atque Ariovistum, aut rem frumentariam, 
ut satis commode supportari posset, timere dicebant. 

7 Nonnulli etiam Caesari nuntiabant, cum castra mo- 
veri ac signa ferri iussisset, non fore dicto audientes 
milites neque propter timorem signa laturos. 

40. Haec cum animadvertisset, convocato con- 
silio omniumque ordinum ad id consilium adhibitis 
centurionibus , vehementer eos incusavit: primum 
quod, aut quam in partem aut quo consilio duce- 

rentur, sibi quaerendum aut cogitandum putarent. 
Ariovistum se consule cupidissime populi Romani^ 
amicitiam appetisse: cur hunc tam temere quisquam 
ab officio discessurum iudicaret? Sibi quidem per-3 
suaderi, cognitis suis postulatis atque aequitate con- 
dicionum perspecta, eum neque suam neque populi 
Romani gratiam repudiaturum. Quod si furore atque 4 
amentia impulsus bellum intulisset, quid tandem 
vererentur? aut cur de sua virtute aut de ipsius 
diligentia desperarent? Factum eius hostis periculums 
patrum nostrorum memoria, cum Cimbris et Teu- 
tonis a Gaio Mario pulsis non minorem laudem 
exercitus quam ipse imperator meritus videbatur; 
factum etiam nuper in Italia servili tumultu, quos 
tamen aliquid usus ac disciplina , quae a nobis 
accepissent, sublevarent. Ex quo iudicari posse,6 
quantum haberet in se boni constantia, propterea 
quod, quos aliquamdiu inermos sine causa timuis- 
sent, hos postea armatos ac victores superassent. 
Denique hos esse eosdem, quibuscum saepenumero 7 
Helvetii congressi non solum in suis, sed etiam in 
illorum finibus plerumque superarint , qui tamen 
pares esse nostro exercitui non potuerint. Si quoss 
adversum proelium et fuga Gallorum commoveret, 
hos, si quaererent, reperire posse diuturnitate belli 
defatigatis Gallis Ariovistum, cum multos menses 
castris se ac paludibus tenuisset neque sui pote- 
statem fecisset, desperantes iam de pugna et di- 
spersos subito adortum magis ratione et consilio 
quam virtute vicisse. Cui rationi contra homines» 
barbaros atque imperitos locus fuisset, hac ne 

ipsum quidem sperare nostros exercitus capi posse. 

10 Qui suum timorem in rei frumentariae simulationem 
angustiasque itineris conferrent, facere arroganter, 
cum aut de officio imperatoris desperare aut prae- 

11 scribere viderentur. Haec sibi esse curae : frumentum 
Sequanos, Leucos, Lingones subministrare, iamque 
esse in agris frumenta matura; de itinere ipsos brevi 

i2tempore iudicaturos. Quod non fore dicto audientes 
neque signa laturi dicantur, nihil se ea re commo- 
veri: scire enim, quibuscumque exercitus dicto 
audiens non fuerit, aut male re gesta fortunam de- 
fuisse, aut aliquo facinore comperto avaryitiam esse 

i3convictam: suam innocentiam perpetua vita, felici- 

utatem Helvetiorum bello esse perspectam. Itaque 
se, quod in longiorem diem collaturus fuisset, re- 
praesentaturum et proxima nocte de quarta vigilia 
castra moturum, ut quam primum intellegere posset, 
utrum apud eos pudor atque officium, an timor 

lsvaleret. Quod si praeterea^nemo sequatur, tamen se 
cum sola decima legione iturum, de qua non dubi- 
taret, sibique eam praetoriam cohortem futuram. 
Huic legioni Caesar et indulserat praecipue et 
propter virtutem confidebat maxime. 

41. Hac oratione habita mirum in modum con- 
versae sunt omnium mentes, summaque alacritas 

2et cupiditas belli gerendi innata est, princepsque 
decima legio per tribunos militum ei gratias egit, 
quod de se optimum iudicium fecisset, seque esse 

s ad bellum gerendum paratissimam confirmavit. De- 
inde reliquae legiones cum tribunis militum et pri- 
morum ordinum centurionibus egerunt, uti Caesari 

satisfacerent: se neque umquam dubitasse neque 
timuisse neque de summa belli suum iudicium, sed 
imperatoris esse existimavisse. Eorum satisfactione 4 
accepta et itinere exquisito per Divitiacum, quod ex 
aliis ei maximam fidem habebat, ut milium amplius 
quinquaginta circuitu locis apertis exercitura du- 
ceret, de quarta vigilia, ut dixerat, profectus est. 
Septimo die, cum iter non intermitteret, ab explo-5 
ratoribus certior factus est, Ariovisti copias a nostris 
milibus passuum quattuor et xx abesse. 

42. Cognito Caesaris adventu Ariovistus legatos 
ad eum mittit: quod antea de colloquio postulasset, 
id per se fieri licere, quoniam propius accessisset, 
seque id sine periculo facere posse existimaret. Non 2 
respuit condicionem Caesar iamque eum ad sani- 
tatem reverti arbitrabatur , cum id, quod antea 
petenti denegasset, ultro polliceretur, magnamques 
in spem veniebat pro suis tantis populique Romani 
in eum beneficiis, cognitis suis postulatis fore, 
uti pertinacia desisteret. Dies colloquio dictus est 
ex eo die quintus. Interim saepe ultro citroque4 
cum legati inter eos mitterentur, Ariovistus postu- 
lavit, ne quem peditem ad colloquium Caesar ad- 
duceret: vereri se, ne per insidias ab eo circum- 
veniretur; uterque cum equitatu veniret: alia ratione 
sese non esse venturum. Caesar, quod neque collo-5 
quium interposita causa tolli volebat neque salutem 
suam Gallorum equitatui committere audebat, com- 
modissimum esse statuit omnibus equis Gallis equi- 
tibus detractis eo legionarios milites legionis decimae, 
cui quam maxime confidebat, imponere, ut prae- 

sidium quam amicissimum, si quid opus facto esset, 

6haberet. Quod cum fieret, non irridicule quidam ex 
militibus decimae legionis dixit: plus, quam polli- 
citus esset, Caesarem facere: pollicitum se in co- 
hortis praetoriae loco decimam legionem habiturum, 
ad equum rescribere. 

43. Planicies erat magna et in ea tumulus ter- 
renus satis grandis. Hic locus aequo fere spatio 
ab castris Ariovisti et Caesaris aberat. Eo, ut erat 

sdictum, ad colloquium venerunt. Legionem Caesar, 
quam equis devexerat, passibus ducentis ab eo tu- 

smulo constituit. Item equites Ariovisti pari inter- 
vallo constiterunt. Ariovistus, ex equis ut collo- 
querentur et praeter se denos ut ad colloquium 

4adducerent, postulavit. Ubi eo ventum est, Caesar 
initio orationis sua senatusque in eum beneficia 
commemoravit, quod rex appellatus esset a senatu, 
quod amicus, quod munera amplissime missa; quam 
rem et paucis contigisse et pro magnis hominum 

5officiis consuesse tribui docebat; illum, cum neque 
aditum neque causam postulandi iustam haberet, 
beneficio ac liberalitate sua ac senatus ea praemia 

6 consecutum. Docebat etiam, quam veteres quamque 
iustae causae necessitudinis ipsis cum Aeduis inter- 
cederent ; quae senatusconsulta quoties quamque 

7honorifica in eos facta essent; ut omni tempore 
totius Galliae principatum Aedui tenuissent, prius 

setiam, quam nostram amicitiam appetissent. Populi 
Romani hanc esse consuetudinem, ut socios atque 
amicos non modo sui nihil deperdere, sed gratia, 
dignitate, honore auctiores velit esse: quod vero 

ad amicitiam populi Romani attulissent, id iis eripi 
quis pati posset? Postulavit deinde eadem, quaeo 
legatis in mandatis dederat, ne aut Aeduis aut eorum 
sociis bellum inferret; obsides redderet; si nullam 
partem Germanorum domum remittere posset, at 
ne quos amplius Rhenum transire pateretur. 

44. Ariovistus ad postulata Caesaris pauca 
respondit, de suis virtutibus multa praedicavit: 
transisse Rhenum sese non sua sponte, sed ro-2 
gatum et arcessitum a Gallis ; non sine magna 
spe magnisque praemiis domum propinquosque reli- 
quisse; sedes habere in Gallia ab ipsis concessas, 
obsides ipsorum voluntate datos; stipendium ca- 
pere iure belli, quod victores victis imponere con- 
suerint. Non sese Gallis, sed Gallos sibi bellums 
intulisse; omnes Galliae civitates ad se oppugnan- 
dum venisse ac contra se castra habuisse; eas 
omnes copias a se uno proelio pulsas ac superatas 
esse. Si iterum experiri velint, se iterum paratum* 
esse decertare; si pace uti velint, iniquum esse de 
stipendio recusare, quod sua voluntate ad id tempus 
pependerint. Amicitiam populi Romani sibi orna-s 
mento et praesidio, non detrimento esse oportere, 
idque se ea spe petisse. Si per populum Romanum 
stipendium remittatur et dediticii subtrahantur, non 
minus libenter sese recusaturum populi Romani ami- 
citiam, quam appetierit. Quod multitudinem Germa- 6 
norum in Galliam traducat, id se sui muniendi, 
non Galliae impugnandae causa facere: eius rei 
testimonium esse, quod nisi rogatus non venerit et 
quod bellum non intulerit, sed defenderit. Se prius7 

Caesar. I. b. G. $ 

in Galliam venisse quam populum Romanum. Num- 
quam ante hoc tempus exercitum populi Romani 

8 Galliae provinciae finibus egressum. Quid sibi vellet, 
cur in suas possessiones veniret? Provinciam suam 
hanc esse Galliam, sicut illam nostram. Ut ipsi 
concedi non oporteret, si in nostros fines impetum 
faceret, sic item nos esse iniquos, quod in suo iure 

ose interpellaremus. Quod fratres Aeduos appellatos 
diceret, non se tam barbarum neque tam imperitum 
esse rerum, ut non sciret neque bello Allobrogum 
proximo Aeduos Romanis auxilium tulisse neque 
ipsos in his contentionibus , quas Aedui secum et 
cum Sequanis habuissent, auxilio populi Romani 

iousos esse. Debere se suspicari simulata Caesarem 
amicitia, quod exercitum in Gallia habeat, sui op- 

11 primendi causa habere. Qui nisi decedat atque 
exercitum deducat ex his regionibus, sese illum 

i2non pro amico sed hoste habiturum. Quod si eum 
interfecerit , multis sese nobilibus principibusque 
populi Romani gratum esse facturum: id se ab ipsis 
per eorum nuntios compertum habere, quorum om- 
nium gratiam atque amicitiam eius morte redimere 

i3posset. Quod si discessisset et liberam possessionem 
Galliae sibi tradidisset , magno se illum praemio 
remuneraturum et quaecumque bella geri vellet, sine 
ullo eius labore et periculo confecturum. 

45. Multa ab Caesare in eam sententiam dicta 
sunt, quare negotio desistere non posset: neque 
suam neque populi Romani consuetudinem pati, uti 
optime merentes socios desereret, neque se iudicare 
GalHam potius esse Ariovisti quam populi Romani. 

Bello superatos esse Arvernos et Rutenos ab Quintoa 
Fabio Maximo, quibus populus Romanus ignovisset 
neque in provinciam redegisset neque stipendium 
imposuisset. Quod si antiquissimum quodque tempus 3 
spectari oporteret, populi Romani iustissimum esse 
in Gallia imperium; si iudicium senatus observari 
oporteret, liberam debere esse Galliam, quam bello 
victam suis legibus uti voluisset. 

46. Dum haec in colloquio geruntur, Caesari 
nuntiatum est equites Ariovisti propius tumulum 
accedere et ad nostros adequitare, lapides telaque 
in nostros conicere. Caesar loquendi finem facit2 
seque ad suos recepit suisque imperavit, ne quod 
omnino telum in hostes reicerent. Nam etsi sine3 
ullo periculo legionis delectae cum equitatu proe- 
lium fore videbat, tamen committendum non pu- 
tabat, ut pulsis hostibus dici posset eos ab se per 
fidem in colloquio circumventos. Posteaquam in* 
vulgus militum elatum est, qua arrogantia in collo- 
quio Ariovistus usus omni Gallia Romanis inter- 
dixisset, impetumque in nostros eius equites fecis- 
sent, eaque res colloquium ut diremisset, multo 
maior alacritas studiumque pugnandi maius exer- 
citui iniectum est. 

47. Biduo post Ariovistus ad Caesarem legatos 
mittit: velle se de his rebus, quae inter eos agi 
coeptae neque perfectae essent, agere cum eo; uti 
aut iterum colloquio diem constitueret aut, si id 
minus vellet, e suis legatum aliquem ad se mitteret. 
Colloquendi Caesari causa visa non est, et eo magis, 2 
quod pridie eius diei Germani retineri non poterant, 

squin in nostros tela conicerent. Legatum e suis 
sese magno cum periculo ad eum missurum et 

^hominibus feris obiecturum existimabat. Commo- 
dissimum visum est Gaium Valerium Procillum, 
C. Valeri Caburi filium, summa virtute et humani- 
tate adulescentem, cuius pater a Gaio Valerio Flacco 
civitate donatus erat, et propter fidem et propter 
linguae Gallicae scientiam, qua multa iam Ario- 
vistus longinqua consuetudine utebatur, et quod in 
eo peccandi Germanis causa non esset, ad eum 
mittere et Marcum Metium, qui hospitio Ariovisti 

5 utebatur. His mandavit, ut, quae diceret Ariovistus, 

6 cognoscerent et ad se referrent. Quos cum apud 
se in castris Ariovistus conspexisset, exercitu suo 
praesente conclamavit: quid ad se venirent? an 
speculandi causa? Conantes dicere prohibuit et in 
catenas coniecit. 

48. Eodem die castra promovit et milibus pas- 
suum sex a Caesaris castris sub monte consedit. 

^Postridie eius diei praeter castra Caesaris suas co- 
pias traduxit et milibus passuum duobus ultra eum 
castra fecit, eo consilio, uti frumento commeatuque, 
qui ex Sequanis et Aeduis subportaretur, Caesarem 

3 intercluderet. Ex eo die dies continuos quinque 
Caesar pro castris suas copias produxit et aciem 
instructam habuit, ut, si vellet Ariovistus proelio 

^contendere, ei potestas non deesset. Ariovistus his 
omnibus diebus exercitum castris continuit, equestri 
proelio cotidie contendit. Genus hoc erat pugnae, 

5quo se Germani exercuerant. Equitum milia erant 
sex, totidem numero pedites velocissimi ac fortissimi, 

quos ex omni copia singuli singulos suac salutis 
causa delegerant: cum his in proeliis versabantur. 
Ad eos se equites recipiebant ; hi, si quid erat du- 6 
rius, concurrebant, si qui graviore vulnere accepto 
equo deciderat, circumsistebant ; si quo erat longius7 
prodeundum aut celerius recipiendum, tanta erat 
horum exercitatione celeritas, ut iubis equorum sub- 
levati cursum adaequarent. 

49. Ubi eum castris se tenere Caesar intellexit, 
ne diutius corameatu prohiberetur, ultra eum locum, 
quo in loco Germani consederant, circiter passus 
sexcentos ab his, castris idoneum locum delegit 
acieque triplici instructa ad eum locumvenit. Primam 2 
et secundam aciem in armis esse, tertiam castra 
munire iussit. Hic locus ab hoste circiter passuss 
sexcentos, uti dictum est, aberat. Eo circiter ho- 
minum numcro sedecim milia expedita cum omni 
equitatu Ariovistus misit, quae copiae nostros per- 
terrerent et munitione prohiberent. Nihilo secius4 
Caesar, ut ante constituerat , duas acies hostem 
propulsare, tertiam opus perficere iussit. Munitiss 
castris duas ibi legiones reliquit et partem auxilio- 
rum; quattuor reliquas in castra maiora reduxit. 

50. Proximo die instituto suo Caesar e castris 
utrisque copias suas eduxit paulumque a maioribus 
castris progressus aciem instruxit, hostibus pu- 
gnandi potestatem fecit. Ubi ne tum quidem eosa 
prodire intellexit, circiter meridiem exercitum in 
castra reduxit. Tum demum Ariovistus partem suarum 
copiarum, quae castra minora oppugnaret, misit. 
Acriter utrimque usque ad vesperum pugnatum est. 

s Solis occasu suas copias Ariovistus multis et illatis 
4et acceptis vulneribus in castra reduxit. Cum ex 
captivis quaereret Caesar, quamobrem Ariovistus 
proelio non decertaret, hanc reperiebat causam, 
quod apudGermanos ea consuetudo esset, ut matres- 
familiae eorum sortibus et vaticinationibus decla- 
rarent, utrum proelium committi ex usu esset, necne ; 
seas ita dicere: non esse fas Germanos superare, si 
ante novam lunam proelio contendissent. 

51. Postridie eius diei Caesar praesidium utris- 
que castris, quod satis esse visum est, reliquit, 
omnes alarios in conspectu hostium pro castris mi~ 
noribus constituit, quod minus multitudine militum 
legionariorum pro hostium numero valebat, ut ad 
speciem alariis uteretur; ipse triplici instructa acie 

^usque ad castra hostium accessit. Tum demum ne- 
cessario Germani suas copias castris eduxerunt 
generatimque constituerunt paribus intervallis, Ha- 
rudes, Marcomanos, Triboces, Vangiones, Nemetes, 
Sedusios, Suebos, omnemque aciem suam redis et 
carris circumdederunt, ne qua spes in fuga relin- 

3 queretur. Eo mulieres imposuerunt, quae in proelium 
proficiscentes passis manibus flentes implorabant, 
ne se in servitutem Komanis traderent. 

52. Caesar singulis legionibus singulos legatos 
et quaestorem praefecit, uti eos testes suae quisque 

2virtutis haberet; ipse a dextro cornu, quod eam 
partem minime firmam hostium esse animadverterat, 

3 proelium commisit. Ita nostri acriter in hostes signo 
dato impetum fecerunt, itaque hostes repente cele- 
riterque procurrerunt, ut spatium pila in hostes 

coniciendi non daretur. Reiectis pilis comminus 4 
gladiis pugnatum est. At Germani celeriter ex con- 
suetudine sua phalange facta impetus gladiorum 
exceperunt. Reperti sunt complures nostri milites ; 5 
qui in phalangas insilirent et scuta manibus revel- 
lerent et desuper vulnerarent. Cum hostium aciese 
a sinistro cornu pulsa atque in fugam conversa 
esset, a dextro cornu vehementer multitudine suo- 
rum nostram aciem premebant. Id cum animad-7 
vertisset Publius Crassus adulescens, qui equitatui 
praeerat, quod expeditior erat quam ii, qui inter 
aciem versabantur, tertiam aciem laborantibus no- 
stris subsidio misit. 

53. Ita proelium restitutum est, atque omnes 
hostes terga verterunt neque prius fugere destite- 
runt, quam ad flumen Rhenum milia passuum ex 
eo loco circiter quinquaginta pervenerunt. Ibi per 2 
pauci aut viribus confisi tranare contenderunt aut 
lintribus inventis sibi salutem reppererunt. In his 3 
fuit Ariovistus, qui naviculam deligatam ad ripam 
nactus ea profugit; reliquos omnes equitatu conse- 
cuti nostri interfecerunt. Duae fuerunt Ariovisti 4 
uxores , una Sueba natione, quam domo secum 
duxerat, altera Norica, regis Voccionis soror, quam 
in Gallia duxerat a fratre missam: utraque in ea 
fuga periit. Fuerunt duae filiae : harum altera occisa, 
altera capta est. Gaius Valerius Procillus, cum a5 
custodibus in fuga trinis catenis vinctus traheretur, 
in ipsum Caesarem hostes equitatu persequentem 
incidit. Quae quidem res Caesari non minorem quam 6 
ipsa victoria voluptatem attulit, quod hominem 

honestissimum provinciae Galliae, suum familiarem 
et hospitem, ereptum e manibus hostium sibi resti- 
tutum videbat, neque eius calamitate de tanta vo- 
luptate et gratulatione quicquam fortuna deminuerat. 

7 Is se praesente de se ter sortibus consultum dicebat, 
utrum igni statim necaretur, an in aliud tempus 
reservaretur: sortium beneficio se esse incolumem. 

8 Item Marcus Metius repertus et ad eum reductus est. 

54. Hoc proelio trans Rhenum nuntiato Suebi, 
qui ad ripas Rheni venerant, domum reverti coe- 
perunt; quos Ubii, qui proximi Rhenum incolunt, 
perterritos insecuti magnum ex his numerum occi- 
sderunt. Caesar una aestate duobus maximis bellis 
confectis maturius paulo, quam tempus anni postu- 
labat, in hiberna in Sequanos exercitum deduxit; 
hibernis Labienum praeposuit; ipse in citeriorem 
Galliam ad conventus agendos profectus est. 

1. Cum esset Caesar in citeriore Gallia [in hi- 
bernis], ita uti supra demonstravimus , crebri ad 
eum rumores afferebantur, litterisque item Labieni 
certior fiebat omnes Belgas , quam tertiam esse 
Galliae partem dixeramus, contra populum Roma- 
num coniurare obsidesque inter se dare. Coniurandi^ 
has esse causas : primum, quod vererentur, ne omni 
pacata Gallia ad eos exercitus noster adduceretur; 
deinde, quod ab nonnullis Gallis sollicitarentur, 3 

partim qui, ut Germanos diutius in Gallia versari 
noluerant, ita populi Romani exercitum hiemare 
atque inveterascere in Gallia moleste ferebant, par- 
tim qui mobilitate et levitate animi novis imperiis 
^studebant; ab nonnullis etiam, quod in Gallia a 
potentioribus atque iis, qui ad conducendos ho- 
mines facultates habebant , vulgo regna occupa- 
bantur, qui minus facile eam rem imperio nostro 
consequi poterant* 

2. His nuntiis litterisque commotus Caesar duas 
legiones in citeriore Gallia novas conscripsit et 
inita aestate, in interiorem Galliam qui deduceret, 

2Quintum Pedium legatum misit Ipse, cum primum 
spabuli copia esse inciperet, ad exercitum venit. Dat 

negotium Senonibus reliquisque Gailis, qui finitimi 

Belgis erant, uti ea, quae apud eos gerantur, co- 
4gnoscant seque de his rebus certiorem faciant. Hi 

constanter omnes nuntiaverunt manus cogi, exer- 
scitum in unum locum conduci. Tum vero dubitan- 

dum non existimavit, quin ad eos proficisceretur. 
6Re frumentaria comparata castra movet diebusque 

circiter quindecim ad fines Belgarum pervenit. 

3. Eo cum de improviso celeriusque omni opi- 
nione venisset, Remi, qui proximi Galliae ex Belgitf 
sunt, ad eum legatos Iccium et Andecumborium, 

sprimos civitatis, miserunt, qui dicerent se suaque 
omnia in fidem atque in potestatem populi Romani 
permittere, neque se cum Belgis reliquis consensisse 

sneque contra populum Romanum coniurasse, para- 
tosque esse et obsides dare et imperata facere et 
oppidis recipere et frumento ceterisque rebus iuvare; 



LIBER n, CAP. 1-4 4B 

reliquos omnes Belgas in armis esse, Germanosque, 4 
qui cis Rhenum incolant, sese cum his coniunxisse, 
tantumque esse eorum omnium furorem, ut ne Sues- s 
siones quidem, fratres consanguineosque suos, qui 
eodem iure et iisdem legibus utantur, unum im- 
perium unumque magistratum cum ipsis habeant, 
deterrere potuerint, quin cum his consentirent. 

4. Cum ab his quaereret, quae civitates quan- 
taeque in armis essent et quid in bello possent, sic 
reperiebat: plerosque Belgas esse ortos ab Gernianis 
Rhenumque aDtiquitus traductos propter loci fertili- 
tatem ibi consedisse Gallosque, qui ea loca incole- 
rent, expulisse solosque esse, qui patrum nostrorum 2 
memoria omni Gallia vexata Teutonos Cimbrosque 
intra fines suos ingredi prohibuerint ; qua ex re 3 
fieri, uti earum rerum memoria magnam sibi aucto- 
ritatem magnosque spiritus in re militari sumerent* 
De numero eorum omnia se habere explorata Remi * 
dicebant, propterea quod propinquitatibus affinitati- 
busque coniuncti, quantam quisque multitudinem in 
communi Belgarum concilio ad id bellum pollicitus 
sit, cognoverint. Plurimum inter eos Bellovacos ets 
virtute et auctoritate et hominum numero valere; 
hos posse conficere armata milia centum, pollicitos 
ex eo numero electa sexaginta, totiusquc belli im- 
perium sibi postulare. Suessiones suos esse fini-G 
timos; latissimos feracissimosque agros possidere. 
Apud eos fuisse regem nostra etiam memoria Di-7 
vitiacum, totius Galliae potentissimum , qui cum 
raagnae partis harum regionum, tum etiamBritanniae 
imperium obtinuerit; nunc esse regem Galbam: ad 

hunc propter iustitiam prudentiamque suam totius 

belli summam omnium voluntate deferri; oppida 

habere numero xn, polliceri milia armata quinqua- 

sginta; totidem Nervios, qui maxime feri inter ipsos 

shabeantur longissimeque absint"; quindecim milia 

Atrebates, Ambianos decem milia, Morinos xxv 

milia, Menapios vn milia, Caletos x milia, Velio- 

casses et Veromanduos totidem, Aduatucos decem 

^> et novem milia ; Condrusos, Eburones, Caeroesos, 

Paeraanos, qui uno nomine Germani appellantur, 

arbitrari ad xl milia. 

5. Caesar Eemos cohortatus liberaliterque ora- 

tione prosecutus omnem senatum ad se convenire 

principumque liberos obsides ad se adduci iussit 

Quae omnia ab his diligenter ad diem facta sunt. 

slpse Divitiacum Aeduum magnopere cohortatus 

docet, quanto opere rei publicae communisque sa- 

lutis intersit manus hostium distineri, ne cum tanta 

3multitudine uno tempore confligendum sit. Id fieri 

posse, si suas copias Aedui in fines Bellovacorum 

introduxerint et eorum agros populari coeperint 

4His mandatis eum ab se dimittit. Postquam omnes 

Belgarum copias in unum locum coactas ad se ve- 

nire vidit, neque iam longe abesse ab iis, quos mi- 

serat, exploratoribus et ab Remis cognovit, flumen 

Axonam, quod est in extremis Remorum finibus, 

exercitum traducere maturavit atque ibi castra po- 

ssuit. Quae res et latus unum castrorum ripis fluminis 

muniebat et, post eum quae essent, tuta ab hosti- 

bus reddebat et, commeatus ab Remis reliquisque 

civitatibus ut sinc periculo ad eum portari possent, 

iciebat. In eo flumine pons erat. Ibi praesidium e 
nit et in altera parte fluminis Quintum Titurium 
.binum legatum cum sex cohortibus relinquit; 
stra in altitudinem pedum xn vallo fossaque duo- 
viginti pedum munire iubet. 

6. Ab his castris oppidum Remorum nomine 
brax aberat milia passuum octo. Id ex itinere 
igno impetu Belgae oppugnare coeperunt. Aegre 

die sustentatum est. Gallorum eadem atque Bel- 2 
rurn oppugnatio est haec. Ubi circumiecta multi- 
iine hominum totis moenibus undique in murum 
pides iaci coepti sunt murusque defensoribus nu- 
tus est, testudine facta [portas] succedunt murum- 
e subruunt. Quod tum facile fiebat. Nam cums 
ata multitudo lapides ac tela conicerent, in muro 
nsistendi potestas erat nulli. Cum finem oppu-4 
andi nox fecisset, Iccius Remus, summa nobilitate 

gratia inter suos, qui tum oppido praefuerat, 
us ex iis, qui legati de pace ad Caesarem vene- 
Qt, nuntium ad eum mittit: nisi subsidium sibi 
bmittatur, sese diutius sustinere non posse. 

7. Eo de media nocte Caesar iisdem ducibus 
us, qui nuntii ab Iccio venerant, Numidas et 
etas sagittarios et funditores Baleares subsidio 
pidanis mittit; quorum adventu et Remis cum spes 
fensionis studium propugnandi accessit, et hosti- 
s eadem de causa spes potiundi oppidi discessit. 
ique paulisper apud oppidum morati agrosque3 
imorum depopulati omnibus vicis aedificiisque, 
os adire potuerant, incensis ad castra Caesaris 
mibus copiis contenderunt et ab milibus passuum 

4minus duobus castra posuerunt ; quae castra, ut 
fumo atque ignibus significabatur , amplius milibus 
passuum octo in latitudinem patebant. 

8. Caesar primo et propter multitudinem ho- 
stium et propter eximiam opinionem virtutis proelio 

2 supersedere statuit ; cotidie tamen equestribus proe- 
liis, quid hostis virtute posset et quid nostri aude» 

3rent, periclitabatur. Ubi nostros non esse inferiores 
intellexit, loco pro castris ad aciem instruendam 
natura opportuno atque idoneo, quod is collis, ubi 
castra posita erant, paululum ex planicie editus 
tantum adversus in latitudinem patebat, quantum 
loci acies instructa occupare poterat , atque ex 
utraque parte lateris deiectus habebat et in frontem 
leniter fastigatus paulatim ad planiciem redibat, ab 
utroque latere eius collis transversam fossam ob- 

4 duxit circiter passuum quadringentorum, et ad ex- 
tremas fossas castella constituit ibique tormenta 
collocavit, ne, cum aciem instruxisset, hostes, quod 
tantum multitudine poterant, ab lateribus pugnantes 

5 suos circumvenire possent. Hoc facto duabus legio- 
nibus, quas proxime conscripserat, in castris relictis, 
ut, si quo opus esset, subsidio duci possent, reliquas 
sex legiones pro castris in acie constituit. Hostes 
item suas copias ex castris eductas instruxerant. 

9. Palus erat non magna inter nostrum atque 
hostium exercitum. Hanc si nostri transirent, hostes 
exspectabant; nostri autem, si ab illis initium trans- 
eundi fieret, ut impeditos aggrederentur, parati in 

2armis erant. Interira proelio equestri inter duas 
acies contendebatur. Ubi neutri transeundi initium 

faciunt, secundiore equitum proelio nostris, Caesar 
suos in castra reduxit. Hostes protinus ex eo loco» 
ad flumen Axonam contenderunt, quod esse post 
nostra castra demonstratum est. Ibi vadis repertis* 
partem suarum copiarum traducere conati sunt eo 
consilio, ut, si possent, castellum, cui praeerat 
Quintus Titurius legatus, expugnarent pontemque 
interscinderent ; si minus potuissent, agros Remorums 
popularentur, qui magno nobis usui ad bellum ge- 
rendum erant, commeatuque nostros prohiberent. 
10. Caesar certior factus ab Titurio omnem equi- 
tatum et levis armaturae Numidas, funditores sagit- 
tariosque pontem traducit atque ad eos contendit. 
Acriter in eo loco pugnatum est. Hostes impeditos2 
nostri in flumine aggressi magnum eorum numerum 
occiderunt; per eorum corpora reliquos audacissimes 
transire conantes multitudine telorum reppulerunt; 
primos, qui transierant, equitatu circumventos inter- 
fecerunt. Hostes ubi et de expugnando oppido et de 4 
fiumine transeundo spem se fefellisse intellexcrunt 
neque nostros in locum iniquiorem progredi pugnandi 
causa viderunt, atque ipsos res frumentaria deficere 
coepit, consilio convocato constituerunt optimum esse 
domum suam quemque reverti et, quorum in fines 
primum Romani exercitum introduxissent, ad eos 
defendendos undique convenirent, ut potius in suis 
quam in alienis finibus decertarent et domesticis 
copiis rei frumentariae uterentur. Ad eam senten-5 
tiam cum reliquis causis haec quoque ratio eos de- 
duxit, quod Divitiacum atque Aeduos finibus Bello- 
vacorum appropinquare cognoverant. His persua- 

deri, ut diutius morarentur neque suis auxilium fer- 
rent, non poterat. 

11. Ea re constituta secunda vigilia magno cum 
strepitu ac tumultu castris egressi nullo certo ordine 
neque imperio, cum sibi quisque primum itineris 
locum peteret et domum pervenire properaret, fece- 

2 runt, ut consimilis fugae profectio videretur. Hac re 
statim Caesar per speculatores cognita insidias ve- 
ritus, quod, qua de causa discederent, nondum per- 
spexerat, exercitum equitatumque castris continuit. 

3 Prima luce confirmata re ab exploratoribus omnem 
equitatum, qui novissimum agmen moraretur, prae- 
misit. His Quintum Pedium et Lucium Aurunculeium 
Cottam legatos praefecit. Titum Labienum legatum 

4 cum legionibus tribus subsequi iussit. Hi novissimos 
adorti et multa milia passuum prosecuti magnam 
multitudinem eorum fugientium conciderunt, cum ab 
extremo agmine, ad quos ventum erat, consisterent 
fortiterque impetum nostrorum militum sustinerent, 

spriores, quod abesse a periculo viderentur neque 
ulla necessitate neque imperio continerentur, exau- 
dito clamore perturbatis ordinibus omnes in fuga 

6sibi praesidium ponerent. Ita sine ullo periculo 
tantam eorum multitudinem nostri interfecerunt, 
quantum fuit diei spatium, sub occasumque solis 
destiterunt seque in castra, ut erat imperatum, re- 
ceperunt. 

12. Postridie eius diei Caesar, priusquam se 
hostes ex terrore ac fuga reciperent, in fines Sues- 
sionum, qui proximi Remis erant, exercitum duxit 
et magno itinere confecto ad oppidum Novioduum 

contendit. Id ex itinere oppugnare conatus, quod? 
vacuum ab defensoribus esse audiebat, propter lati- 
tudinem fossae murique altitudinem paucis defenden- 
tibus expugnare non potuit. Castris munitis vineass 
agere, quaeque ad oppugnandum usui erant, compa- 
rare coepit. Interim omnis ex fuga Suessionum* 
multitudo in oppidum proxima nocte convenit. Cele-5 
riter vineis ad oppidum actis, aggere iacto turri- 
busque constitutis magnitudine operum, quae neque 
viderant ante Galli neque audierant, et celeritate 
Romanorum permoti legatos ad Caesarem de dedi- 
tione mittunt et petentibus Remis, ut conservarentur, 
impetrant. 

13. Caesar obsidibus acceptis primis civitatis 
atque ipsius Galbae regis duobus filiis armisque 
omnibus ex oppido traditis in deditionem Suessiones 
accepit exercitumque in Bellovacos ducit. Qui cum 2 
se suaque omnia in oppidum Bratuspantium contu- 
lissent, atque ab eo oppido Caesar cum exercitu 
circitermiliapassuumquinqueabesset, omnes maiores 
natu ex oppido egressi manus ad Caesarem tendere 
et voce significare coeperunt, sese in eius fidem ac 
potestatem venire neque contra populum Romanum 
armis contendere. Item, cum ad oppidum acces-s 
sisset castraque ibi poneret, pueri mulieresque ex 
muro passis manibus suo more pacem ab Romanis 
petierunt. 

14. Pro his Divitiacus (nam post discessum Bel- 
garum dimissis Aeduorum copiis ad eum reverterat) 
facit verba: Bellovacos omni tempore in fide atques 
amicitia civitatis Aeduae fuisse; impulsos ab suis» 

CitftMr. I. fc. G, 4 



50 DE BELLO GALLICO 

principibus, qui dicerent Aeduos ab Caesare in 
servitutem redactos omnes indignitates contume- 
liasque preferre, et ab Aeduis defecisse et populo 
4Romano bellum intulisse. Qui eius consilii principes 
fuissent, quod intellegerent , quantam calamitatem 

5 civitati intulissent, in Britanniam profugisse. Petere 
non solum Bellovacos, sed etiam pro his Aeduos, 
ut sua clementia ac mansuetudine in eos utatur. 

6 Quod si fecerit, Aeduorum auctoritatem apud omnes 
Belgas amplificaturum ; quorum auxiliis atque opibus, 
si qua bella inciderint, sustentare consuerint. 

15. Caesar honoris Divitiaci atque Aeduorum 
causa sese eos in fidem recepturum et conservaturum 
dixit; quod erat civitas magna inter Belgas aucto- 
ritate atque hoininum multitudine praestabat, sex- 

scentos obsides poposcit. His traditis omnibusque 
armis ex oppido collatis ab eo loco in fines Ambia- 
norum pervenit, qui se suaque omnia sine mora 

sdediderunt. Eorum fines Nervii attingebant; quorum 
de natura moribusque Caesar cum quaereret, sic 

ireperiebat: nullum aditum esse ad eos mercatoribus; 
nihil pati vini reliquarumque rerum ad luxuriam 
pertinentium inferri, quod iis rebus relanguescere 
animos [eorum] et remitti virtutem existimarent; 

5esse homines feros magnaeque virtutis; increpitare 
atque incusare reliquos Belgas, qui se populo Ro- 
mano dedidissent patriamque virtutem proiecissent ? 
confimare sese neque legatos missuros neque ullam 
condicionem pacis accepturos. 

16« Cum per eorum fines triduum iter fecisset, 
inveniebat ex captivis Sabim flumen ab castris suis 



LIBER H, CAP. 14—17. 51 

non amplius milia passuum x abesse : trans id flumen 2 
omnes Nervios consedisse adventumque ibi Roma- 
norum exspectare una cum Atrebatis et Veroman- 
duis, finitimis suis (nam his utrisque persuaserant, 
uti eandem belli fortunam experirentur) ; exspectari 3 
etiam ab his Aduatucorum copias atque esse in iti- 
nere ; mulieres quique per aetatem ad pugnam inutiles 4 
viderentur in eum locum coniecisse, quo propter 
paludes exercitui aditus non esset. 

17. His rebus cognitis exploratores centuriones- 
que praemittit, qui locum idoneum castris deligant. 
Cum ex dediticiis Belgis reliquisque Gallis com-2 
plures Caesarem secuti una iter facerent, quidam 
ex his, ut postea ex captivis cognitum est, eorum 
dierum consuetudine itineris nostri exercitus per- 
specta, nocte adNervios pervenerunt atque his demon- 
strarunt, inter singulas legiones impedimentorum 
magnum numerum intercedere, neque esse quicquam 
negotii, cum prima legio in castra venisset, reli- 
quaeque legiones magnum spatium abessent, hanc 
sub sarcinis adoriri ; qua pulsa impedimentisquc 3 
direptis futurum, ut reliquae contra consistere non 
auderent. Adiuvabat etiam eorum consilium, quu 
rem deferebant, quod Nervii antiquitus, cum equi- 
tatu nihil possent (neque enim ad hoc tempus ei 
rei student, sed, quicquid possunt, pedestribus valent 
copiis), quo facilius finithnorum equitatum, si prae- 
dandi causa ad eos venissent, impedirent, teneris 
arboribus incisis atque inflexis crebrisque in lati- 
tudinam ramis enatis et rubis sentibusque interiectis 
effeceraflt, ut instar muri hae saepes munimenta prae- 

4* 

berent, quo non modo non intrari, sed ne perspici 
squidem posset. His rebus cum iter agminis nostri 
impediretur, non omittendum sibi consilium Nervii 
existimaverunt. 

18. Loci natura erat haec, quem locum nostri 
castris delegerant. Collis ab summo aequaliter de- 
clivis ad flumen Sabini, quod supra nominavimus, 

svergebat. Ab eo flumine pari acclivitate collis na- 
scebatur adversus huic et contrarius, passus circiter 
ducentos infimus apertus, ab superiore parte silve- 

sstris, ut non facile introrsus perspici posset. Intra 
eas silvas hostes in occulto sese continebant; in 
aperto loco secundum flumen paucae stationes equi- 
tum videbantur. Fluminis erat altitudo pedum cir- 
citer trium. 

19. Caesar equitatu praemisso subsequebatur 
omnibus copiis; sed ratio ordoque agminis aliter se 

ahabebat, ac Belgae ad Nervios detulerant. Nam 
quod ad hostes appropinquabat, consuetudine sua 
Caesar sex legiones expeditas ducebat; post eas 

3totius exercitus impedimenta collocarat; inde duae 
legiones, quae proxime conscriptae erant, totum 
agmen claudebant praesidioque impedimentis erant. 

*Equites nostri cum funditoribus sagittariisque flumen 
transgressi cum hostium equitatu proelium commi- 

5 serunt. Cum se illi identidem in silvas ad suos 
reciperent ac rursus ex silva in nostros impetum 
facerent , neque nostri longius , quam quem ad 
finem porrecta loca aperta pertinebant, cedentes 
insequi auderent, interim legiones sex, quae primae 
venerant, opere dimenso castra munire coeperunt 

Ubi prima impedimenta nostri exercitus ab iis, qui6 
in silvis abditi latebant, visa sunt, quod tempus 
inter eos committendi proelii convenerat, ut intra 
silvas aciem ordinesque constituerant atque ipsi 
sese confirmaverant, subito omnibus copiis provo- 
laverunt impetumque in nostros equites fecerunt. 7 
His facile pulsis ac proturbatis incredibili celeritate 
ad flumen decucurrerunt, ut paene uno tempore et 
ad silvas et in flumine et iam in manibus nostris/ *^ 
viderentur. Eadem autem celeritate adverso colles 
ad nostra castra atque eos, qui in opere occupati 
erant, contenderunt. 

20. Caesari omnia uno tempore erant agenda: 
vexillum proponendum [quod erat insigne, cum ad / 
arma concurri oporteret], signum tuba dandum, ab 

opere revocandi milites, qui paulo longius aggeris 
petendi causa processerant arcessendi, acies instru. 
enda, milites cohortandi, signum dandum. Quarum^ 
rerum magnam partem temporis brevitas et suc- 
cessus hostium impediebat. His difficultatibus duaes 
res erant subsidio , scientia atque usus militum, 
quod 8uperioribus proeliis exercitati, quid fieri opor. 
teret, non minus commode ipsi sibi praescribere, 
quam ab aliis doceri poterant/ et quod ab opere 
singulisque legionibus singulos legatos Caesar dis- 
cedere nisi munitis castris vetuerat. Hi propter pro-4 
pinquitatem et celeritatem hostium nihil iam Caesaris 
imperium exspectabant, sed per se, quae videbantur, 
administrabant. 

21. Caesar necessariis rebus imperatis ad co- 
hortandos milites, quam in partem fors obtulit, 



54 DE BELLO GALLICO 

2 decucurrit et ad legionem decimam devenit. Milites 
non longiore oratione cohortatus, quam uti suae 
pristinae virtutis memoriam retinerent neu pertur- 
barentur animo hostiumque impetum fortiter susti- 

3 nerent, quod non longius hostes aberant, quam quo 
telum adigi posset, proelii committendi signum dedit 

4Atque in alteram partem item cohortandi causa 

5 profectus pugnantibus occurrit. Temporis tanta fuit 
exiguitas hostiumque tam paratus ad dimicandum 
animus, ut non modo ad insignia accommodanda, 
sed etiam ad galeas induendas scutisque tegimenta 

6 detrudenda tempus defuerit. Quam quisque ab opere 
in partem casu devenit quaeque prima signa con- 
spexit, ad haec constitit, ne in quaerendis suis pu- 
gnandi tempus dimitteret. 

22. Instructo exercitu, magis ut loci natura de- 
iectusque collis et necessitas temporis, quam ut rei 
inilitaris ratio atque ordo postulabat, cum, diversis 
legionibus, aliae alia in parte hostibus resisterent, 
saepibusque densissimis, ut ante demonstravimus, 
interiectis prospectus impediretur, neque certa sub- 
jsidia collocari neque, quid in quaque parte opus 
esset, provideri neque ab uno omnia imperia admi- 

snistrari poterant. Itaque in tanta rerum iniquitate 
fortunae quoque eventus varii sequebantur. 

23. Legionis nonae et decimae milites, ut in 
sinistra parte acie constiterant, pilis emissis cursu 
ac lassitudine cxanimatos vulneribusque confectos 
Atrebates (nam his ea pars obvenerat) celeriter ex 
loco superiore in flumen compulerunt et transire 
conantes insecuti gladiis magnam partem eorum im- 

peditam interfecerunt. Ipsi transire flumen non du-2 
bitaverunt et in locum iniquum progressi rursus re- 
sistentes hostes redintegrato proelio] in fugam conie- 
cerunt. Item alia in parte diversae duae legiones, 3 
undecima et octava, profligatis Veromanduis, qui- 
buscum erant congressi, ex loco superiore, in ipsis 
fluminis ripis proeliabantur. At totis fere a fronte* 
et ab sinistra parte nudatis castris, cum in dextro 
cornu legio duodecima et non magno ab ea inter- 
vallo septima constitisset, omnes Nervii confertissimo 5 
agmine duce Boduognato, qui summam imperii te- 
nebat, ad eum locum contenderunt ; quorum pars 
aperto latere legiones circumvenire , pars summum 
castrorum locum petere coepit. 

24. Eodem tempore equites nostri levisque ar- 
maturae pedites, qui cum iis una fuerant, quos primo 
hostium impetu pulsos dixeram, cum se in castra 
reciperent, adversis hostibus occurrebant ac rursus 
aliam in partem fugam petebant, et calones, qui ab 2 
decumana porta ac summo iugo collis nostros vic- 
tores flumen transisse conspexerant, praedandi causa 
egressi, cum respexissent et hostes in nostris castris 
versari vidissent, praecipites fugac sese mandabant. 
Simul eorum, qui cum impedimentis veniebant, s 
clamor fremitusque oriebatur, aliique aliam in partem 
perterriti ferebantur. Quibus omnibus rebus permotii 
equites Treveri, quorum inter Gallos virtutis opinio 
est singularis, qui auxilii causa ab civitate ad 
Caesarem missi venerant, cum multitudine hostium 
castra compleri, nostras legiones premi et paene 
circumventas teneri, calones, equites, funditores, 

Numidas diversos dissipatosque in omnes partes 
fugere vidissent, desperatis nostris rebus domum 
5 contenderunt ; Romanos pulsos superatosque, castris 
impedimentisque eorum hostes potitos civitati re- 
nuntiaverunt. 

25. Caesar ab decimae legionis cohortatione ad 
dextrum cornu profectus, ubi suos urgeri signisque 
in unum locum collatis duodecimae legionis confer- 
tos milites sibi ipsos ad pugnam esse impedimento 
vidit, quartae cohortis omnibus centurionibus occisis 
signiferoque interfecto, signo amisso, reliquarum co- 
hortium omnibus fere centurionibus aut vulneratis 
aut occisis, in his primipilo P. Sextio Baculo, for- 
tissimo viro, multis gravibusque vulneribus confecto 
ut iam se sustinere non posset, reliquos esse tardio- 
res et nonnullos novissimos deserto proelio excedere 
ac tela vitare, hostes neque a fronte ex inferiore 
loco subeuntes intermittere et ab utroque latere 
instare, et rem esse in angusto vidit neque ullum 

sesse subsidium, quod submitti posset: scuto [ab no- 
vissimo uni] militi detracto [quod ipse eo sine 
scuto venerat] in primam aciem processit centurioni- 
busque nominatim appellatis reliquos cohortatus 
milites signa inferre et manipulos laxare iussit, quo 

sfacilius gladiis uti possent. Cuius adventu spe illata 
militibus ac redintegrato animo, cum pro se quisque 
in conspectu imperatoris etiam iu extremis suis 
rebus operam navare cuperet, paulum hostium im- 
petus tardatus est. 

26. Caesar, cum septimam legionem, quae iuxta 
constiterat, item urgeri ab hoste vidisset, tribunos 

militum monuit, ut paulatim sese legiones coniun- 
gerent et conversa signa in hostes inferrent. Quo2 
facto cum alius alii subsidium ferret, neque time- 
rent, ne aversi ab hoste circumvenirentur, audacius 
resistere ac fortius pugnare coeperunt. Interim mi-3 
lites legionum duarum, quae in novissimo agmine 
praesidio impedimentis fuerant, proelio nuntiato 
cursu incitato in summo colle ab hostibus conspicie- 
bantur, et Titus Labienus castris hostium potitus* 
et ex loco superiore, quae res in nostris castris 
gererentur, conspicatus decimam legionem subsidio 
nostris misit. Qui, cum ex equitum et calonums 
fuga, quo in loco res esset, quantoque in peri- 
culo et castra et legiones et imperator versaretur, 
cognovissent, nihil ad celeritatem sibi reliqui fe- 
cerunt. 

27. Horum adventu tanta rerum commutatio est 
facta, ut nostri etiam qui vulneribus confecti pro- 
cnbuissent, scutis innixi proelium redintegrarent ; 
tum calones perterritos hostes conspicati etiam iner- 
mes armatis occurrerunt; equites vero, ut turpitudi-2 
nem fugae virtute delerent, omnibus in locis pu- 
gnant, quo se legionariis militibus praeferrent. Ats 
hostes etiam in extrema spe salutis tantam virtutem 
praestiterunt, ut, cum primi eorum cecidissent, pro- 
ximi iacentibus insisterent atque ex eorum corpo- 
ribus pugnarent ; his deiectis et coacervatis cada- 4 
veribus, qui superessent, ut ex tumulo tela in nostros 
conicerent et pila intercepta remitterent: ut nons 
nequiquam tantae virtutis homines iudicari deberet 
ausos esse transire latissimum flumen, ascendere 

altissimas ripas, subire iniquissimum locum*, quae 
facilia ex difficillimis animi magnitudo redegerat. 

28. Hoc proelio facto et prope ad internecionem 
gente ac nomine Nerviorum redacto maiores natu, 
quos una cum pueris mulieribusque in aestuaria ac 
paludes coniectos dixeramus, hac pugna nuntiata, 
cum victoribus nihil impeditum, victis nihil tutum 

2 arbitrarentur, omnium, qui supererant, consensu lega- 
tos ad Caesarem miserunt seque ei dediderunt et in 
commemoranda civitatis calamitate ex sescentis ad 
tres senatores, ex hominum milibus lx vix ad quin- 
gentos , qui arma ferre possent, sese redactos esse 

3dixerunt. Quos Caesar, ut in miseros ac supplices 
usus misericordia videretur, diligentissime conserva- 
vit suisque finibus atque oppidis uti iussit, et fini- 
timis imperavit, ut ab iniuria et maleficio se suos- 
que prohiberent. 

29. Aduatuci, de quibus supra scripsimus, cum 
omnibus copiis auxilio Nerviis venirent, hac pugna 

2nuntiata ex itinere domum reverterunt; cunctis oppi- 
dis castellisque desertis sua omnia in unum oppi- 

3 dum egregie natura munitum contulerunt. Quod cum 
cx omnibus in circuitu partibus altissimas rupes de- 
spectusque haberet, una ex parte leniter acclivis 
aditus in latitudinem non amplius ducentorum pedum 
rclinquebatur; quem locum duplici altissimo muro 
munierant: tum magni ponderis saxa et praeacutas 

4trabes in muro collocabant. Ipsi erant ex Cimbris 
Teutonisque prognati, qui, cum iter in provinciam 
nostram atque Italiam facerent, iis impedimentis, 
quae secum agere ac portare non poterant, citra 

flumen Rhenum depositis custodiam ex suis ac prae- 
sidium sex milia hominum una reliquerunt. Hi posts 
eorum obitum multos annos a finitimis exagitati, 
cum alias bellum inferrent, alias illatum defenderent, 
consensu eorum omnium pace facta hunc sibi domi- 
cilio locum delegerunt. 

30. Ac primo adventu exercitus nostri crebras 
ex oppido excursiones faciebant parvulisque proeliis 
cum nostris contendebant; postea vallo pedum xii2 
in circuitu quindecim milium crebrisque castellis cir- 
cummuniti oppido sese continebant. Ubi vineis actis 3 
aggere exstructo turrim procul constitui viderunt, 
primum irridere ex muro atque increpitare vocibus, 
quod tanta machinatio ab tanto spatio instrueretur : 
quibusnam manibus aut quibus viribus praesertim* 
homines tantulae staturae (nam plerumque hominibus 
Gallis prae magnitudine corporum suorum brevitas 
nostra contemptui est) tanti oneris turrim in muro 
»ese collocare confiderent? 

31. Ubi vero moveri et appropinquare moenibus 
viderunt, nova atque inusitata specie commoti lega- 
tos ad Caesarem de pace miserunt, qui ad hunc 
modum locuti: non existimare Romanos sine opea 
divina bellum gerere, qui tantae altitudinis machina- 
tiones tanta celeritate promovere possent; se suaque3 
omnia eorum potestati permittere dixerunt. Ununi4 
petere ac deprecari: si forte pro sua clementia ac 
mansuetudinc, quam ipsi ab aliis audirent, statuisset 
Aduatucos esse conservandos, ne se armis despo- 
liaret. Sibi omnes fere finitimos esse inimicos acs 
suae virtuti invidere; a quibus se defendere traditis 

6 armis non possent. Sibi praestare, si in eum casum 
deducerentur, quamvis fortunam a populo Romano 
pati, quam ab his per cruciatum interfici, inter quos 
dominari consuessent. 

32. Ad haec Caesar respondit: se magis con- 
suetudine sua quam merito eorum civitatem conser- 
vaturum, si prius, quam murum aries attigisset, se 

2 dedidissent ; sed deditionis nullam esse condicionem 
nisi armis traditis. Se id, quod in Nerviis fecisset, 
facturum finitimisque imperaturum, ne quam dedi- 

3 ticiis populi Romani iniuriam inferrent. Re nuntiata 
*ad suos, quae imperarentur, facere dixerunt. Ar- 

morum magna multitudine de muro in fossam, qnae 
erat ante oppidum, iacta, sic ut prope summam 
muri aggerisque altitudinem acervi armorum adae- 
quarent, et tamen circiter parte tertia, ut postea 
perspectum est, celata atque in oppido retenta, portis 
patefactis, eo die pace sunt usi. 

33. Sub vesperum Caesar portas claudi milites- 
que ex oppido exire iussit, ne quam noctu oppidani 

2 ab militibus iniuriam acciperent. Illi antc inito, ut 
intellectum est, consilio, quod deditione facta no- 
stros praesidia deducturos aut denique indiligentius 
servaturos crediderant, partim cum iis, quae reti- 
nuerant et celaverant, armis, partim scutis ex cor- 
tice factis aut viminibus intextis, quae subito, ut 
temporis exiguitas postulabat, pellibus induxerant, 
tertia vigilia', qua minime arduus ad nostras muni- 
tiones ascensus videbatur, omnibus copiis repenti- 

3nam ex oppido eruptionem fecerunt. Celeriter, ut 
ante Caesar imperarat, ignibus significatione facta ex 

proximis castellis eo concursum est, pugnatumque* 
ab hostibus ita acriter est, ut a viris fortibus in 
extrema spe salutis iniquo loco contra eos, qui ex 
vallo turribusque tela iacerent, pugnari debuit, cum 
in una virtute omnis spes salutis consisteret. Occisis 5 
ad hominum milibus quattuor reliqui in oppidum 
reiecti sunt. Postridie eius diei refr.actis portis, cum6 
iam defenderet nemo, atque intromissis militibus 
nostris sectionem eius oppidi universam Caesar ven- 
didit. Ab iis, qui emerant, capitum numerus ad eum ? 
relatus est milium quinquaginta trium. 

34. Eodem tempore a Publio Crasso, quem cum 
legione una miserat ad Venetos, Venellos, Osismos, 
Curiosolitas, Esuvios, Aulercos, Redones, quae sunt 
maritimae civitates Oceanumque attingunt, certior 
factus est omnes eas civitates in deditionem pote- 
statemque populi Romani esse redactas. 

35. His rebus gestis omni Gallia pacata tanta 
huius belli ad barbaros opinio perlata est, uti ab 
iis nationibus, quae trans Rhenum incolerent, mitte- 
rentur legati ad Caesarem, qui se obsides daturas, 
imperata facturas pollicerentur. Quas legationes 2 
Caesar quod in Italiam Illyricumque properabat, 
inita proxima aestate ad se reverti iussit Ipse in 3 
Carnutes, Andes, Turones, quaeque civitates pro- 
pinquae his locis erant, ubi bellum gesserat, legio- 
nibas in hibernacula deductis in Italiam profectus 
est. Ob easque res ex litteris Caesaris dies quin-4 
decim supplicatio decreta est, quod ante id tempus 
accidit nulli. 

[A. U. C. 698.] Servius Galba, legatus Caesaris, gentes quas- 
dam inter fines Allobrogum, lacum Lemannum et Alpes 
sitas secundis aliquot proeliis vicit, rebellantes et castra 
oppugnantes gravi clade prostravit c. 1 — 6. Eodem tempore 
Armorici rebellant, quos Caesar primum terrestri bello ag- 
gressus est, deinde, cum parum profecisset, navibus domuit 
c. 7 — 16. Non minus feliciter legati Q. Titurius cum Venellis 
c. 17 — 19, P. Crassus cum Aquitanis pugnarunt c. 20 — 27. 
In Morinos Menapiosque progressus ob anni tempus Caesar 
exercitum in hiberna reducit c. 28, 29. 

1. Cum in Italiam proficisceretur Caesar, Ser- 
vium Galbam cum legione xn et parte equitatus in 
Nantuates, Veragros Sedunosque misit, qui ab fini- 
bus Allobrogum et lacu Lemanno et flumine Rho- 

sdano ad summas Alpes pertinent. Causa mittendi 
fuit, quod iter per Alpes, quo magno cum periculo 
magnisque cum portoriis mercatores ire consuerant, 

spatefieri volebat. Huic permisit, si opus esse arbi- 

traretur, uti in his locis lcgionem hiemandi causa 
collocaret. Galba secundis aliquot proeliis factis^ 
castellisque compluribus eorum expugnatis, missis 
ad eum undique legatis obsidibusque datis et pace 
facta, constituit cohortes duas in Nantuatibus collo- 
care et ipse cum reliquis eius legionis cohortibus 
in vico Veragrorum , qui appellatur Octodurus, 
hiemare; qui vicus positus in valle, non magnas 
adiecta planicie, altissimis montibus undique con- 
tinetur. Cum hic in duas partes fluraine divideretun e 
alteram partem eius vici Gallis [ad hiemandum] 
concessit, alteram vacuam ab iis relictam cohortibus 
attribuit. Eum locum vallo fossaque munivit. 

2. Cum dies hibernorum complures transissent, 
frumentumque eo comportari iussisset, subito per 
exploratores certior factus est ex ea parte vici, 
quam Gallis concesserat, omnes noctu discessisse, 
montesque, qui impenderent, a maxima multitudine 
Sedunorum et Veragorum teneri. Id aliquot des 
causis acciderat, ut subito Galli belli renovandi 
legionisque opprimendae consiliumcaperent: priraum, 3 
quod legionem neque eam plenissimam detractis 
cohortibus duabus et compluribus singillatim, qui 
commeatus petendi causa missi erant, propter pauci- 
tatem despiciebant; tum etiam, quod propter iniqui- 4 
tatem loci, cum ipsi ex montibus in vallem decur- 
rerent et tela conicerent, ne primum quidem posse 
impetum suum sustineri existimabant. Accedebat, 5 
quod suos ab se liberos abstractos obsidum nomine 
dolebant et Romanos non solum itinerum causa, 
sed etiam perpetuae possessionis culmina Alpium 

occupare conari et ea loca finiiimae provinciae 
adiungere sibi persuasum habebant. 

3. His nuntiis acceptis Galba, cum neque opus 
hibernorum munitionesque plene essent perfectae, 
neque de frumento reliquoque commeatu satis esset 
provisum, quod deditione facta obsidibusque ac- 
ceptis nihil de bello timendum existimaverat, con- 
silio celeriter convocato sententias exquirere coepit. 

sQuo in consilio, cum tantum repeutini periculi 
praeter opinionem accidisset, ac iam omnia fere su- 
periora loca multitudine armatorum completa con- 
spicerentur, neque subsidio veniri neque commeatus 

ssupportari interclusis itineribus possent, prope iam 
desperata salute nonnullae huiusmodi sententiae di- 
cebantur, ut impedimentis relictis eruptione facta 
iisdem itineribus, quibus eo pervenissent, ad salutem 

* contenderent. Maiori tamen parti placuit, hoc reser- 
vato ad extremum consilio interim rei eventum ex- 
periri et castra defendere. 

4. Brevi spatio interiecto, vix ut iis rebus, quas 
constituissent, collocandis atque administrandis tem- 
pus daretur, hostes ex omnibus partibus signo dato 
decurrere, lapides gaesaque in vallum conicere. 

xNostri primo integris viribus fortiter repugnare neque 
ullum frustra telum ex loco superiore mittere, nt 
quaeque pars castrorum nudata defensoribus premi 

svidebatur, eo occurrere et auxilium ferre; sed hoc 
superari, quod diuturnitate pugnae hostes defessi 
proelio excedebant, alii integris viribus succedebant; 
quarum rerum a nostris propter paucitatem fieri 
nihil poterat, ac non modo defesso ex pugna exce- 

dendi, sed ne saucio quidem eius loci, ubi consti- 
terat, relinquendi ac sui recipiendi facultas dabatur. 

5. Cum iam amplius horis sex continenter pu- 
gnaretur, ac non solum vires, sed etiam tela nostros 
deficerent, atque hostes acrius instarent languidiori- 
busque nostris vallum scindere et fossas complere 
coepissent, resque esset iam ad extremum perducta 
casum, Publius Sextius Baculus, primi pili centurio, a 
quem Nervico proelio compluribus confectum vul- 
neribus diximus, et item Gaius Volusenus, tribunus 
militum, vir et consilii magni et virtutis, ad Galbam 
accurrunt atque unam esse spem salutis docent, si 
eruptione facta extremum auxilium experirentur. Ita- 3 
que convocatis centurionibus celeriter milites cer- 
tiores facit, paulisper intermitterent proelium ac tan- 
tummodo tela missa exciperent seque ex labore 
reficerent, post dato signo ex castris erumperent 
atque omnem spem salutis in virtute ponerent. 

6. Quod iussi sunt, faciunt ac subito omnibus 
portis eruptione facta neque cognoscendi, quid fieret, 
neque sui colligendi hostibus facultatem relinquunt. 
Ita commutata fortuna eos, qui in spem potiun-a 
dorum castrorum venerant, undique circumventos 
interficiunt et ex hominum milibus amplius xxx, 
quem numerum barbarorum ad castra venisse con- 
stabat, plus tertia parte interfecta reliquos perterritos 
in fugam coniciunt ac ne in locis quidem supe- 
rioribus consistere patiuntur. Sic omnibus hostiums 
copiis fusis armisque exutis se in castra munitiones- 
que suas recipiunt. Quo proelio facto, quod saepius 4 
fortunam temptare Galba nolebat atque alio se in 

Caesar. I. b. G. 5 

hiberna consilio venisse meminerat, aliis occurrisse 
rebus viderat, maxime frumenti commeatusque inopia 
permotus postero die omnibus eius vici aedificiis 
^incensis in provinciam reverti contendit, ac nullo 
hoste prohibente aut iter demorante incolumem 
legionem in Nantuates, inde in Allobroges perduxit 
ibique hiemavit. 

7. His rebus gestis, cum omnibus de causis 
Caesar pacatam Galliam existimaret, superatis Belgis, 
expulsis Germanis, victis in Alpibus Sedunis, atque 
ita inita hieme in Illyricum profectus esset, quod 
eas quoque nationes adire et regiones cognoecere 

^volebat, subitum bellum in Gallia coortum est. Eius 
belli haec fuit causa. Publius Crassus adulescens 
cum legione septima proximus mare Oceanum in 

3 Andibus hiemarat. Is, quod in his locis inopia fru- 
menti erat, praefectos tribunosque militum complures 

*in finitimas civitates frumenti causa dimisit; quo in 
numero est Titus Terrasidius missus in Esuvios, 
Marcus Trebius Gallus in Curiosolitas, Quintus Ve- 
lanius cum Tito Silio in Venetos. 

8. Huius est civitatis longe amplissima aucto- 
ritas omnis orae maritimae regionum earum, quod 
et naves habent Veneti plurimas, quibus in Britan- 
niam navigare consuerunt, et scientia atque usu 
nauticarum rerum reliquos antecedunt et in magno 
impetu maris atque aperto, paucis portibus interiectis, 
quos tenent ipsi, omnes fere, qui eo mari uti con- 

-suerunt, habent vectigales. Ab his fit initium reti- 
nendi Silii atque Velanii, quod per eos suos se 
obsides, quos Crasso dedissent, recuperaturos existi- 

mabant. Horum auctoritate finitimi adducti (ut sunts 
Gallorum subita et repentina consilia) eadem de 
causa Trebium Terrasidiuraque retinent, et celeriter 
missis legatis per suos principes inter se coniurant, 
nihil nisi communi consilio acturos eundemque 
omnis fortunae exitum esse laturos, reliquasquei 
civitates sollicitant, ut in ea libertate, quam a maio- 
ribus acceperint, permanere quam Romanorum ser- 
vitutem perferre mallent. Omni ora maritima cele-5 
riter ad suam sententiam perducta communem lega- 
tionem ad Publium Crassum mittunt: si velit suos 
recipere, obsides sibi remittat. 

9. Quibus de rebus Caesar ab Crasso certior 
factus, quod ipse aberat longius, naves interim lon- 
gas aedificari in flumine Ligere, quod influit in Oce- 
anum, remiges ex provincia institui, nautas guber- 
natoresque comparari iubet. His rebus celeriter? 
administratis ipse, cum primum per anni tempus 
potuit, ad exercitum contendit. Veneti reliquaeques 
item civitates cognito Caesaris adventu, simul quod, 
quantum in se facinus admisissent, intellegebant, 
legatos, quod nomen ad omnes nationes sanctum 
inviolatumque semper fuisset, retentos ab se et in 
vincula coniectos, pro magnitudine periculi bellum 
parare et maxime ea, quae ad usum navium per- 
tinent, providere instituunt, hoc maiore spe, quod 
multum natura Joci confidebant. Pedestria essei 
itinera concisa aestuariis, navigationem impeditam 
propter inscientiam locorum paucitatemque portuum 
sciebant, neque nostros exercitus propter frumentis 
inopiam diutius apud se morari posse confidebant; 

6 ac iam ut omnia contra opionem acciderent, tamen 
se quam plurimum navibus posse, Romanos neque 
ullam facultatem habere navium neque eorum lo- 
corum, ubi bellum gesturi essent, vada, portus, in- 

7sulas novisse; ac longe aliam esse navigationem in 
concluso mari atque in vastissimo atque apertissimo 

sOceano perspiciebant. His initis consiliis oppida 
muniunt, frumenta ex agris in oppida comportant, 

onaves in Venetiam, ubi Caesarem primum esse 
bellum gesturum constabat, quam plurimas possunt, 

10 cogunt. Socios sibi ad id bellum Osismos, Lexovios, 
Namnetes, Ambiliatos, Morinos, Diablintres, Mena- 
pios adsciscunt; auxilia ex Britannia, quae contra 
eas regiones posita est, arcessunt. 

10. Erant hae difficultates belli gerendi, quas 
supra ostendimus, sed multa Caesarem tamen ad id 

sbellum incitabant: iniuriae retentorum equitum Ro- 
manorum, rebellio facta post deditionem, defectio 
datis obsidibus, tot civitatum coniuratio, imprimis, 
ne hac parte neglecta reliquae nationes sibi idem 

slicere arbitrarentur. Itaque cum intellegeret, omnes 
fere Gallos novis rebus studere et ad bellum mo- 
biliter celeriterque excitari, omnes autem homines 
natura libertati studere et condicionem servitutis 
odisse, priusquam plures civitates conspirarent, par- 
tiendum sibi ac latius distribuendum exercitum 
putavit. 

11. Itaque Titum Labienum legatum in Tre- 
veros, qui proximi flumini Rheno sunt, cum equi- 

2 tatu mittit. Huic mandat, Remos reliquosque Belgas 
adcat ntque in officio contineat Oermanosque, qui 

auxilio ab Belgis arcessiti dicebantur, si per vim 
navibus flumen transire conentur, prohibeat. Publiums 
Crassum cum cohortibus legionariis xn et magno 
numero equitatus in Aquitaniam proficisci iubet, ne 
ex his nationibus auxilia in Galliam mittantur, ac 
tantae nationes coniungantur. Quintum Titurium4 
Sabinum legatum cum legionibus tribus in Venellos, 
Curiosolites Lexoviosque mittit, qui eam manum 
distinendam curet. Dccimum Brutum adulescentem r> 
classi Qallicisque navibus, quas ex Pictonibus et 
Santonis reliquisque pacatis regionibus convenire ius- 
serat, praeficit et, cum primum posset, in Venetos 
proficisci iubet. Ipse eo pedestribus copiis contendit. 
12. Erant eiusmodi fere situs oppidorum, ut 
posita in extremis [lingulis promontoriisque neque 
pedibus aditum haberent, cum ex alto se aestus 
incitavisset, quod [bis] accidit semper horarum xn 
spatio, neque navibus, quod rursus minuente aestu 
naves in vadis afflictarentur. Ita utraque re oppi-2 
dorum oppugnatio impediebatur; ac si quando ma-s 
gnitudine operis forte superati, extruso mari aggere 
ac molibus atque his oppidi moenibus adaequatis, 
suis fortunis desperare coeperant, magno numero 
navium appulso, cuius rei summam facultatem ha- 
bebant, sua deportabant omnia seque in proxima 
oppida recipiebant; ibi se rursus iisdem opportuni-4 
tatibus loci defendebant. Haec eo facilius magnamr, 
partem aestatis faciebant, quod nostrae naves tem- 
pestatibus detinebantur, summaque erat vasto atque 
aperto mari, magnis aestibus, raris ac prope nullis 
portibus, difficultas navigandi. 

13. Nanique ipsorum naves ad hunc modum 
factae armataeque erant : carinae aliquanto pla- 
niores quam nostrarnm navium, quo facilius vada 
ac decessum aestus excipere possent ; prorae ad- 

*modum erectae atque item puppes ad magnitudinem 

sfluctuum tempestatumque accommodatae; naves totae 
factae ex robore ad quamvis vim et contumeliam 

4 perferendam ; transtra pedalibus in altitudinem tra- 
bibus confixa clavis ferreis digiti pollicis crassitu- 

• dine; ancorae pro funibus ferreis catenis revinctae; 

6 pelles pro velis alutaeque tenuiter confectae, [haec] 
sive propter lini inopiam atque eius usus inscien- 
tiam , sive eo , quod est magis verisimile , quod 
tantas tempestates Oceani tantosque impetus ven- 
torum sustineri ac tanta onera navium regi velis 

:non satis commode posse arbitrabantur. Cum his 
navibus nostrae classi eiusmodi congressus erat, 
ut una celeritate et pulsu remorum praestaret, re- 
liqua pro loci natura, pro vi tempestatum illis essent 

8 aptiora et accommodatiora. Neque enim his nostrae 
rostro nocere poterant (tanta in iis erat firmitudo), 
neque propter altitudinem facile telum adigebatur, 
et eadem de causa minus commode copulis conti 

ynebantur. Accedebat, ut, cum saevire ventus coe- 
pisset et se vento dedissent, et tempestatem ferrent 
facilius et in vadis consisterent tutius et ab aestu 
relictae nihil saxa et cautes timerent; quarum rerum 
omnium nostris navibus casus erat extimescendus. 

14. Compluribus expugnatis oppidis Caesar, ubi 
intellexit, frustra tantum laborem sumi neque hostium 
fugam captis oppidis reprimi neque iis noceri posse, 

statuit exspectandam classem. Quae ubi convenit^ 
ac primum ab hostibus visa est, circiter ccxx naves 
eorum paratissimae atque omni genere arraorum or- 
natissimae profectae ex portu nostris adversae con- 
stiterunt; neque satis Bruto, qui classi praeerat, vels 
tribunis militum centurionibusque , quibus singulae 
naves erant attributae, constabat, quid agerent aut 
quam rationem pugnae insisterent. Rostro enim no-* 
ceri non posse cognoverant; turribus autem excitatis 
tamen has altitudo puppium ex barbaris navibus 
superabat, ut neque ex inferiore loco satis commode 
tela adigi possent et missa ab Gallis gravius acci- 
derent. Una erat magno usui res praeparata a no-5 
stris, falces praeacutae insertae affixaeque longuriis, 
non absimili forma muralium falcium. His cume 
funes, qui antemnas ad malos destinabant, compre- 
hensi adductique erant, navigio remis incitato prae- 
rumpebantur. Quibus abscisis antemnae necessario7 
concidebant, ut, cum omnis Gallicis navibus spes 
in velis armamentisque consisteret, his ereptis omnis 
usus navium uno tempore eriperetur. Reliquum erats 
certamen positum in virtute , qua nostri milites 
facile superabant, atque eo magis, quod in conspectu 
Caesaris atque omnis exercitus res gerebatur, ut 
nullum paulo fortius factum latere posset; omnes 
enim colles ac loca superiora, unde erat propinquus 
despectus in mare, ab exercitu tenebantur. 

15. Disiectis, ut diximus, antemnis, cum sin- 
gulas binae ac ternae naves circumsteterant, milites 
summa vi transcendere in hostium naves contende- 
bant. Quod postquam barbari fieri animadverterunt, 2 

expugnatis coinpluribus navibus, cum ei rei nullum 

reperiretur auxilium, fuga salutem petere conten- 

8 derunt. Ac iam conversis in eam partem navibus, 

quo ventus ferebat, tanta subito malacia ac tran- 

quillitas exstitit, ut se ex loco commovere non pos- 

4 sent. Quae quidem res ad negotium conficiendum 

r.maxime fuit opportuna: nam singulas nostri con- 

sectati expugnaverunt, ut perpaucae ex omni nu- 

mero noctis interventu ad terram pervenerint, cum 

ab hora fere quarta usque ad solis occasum pugna- 

retur. 

16. Quo proelio bellum Venetorum totiusque 
2 orae maritimae confectum est. Nam cum omnis 

iuventus, omnes etiam gravioris aetatis, in quibus 
aliquid consilii aut dignitatis fuit, eo convenerant, 
tum navium quod ubique fuerat in unum locum coe- 

sgerant; quibus amissis reliqui neque quo se recipe- 
rent, neque quemadmodum oppida defenderent, habe- 
bant. Itaque se suaque omnia Caesari dediderunt 

4ln quos eo gravius Caesar vindicandum statuit, quo 
diligentius in reliquum tempus a barbaris ius lega- 
torum conservaretur. Itaque omni senatu necato 
reliquos sub corona vendidit. 

17. Dum haec in Venetis geruntur, Quintus 
Titurius Sabinus cum iis copiis, quas a Caesare acce- 

2perat, in fines Venellorum pervenit. His praeerat 
Viridovix ac summam imperii tenebat earum omnium 
civitatum, quae defecerant, ex quibus exercitum ma- 

sgnasque copias coegerat; atque his paucis diebus 
Aulerci Eburovices Lexoviique senatu suo interfeoto, 
quod auctores belli esse nolebant, portas clauserunt 

seque cum Viridovice coniunxerunt ; magnaque prae- 4 
terea multitudo undique ex Gallia perditorum ho- 
minum latronumque convenerat, quos spes praedandi 
studiumque bellandi ab agricultura et cotidiano 
labore revocabat. Sabinus idoneo omnibus rebuss 
loco castris sese tenebat, cum Viridovix contra 
eum duum milium spatio consedisset cotidieque 
productis copiis pugnandi potestatem faceret, ut iam 
non solum hostibus in contemptionem Sabinus veniret, 
sed etiam nostrorum militum vocibus nonnihil car- 
peretur; tantamque opinionem timoris praebuit, utc 
iam ad vallum castrorum hostes accedere auderent. 
Id ea de causa faciebat, quod cum tanta multitudine 7 
hostium praesertim eo absente, qui summam imperii 
teneret, nisi aequo loco aut opportunitate aliqua data 
legato dimicandum non existimabat. 

18. Hac confirmata opinione timoris idoneum 
quendam hominem et callidum delegit, Gallum, ex 
iis, quos auxilii causa secum habebat. Huic magnis 2 
praemiis pollicitationibusque persuadet, uti ad hostes 
transeat, et, quid fieri velit, edocet. Qui ubi pros 
perfuga ad eos venit, timorem Romanorum proponit ; 
quibus angustiis ipse Caesar a (Venetis prematur, 
docet, neque longius abesse, quin proxima nocte4 
Sabinus clam ex castris exercitum educat et ad Cae- 
sarem auxilii ferendi causa proficiscatur. Quod ubi 5 
auditum est, conclamant omnes, occasionem negotii 
bene gerendi amittendam non esse: ad castra iri 
oportere. Multae res ad hoc consilium Gallos hor- 6 
tabantur: superiorum dierum Sabini cunctatio, per- 
fugae confirmatio, inopia cibariorum, cui rei parum 

diiigenter ab iis erat provisum, spes Venetici belli 
et quod fere libenter homines id, quod volunt, cre- 

7 dunt. His rebus adducti non prius Viridovicem reli- 
quosque duces ex concilio dimittunt, quam ab his 
sit concessum, arma uti capiant et ad castra con- 

stendant. Qua re concessa laeti ut explorata victoria 
sarmentis virgultisque collectis, quibus fossas Roma- 
norum compleant, ad castra pergunt. 

19. Locus erat castrorum editus et paulatim ab 
irao acclivis circiter passus mille. Huc magno cursu 
contenderunt, ut quam minimum spatii ad se colli- 
gendos armandosque Romanis daretur, exanimatique 

a pervenerunt. Sabinus suos hortatus cupientibus si- 
gnum dat. Impeditis hostibus propter ea, quae fere- 
bant, onera subito duabus portis eruptionem fieri 

aiubet. Factum est opportunitate loci, hostium in- 
scientia ac defatigatione , virtute militum et supe- 
riorum pugnarum exercitatione, ut ne unum quidem 
nostrorum impetum ferrent ac statim terga ver- 

4terent. Quos impeditos integris viribus milites nostri 
consecuti magnum numerum eorum occiderunt; re- 
liquos equites consectati paucos, qui ex fuga eva- 

5 serant, reliquerunt. Sic uno tempore et de navali 
pugna Sabinus et de Sabini victoria Caesar certior 
factus est, civitatesque omnes se statim Titurio de- 

cdiderunt. Nam ut ad bella suscipienda Gallorum 
alacer ac promptus est animus, sic mollis ac minime 
resistens ad calamitates perferendas mens eorum est. 

20. Eodem fere tempore Publius Crassus, cum 
in Aquitaniam pervenisset , quae pars , ut ante 
dictmn est, et regionum latitudine et multitudine 

hominum est tertia Galliae existimanda, cum intelle- 
geret in iis locis sibi bellum gerendum, ubi paucis 
ante annis Lucius Valerius Praeconinus legatus 
exercitu pulso interfectus esset, atque unde Lu- 
cius Mallius proconsul impedimentis amissis profu- 
gisset, non mediocrem, sibi diligentiam adhibendam 
intellegebat. Itaque re frumentaria provisa, auxiliis2 
equitatuque comparato, multis praeterea viris forti- 
bus Tolosa et Narbone, quae sunt civitates Galliae 
provinciae finitimae, [ex his regionibus] nominatim 
evocatis in Sontiatum fines exercitum introduxit 
Cuius adventu cognito Sontiates magnis copiis coactis s 
equitatuque, quo plurimum valebant, in itinere agmen 
nostrum adorti primum equestre proelium commise- 
runt, deinde equitatu suo pulso atque insequentibus 4 
nostris subito pedestres copias, quas in convalle in 
insidiis collocaverant, ostenderunt. Hi nostros dis- 
iectos adorti proelium renovarunt. 

21. Pugnatum est diu atque acriter, cum Son- 
tiates 8uperioribus victoriis freti in sna virtute totius 
Aquitaniae salutem positam putarent, nostri autem, 
quid sine imperatore et sine reliquis legionibus adu- 
lescentulo duce efficere possent, perspici cuperent: 
tandem confecti vulneribus hostes terga vertere. 
Quorum magno numero interfecto Crassus ex iti-2 
nere oppidum Sontiatum oppugnare coepit. Quibus 
fortiter resistentibus vineas turresque egit. Illi alias s 
eruptione temptata, alias cuniculis ad aggerem vi- 
neasque actis, cuius rei sunt longe peritissimi Aqui- 
tani, propterea quod multis locis apud eos aerariae 
secturaeque sunt, ubi diligentia nostrorum nihil his 



76 DE BELLO GALLTCO 

rebus profici posse intellexerunt, legatos ad Crassum 
mittunt seque in deditionem ut recipiat, petunt. Qua 
re impetrata arma tradere iussi faciunt. 

22. Atque in ea re omnium nostrorum intentis 
animis alia ex parte oppidi Adiatunnus, qui summam 
imperii tenebat, cum DC devotis, quos illi soldurios 

sappellant, quorum haec est condicio, ut omnibus 
in vita commodis una cum iis fruantur, quorum se 
amicitiae dediderint, si quid liis per vim accidat, 
aut eundem casum una ferant aut sibi mortem con- 

ssciscant; neque adhuc hominum memoria repertus 
est quisquam, qui eo interfecto, cuius se amicitiae 

4devovisset, mori recusaret: cum his Adiatunnus 
eruptionem facere conatus, clamore ab ea parte 
munitionis sublato, cum ad arma milites concur- 
rissent vehementerque ibi pugnatum esset, repulsus 
in oppidum tamen, uti eadem deditionis condicione 
uteretur, ab Crasso impetravit. 

23. Armis obsidibusque acceptis Crassus in fines 
^Vocatium et Tarusatium profectus est. Tum vero 

barbari commoti, quod oppidum et natura loci et 
manu munitum paucis diebus, quibus eo ventum 
erat, expugnatum cognoverant, legatos quoquo ver- 
sum dimittere, coniurare, obsides inter se dare, co- 

3 pias parare coeperunt. Mittuntur etiam ad eas civi- 
tates legati, quae sunt citerioris Hispaniae finitimae 

4Aquitaniae: inde auxilia ducesque arcessuntur. Quo- 
rum adventu magna cum auctoritate et magna cum 

5 hominum multitudine bellum gerere conantur. Duces 
vero ii deliguntur, qui una cum Quinto Sertorio 
omnes annos fuerant summamque scientiam rei mili- 

taris habere existimabantur. Hi consuetudine populi 6 
Romani loca capere, castra munire, commeatibus 
nostros intercludere instituunt. Quod ubi Crassus? 
animadvertit, suas copias propter exiguitatem non 
facile diduci', hostem et vagari et vias obsidere et 
castris satis praesidii relinquere, ob eam causam 
minus commode frumentum commeatumque sibi 
supportari, in dies hostium numerum augeri, non 
cunctandum existimavit, quin pugna decertaret. Hac 8 
re ad consilium delata, ubi omnes idem sentire in- 
tellexit, posterum diem pugnae constituit. 

24. Prima luce productis omnibus copiis duplici 
acie instituta, auxiliis in mediam aciem coniectis, 
quid hostes consilii caperent, exspectabat. Illi, etsi2 
propter multitudinem et veterem belli gloriam pau- 
citatemque nostrorum se tuto dimicaturos existima- 
bant, tamen tutius esse arbitrabantur obsessis viis 
commeatu intercluso sine ullo vulnere victoria potiri 
et, si propter inopiam rei frumentariae Romani seses 
reeipere coepissent, impeditos in agmine et sub sar- 
cinis infirmiore animo adoriri cogitabant. Hoc con-4 
silio probato ab ducibus , productis Romanorum 
copiis, sese castris tenebant. Hac re perspectas 
Crassus cum sua cunctatione [atque opinione timi- 
diores] hostes nostros milites alacriores ad pugnan- 
dum effecissent, atque omnium voces audirentur, 
exspectari diutius non oportere , quin ad castra 
iretur, cohortatus suos omnibus cupientibus ad ho- 
stium castra contendit. 

25. Ibi cum alii fossas complerent, alii multis 
telis coniectis defensores vallo munitionibusquc de- 

pellerent, auxiliaresque, quibus ad pugnam non 
multum Crassus confidebat, lapidibus telisque sub- 
ministrandis et ad aggerem caespitibus comportandis 
speciem atque opinionem pugnantium praeberent, 
cum item ab hostibus constanter ac non timide pu- 
gnaretur, telaque ex loco superiore missa non frustra 
2 acciderent, equites circumitis hostium castris Crasso 
renuntiaverunt, non eadem esse diligentia ab decu- 
mana porta castra munita facilemque aditum habere. 

26. Crassus equitum praefectos cohortatus, ut 
magnis praemiis pollicitationibusque suos excitarent, 

2quid fieri velit, ostendit. Illi, ut erat imperatum, 
eductis iis cohortibus, quae praesidio castris relictae 
intritae ab labore erant, et longiore itinere circum- 
ductis, ne ex hostium castris conspici possent, om- 
nium oculis mentibusque ad pugnam intentis eele- 

3riter ad eas, quas diximus, munitiones pervenerunt 
atque his prorutis prius in hostium castris consti- 
terunt, quam plano ab his videri aut, quid rei gere- 

^retur, cognosci posset. Tum vero clamore ab ea 
parte audito nostri redintegratis viribus, quod ple- 
rumque in spe victoriae accidere consuevit, acrius 

sirapugnare coeperunt. Hostes undique circumventi 
desperatis omnibus rebus se per munitiones deicere 

"et fuga salutem petere intenderunt. Quos equitatus 
apertissimis campis consectatus ex milium L nu- 
mero, quae ex Aquitania Cantabrisque convenisse 
constabat, vix quarta parte relicta, multa noete se 
in castra recipit. 

27. Uac audita pugna maxima pars Aquitaniae 
sesc Crasso dedidit obsidesquo ultro misit; quo in 

nuraero fuerunt Tarbelli, Bigerriones, Ptianii, Vo- 
cates, Tarusates, Elusates, Gates, Ausci, Garumni, 
Sibuzates, Cocosates ; paucae ultimae nationes anni 2 
tempore confisae, quod hiems suberat, hoc facerc 
neglexerunt. 

28. Eodem fere tempore Caesar, etsi prope 
exacta iam aestas erat, tamen, quod omni Gallia 
pacata Morini Menapiique supererant, qui in armis 
essent neque ad eum umquam legatos de pace mi- 
sissent, arbitratus id bellum celeriter confici posse, 
eo exercitum adduxit; qui longe alia ratione ac 
reliqui Galli bellum gerere coeperunt. Nam quoda 
intellegebant maximas nationes, quae proelio con- 
tendissent, pulsas superatasque esse, continentesque 
silvas ac paludes hahebant, eo se suaque omnia 
contulerunt. Ad quarum initium silvarum cum Caesar 3 
pervenisset castraque munire instituisset,neque hostis 
interim visus esset, dispersis in opere nostris subito 
ex omnibus partibus silvae evolaverunt et in nostros 
impetum fecerunt. Nostri celeriter arma ceperunt4 
eosque in silvas reppulerunt et compluribus inter- 
fectis longius impeditioribus locis secuti paucos ex 
suis deperdiderunt. 

29. Reliquis deinceps diebus Caesar silvas cae- 
dere instituit, et ne quis inermibus imprudentibus- 
que militibus ab latere impetus fieri posset, omnem 
eam materiam, quae erat caesa, conversam ad ho- 
stem collocabat et pro vallo ad utruinque latus ex- 
struebat. Incredibili celeritate magno spatio paueis2 
diebus confecto, cum iam pecus atquc extrema im- 
pedimenta ab nostris tenerentur, ipsi densiores silvas 

peterent, eiusmodi sunt tempestates consecutae, uti 
opus necessario intermitteretur et continuatione im- 
brium diutius sub pellibus milites contineri non 
spossent. Itaque vastatis omnibus eorum agris, vicis 
aedificiisque incensis Caesar exercitum reduxit et 
in Aulercis Lexoviisque, reliquis item civitatibus, 
quae proxime bellum fecerant, in hibernis collocavit. 

1. Ea, quae secuta est, hieme, qui fuit annus 
Gneo Pompeio, Marco Crasso consulibus, Usipetes 
Germani et item Tencteri magna cum multitudine 
hominum flumen Rhenum transierunt, non longe 
a mari, quo Rhenus influit. Causa transeundi fuit, 2 
quod ab Suebis complures annos exagitati bello 

Caenar. I. b. G. A 

3 premebantur et agricultura prohibebantur. Sueborum 
gens est longe maxima et bellicosissima Germa- 

«norum omnium. Hi centum pagos habere dicuntur, 
ex quibus quotannis singula milia armatorum bel- 

slandi causa ex finibus educunt. Reliqui, qui domi 
manserunt, se atque illos alunt; hi rursus in vicem 

canno post in armis sunt, illi domi remanent. Sic 
neque agricultura nec ratio atque usus belli inter- 

7 mittitur. Sed privati ac separati agri apud eos nihil 
est, neque longius anno remanere uno in loco in- 

8Colendi causa licet. Neque multum frumento, sed 
maximam partem lacte atque pecore vivunt, mul- 

9tumque sunt in venationibus ; quae res et cibi ge- 
nere et cotidiana exercitatione et libertate vitae, 
cum a pueris nullo officio aut disciplina assuefacti 
nihil omnino contra voluntatem faciant, et viros alit 
et immani corporum magnitudine homines efficit. 
10 Atque in eam se consuetudinem adduxerunt, ut locis 
frigidissimis neque vestitus praeter pelles haberent 
quicquam, quarum propter exiguitatem magna est 
corporis pars aperta, et lavarentur in fluminibus. 

2. Mercatoribus est aditus magis eo, ut, quae 
bello ceperint, quibus vendant habeant, quam quo 

2ullam rem ad se importari desiderent. Quin etiam 
iumentis, quibus maxime Galli delectantur quaeque 
impenso parant pretio, [Germani] importatis non 
utuntur, sed quae sunt apud eos nata, parva atque 
deformia, haec cotidiana exercitatione summi ut 

ssint laboris efficiunt. Equestribus proeliis saepe ex 
equis desiliunt ac pedibus proeliantur, equosque 
eodem remanere vestigio assuefecerunt, ad quos se 

celeriter, cum usus est, recipiunt ; neque eorunu 
moribus turpius quicquam aut inertius habetur, quam 
ephippiis uti. Itaque ad quemvis numerum ephip-s 
piatorum equitum quamvis pauci adire audent. 
Vinum ad se omnino importari non sinunt, quodc 
ea re ad laborem ferendum remollescere homines 
atque effeminari arbitrantur. 

3. Publice maximam putant esse laudem, quam 
latissime a suis finibus vacare agros: hac re signi- 
ficari magnum numerum civitatum suam vim su- 
stinere non posse. Itaque una ex partc a Suebis2 
circiter milia passuum sescenta agri vacare di- 
cuntur. Ad alteram partem succedunt Ubii, quorum 3 
fuit civitas ampla atque florens, ut est captus Ger- 
manorum, et paulo, quam sunt eiusdem generis, 
[et ceteri] humaniores, propterea quod Rhenum 
attingunt, multumque ad eos mercatores ventitant, 
et ipsi propter propinquitatem Gallicis sunt moribus 
assuefacti. Hos cum Suebi multis saepe bellis ex-4 
perti propter amplitudinem gravitatemque civitatis 
finibus expellere non potuissent, tamen vectigales 
sibi fecerunt ac multo humiliores infirmioresque 
redegerunt. 

4. In eadem causa fuerunt Usipetes et Tencteri, 
quos supra diximus, qui complures annos Sueborum 
vim sustinuerunt, ad extremum tamen agris ex- 
pulsi et multis locis Germaniae triennium vagati 
ad Rhenum pervenerunt. Quas regiones Menapiiz 
incolebant et ad utramque ripam fluminis agros, 
aedificia vicosque habebant, sed tantae multitudinis 3 
aditu perterriti ex iis aedificiis, quae trans flumen 

habuerant, demigraverunt et cis Rhenum dispositis 

jpraesidiis Germanos transire prohibebant. Illi omnia 

♦ experti, cum neque vi contendere propter inopiam 

navium neque clam transire propter custodias Me- 

napiorum possent, reverti se in suas sedes regio- 

snesque simulaverunt et tridui viam progressi rursus 

reverterunt atque omni hoc itinere una nocte equi- 

tatu confecto inscios inopinantesque Menapios op- 

cpresserunt, qui de Germanorum discessu per ex- 

ploratores certiores facti sine metu trans Rhenum 

7in suos vicos remigraverant. His interfectis navi- 

busque eorum occupatis, priusquam ea pars Mena- 

pioruni, quae citra Rhenum erat, certior fieret, flumen 

transierunt atque omnibus eorum aedificiis occupatis 

reliquam partem hiemis se eorum copiis aluerunt. 

5. His de rebus Caesar certior factns et infir- 
mitatem Gallorum veritus, quod sunt in consiliis 
capiendis mobiles et novis plerumque rebus student, 

2 nihil his committendum existimavit. Est enim hoc 
Gallicae consuetudinis, uti et viatores etiam invitos 
consistere cogant et, quid quisque eorum de quaque 
re audierit aut cognoverit, quaerant, et mercatores 
in oppidis vulgus circumsistat quibusque ex regio- 
nibus veniant quasque ibi res cognoverint, pronun- 

stiare cogant. His rebus atque auditionibus permoti 
de summis saepe rebus consilia ineunt, quorum eos 
in vestigio poenitere necesse est, cum incertis ru- 
moribus serviant, et plerique ad voluntatem eorum 
ficta respondeant. 

6. Qua cosuetudine cognita Caesar, ne graviori 
bello occurreret, maturius, quam consuerat, ad 






LIBEB IIII£CAP. 4-8. 85 

exercitum proficiscitur. Eo cum venisset, ea, quae^ 
fore suspicatus erat, facta cognovit: missas lega-s 
tiones ab nonnullis civitatibus ad Germanos invi- 
tatosque eos, uti ab Rheno discederent, omniaque, 
quae postulassent, ab se fore parata. Qua spe ad- 1 
ducti Germani latius vagabantur et in fines Ebu- 
ronum et Condrusorum, qui suntTreverorum clientes, 
pervenerant. Principibus Galliae evocatis Caesar ea, 5 
quae cognoverat, dissimulanda sibi existimavit eo- 
rumque animis permulsis et confirmatis equitatuque 
imperato bellum cum Germanis gerere constituit. 

7. Re frumentaria compar ,ta equitibusque de- 
lectis iter in ea loca facere coepit, quibus in locis 
esse Germanos audiebat. A quibus cum paucorum2 
dierum iter abesset, legati ab iis venerunt, quorum 
haec fuit oratio : Germanos neque priores populo 3 
Romano bellum inferre neque tamen recusare, si 
lacessantur, quin armis contendant, quod Germa- 
norura consuetudo [haec] sit a maioribus tradita, 
quicumque bellum inferant, resistere neque depre- 
cari. Haec tamen dicere: venisse invitos, eiectos4 
domo; si suam gratiam Romani velint, posse iis 
utiles esse amicos; vel sibi agros attribuant, vel 
patiantur eos tenere, quos armis possederint: seses 
unis Suebis concedere, quibus ne dii quidem immor- 
tales pares esse possint; reliquum quidem in terris 
esse neminem, quem non superare possint. 

8. Ad haec, quae visum est, Caesar respondit ; 
sed exitus fuit orationis: sibi nullam cum iis ami- 
citiam esse posse, si in Gallia remanerent; neque2 
verum esse, qui suos fines tueri non potuerint, 

alienos occupare, neque ullos in Gallia vacare agros, 
qui dari tantae praesertim multitudini sine iniuria 
3possint; sed licere, si velint, in Dbiorum finibus 
eonsidere, quorum sint legati apud se et de Sue- 
borum iniuriis querantur et a se auxilium petant: 
hoc se Ubiis imperaturum. 

9. Legati haec se ad suos relaturos dixerunt 
et re deliberata post diem tertium ad CaeBarem 
reversuros: interea ne propius se castra moveret, 

spetierunt. Ne id quidem Caesar ab se impetrari 
3 posse dixit. Cognoverat enim magnam partem equi- 
tatus ab iis aliquot diebus ante praedandi frumen- 
tandique causa ad Ambivaritos trans Mosam missam: 
hos exspectari equites atque eius rei causa moram 
interponi arbitrabatur. 

10. Mosa profluit ex monte Vosego, qui est 
in finibus Lingonum, et parte quadam ex Rheno 

srecepta, quae appellatur Vacalus, insulain efficit 
Batavorum, neque longius ab Oceano milibus pas- 

s suum lxxx in Rhenum influit. Rhenus autem oritur 
ex Lepontiis, qui Alpes incolunt, et longo spatio 
per fines Nantuatium, Helvetiorum, Sequanorum, 
Mediomatricum , Tribocorum , Treverorum citatus 

4 fertur et, ubi Oceano appropinquavit , in plures 
defluit partes multis ingentibusque insulis effectis, 
quarum pars magna a feris barbarisque nationibus 

sincolitur, ex quibus sunt, qui piscibus atque ovis 
avium vivere existimantur , multisque capitibus in 
Oceanum influit. 

11. Caesar cum ab hoste non amplius passuum 
xii milibus abesset, ut erat constitutum, ad eum le- 



LIBER IIII, CAP. 8—12. 87 

gati revertuntur ; qui in itinere congressi magnopere, 
ne longius progrederetur, orabant. Cum id nona 
impetrassent, petebant, uti ad eos equites, qui agmen 
antecessissent, praemitteret eosque pugna prohiberet, 
sibique ut potestatem faceret in Ubios legatos mit- 
tendi; quorum si principes ac senatus sibi iureiu-s 
rando fidem fecisset, ea condicione, quae a Caesare 
ferretur, se usuros ostendebant: ad has res con- 
ficiendas sibi tridui spatium daret. Haec omnia* 
Caesar eodem illo pertinere arbitrabatur, ut tridui 
mora interposita equites eorum, qui abessent, rever- 
terentur; tamen sese non longius milibus passuum 
quattuor aquationis causa processurum eo die dixit: 
huc postero die quam frequentissimi convenirent, 5 
ut de eorum postulatis cognosceret. Interim ad prae- 6 
fectos, qui cum omni equitatu antecesserant, mittit 
qui nuntiarent, ne hostes proelio lacesserent et, si 
ipsi lacesserentur, sustinerent, quoad ipse cum exer- 
citu propius accessisset. 

12. At hostes, ubi primum nostros equites con- 
apexerunt, quorum erat v milium numerus, cum 
ipsi non amplius octingentos equites haberent, quod 
ii, qui frumentandi causa ierant trans Mosam, non- 
dum redierant, nihil timentibus nostris, quod legati 
eorum paulo ante a Caesare discesserant atque is 
dies indutiis erat ab his petitus, impetu facto cele- 
riter nostros perturbaverunt; rursus resistendibus 2 
consuetudine sua ad pedes desiluerunt, suffossis 
equis compluribusque nostris deiectis reliquos in 
fugam coniecerunt atque ita perterritos egerunt, ut 
non prius fuga desisterent, quam in conspectum 

s agminis nostri venissent. In eo proelio ex equitibos 

* nostris interficiuntur quattuor et septuaginta, in his 

vir fortissimus Piso Aquitanus, amplissimo genere 

natus, cuius avus in civitate sua regnum obtinuerat 

5 amicus ab senatu nostro appellatus. Hic cum fratri 
intercluso ab hostibus auxilium ferret, illum ex pe- 
riculo eripuit, ipse equo vulnerato deiectus, quoad 

6potuit, fortissime restitit; cum circumventus multis 
vulneribus acceptis cecidisset, atque id frater, qui 
iam proelio excesserat, procul animadvertisset, in- 
citato equo se hostibus obtulit atque interfectus est 
13. Hoc facto proelio Caesar neque iam sibi le- 
gatos audiendos neqne condiciones accipiendas arbi- 
trabatur ab iis, qui per dolum atque insidias petita 

space ultro bellum intulissent; exspectare vero, dum 
hostium copiae augerentur equitatusque reverteretur, 

3 summae dementiae esse iudicabat, et cognita Gallo- 
rum infirmitate, quantum iam apud eos hostes uno 
proelio auctoritatis essent consecuti, sentiebat; qui- 
bus ad consilia capienda nihil spatii dandum existi- 

4 mabat. His constitutis rebus et consilio cum legatis 
et quaestore communicato, ne quem diem pugnae 
praetermitteret , opportunissima res accidit, quod 
postridie eius diei mane eadem et perfidia et simula- 
tione usi Germaui frequentes omnibus principibus 
maioribusque natu adhibitis ad eum in castra vene- 

5runt, simul, ut dicebatur, sui purgandi causa, quod 
contra, atque esset dictum et ipsi petissent, proelium 
pridie commisissent , simul ut, si quid pos3ent, de 

6 indutiis fallendo impetrarent. Quos sibi Caesar obla- 
tos gavisus illos retineri iussit; ipse omnes copias 

castris eduxit equitatumque , quod recenti proelio 
perterritum esse existimabat, agmen subsequi iussit. 

14. Acie triplici instituta et celeriter octo milium 
itinere confecto prius ad hostium castra peivenit, 
quam, quid ageretur, Germani sentire possent. Qui2 
omnibus rebus subito perterriti, et celeritate adven- 
tus nostri et discessu suorum, neque consilii habendi 
neque arma capiendi spatio dato perturbantur, co- 
piasne adversus hostem ducere, an castra defendere, 
an fuga salutem petere praestaret. Quorum timors 
cum fremitu et concursu significaretur, milites no- 
stri pristini diei perfidia incitati in castra irrupe- 
runt. Quo loco qui celeriter arma capere potuerunt, 4 
paulisper nostris restiterunt atque inter carros im- 
pedimentaque proelium commiserunt; at reliqua mul-5 
titudo puerorum mulierumque (nam cum omnibus suis 
domo excesserant Rhenumque transierant) passim 
fugere coepit; ad quos conscctandos Caesar equi- 
tatum misit. 

15. Germani post tergum clamore audito, cum 
suos interfici viderent. armis abiectis signisque mi- 
litaribus relictis se ex castris eiecerunt, et cum 2 
ad confluentem Mosae et Rheni pervenissent, reliqua 
fuga desperata, magno numero interfecto, reliqui se 
in flumen praecipitaverunt atque ibi timore, lassi- 
tudine, vi fluminis oppressi perierunt. Nostri ads 
unum omnes incolumes perpaucis vulncratis ex tanti 
belli timore, cum hostium numerus capitum ccccxxx 
milium fuisset, se in castra receperunt. Caesar iis, 4 
quos in castris retinuerat, discedendi potestatem 
fecit. Illi supplicia cruciatusque Gallorura veriti, 5 

quorum agros vexaverant, remanere se apud eum 
velle dixerunt. His Caesar libertatem concessit. 

16. Germanico bello confecto multis de causis 
Caesar statuit sibi Rhenum esse transeundum; qna- 
rum illa fuit iustissima, quod, cum videret Qerma- 
nos tam facile impelli, ut in Galtiam venirent, suis 
quoque rebus eos timere voluit, cum intellegerent 
et posse et audere populi Romani exercitum Rhe- 

2num transire. Accessit etiam, quod illa pars equi- 
tatus Usipetum et Tencterorum, quam supra com- 
memoravi praedandi frumentandique causa Mosam 
transisse neque proelio interfuissse , post fugam 
suorum se trans Rhenum in fines Sugambrorum 

sreceperat seque cum iis coniunxerat. Ad quos cum 
Caesar nuntios misisset, qui postularent, eos, qui 
sibi Galliaeque bellum intulissent, sibi dederent, 

4 responderunt : populi Romani imperium Rhenum 
finire; si se invito Germanos in Galliam transire 
non aequum existimaret, cur sui quicquam esse im- 

5perii aut potestatis trans Rhenum postularet? Ubii 
autem , qui uni ex Transrhenanis ad Caesarem 
legatos miserant, amicitiam fecerant, obsides dede- 

6rant, magnopere orabant, ut sibi auxilium ferret, 
quod graviter ab Suebis premerentur; vel, si id 
facere occupationibus rei publicae prohiberetur, 
exercitum modo Rhenum transportaret: id sibi ad 
auxilium spemque reliqui temporis satis futurum. 

7Tantum esse nomen atque opinionem eius exer- 
citus Ariovisto pulso et hoc novissimo proelio facto 
etiam ad ultimas Germanorum nationes, uti opi- 
nione et amicitia populi Romani tuti esse possint. 

Navium magnam copiam ad transportandum exer-s 
citum pollicebantur. 

17. Caesar his de causis, quas commemoravi, 
Rhenum transire decreverat; sed navibus transire 
neque satis tutum esse arbitrabatur , neque suae 
neque populi Romani dignitatis esse statuebat. Ita- 2 
que, etsi summa difficultas faciendi pontis propone- 
batur propter latitudinem, rapiditatem altitudinem- 
que fluminis, tamen id sibi contendendum aut aliter 
non traducendum exercitum existimabat. Rationem 3 
pontis hanc instituit. Tigna bina sesquipedalia, 
paulum ab imo praeacuta, dimensa ad altitudinem 
fluminis intervallo pedum duorum inter se iungebat. 
Haec cum machinationibus immissa in flumen defi-4 
xerat fistucisque adegerat, non sublicae modo di- 
recte ad perpendiculum, sed prone ac fastigate, ut 
secundum naturam fluminis procumberent; his items 
contraria duo ad eundem modum iuncta intervallo 
pedum quadragenum ab inferiore parte contra vim 
atque impetum fluminis conversa statuebat. Haecc 
utraque insuper bipedalibus trabibus immissis, quan- 
tum eorum tignorum iunctura distabat, binis utrim- 
que fibulis ab extrema parte distinebantur ; quibus7 
disclusis atque in contrariam partem revinctis tanta 
erat operis firmitudo atque ea rerum natura, ut, 
quo maior vis aquae se incitavisset, hoc artius illi- 
gata tenerentur. Haec directa materia iniecta con- s 
texebantur ac longuriis cratibusque consternebantur ; 
ac nihilo secius sublicae et ad inferiorem partem9 
fluminis oblique agebantur, quae pro ariete sub- 
iectae et cum omni opere coniunctae vim fluminis 

10 exciperent, et aliae item supra pontem mediocri 
spatio, ut, si arborum trunci sive naves deiciendi 
operis essent a barbaris missae, his defensoribus 
earum rerum vis minueretur, neu ponti nocerent. 

18. Diebus decem, quibus materia coepta erat 
comportari, omni opere effecto exercitus traducitur. 

sCaesar ad utramque partem pontis firmo praesidio 
arelicto in fines Sugambrorum contendit. Interim a 
compluribus civitatibus ad eum legati veniunt; qui- 
bus pacem atque amicitiam petentibus liberaliter 
*respondit obsidesque ad se adduci iubet. Sugambri 
ex eo teinpore, quo pons institui coeptus est, faga 
comparata hortantibus iis, quos ex Tencteris atque 
Usipetibus apud se habebant, finibus suis excesse- 
rant suaque omnia exportaverant seque in solitu- 
dinem ac silvas abdiderant. 

19. Caesar paucos dies in eorum finibus mo- 
ratus omnibus vicis aedificiisque incensis frumen- 
tisque succisis se in fines Ubiorum recepit atqae 
iis auxilium suum po?licitus, si ab Suebis preme- 

2rentur, hacc ab iis cognovit: Suebos, posteaquam 
per exploratores pontem fieri comperissent, more 
suo concilio habito nuntios in omnes partes dimi- 
sisse, uti de oppidis demigrarent, liberos, uxores 
suaque omnia in silvis deponerent, atque omnes, 
qui arma ferre possent , unum in locum conve- 

snirent; hunc esse delectum medium fere regionum 
earum, quas Suebi obtinerent; hic Romanorum ad- 
ventum exspectare atque ibi decertare constituisse. 

4Quod ubi Caesar comperit, omnibus rebus iis con- 
fectis, quarum rerum causa traducere exercitum 

constituerat , ut Germanis metum iniceret, ut Su- 
gambros ulcisceretur, ut Ubios obsidione liberaret, 
diebus omnino decem et octo trans Rhenum con- 
sumptis, satis et ad laudem et ad utilitatem pro- 
fectum arbitratus, se in Galliam recepit pontemque 
rescidit. 

20. Exigua parte aestatis reliqua Caesar, etsi 
in his locis, quod omnis Gallia ad septentriones 
vergit, maturae sunt hiemes, tamen in Britanniam 
proficisci contendit , quod oranibus fere Gallicis 
bellis hostibus nostris inde subministrata auxilia 
intellegebat et, si tempus anni ad bellum gerendum 2 
deficeret, tamen magno sibi usui fore arbitrabatur, 
si modo insulam adisset et genus hominum per- 
spexisset, loca, portus, aditus cognovisset; quaes 
omnia fere Gallis erant incognita. Neque enim te- 
mere praeter mercatores illo adit quisquam, neque 
iis ipsis quicquam praeter oram maritimam atque 
eas regiones, quae sunt contra Gallias, notum est. 
Itaque vocatis ad se undique mercatoribus nequc4 
quanta esset insulae magnitudo, neque quae aut 
quantae nationes incolerent, neque quem usum belli 
haberent aut quibus institutis uterentur, neque qui 
essent ad maiorum navium multitudinem idonei por- 
tus, reperire poterat. 

21. Ad haec cognoscenda, priusquam periculum 
faceret, idoneum esse arbitratus Gaium Volusenum 
cum navi longa praemittit. Huic mandat, ut explo- 2 
ratis oranibus rebus ad se quam primum revertatur. 
Ipse cum omnibus copiis in Morinos proficiscitur, s 
quod inde erat brevissimus in Britanniam traiectus. 

4 Huc naves undique ex finitimis regionibus et quam 
superiore aestate ad Veneticum bellum effecerat 

sclassem iubet convenire. Interim consilio eius co- 
gnito et per mercatores perlato ad Britannos a 
compluribus insulae civitatibus ad enm legati ve- 
niunt, qui polliceantur obsides dare atque imperio 

6populi Romani obtemperare. Quibus auditis libera- 
liter pollicitus hortatusque, ut in ea sententia per- 
manerent, eos domum remittit et cum iis una Com- 

7mium, quem ipse Atrebatibus superatis regem ibi 
constituerat, cuius et virtutem et consilium probabat 
et quem sibi fidelem esse arbitrabatur, cuiusque 
auctoritas in his regionibus magni habebatur, mittit 

sHuic imperat, quas possit, adeat civitates hortetur- 
que, ut populi Romani fidem sequantur, seque ce- 

9leriter eo venturum nuntiet. Volusenus perspectis 
regionibus omnibus , quantum ei facultatis dari po- 
tuit, qui navi egredi ac se barbaris committere non 
auderet, quinto die ad Caesarem revertitur quaeque 
ibi perspexisset, renuntiat. 

22. Dum in his locis Caesar navium paran- 
darum causa moratur, ex magna parte Morinorum 
ad eum legati venerunt, qui se de superioris tem- 
poris consilio excusarent, quod homines barbari et 
nostrae consuetudinis imperiti bellum populoRomano 
fecissent, seque ea, quae imperasset, facturos polli- 

2 cerentur. Hoc sibi Caesar satis opportune accidisse 
arbitratus, quod neque post tergum hostem relinquere 
volebat neque belli gerendi propter anni tempus 
facultatem habebat neque has tantularum rerum 
occupationes Britanniae anteponendas iudicabat, 

magnum iis numerum obsidum imperat. Quibus 
adductis eos iu fidem recepit. Navibus circiters 
lxxx onerariis coactis constratisque, quot satis esse 
ad duas transportandas legiones existimabat, quod 
praeterea navium longarum habebat, quaestori, le- 
gatis praefectisque distribuit. Huc accedebant xviii 4 
onerariae naves, quae ex eo loco ab milibus pas- 
suum octo vento tenebantur, quo minus in eundem 
portum venire possent: has equitibus distribuit. 
Reliquum exercitum Quinto Titurio Sabino et Lucio 5 
Aurunculeio Cottae legatis in Menapios atque in 
eos pagos Morinorum, ab quibus ad eum legati 
non venerant, ducendum dedit; Publium Sulpiciume 
Rufum legatum cum eo praesidio, quod satis esse 
arbitrabatur, portum tenere iussit. 

23. His constitutis rebus nactus idoneam ad 
navigandum tempestatem tertia fere vigilia solvit 
equitesque in ulteriorem portum progredi et naves 
conscendere et se sequi iussit. A quibus cum paulo 2 
tardius esset administratum, ipse hora circiter diei 
quarta cum primis navibus Britanniam attigit atque 
ibi in omnibus collibus expositas hostium copias 
armatas conspexit. Cuius loci haec erat natura, s 
atque ita montibus anguste mare continebatur, uti 
ex locis superioribus in litus telum adigi posset. 
Hunc ad egrediendum cequaquam idoneum locum^ 
arbitratus, dum reliquae naves eo convenirent, ad 
horam nonam in ancoris exspectavit. Interim legatis 5 
tribunisque militum convocatis et quae ex Voluseno 
cognosset, et quae fieri vellet, ostendit monuitque, 
ut rei militaris ratio, maxime ut maritimae res 

postularent, ut quae celerem atque instabilem motum 
haberent, ad nutum et ad tempus omnes res ab 
ciis administrarentur. His dimissis et ventum et 
aestum uno tempore nactus secundum dato signo 
et sublatis ancoris circiter milia passuum septem 
ab eo loco progressus aperto ac plano litore naves 
constituit. 

24. At barbari, consilio Romanorum cognito, 
praemisso equitatu et essedariis, quo plerumque 
genere in proeliis uti consuerunt, reliquis copiis 

ssubsecuti nostros navibus egredi prohibebant. Erat 
ob has causas summa difficultas, quod naves propter 
magnitudinem nisi in alto constitui non poterant, 
militibus autem ignotis locis, impeditis manibus, 
magno et gravi onere armorum oppressis simul et 
de navibus desiliendum et in fluctibus consistendum 

set cum hostibus erat pugnandum, cum illi aut ex 
arido aut paulum in aquam progressi omnibus 
membris exp^ditis, notissimis locis audacter tela 

iconicerent et equos insuefactos incitarent. Quibus 
rebus nostri perterriti atque huius omnino generis 
pugnae imperiti non eadem alacritate ac studio, quo 
in pedestribus uti proeliis consuerant, nitebantur. 

25. Quod ubi Caesar animadvertit, naves longas, 
quarum et spccies erat barbaris inusitatior et motus 
ad usum expeditior, paulum removeri ab onerariis 
navibus et remis iucitari et ad latus apertum ho- 
stium constitui atque inde fundis, sagittis, tormentis 
hostes propelli ac submoveri iussit; quae res magno 

2usui nostris fuit. Nam et navium figura et remo- 
rum motu et inusitato genere tormentorum permoti 

barbari constiterunt ac paulum modo pedem retu- 
lerunt. Atque nostris militibus cunctantibus, maxime s 
propter altitudinem maris, qui decimae legionis 
aquilam ferebat, contestatus deos, ut ea res legioni 
feliciter eveniret: r desilite', inquit, r milites, nisi vultis 
aquilam hostibus prodere: ego certe meum rei pu- 
blicae atque imperatori officium praestitero.' Hoc* 
cum voce magna dixisset, se ex navi proiecit atque 
in hostes aquilam ferre coepit. Tum nostri cohor- 5 
tati inter se, ne tantum dedecus admitteretur, uni- 
versi ex navi desiluerunt. Hos item ex proximis6 
navibus cum conspexissent, subsecuti hostibus appro- 
pinquarunt. 

26. Pugnatum est ab utrisque acriter. Nostri 
tamen, quod neque ordines servare neque firmiter 
insistere neque signa subsequi poterant, atque alius 
alia ex navi, quibuscumque signis occurrerat, se 
aggregabat, magnopere perturbantur; hostes vero2 
notis omnibus vadis, ubi ex litore aliquos singulares 
ex navi egredientes conspexerant, incitatis equis 
impeditos adoriebantur, plures paucos circumsiste- 
bant, alii ab latere aperto in universos tela coni-3 
ciebant. Quod cum animadvertisset Caesar, scaphas 4 
longarum navium, item speculatoria vavigia militibus 
compleri iussit et, quos laborantes conspexerat, his 
subsidia submittebat. Nostri, simul in arido con-5 
stiterunt, suis omnibus consecutis in hostes impetum 
fecerunt atque eos in fugam dederunt, neque longius 
prosequi potuerunt, quod equites cursum tenere 
atque insulam capere non potuerant. Hoc unum ad 
pristinam fortunam Caesari defuit. 

Cmmt. I. b. G. 7 

27. Hostes proelio superati, siinul atque se ex 
fuga receperunt, statim ad Caesarem legatos de 
pace miserunt; obsides daturos quaeque imperasset 

jfacturos esse polliciti sunt. Una cum his legatis 
Commius Atrebas venit, quem supra demonstraveram 

3a Caesare in Britanniam praemissuin. Hunc illi e 
navi egressum, cum ad eos oratqris modo Caesaris 
mandata deferret, comprehenderant atque in vincula 

4 coniecerant, tum proelio facto remiserunt et in pe- 
tenda pace eius rei culpam in multitudinem conie- 

scerunt et propter imprudentiam ut ignosceretur, peti- 
verunt. Cacsar questus, quod, cum ultro in conti- 
nentem legatis missis pacem ab se petissent, bellum 
sine causa intulissent, ignoscere imprudentiae dixit 

6obsidesque imperavit; quorum illi partem statim 
dederunt, partem ex longinquioribus locis arces- 

7sitam paucis diebus sese daturos dixerunt. Interea 
suos remigrare in agros iusserunt, principesque un- 
dique convenire et se civitatesque suas Caesari com- 
mendare coeperunt. 

28. His rebus pace confirmata post diem quar- 
tum, quam est in Britanniam ventum, naves xvni, 
de quibus supra demonstratum est, quae equites 
sustulerant, ex superiore portu leni vento solverunt. 

2 Quae cum appropinquarent Britanniae et ex castris 
viderentur, tanta tempestas subito coorta est, ut 
nulla earum cursum tenere posset, sed aliae eodem, 
unde erant profectae, referrentur, aliae ad inferiorem 
partem insulac, quae est propius solis occasum, 

smagno sui cum periculo deicerentur; quae tamen 
ancoris iactis cum fluctibus complerentur, neces- 

sario adversa nocte in altuin provectae continentem 
petierunt. 

29. Eadem nocte accidit, ut esset luna plena, 
qui dies maritimos aestus maximos in Oceano effi- 
cere consucvit, nostrisque id erat incognitum. Ita2 
uno tempore et longas naves, quibus Caesar exer- 
citum transportandum curaverat quasque in aridum 
subduxerat, aestus compleverat, et onerarias, quae 
ad ancoras erant deligatae, tempestas afflictabat, 
neque ulla nostris facultas aut administrandi aut 
auxiliandi dabatur. Compluribus navibus fractis reli- 3 
quae cum essent funibus, ancoris reliquisque arma- 
mentis amissis ad navigandum inutiles, magna, id 
quod necesse erat accidere, totius exercitus pertur- 
batio facta est. Neque enim naves erant aliae, qui- 4 
bus reportari possent, et omnia deerant, quae ad 
reficiendas naves erant usui, et, quod omnibus con- 
stabat hiemari in Gallia oportere, frumentum his in 
locis in hiemem provisum non erat. 

30. Quibus rebus cognitis principes Britanniae, 
qui post proelium ad Caesarem convenerant, inter 
se collocuti, cum equites et naves et frumentum 
Romanis deesse intellegerent et paucitatem militum 
ex castrorum exiguitate cognoscerent, quae hoc erant 
etiam angustiora, quod sine impedimentis Caesar 
legiones transportaverat, optimum factu esse duxe- 2 
runt, rebellione facta frumento commeatuque nostros 
prohibere et rem in hiemem producere, quod his 
superatis aut reditu interclusis neminem postea belli 
inferendi causa in Britanniam transiturum confide- 
bant. Itaque rursus coniuratione facta paulatim exs 

castris discedere ac suos clam ex agris deducere 
coeperunt. 

31. At Caesar, etsi nondum eorum consilia co- 
gnoverat, tamen et ex eventu navium suarum et ex 
eo, quod obsides dare intermiserant, fore id, quod 

^accidit, suspicabatur. Itaque ad omnes casus subsi- 
dia comparabat. Nam et frumentum ex agris coti- 
die in castra conferebat et quae gravissime affiictae 
erant naves, earum materia atque aere ad reliquas 
reficiendas utebatur et quae ad eas res erant usui, 

scx continenti comportari iubebat. Itaque, cum 
summo studio a militibus administraretur, XII navi- 
bus amisis, reliquis ut navigari commode posset, 
effecit. 

32. Dum ea geruntur, legione ex consuetudine 
una frumentatum missa, quae appellabatur septima, 
neque ulla ad id tempus belli suspicione interposita, 
cum pars hominum in agris remaneret, pars etiani 
in castra ventitaret, ii, qui pro portis castrorum in 
statione erant, Caesari nuntiaverunt pulverem ma- 
iorem, quam sonsuetudo ferret, in ea parte videri, 

s quam in partem legio iter fecisset. Caesar id, quod 
erat, suspicatus, aliquid novi a barbaris initum eon- 
silii, cohortes, quae in stationibus erant, secum in 
eam partem proficisci, ex reliquis duas in stationem 
cohortes succedere, reliquas armari et confestim 

ssese subsequi iussit. Cum paulo longius a castris 
processisset , suos ab hostibus ,'premi atque aegre 
sustinere et conferta legione ex omnibus partibus 

*tela conici animadvertit. Nam quod omni ex reliquis 
partibus demesso frumento pars una erat reliqua. 

suspicati hostes, huc nostros esse venturos, noctu in 
silvis delituerant; tum dispersos depositis armis in 
metendo occupatos subito adorti, paucis interfectis, 
reliquos incertis ordinibus perturbaverant, simul 
equitatu atque essedis circumdederant. 

33. Genus hoc est ex essedis pugnae. Primo 
per omnes partes perequitant et tela coniciunt atque 
ipso terrore equorum et strepitu rotarum ordines 
plerumque perturbant, et cum se inter equitum tur- 
mas insinuaverunt, ex essedis desiliunt et pedibus 
proeliantur. Aurigae interim paulatim ex proeliog 
excedunt atque ita currus collocant, ut, si illi a mul- 
titudiDe hostium premantur, expeditum ad suos re- 
ceptum habeant. Ita mobilitatem equitum, stabilita- 3 
tem peditum in proeliis praestant, ac tantum usu 
cotidiano et exercitatione efficiunt, uti in declivi 
ac praecipiti loco incitatos equos sustinere et brevi 
moderari ac flectere et per temonem percurrere et 
in iugo insistere et se inde in currus citissime reci- 
pere consuerint. 

34. Quibus rebus perturbatis nostris [novitate 
pugnae] tempore opportunissimo Caesar auxilium 
tulit : namque eius adventu hostes constiterunt, nostri 
se ex timore receperunt. Quo facto ad lacessendum 2 
et ad committendum proelium alienum esse tempus 
arbitratus suo se loco continuit et brevi tempore in- 
termisso in castra legiones reduxit. Dum haec ge-s 
runtur, nostris omnibus occupatis, qui erant in agris 
reliqui, discesserunt. Secutae sunt continuos com-4 
plures dies tempestates, quae et nostros in castris 
continerent et hostem a pugna prohiberent. Interims 

barbari nuntios in omnes partes dimiserunt pauci- 
tatemquc nostrorum militum suis praedicaverunt et, 
quanta praedae faciendae atque in perpetuum sui 
liberandi facultas daretur, si Romanos castris expu- 
lissent, demonstraverunt. His rebus celeriter magna 
multitudine peditatus equitatusque coacta ad castra 
venerunt. 

35. Caesar, etsi idem, quod superioribus diebus 
acciderat, fore videbat, ut, si essent hostes pulsi, 
celeritate periculum effugerent, tamen nactus equites 
circiter xxx, quos Commius Atrebas, de quo ante 
dictum est, secum transportaverat, legiones in acie 

2 pro castris constituit. Commisso proelio diutius no- 
strorum militum impetum hostes ferre non potuerunt 

a ac terga verterunt. Quos tanto spatio secuti, quan- 
tum cursu et viribus efficere potuerunt, complures 
ex iis occiderunt, deinde omnibus longe lateque 
aedificiis incensis se in castra receperunt. 

36. Eodem die legati ab hostibus missi ad Cae- 
2sarem de pace venerunt. His Caesar numerum ob- 

sidum, quem ante imperaverat, duplicavit eosque in 
continentem adduci iussit, quod propinqua die aequi- 
noctii infirmis navibus hiemi navigationem subicien- 

sdam non existimabat. Ipse idoneam tempestatem 
nanctus paulo post mediam noctem naves solvit; 
quae omnes incolumes ad continentem pervenerunt; 

4sed ex iis onerariae duae eosdem, quos reliqui, por- 
tus capere non potuerunt et paulo infra delatae sunt. 

37. Quibus ex navibus cum essent expositi mi- 
lites circiter trecenti atque in castra contenderent, 
Morini, quos Caesar in Britanniam proficiscens pa- 

catos reliquerat, spe praedae adducti primo non ita 
magno suorum numero circumsteterunt ac, si sese 
interfici nollent, arma ponere iusserunt. Cum illl s 
orbe facto sese defenderent, celeriter ad clamorem 
hominum circiter milia sex convenerunt. Qua re 
nuntiata Caesar omnem ex castris equitatum suis 
auxilio misit. Interim nostri milites impetum hostium s 
sustinuerunt atque amplius horis quattuor fortissime 
pugnaverunt et paucis vulneribus acceptis complures 
ex his occiderunt. Postea vero quam equitatus noster* 
in conspectum venit, hostes abiectis armis terga ver- 
terunt magnusque eorum numerus est occisus. 

38. Caesar postero die Titum Labienum legatum 
cum iis legionibus, quas ex Britannia reduxerat, in 
Morinos, qui rebellionem fecerant, misit. Qui cums 
propter siccitates paludum, quo se reciperent, non 
haberent, quo superiore anno perfugio fuerant usi, 
omnes fere in potestatem Labieni pervenerunt. Ats 
Q. Titurius et L. Cotta legati, qui in Menapiorum 
fines legiones duxerant, omnibus eorum agris vasta- 
tis, frumentis succisis, aedificiis incensis, quod Me- 
napii se omnes in densissimas silvas abdiderant, se 
ad Caesarem receperunt. Caesar in Belgis omniumu 
legionum hiberna constituit. Eo duae omnino civi- 
tates ex Britannia obsides miserunt, reliquae negle- 
xerunt. His rebus gestis ex litteris Caesaris dierums 
viginti supplicatio a senatu decreta est. 

1. L. Domitio, Ap. Claudio consulibus disce- 
dens ab hibernis Caesar in Italiam, ut quotannis 
facere consuerat, legatis imperat, quos legionibus 

praefecerat, uti, quam plurimas possent, hieme 
naves aedificandas veteresque reficiendas curarent. 
Earum modum formamque demonstrat. Ad celeri- 2 
tatem onerandi subductionesque paulo facit humi- 
liores, quam quibus in nostro mari uti consuevimus, 
atque id eo magis, quod propter crebras commu- 
tationes aestuum minus magnos ibi fluctus fieri 
cognoverat; ad onera ac multitudinem iumentorum 
transportandam paulo latiores, quam quibus in 
reliquis utimur maribus. Has omnes actuarias im-3 
perat fieri, quam ad rem multum humilitas adiuvat. 
Ea, quae sunt usui ad armandas naves, ex Hispania* 
apportari iubet. Ipse conventibus Galliae citerioris 5 
peractis in Illyricum proficiscitur, quod a Pirustis 
finitimam partem provinciae incursionibus vastari 
audiebat. Eo cum venisset, civitatibus milites im-6 
perat certumque in locum convenire iubet. Qua re7 
nuntiata Pirustae legatos ad eum mittunt, qui do- 
ceant nihil earum rerum publico factum consilio, 
seseque paratos esse demonstrant omnibus ratio- 
nibus de iniuriis satisfacere. Percepta orationes 
eorum Caesar obsides imperat eosque ad certam 
diem adduci iubet; nisi ita fecerint, sese bello civi- 
tatera persecuturum demonstrat. Iis ad diem ad-o 
ductis, ut imperaverat , arbitros inter civitates dat, 
qui litem aestiment poenamque constituant. 

2. His confectis rebus conventibusque peractis 
in citeriorenrGalliam revertitur atque inde ad exer- 
citum proficiscitur. Eo cum venisset, circuitis om-2 
nibus hibernis singulari militum studio in summa 
omnium rerum inopia circiter sescentas eius generis, 

cuius supra demonstravimus, naves et longas xxvni 
invenit instructas neque multum abesse ab eo, quin 

3paucis diebus deduci possint. Collaudatis militibus 
atque iis, qui negotio praefuerant, quid fieri velit, 
ostendit atque omnes ad portum Itium convenire 
iubet, quo ex portu commodissimum in Britanniam 
traiectum esse cognoverat, circiter milium passuum 
xxx [transmissum] a continenti: huic rei quod satis 

4 esse visum est militum reliquit. Ipse cum legionibus 
expeditis im et equitibus dccc in fines Treverorum 
proficiscitur, quod hi neque ad concilia veniebant 
neque imperio parebantGermanosqueTransrhenanos 
sollicitare dicebantur. 

3. Haec civitas longe plurimum totius Galliae 
equitatu valet magnasque habet copias peditum 

sRhenumque, ut supra deinonstravimus, tangit. In ea 
civitate duo de principatu inter se contendebant, 

s Indutiomarus et Cingetorix; e quibus alter, simul- 
atque de Caesaris legionumque adventu cognitum 
est, ad eum venit, se suosque omnes in ofiicio fd- 
turos neque ab amicitia populi Romani defecturos 
confirmavit, quaeque in Treveris gererentur ostendit. 

iAt Indutiomarus equitatum peditatumque cogere 
iisque, qui per aetatem in armis esse non poterant, 
in silvam Arduennam abditis, quae ingenti magni- 
tudine per medios fines Treverorum a flumine Rheno 
ad initium Remorum pertinet, bellum parare instituit. 

r>Sed posteaquam nonnulli principes ex ea civitate 
et familiaritate Gngetorigis adducti et adventu 
nostri exercitus perterriti ad Caesarem venerunt 
et de suis privatim rebus ab eo petere coeperunt, 

quoniam civitati consulere non possent, veritus, ne 
ab omnibus desereretur, Indutiomarus legatos ad 
Caesarem mittit : sese idcirco ab suis discedere 6 
atque ad eum venire noluisse, quo facilius civitatem 
in officio contineret, ne omnis nobilitatis discessu 
plebs propter imprudentiam laberetur; itaque esse7 
civitatem in sua potestate , seseque, si Caesar per- 
raitteret, ad eum in castra venturum, suas civita- 
tisque fortunas eius fidei permissurum. 

4. Caesar, etsi intellegebat, qua de causa ea 
dicerentur, quaeque eum res ab instituto consilio 
deterreret, tamen, ne aestatem in Treveris consu- 
mere cogeretur omnibus ad Britannicum bellum 
rebus comparatis, Indutiomarum ad se cum CC ob- 
sidibus venire iussit. His adductis, in iis filio pro- 2 
pinquisque eius omnibus, quos nominatim evoca- 
verat, consolatus Indutiomarum hortatusque est, uti 
in officio maneret; nihilo tamen secius principibuss 
Treverorum ad se convocatis hos singillatim Cinge- 
torigi conciliavit, quod cum merito eius a se fieri 
intellegebat, tum magni interesse arbitrabatur eius 
auctoritatem inter suos quam plurimum valere, cuius 
tam egregiam in se voluntatem perspexisset. Id tulit* 
factum graviter Indutiomarus , suam gratiam inter 
suos minui, et, qui iam ante inimico in nos animo 
fuisset, multo gravius hoc dolore exarsit. 

5. His rebus constitutis Caesar ad portum Itium 
cum legionibus pervenit. Ibi cognoscit lx naves, 2 
quae in Meldis factae erant, tempestate reiectas 
cursum tenere non potuisse atque eodem , unde 
erant profectae , revertisse ; reliquas paratas ad 

navigandum atque omnibus rebus instructas invenit. 

sEodem equitatus totius Galliae convenit numero 
milium quattuor principesque ex omnibus civitati- 

4bus; ex quibus perpaucos, quorum in se fidem per- 
spexerat, relinquere in Gallia, reliquos obsidum loco 
secum ducere decreverat, quod, cum ipse abesset, 
motum Galliae verebatur. 

6. Erat una cum ceteris Dumnorix Aeduus, de 
quo ante ab nobis dictum est. Hunc secum habere 
in primis constituerat, quod eum cupidum rerum 
novarum, cupidum imperii, magni animi, magnae 

2interGallos auctoritatis cognoverat. Accedebat huc, 
quod in concilio Aeduorum Dumnorix dixerat, sibi 
a Caesare regnum civitatis deferri; quod dictum 
Aedui graviter ferebant neque recusandi aut depre- 
candi causa legatos ad Caesarem mittere audebant. 
Id factum ex suis hospitibus Caesar cognoverat. 

s Ille omnibus primo precibus petere contendit, ut in 
Gallia relinqueretur, partim, quod insuetus navigandi 
mare timeret, partim, quod religionibus impediri sese 

4diceret. Posteaquam id obstinate sibi negari vidit, 
omni spe impetrandi adempta principes Galliae solli- 
citare, sevocare singulos hortarique coepit, uti in 

s continenti remanerent ; metu territare : non sine 
causa fieri, ut Gallia omni nobilitate spoliaretur; 
id esse consilium Caesaris, ut, quos in conspectu 
Galliae interficere vereretur, hos omnes in Britan- 

cniam traductos necaret; fidem reliquis interponere, 
iusiurandum poscere, ut, quod esse ex usu Galliae 
intellexissent, communi consilio administrarent. Haec 
a compluribus ad Caesarem deferebantur. 

7. Qua re cognita Caesar, quod tantum civitati 
Aeduae dignitatis tribuebat, coercendum atque de- 
terrendum, quibuscumque rebus posset, Dumnorigem 
statuebat; quod longius eius amentiam progredi vi-2 
debat, prospiciendum, ne quid sibi ac rei publicac 
nocere posset. Itaque dies circiter xxv in eo loco 3 
commoratus, quod Corus ventus navigationem impe- 
diebat, qui magnam partem omnis temporis in his 
locis flare consuevit, dabat operam, ut in officio 
Dumnorigem contineret, nibilo tamen secius omnia 
eius consilia cognoscerct; tandem idoneam nactusi 
tempestatem milites equitesque conscendere in naves 
iubet. At omnium impeditis animis Dumnorix cums 
equitibus Aeduorum a castris insciente Caesare 
domum discedere coepit. Qua re nuntiata Caesarc 
intermissa profectione atque omnibus rebus post- 
positis magnam partem equitatus ad eum insequen- 
dum mittit retrabique imperat; si vim faciat neque i 
pareat, interfici iubet, nihil hunc se absente pro 
sano facturum arbitratus, qui praesentis imperium 
neglexisset. Ille iam revocatus resistere ac se manu s 
defendere suorumque fidem implorare coepit saepe 
clamitans liberum se liberaeque esse civitatis. Illi,» 
ut erat imperatum, circumsistunt homincm atque 
interficiunt; at equites Aedui ad Caesarem omnes 
revertuntur. 

8. His rebus gestis Labieno in continente cum 
tribus legionibus et equitum milibus duobus relicto, 
ut portus tueretur et rem frumentariam provideret, 
quaeque in Gallia gererentur, cognosceret consilium- 
que pro tempore et pro re caperet, ipse cum quinque 2 

legionibus et pari numero equitum, quem in con- 
tinenti reliquerat, ad solis occasum naves solvit et 
leni Africo provectus media circiter nocte vento 
intermisso cursum non tenuit et longius delatus 
aestu orta luce sub sinistra Britanniam relictam 
3conspexit. Tum rursus aestus commutationem se- 
cutus remis contendit, ut eam partem insulae ca- 
peret, qua optimum esse egres^um superiore aestate 

4 cognoverat. Qua in re admodum fuit militum virtus 
laudanda, qui vectoriis gravibusque navigiis non 
intermisso remigandi labore longarum navium cur- 

5 sum adaequarunt. Accessum est ad Britanniam om- 
nibus navibus meridiano fere tempore, neque in eo 

6loco hostis est visus; sed, ut postea Caesar ex 
captivis cognovit, cum magnae manus eo conve- 
nissent, multitudine navium perterritae, quae cum 
annotinis privatisque, quas sui quisque commodi 
fecerat, amplius octingentae uno erant visae tem- 
pore, a litore discesserant ac se in superiora loca 
abdiderant. 

9. Caesar exposito exercitu et loco castris 
idoneo capto, ubi ex captivis cognovit, quo in loco 
hostium copiae consedissent, cohortibus decem ad 
mare relictis et equitibus trecentis, qui praesidio 
navibus essent, de tertia vigilia ad hostes contendit, 
eo minus veritus navibus, quod in litore molli atque 
aperto deligatas ad ancoram relinquebat, et prae- 

2 sidio navibus Quintum Atrium praefecit. Ipse noctu 
progressus milia passuum circiter xn hostium co- 

3pias conspicatus est. Illi equitatu atque essedis ad 
flumen progrcssi ex loco supcriore nostros prohibere 

et proelium committere coeperunt. Repulsi ab equi- 4 
tatu se in silvas abdiderunt locum nancti egregie 
et natura et opere munitum, quem domestici belli, 
ut videbatur, causa iam ante praeparaverant; nams 
crebris arboribus succisis omnes introitus erant 
praeclusi. Ipsi ex silvis rari propugnabant nostros-6 
que intra munitiones ingredi prohibebant. At milites 7 
legionis septimae testudine facta et aggere ad mu- 
nitiones adiecto locum ceperunt eosque ex siJvis 
expulerunt paucis vulneribus acceptis. Sed eos fu-8 
gientes longius Caesar prosequi vetuit, et quod loci 
naturam ignorabat, et quod magna parte diei con- 
sumpta munitioni castrorum tempus relinqui volebat. 

10. Postridie eius diei mane tripertito milites 
equitesque in expeditionem misit, ut eos, qui fuge- 
rant, persequerentur. His aliquantum itineris pro-2 
gressis, cum iam extremi essent in prospectu, equites 
a Quinto Atrio ad Caesarem venerunt, qui nuntia- 
rent, superiore nocte maxima coorta tempestate prope 
omnes naves afflicias atque in litore eiectas esse, 
quod neque ancorae funesque subsisterent, neque 
nautae gubernatoresque vim tempestatis pati pos- 
sent; itaque ex eo concursu navium magnum esse3 
incommodum acceptum. 

11. His rebus cognitis Caesar legiones equi- 
tatumque revocari atque in itinere resistere iubet, 
ipse ad naves revertitur ; eadem fere , quae ex 2 
nuntiis litterisque cognoverat, coram perspicit, sic 
ut amissis circiter xl navibus reliquae tamen refici 
posse magno negotio viderentur. Itaque ex legio-3 
nibus fabros deligit et ex continenti alios arcessi 

/ 4iubet; Labieno scribit, ut, quam plurimas possit, 

iis legionibus, quae sunt apud eum, naves instituat. 

slpse, etsi res erat multae operae ac laboris, tamen 
commodissimum esse statuit, omnes naves subduci 

6 ct cum castris una munitione coniungi. In his rebus 
circiter dies x consumit ne nocturnis quidem tem- 

7poribus ad laborem militum intermissis. Subductis 
navibus castrisque egregie munitis easdem copias, 
quas ante, praesidio navibus reliquit, ipse eodem, 

sunde redierat, proficiscitur. Eo cum venisset, ma- 
iores iam undique in eum locum copiae Britannorum 
convenerant summa imperii bellique administrandi 
communi consilio permissa Cassivellauno ; cuius fines 
a maritimis civitatibus flumen dividit, quod appel- 
latur Tamesis, a mari circiter milia passuum lxxx. 

o Huic superiore tempore cum reliquis civitatibus con- 
tinentia bella intercesserant; sed nostro adventu 
permoti Britanni hunc toti bello imperioque prae- 
fecerant. 

12. Britanniae pars interior ab iis incolitur, 
quos natos in insula ipsa memoria proditum dicunt, 

2maritima pars ab iis, qui praedae [ac belli infe- 
rendi] causa ex Belgio transierant (qui omnes fere 
iis nominibus civitatum appellantur, quibus orti ex 
civitatibus eo pervenerunt) et bello illato ibi per- 

smanserunt atque agros colere coeperunt. Hominum 
est infinita multitudo creberrimaque aedificia fere 

4 Gallicis consimilia, pecorum magnus numerus. Ut- 
untur aut aere [aut nummo aureo] aut taleis ferreis 

5 ad certum pondus examinatis pro nummo. Nascitur 
ibi plumbum album in mediterraneis regionibus, in 

maritimis ferrum, sed eius exigua est copia; aere 
utuntur importato. Materia cuiusque generis ut in 
Gallia est praeter fagum atque abietem. Leporemc 
et gallinam et anserem gustare fas non putant; haec 
tamen alunt animi voluptatisque causa. Loca sunt 
temperatiora quam in Gallia, remissioribus frigoribus. 

13. Insula natura triquetra, cuius unum latus 
est contra Galliam. Huius lateris alter angulus, qui 
est ad Cantium, quo fere omnes ex Gallia naves 
appelluntur, ad orientem solem, inferior ad meri- 
diem spectat. Hoc pertinet circiter milia passuum 
quingenta. Alterum vergit ad Hispaniam atque occi-2 
dentem solem ; qua ex parte 1 est Hibernia, dimidio 
minor, ut existimatur , quam Britannia, sed pari 
spatio transmissus atque ex Gallia est in Britanniam. 
In hoc medio cursu est insula, quae appellaturMona;s 
complures praeterea minores subiectae insulae existi- 
mantur; de quibus insulis nonnulli scripserunt dies 
continuos triginta sub bruma esse noctem. Nos nihili 
de eo percontationibus reperiebamus, nisi certis ex 
aqua mensuris breviores esse quam in continenti 
noctes videbamus. Huius est longitudo lateris, ut5 
fert illorum opinio, septingentorum milium. Tertium 6 
est contra septentriones ; cui parti nulla est obiecta 
terra, sed eius angulus lateris maxime ad Germa- 
niam spectat. Hoc milia passuum octingenta in lon- 
gitudinem esse existimatur. Ita omnis insula est hu 
circuitu vicies centum milium passuum. 

14. Ex his omnibus longe sunt humanissimi, 
qui Cantium incolunt, quae regio est maritima omnis, 
neque multum a Gallica differunt consuetudine. In-s 

Caesar. I. b. G. 8 

teriores plerique frumenta non serunt, sed lacte et 

carne vivunt pellibusque sunt vestiti. Omnes vero 

se Britanni vitro inficiunt, quod caeruleum efficit 

colorem, atque hoc horridiores sunt inpugna aspectu; 

scapilloque sunt promisso atque omni parte corporis 

'rasa praeter caput et labrum superius. Uxores ha- 

bent deni duodenique inter se communes et maxime 

sfratres cum fratribus parentesque cum liberis; sed 

qui sunt ex his nati, eorum habentur liberi, quo 

primum virgo quaeque deducta est. 

15. Equites hostium essedariique acriter proelio 
cum equitatu nostro in itinere conflixerunt, tamen 
ut nostri omnibus partibus superiores fuerint atque 

2eos in silvas collesque compulerint; sed compluribus 
interfectis cupidius insecuti nonnullos ex suis amise- 

s runt. At illi intermisso spatio imprudentibus nostris 
atque occupatis in munitione castrorum subito se ex 
silvis eiecerunt impetuque in eos facto, qui erant in 
statione pro castris collocati, acriter pugnaverunt, 

iduabusque missis subsidio cohortibus a Caesare 
atque his primis legionum duarum, cum hae perexiguo 
intermisso loci spatio inter se constitissent, novo 
genere pugnae perterritis nostris per medios auda- 
cissime perruperunt seque inde incolumes receperunt 

5E0 die Quintus Laberius Durus, tribunus militum, 
interficitur. Illi pluribus submissis cohortibus re- 
pelluntur. 

16. Toto hoc in genere pugnae, cum sub oculis 
omnium ac pro castris dimicaretur, intellectum est 
nostros propter gravitatem armorum, quod neque 
insequi cedentes possent neque ab signis discedere 

auderent, minus aptos esse ad huius generis hostem ; 
equites autem magno cum periculo proelio dimicare, a 
propte^a quod illi etiam consulto plerumque cede- 
rent et, cum paulum ab legionibus nostros remo- 
vissent, ex essedis desilirent et pedibus dispari proe- 
lio contenderent. Equestris autem proelii ratio ets 
cedentibus illis et insequentibus par atque idem 
periculum inferebat. Accedebat huc, ut numquam* 
conferti, sed rari magnisque intervallis proeliarentur 
stationesque dispositas haberent, atque alios alii 
deinceps exciperent, integrique et recentes defati- 
gatis succederent. 

17. Postero die procul a castris hostes in col- 
libus constiterunt rarique se ostendere et lenius 
quam pridie nostros equites proelio lacessere coepe- 
runt. Sed meridie, cum Caesar pabulandi causa tres 2 
legiones atque omnem equitatum cum Gaio Trebonio 
legato misisset, repente ex omnibus partibus ad 
pabulatores advolaverunt, sic uti ab signis legioni- 
busque non absisterent. Nostri acriter in eos impetus 
facto repulerunt neque finem sequendi fecerunt, 
quoad subsidio confisi equites, cum post se legiones 
viderent, praecipites hostes egerunt, magnoque* 
eorum numero interfecto neque sui colligendi neque 
consistendi aut ex essedis desiliendi facultatem de- 
derunt. Ex hac fuga protinus, quae undique con-5 
venerant, auxilia discesserunt, neque post id tempus 
umquam summis nobiscum copiis hostes conten- 
derunt. 

18. Caesar cognito consilio eorum ad flumen 
Tamesim in fines Cassivellauni exercitum duxit; 

8* 

quod flumen uno omnino loco pedibus, atque hoc 
saegre, transiri potest. Eo cum venisset, animum 

advertit ad alteram fluminis ripam magnas esse 
scopias hostium instructas. Ripa autem erat acutis 

sudibus praefixis munita, eiusderaque generis sub 
4 aqua defixae sudes flumine tegebantur. His rebus 

cognitis a captivis perfugisque Caesar praemisso 
sequitatu confestim legiones subsequi iussit. Sed ea 

celeritate atque eo impetu milites ierunt, cum capite 

solo ex aqua exstarent, ut hostes impetum legionum 

atque equitum sustinere non possent ripasque di- 

mitterirent ac se fugae mandarent. 

19. Cassivellaunus , ut supra demonstravimus, 
omni deposita spe contentionis, dimissis amplioribus 
copiis, milibus circiter quattuor essedariorum relictis, 
itinera nostra servabat paulumque ex via excedebat 
locisque impeditis ac silvestribus sese occultabat at- 
que iis regionibus, quibus nos iter facturos cogno- 
verat, pecora atque homines ex agris in silvas com- 

spellebat et, cum equitatus noster liberius praedandi 
vastandique causa se in agros eiecerat, omnibus viis 
notis semitisque, essedarios ex silvis emittebat et 
magno cum periculo nostrorum equitum cum iis 
confligebat atque hoc metu latius vagari prohibebat. 

3 Relinquebatur, ut neque longius ab agmine legionum 
discedi Caesar pateretur, et tantum in agris vastandis 
incendiisque faciendis hostibus noceretur, quantum 
labore atque itinere legionarii milites efficere po- 
terant. 

20. Interim Trinobantes, prope firmissima earum 
regionum civitas, ex qua Mandubracius adulescens 

Caesaris fidem secutus ad eum in continentem Gal- 
liam venerat, cuius pater in ea civitate regnum ob- 
tinuerat interfectusque erat a Cassi vellauno , ipse 
fuga mortem vitaverat, legatos ad Caesarem mittunt 2 
pollicenturque sese ei dedituros atque imperata 
facturos; petunt, ut Mandubracium ab iniuria Cassi- 3 
vellauni defendat atque in civitatem mittat, qui 
praesit imperiumque obtineat. His Caesar imperat* 
obsides quadraginta frumentumque exercitui Mandu- 
braciumque ad eos mittit. Illi imperata celeriter 
fecerunt, obsides ad numerum frumentumque mi- 
serunt. 

21. Trinobantibus defensis atque ab~omni mili- 
tum iniuria prohibitis Cenimagni, Segontiaci, An- 
calites ; Bibroci, Cassi legationibus missis sese Cac- 
sari dedunt. Ab his cognoscit non longe ex eo loco 2 
oppidum Cassivellauni abesse silvis paludibusque 
munitum, quo satis magnus hominum pecorisque 
numerus convenerit. Oppidum autem Britanni vo-s 
cant, cum silvas impeditas vallo atque fossa muni- 
erunt, quo incursionis hostium vitandae causa con- 
venire consuerunt. Eo proficiscitur cum legionibus:* 
locum repperit egregie natura atque opere munitum ; 
tamen hunc duabus ex partibus oppugnare con- 
tendit. Hostes paulisper morati militum nostrorums 
impetum non tulerunt seseque alia ex parte oppidi 
eiecerunt. Magnus ibi numerus pecoris repertus, 6 
multique in fuga sunt comprehensi atque interfecti. 

22. Dum haec in his locis geruntur, Cassivellau- 
nus ad Cantium, quod esse ad mare supra demon- 
stravimus, quibus regionibus quattuor reges praeerant, 

Cingetorix, Carvilius, Taximagulus, Segovax, nun- 
tios mittit atque his imperat, uti coactis omnibus 
copiis castra navalia de improviso adoriantur atque 

2 oppugnent. li cum ad castra venissent, nostri erup- 
tione facta multis eorum interfectis, capto etiam 
nobili duce Lugotorige suos incolumes reduxerunt 

s Cassivellaunus hoc proelio nuntiato, tot detrimentis 
acceptis, vastatis finibus, maxime etiam permotus 
defectione civitatum, legatos per Atrebatem Com- 

4 mium de deditione ad Caesarem mittit. Caesar, cum 
constituisset hiemare in continenti propter repen- 
tinos Galliae motus, neque multum aestatis super- 
esset, atque id facile extrahi posse intellegeret, ob- 
sides imperat et, quid in annos singulos vectigalis 

spopulo Romano Britannia penderet, constituit; inter- 
dicit atque imperat Cassivellauno, ne Mandubracio 
neu Trinobantibus noceat. 

23. Obsidibus acceptis exercitum reducit ad 

2 mare, naves invenit refectas. His deductis, quod et 
captivorum magnum numerum habebat et nonnullae 
tempestate deperierant naves, duobus commeatibus 

sexercitum reportare instituit. Ac sic accidit, uti ex 
tanto navium numero tot navigationibus neque hoc 
neque superiore anno ulla omnino navis, quae mi- 

ilites portaret, desideraretur ; at ex iis, quae inanes 
ex continenti ad eum remitterentur et prioris com- 
meatus expositis militibus et quas postea Labienus 
faciendas curaverat numero lx, perpaucae locum 
scaperent, reliquae fere omnes reicerentur. Quas 
cum aliquamdiu Caesar frustra exspectasset, ne anni 
tempore a navigatione excluderetur, quod aequi- 

noctium suberat, necessario angustius mil^ites collo- / 
cavit ac summa tranquillitate consecuta, secunda 
inita cum solvisset vigilia, prima luce terram attigit 
omnesque incolumes naves perduxit. 

24. Subductis navibus concilioque Gallorum 
Samarobrivae peracto, quod eo anno frumentum in 
Gallia propter siccitates angustius provenerat, coac- 
tus est aliter ac superioribus annis exercitum in 
hibernis collocare legionesque in plures [civitates 
distribuere. Ex quibus unam in Morinos ducendam2 
Gaio Fabio legato dedit, alteram in Nervios Quinto 
Ciceroni, tertiam in Esuvios Lucio Roscio ; quartam 
in Remis cum Tito Labieno in confinio Treverorum 
biemare iussit; tres in Belgis collocavit: his Marcuni3 
Crassum quaestorem et Lucium Munatium Plancum 
et Gaium Trebonium legatos praefecit. Unam legio-4 
nem, quam proxime trans Padum conscripserat, et 
cohortes v in Eburones, quorum pars maxima est 
inter Mosam ac Rhenum, qui sub imperio Ambiori- 
gis et Catuvolci erant, misit. His militibus Quintum 5 
Titurium Sabinum et Lucium Aurunculeium Cottam 
legatos praeesse iussit. Ad hunc modum distributis 6 
legionibus facillime inopiae frumentariae sese mederi 
posse existimavit. Atque harum tamen omnium legio- 1 
num hiberna praeter eam, quam Lucio Roscio in 
pacatisjiinam et quietissimam partem ducendam de- ■-■ 
derat, milibus passuum centum continebantur. Ipses 
interea, quoad legiones collocatas munitaque hiberna 
cognovisset, in Gallia morari constituit. 

25. Erat in Carnutibus summo loco natus Tas- 
getius, cuius maiores in sua civitate regnum obti- 

2nuerant. Huic Caesar pro eius virtute atque in se 
benevolentia , quod in omnibus bellis singulari eius 

s opera fuerat usus, maiorum locum restituerat. Ter- 
tium iam hunc annum 'regnantem inimici, etiam 
multis palam ex civitate auctoribus, [eum] inter- 

ifecerunt. Defertur ea res ad Caesarem. Ille veritus, 
quod ad plures pertinebat, ne civitas eorum im- 
pulsu deficeret, Lucium Plancum cum legione ex 
Belgio celeriter in Carnutes proficisci iubet ibique 
hiemare, quorumque opera cognoverat Tasgetium 

sinterfectum, hos comprehensos ad se mittere. In- 
terim ab omnibus legatis quibusque legiones tra- 
diderat, certior factus est in hiberna perventum 
locumque hibernis esse munitum. 

26. Diebus circiter xv, quibus in hiberna ven- 
tum est, initium repentini tumultus ac defectionis 

sortum est ab Ambiorige et Catuvolco; qui, cum 
ad fines regni sui Sabino Cottaeque praesto fuissent 
frumentumque in hiberna comportavissent, Indutio- 
mari Treveri nuntiis impulsi suos concitaverunt 
subitoque oppressis lignatoribus magna manu ad 

scastra oppugnatum venerunt. Cum celeriter nostri 
arma cepissent vallumque ascendissent atque una 
ex parte Hispanis equitibus emissis equestri proelio 
superiores fuissent, desperata re hostes suos ab 

* oppugnatione reduxerunt. Tum suo more concla- 
maverunt, uti aliqui ex nostris ad colloquium pro- 
diret: habere sese, quae de re communi dicere vellent, 
quibus rebus controversias minui posse sperarent. 

27. Mittitur ad eos colloquendi causa Gaius 
Arpineius, eques Romanus, familiaris Quinti Titurii, 

et Quintus Iunius ex Hispania quidam, qui iam 
ante missu Caesaris ad Ambiorigem ventitare con- 
suerat; apudquos Ambiorix ad hunc modum locutus 
est: sese pro Caesaris in se beneficiis plurimum ei2 
confiteri debere, quod eius opera stipendio liberatus 
esset, quod Aduatucis, finitimis suis, pendere con- 
suesset, quodque ei et filius et fratris filius ab Cae- 
sare remissi essent, quos Aduatuci obsidum numero 
missos apud se in servitute et catenis tenuissent; 
neque id, quod fecerit de oppugnatione castrorum, s 
aut iudicio aut voluntate sua fecisse, sed coactu 
civitatis; suaque esse eiusmodi imperia, ut non 
minus haberet iuris in se multitudo, quam ipse in 
multitudinem. Civitati porro hanc fuisse belli causam, * 
quod repentinae Gallorum coniurationi resistere non 
potuerit. Id se facile ex humilitate sua probare 
posse, quod non adeo sit imperitus rerum, ut suis 
copiis populum Romanum superari posse confidat. 
Sed esse Galliae commune consilium: omnibuss 
hibernis Caesaris oppugnandis hunc esse dictum 
diem, ne qua legio alterae legioni subsidio venire 
posset. Non facile Gallos Gallis negare potuisse, 6 
jpraesertim cum de recuperanda communi libertate 
consilium initum videretur. Quibus quoniam pro 7 
pietate satisfecerit, habere nunc se rationem officii 
pro beneficiis Caesaris: monere, orare Titurium pro 
hospitio, ut suae ac militum saluti consulat. Magnams 
manum Germanorum conductam Rhenum transisse; 
hanc affore biduo. Ipsorum esse consilii, velintneo 
prius, quam finitimi sentiant, eductos ex hibernis 
milites aut ad Ciceronem aut ad Labienum dedu- 

cere, quorum alter milia passuum circiter quinqua- 
loginta, alter paulo amplius ab iis absit. Hlud se 
polliceri et iureiurando confirmare, tutum iter per 
nfines daturum. Quod cum faciat, et civitati sese 
consulere, quod hibernis levetur, et Caesari pro 
eius meritis gratiam referre. Hac oratione habita 
discedit Ambiorix. 

28. Arpineius et Iunius, quae audierunt, ad le. 
gatos deferunt. Illi repentina re perturbati, etsi ab 
hoste ea dicebantur, tamen non neglegenda existi- 
mabant maximeque hac re permovebantur, quod 
civitatem ignobilem atque humilem Eburonum sua 
sponte populo Romano bellum facere ausam vix 
serat credendum. Itaque ad consilium rem deferunt, 
magnaque inter eos exsistit controversia. Lucius 

3 Aurunculeius compluresque tribuni militum et pri- 
morum ordinum centuriones nihil temere agendiun 
neque ex hibernis iniussu Caesaris discedendum 

4 existimabant : quantasvis copias etiam Germanorum 
sustineri posse munitis hibernis docebant rem esse 
testimonio, quod primum hostium impetum multis 

sultro vulneribus illatis fortissime sustinuerint; re 
frumentaria non premi; interea et ex proximis hiber» 

6nis et a Caesare conventura subsidia; postremo quid 
esse levius aut turpius, quam auctore hoste de 
summis rebus capere consilium? 

29. Contra ea Titurius sero facturos clamitabat, 
cum maiores manus hostium adiunctis Germanis 
convenissent, aut cum aliquid calamitatis in proxi- 

2mis hibernis esset acceptum. Brevem consulendi 
esse occasionem. Caesarem arbitrari profectum in 

Italiam; neque aliter Carnutes interficiundi Tasgetii 
consilium fuisse capturos, neque Eburones, si ille 
adesset, tanta contemptione nostri ad castra venturos 
esse. Non hostem auctorem, sed rem spectare: sub-s 
esse Rhenum; magno csse Germanis dolori Ariovisti 
mortem et superiores nostras victorias ; ardere Gal- 4 
liam tot contumeliis acceptis sub populi Komani im- 
perium redactam, superiore gloria rei militaris ex- 
stincta. Postremo quis hoc sibi persuaderet, sines 
certa re Ambiorigem ad eiusmodi consilium descen- 
disse? Suam sententiam in utramque partem essee 
tutam: si nihil esset durius, nullo cum periculo ad 
proximam legionem perventuros; si Gallia omnis 
cum Germanis consentiret, unam esse in celeritate 
positam salutem. Cottae quidem atque eorum, qui7 
dissentirent, consilium quem haberet exitum? in 
quo si non praesens periculum, at certe longinqua 
obsidione fames esset timenda. 

30. Hac in utramque partem disputatione ha- 
bita, cum a Cotta primisque ordinibus acriter re- 
sisteretur: r vincite', inquit, c si ita vultis', Sabinus, 
et id clariore voce, ut magna pars militum exau- 
diret; r neque is sum\ inquit, r qui gravissime ex 2 
vobis mortis periculo terrear: Wsapient; si gra- 
vius quid acciderit, abs te rationem reposcent; quis 
si per te liceat, perendino die cum proximis hibernis 
coniuncti communem cum reliquis belli casum su- 
stineant, non reiecti et relegati longe ab ceteris 
aut ferro aut fame intereant.' 

31. Consurgitur ex consilio ; comprehendunt 
utrumque et orant, ne sua dissensione et pertinacia 

2rem in summum periculum deducant: facilem esse 
rem, seu maneant, seu proficiscantur, si modo unum 
omnes sentiant ac probent; contra in dissensione 

snullam se salutem perspicere. Res disputatione ad 

4mediam noctem perducitur. Omnia excogitantur, 
quare nec sine periculo maneatur, et languore mi- 
litum ex vigiliis periculum augeatur. Tandem dat 
Cotta permotus manus: superat sententia Sabini. 

5 Pronuntiatur prima luce ituros. Consumitur vigiliis 
reliqua pars noctis, cum sua quisque miles circum- 
spiceret, quid secum portare posset, quid ex instru- 

6mento hibernorum relinquere cogeretur. Prima luce 
sic ex castris proficiscuntur , ut quibus esset per- 
suasum non ab hoste, sed ab homine amicissimo 
[Ambiorige] consilium datum, longissimo agmine 
maximisque impcdimentis. 

32. At hostes, posteaquam ex noeturno fremita 
vigiliisque de profectione eorum senserunt, collo- 
catis insidiis bipertito in silvis opportuno atque 
occulto ioco a milibus passuum circiter duobus 

2Romanorum adventum exspectabant , et eum se 
maior pars agminis in magnam convallem demi- 
sisset, ex utraque parte eius vallis subito se osten- 
derunt novissimosque premere et primos probibere 
ascensu atque iniquissimo nostris loco proelium 
committere coeperunt. 

33. Tum demum Titurius, qui nihil ante pro- 
vidisset, trepidare et concursare cohortesque dispo- 
nere, haec tamen ipsa timide atque ut eum omnia 
deficere viderentur; quod plerumque iis accidere 
consuevit, qui i^ ipso negotio consilium capere 

coguntur. At Cotta, qui cogitasset haec posse ins 
itinere accidere atque ob eam causam profectionis 
auctor non fuisset, nulla in re communi saluti 
deerat et in appellandis cohortandisque militibus 
imperatoris et in pugna militis officia praestabat. 
Cum propter longitudinem agminis minus faciles 
omnia per se obire et, quid quoque loco faciendum 
esset, providere possent, iusserunt pronuntiare, ut 
impedimenta relinquerent atque in orbem consi- 
sterent. Quod consilium etsi in eiusmodi casu re-4 
prehendendum non est, tamen incommode accidit: 
nam et nostris militibus spem minuit et hostes ads 
pugnam alacriores effecit, quod non sine summo 
timore et desperatione id factum videbatur. Prae-6 
terea accidit, quod fieri necesse erat, ut vulgo 
milites ab signis discederent, quae quisque eorum 
carissima haberet, ab impedimentis petere atque 
arripere properaret, clamore et fletu omnia com- 
plerentur. 

34. At barbaris consilium non defuit. Nam 
duces eorum tota acie pronuntiare iusserunt, ne 
quis ab loco discederet : illorum esse praedam atque 
illis reservari, quaecumque Romani reliquissent ; 
proinde omnia in victoria posita existimarent. Erant2 
et virtute et «saepenumero pugnando pares nostris; 
hi tametsi ab duce et a fortuna deserebantur, tamen 
omnem spem salutis in virtute ponebant, et quo- 
tiens quaeque cohors procurrerat, ab ea parte 
magnus numerus hostium cadebat. Qua re animad-s 
versa Ambiorix pronuntiari iubet, ut procul tela 
coniciant neu propius accedant.et, quam in partem 



/ 

Romani impetum fecerint, cedant (levitate armorum 
et cotidiana exercitatione nihil iis noceri posse), 
rursus se ad signa recipientes insequantur. 

35. Quo praecepto ab iis diligentissime obser- 
vato, cum quaepiam cohors ex orbe excesserat 
atque impetum fecerat, hostes velocissime refugie- 

^bant. Interim eam partem nudari necesse erat et 

sab latere aperto tela recipi. Rursus, cum in eum 

locum, unde erant egressi, reverti coeperant, et ab 

iis, qui cesserant, et ab iis, qui proximi steterant, 

4 circumveniebantur ; sin autem locum tenere vellent, 
nec virtuti locus relinquebatur , neque ab tanta 
multitudine coniecta tela conferti vitare poterant 

5 Tamen tot incommodis conflictati, multis vulneribus 
acceptis resistebant et magna parte diei consumpta, 
cum a prima luce ad horam octavam pngnaretur, 
nihil, quod ipsis esset indignum , committebant 

eTum Tito BalventioJ, qui superiore anno primum 

pilum duxerat, viro forti et magnae auctQritatis, 
7utrumque femur tragula traicitur; Quintus Luca- 

nius, eiusdem ordinis, fortissime pugnaus, dum cir- 
scumvento filio subvenit, interficitur; Lucius Cotta 

legatus omnes cohortes ordinesque adhortans in 

adversum os funda vulneratur. 

36. His rebus permotus Quintus Titurius, com 
procul Ambiorigem suos cohortantem conspexisset, 
interpretem suum Gneum Pompeium ad eum mittit 

2 rogatum, ut sibi militibusque parcat. Hle appellatus 
respondit: si velit secum colloqui, licere; sperare 
a multitudine impetrari posse, quod ad militum sa- 
lutem pertineat; ipsi vero nihil nocitum iri, inque 

eam rem se suam fidem interponere. Ille cums 
Cotta saucio communicat, si videatur, pugna ut ex- 
cedant et cum Ambiorige una colloquantur : sperare 
ab eo de sua ac militum salute impetrari posse. 
Cotta se ad armatum bostem iturum negat atque in 4 
eo perseverat. 

37. Sabinus quos in praesentia tribunos militum 
circum se habebat et primorum ordinum centuriones 
se sequi iubet et, cum propius Ambiorigem acces- 
sisset, iussus arma abicere imperatum facit suisque, 
ut idem faciant, imperat. Interim, dum de condi-2 
cionibus inter se agunt longiorque consulto ab 
Ambiorige instituitur sermo, paulatim circumventus 
interficitur. Tum vero suo more victoriam concla-s 
mant atque ululatum tollunt impetuque in nostros 
facto ordines perturbant. Ibi Lucius Cotta pugnans 4 
interficitur cum maxima parte militum. Reliqui se 
in castra recipiunt, unde erant egressi. Ex quibuss 
Lucius Petrosidius aquilifer, cum magna multitu- 
dine hostium premeretur, aquilam intra vallum pro- 
iecit, ipse pro castris fortissime pugnans occiditur. 
Illi aegre ad noctem oppugnationem sustinent ; noctu g 
ad unum omnes desperata salute se ipsi interficiunt. 
Pauci ex proelio elapsi incertis itineribus per silvas 
ad Titum Labienum legatum in hiberna perveniunt 
atque eum de rebus gestis certiorem faciunt. 

38. Hac victoria sublatus Ambiorix statim cum 
equitatu in Aduatucos, qui erant eius regno fini- 
timi, proficiscitur; neque noctem neque diem inter- 
mittit peditatumque sese subsequi iubet. Re demon- 2 
strata Aduatucisque concitatis postero die in Nervios 

pervenit hortaturque, ne sui in perpetuum liberandi 
atque ulciscendi Romanos pro iis, quas acceperint, 

siniuriis occasionem dimittant: interfectos esse legatos 
duos magnamque partem exercitns interisse demon- 
strat; nihil esse negotii subito oppressam legionem, 

4quae cum Cicerone hiemet, interfici; se ad eam 
rem profitetur adiutorem. Facile hac oratione Nerviis 
persuadet. 

39. Itaque confestim dimissis nuntiis ad Ceu- 
trones, Grudios, Levacos, Pleumoxios, Geidomnos, 
qui omnes sub eorum imperio sunt, quam maximas 
manus possunt cogunt et de improviso ad Ciceronis 
hiberna advolant, nondum ad eum fama de Titurii 

2morte perlata. Huic quoque accjdit, quod fait ne- 
cesse, ut nonnulli milites, qui lignationis munitio- 
nisque causa in silvas discessissent, repentino equi- 

3 tum adventu interciperentur. His circumventis magna 
manu Eburones, Nervii, Aduatuci atque horam om- 
nium socii et clientes legionem oppugnare incipiunt 
Nostri celeriter ad arma concurrunt, vallum con- 

4scendunt. Aegre is dies sustentatur, quod omnem 
spem hostes in celeritate ponebant atque hanc adepti 
victoriam in perpetuum se fore victores confidebant 

40. Mittuntur ad Caesarem confestim ab Cice- 
rone litterae, magnis propositis praemiis qui per- 
tulissent; obsessis omnibus viis missi intercipiuntur. 

aNoctu ex materia, quam munitionis causa compor- 

taverant, turres admodum cxx excitantur incredibili 

celeritate ; quae deesse operi videbantur, perficiuntur. 

sHostes postero die multo maioribus coactis copiis 

^castra oppugnant, fossam complent. Eadem ratione, 

qua pridie, ab nostris resistitur. Hoc idem reliquis 
deinceps fit diebus. Nulla pars nocturni temporiss 
ad laborem intermittitur; non aegris, non vulneratis 
facultas quietis datur. Quaecumque ad proximi diei 
oppugnationem opus sunt, noctu comparantur; multae6 
praeustae sudes, magnus muralium pilorum numerus 
instituitur; turres contabulantur, pinnae loricaeque 
ex cratibus attexuntur. Ipse Cicero, cum tenuissima i 
valetudine esset, ne nocturnum quidem sibi tempus 
ad quietem relinquebat, ut ultro militum concursu 
ac vocibus sibi parcere cogeretur. 

41. Tunc duces principesque Nerviorum , qui 
aliquem sermonis aditum causamque amicitiae cum 
Cicerone habebant, colloqui sese velle dicunt. Facta 2 
potestate eadem, quae Ambiorix cum Titurio egerat, 
commemorant: omnem esse in armis Galliam; Ger-3 
manos Rhenum transisse; Caesaris reliquorumque 4 
hiberna oppugnari. Addunt etiam de Sabini morte; 
Ambiorigem ostentant fidei faciundae causa. Errare 5 
eos dicunt, si quicquam ab his praesidii sperent, 
qui suis rebus diffidant; sese tamen hoc esse in 
Ciceronem populumque Romanum animo, ut nihil 
nisi hiberna recusent atque hanc inveterascere con- 
suetudinem nolint; licere illis incolumibus per se6 
ex hibernis discedere et , quascumque in partes 
velint, sine metu proficisci. Cicero ad haec unum7 
modo respondit: non esse consuetudinem populi 
Romani accipere ab hoste armato condicionem; sis 
ab armis discedere velint, se adiutore utantur lega- 
tosque ad Caesarem mittant ; sperare pro eius 
iustitia, quae petierint, impetraturos. 

Cacsai . I. b. G. 9 

42. Ab hac spe repulsi Nervii vallo pedum ix 
2 et fossa pedum xv hiberna cingunt. Haec et supe- 

riorum annorum consuetudine ab nobis cognoverant 
et quosdam de exercitu nacti captivos, ab his doce- 
sbantur; sed nulla fcrramentorum copia, quae esset 
ad bunc usum idonea, gladiis caespites circumcidere, 
manibus sagulisque terram exhaurire nitebantur. 

4 Qua quidem ex re hominum multitudo cognosci po- 
stuit; nam minus horis tribus milium passuum xv in 

circuitu munitionem perfecerunt reliquisque diebus 
turres ad altitudinem valli, falces testudinesque, 
quas iidem captivi docuerant, parare ac facere 
coeperunt. 

43. Septimo oppugnationis die maximo coorto 
vento ferventes fusili ex argilla glandes fundis et 
fervefacta iacula in casas, quae more Gallico stra- 

^mentis erant tectae. iacere coeperunt. Hae celeriter 
ignem comprehenderunt et venti magnitudine in 

s omnem locum castrorum distulerunt. Hostes maximo 
clamore sicuti parta iam atque explorata victoria 
turres testudinesque agere et scalis vallum ascendere 

4Coeperunt. At tanta militum virtus atque ea prae- 
sentia animi fuit, ut, cum undique flamma torreren- 
tur maximaque telorum multitudine premerentur sua- 
que omnia impedimenta atque omnes fortunas con- 
flagrare intellegerent, non modo demigrandi causa 
de vallo decederet nemo, sed paene ne respiceret 
quidem quisquam, ac tum omnes acerrime fortissi- 

5 meque pugnarent. Hic dies nostris longe gravissimuB 
fuit; sed tamen hunc habuit eventum, ut eo die ma- 
ximus numerus hostium vulneraretur atque interfi- 

ceretur, ut se sub ipso vallo constipaverant reces- 
sumque primis ultimi non dabant. Paulum quidem6 
intermissa flamma et quodam loco turri adacta et 
contingente vallum tertiae cohortis centuriones ex 
eo, quo stabant, loco recesserunt suosque omnes 
removerunt, nutu vocibusque hostes, si introire vel- 
lent, vocare coeperunt; quorum progredi ausus est 
nemo. Tum ex omni parte lapidibus coniectis detur- 7 
bati, turrisque succensa est. 

44. Erant in ea legione fortissimi viri, centu- 
riones, qui primis ordinibus appropinquarent, Titus 
Pulio et Lucius Vorenus. Hi perpetuas inter se 2 
controversias habebant, quinam anteferretur , omni- 
busque annis de locis summis simultatibus conten- 
debant. Ex his Pulio, cum acerrime ad munitiones s 
pugnaretur, r quiddubitas/ inquit/Vorene? aut quem 
locum tuae probandae virtutis exspectas? Hic dies de 
nostris controversiis iudicabit.' Haec cum dixisset, 4 
procedit extra munitiones, quaeque pars hostium 
confertissima est visa, irrumpit. Ne Vorenus quidem 5 
sese vallo continet, sed omnium veritus existima- 
tionem subsequitur. Mediocri spatio relicto Pulio 6 
pilum in hostes immittit atque unum ex multitudine 
procurrentem traicit; quo percusso et exanimato 
hunc scutis protegunt, in hostem tela universi coni- 
ciunt neque dant regrediendi facultatem. Trans- 7 
figitur scutum Pulioni et verutum in balteo defigitur. 
Avertit hic casus vaginam, et gladium educere co- 8 
nanti dextram moratur manum, impeditumque hostes 
circumsistunt. Succurrit inimicus illi Vorenus et labo- o 
ranti subvenit. Ad hunc se confestim a Pulione m 

omnis multitudo convertit; illum veruto arbitrantur 
11 occisum. Gladio comminus rem gerit Vorenus atque 
i^uno interfecto reliquos paulum propellit; dum cupi- 

dius instat, in locum deiectus inferiorem concidit. 
13 Huic rursus circumvento fert subsidium Pulio, atque 

ambo incolumes compluribus interfectis summa cum 
ulaude sese intra munitiones recipiunt. Sic fortuna 

in contentione et certamine utrumque versavit, ut 

alter alteri inimicus auxilio salutique esset, neque 

diiudicari posset, uter utri virtute anteferendus vi- 

dcrctur. 

45. Quanto erat in dies gravior atque asperior 
oppugnatio, et maxime quod magna parte militum 
confecta vulneribus res ad paucitatem defensorum 
pervenerat, tanto crebriores litterae nuntiique ad 
Caesarem mittebantur; quorum pars deprehensa in 
conspectu nostrorum militum cum cruciatu neca- 

^batur. Erat unus intus Nervius nomine Vertico, loco 

natus honesto, qui a prima obsidione ad Ciceronem 
3 perfugerat suamque ei fidem praestiterat. Hic servo 

spe libertatis magnisque persuadet praemiis, ut lit- 
iteras ad Caesarem deferat. Has ille in iaculo illi- 

gatas effert et Gallus inter Gallos sine ulla suspi- 
scione versatus ad Caesarem pervenit. Ab eo de 

periculis Ciceronis legionisque cognoscitur. 

46. Caesar acceptis litteris hora circiter XI. diei 
statim nuntium in Bellovacos ad M. Crassum quae- 
storem mittit, cuius hiberna aberant ab eo milia 

^passuum xxv; iubet media nocte legionem profi- 

scisci celeriterque ad se venire. Exit cum nuntio 

Crassus. Alterum ad Gaium Fabium legatum mittit, 

ut in Atrebatium fines legionem adducat, qua sibi 
iter faciendum sciebat. Scribit Labieno , si rei pu- 4 
blicae commodo facere posset, cum legione ad fines 
Nerviorum veniat. Reliquam partem exercitus, quod 
paulo aberat longius, non putat exspectandam ; 
equites circiter quadringentos ex proximis hibernis 
colligit. 

47. Hora circiter tertia ab antecursoribus de 
Crassi adventu certior factus eo die milia passuum 
xx procedit. Crassum Samarobrivae praeficit legio- 2 
nemque attribuit, quod ibi impedimenta exercitus, 
obsides civitatum, litteras publicas frumentumque 
omne, quod eo tolerandae hiemis causa devexerat, 
relinquebat. Fabius, ut imperatum erat, non itas 
multum moratus in itinere cum legione occurrit. La- 4 
bienus interitu Sabini et caede cohortium cognita, 
cum omnes ad eum Treverorum copiae venissent, 
veritus, ne, si ex hibernis fugae similem profectionem 
fecisset, hostium impetum sustinere non posset, prae- 
sertim quos recenti victoria efferri sciret, litterass 
Caesari remittit, quanto cum periculo legionem ex 
hibernis educturus esset ; rem gestam in Eburonibus 
perscribit; docet omnes equitatus peditatusque co- 
pias Treverorum tria milia passuum longe ab suis 
castris consedisse. 

48. Caesar consilio eius probato, etsi opinione 
trium legionum deiectus ad duas redierat, tamen 
unum communis salutis auxilium in celeritate pone- 
bat. Venit magnis itineribus in Nerviorum fines. 2 
Ibi ex captivis cognoscit, quae apud Ciceronem ge- 
rantnr, quantoque in periculo res sit. Tum cuidams 

ex equitibus Gallis magnis praemiis persuadet, uti 
4 ad Ciceronem epistolam deferat. Hanc Graecis con- 

scriptam litteris mittit, ne intercepta epistola nostra 
sab hostibus consilia cognoscantur. Si adire non 

possit, monet, ut tragulam cum epistola ad amen- 

6 tum deligata intra munitionem castrorum abiciat In 
litteris scribit se cum legionibus profectum celeriter 

7 affore ; hortatur, ut pristinam virtutem retineat. Gal- 
lus periculum veritus, ut erat praeceptum, tragulam 

8 mittit. Haec casu ad turrim adhaesit neque ab nostris 
biduo animadversa tertio die a quodam milite con- 

9 spicitur, dempta ad Ciceronem defertur. IUe perlec- 
tam in conventu militum recitat maximaque omnes 

io]aetitia afficit. Tum fumi incendiorum procul vide- 
bantur; quae res omnem dubitationem adventus le- 
gionum expulit. 

49. Galli re cognita per exploratores obsidionem 
relinquunt, ad Caesarem omnibus copiis contendunt, 

i Haec erant armata circiter milia lx. Cicero data 
facultate Gallum ab eodem Verticone, quem supra 
demonstravimus , repetit, qui litteras ad Caesarem 
deferat; hunc admonet, iter caute diligenterque faciat; 

s perscribit in litteris hostes ab se discessisse omnem- 

4que ad eum multitudinem convertisse. Quibus litte- 
ris circiter media nocte Caesar allatis suos facit cer- 

stiores eosque ad dimicandum animo confirmat. Po- 
stero die luce prima movet castra et circiter milia 
passuum quattuor progressus trans vallem et rivum 

g multitudinem hostium conspicatur. Erat magni peri- 
culi res tantulis copiis iniquo loco dimicare; tum, 
quoniam obsidione liberatum Ciceronem sciebat, 

aequo animo remittendum de celeritate existimabat: 
consedit et, quam aequissimo loco potest, castraT 
communit atque haec, etsi erant exigua per se, vix 
hominum milium septem praesertim nullis cum im- 
pedimentis, tamen angustiis viarum, quam maxime 
potest, contrahit eo consilio, ut in summam con- 
temptionem hostibus veniat. Interim speculatoribus 8 
in omnes partes dimissis explorat, quo commodissime 
itinere vallem transire possit. 

50. Eo die parvulis equestribus proeliis ad aquam 
factis utrique sese suo loco continent: Galli, quods 
ampliores copias, quae nondum convenerant, exspec- 
tabant; Caesar, si forte timoris simulatione hostess 
in suum locum elicere posset, ut citra vallem pro 
castris proelio contenderet ; si id efficere non posset, 
ut exploratis itineribus minore cum periculo vallem 
rivumque transiret. Prima luce hostium equitatus^] 
ad castra accedit proeliumque cum nostris equitibus 
committit. Caesar consulto equites cedere seque ins 
castra recipere iubet; simul ex omnibus partibus 
castra altiore vallo muniri portasque obstrui atque 
in his administrandis rebus quam maxime concur- 
sari et cum simulatione agi timoris iubet. 

51. Quibus omnibus rebus hostes invitati copias 
traducunt aciemque iniquo loco constituunt, nostris2 
vero etiam de vallo deductis propius accedunt et 
tela intra munitionem ex omnibus partibus coniciunt 
praeconibusque circummissis pronuntiari iubent, seu s 
quis Gallus seu Bomanus velit ante horam tertiam 
ad se transire, sine periculo licere; post id tempus 
non fore potestatem; ac sic nostros contempserunt, 4 

ut obstructis in speciem portis singulis ordinibus 
caespitum, quod ea non posse introrumpere videban- 
tur, alii vallum manu scindere, alii fossas complere 
5inciperent. Tum Caesar omnibus portis eruptione 
facta equitatuque emisso celeriter hostes in fugam 
dat, sic uti omnino pugnandi causa resisteret nemo, 
magnumque ex eis numerum occidit atque omnes 
armis exuit. 

52. Longius prosequi veritus, quod silvae palu- 
desque intercedebant neque etiam parvulo detrimento 
illorum locum relinqui videbat, omnibus suis inco- 
lumibus copiis eodem die ad Ciceronem pervenit. 

slnstitutas turres, testndines munitionesque hostium 
admiratur ; legione producta cognoscit non decimum 

squemque esse reliquum militem sine vulnere: ex 
his omnibus iudicat rebus, quanto cum pericnlo et 

4 quanta cum virtute res sint administratae. Cicero- 
nem pro eius merito legionemque collaudat; cen- 
turiones singillatim tribunosque militum appellat, 
quorum egregiam fuisse virtutem testimonio Cicero- 
nis cognoverat. De casu Sabini et Cottae certius ex 

scaptivis cognoscit. Postero die contione habita rem 
gestam proponit, milites consolatur et confirmat: 

cquod detrimentum culpa et temeritate legati sit ac- 
ceptum, hoc aequiore animo ferundum docet, quod 
beneficio deorum immortalium et virtute eorum ex- 
piato incommodo neque hostibus diutina laetatio ne- 
que ipsis longior dolor relinquatur. 

53. Interim ad Labienum per Remos incredibili 
celeritate de victoria Caesaris fama perfertur, ut 
cum ab hibernis Ciceronis milia passuum abesset 

circiter lx, eoque post horam nonam diei Caesar 
pervenisset, ante mediam noctem ad portas castro- 
rum clamor oreretur, quo clamore significatio victo- 
riae gratulatioque ab Remis Labieno fieret. Hac2 
fama ad Treveros perlata Indutiomarus, qui postero 
die castra Labieni oppugnare decreverat, noctu pro- 
fugit copiasque omnes in Treveros reducit. Caesars 
Fabium cum sua legione remittit in hiberna, ipse 
cum tribus legionibus circura Samarobrivam trinis 
hibernis hiemare constituit et, quod tanti motus Gal- 
liae exstiterant, totam hiemem ipse ad exercitum 
manere decrevit. Nam illo incommodo de Sabini4 
morte perlato omnes fere Galliae civitates de bello 
consultabant, nuntios legationesque in omnes partes 
dimittebant et, quid reliqui consilii caperent atque 
unde initium belli fieret, explorabant nocturnaque 
in locis desertis concilia habebant. Neque ullums 
ferc totius hiemis tempus sine sollicitudine Caesaris 
intercessit, quin aliquem de consiliis ac motu Gal- 
lorum nuntium acciperet. In his ab Lucio Roscio, c 
quem legioni tertiaedeciraae praefecerat, certior 
factus est magnas Gallorum copias earum civitatum, 
quae Armoricae appellantur, oppugnandi sui causa 
convenisse neque longius milia passuum octo ab 
hibernis suis afuisse, sed nuntio allato de victoria7 
Caesaris discessisse, adeo ut fugae similis discessus 
videretur. 

54. At Caesar principibus cuiusque civitatis ad 
se evocatis alias territando, cum se scire, quae 
fierent, denuntiaret, alias cohortando magnam partem 
Galliae in officio tenuit. Tamen Senones, quae est2 

civitas imprimis firma et magnae inter Gallos aucto- 
ritatis, Cavarinum, quem Caesar apud eos regem 
constituerat, cuius frater Moritasgus adventu in Gal- 
liam Caesaris cuiusque maiores regnum obtinucrant, 
interficere publico consilio conati, cum ille prae- 
sensisset ac profugisset, usque ad fines insecuti regno 

sdomoque expulerunt et missis ad Caesarem satis- 
faciundi causa legatis, cum is omnem ad se sena- 
tum venire iussisset, dicto audientes non fuerunt. 

^Tantum apud homines barbaros valuit esse aliquos 
repertos principes inferendi belli, tantamque omni- 
bus voluntantum commutationem attulit, ut praeter 
Aeduos et Remos, quos praecipuo semper honore 
Caesar habuit. alteros pro vetere ac perpetua erga 
populum Romanum fide, alteros pro recentibus Gal- 
lici belli officiis, nulla fere civitas fuerit non su- 

sspecta nobis. Idque adeo haud scio mirandumne 
sit, cum compluribus aliis de causis, tum maxime, 
quod [ei], qui virtute belli omnibus gentibus praefere- 
bantur, tantum se eius opinionis deperdidisse, ut 
a populo Romano imperia perferrent, gravissime 
dolebant. 

55. Treveri vero atque Indutiomarus totius 
hiemis nullum tempus intermiserunt , quin trans 
Rhenum legatos mitterent , civitates sollicitarent, 
pecunias pollicerentur, magna parte exercitus nostri 
interfecta multo minorem superesse dicerent partem. 

sNeque tamen ulli civitati Germanorum persuaderi 
potuit, ut Rhenum transiret, cum se bis expertos 
dicerent, Ariovisti bello et Tencterorum transitu: 

snon esse amplius fortunam temptaturos. Hac spe 

lapsus Indutiomarus nihilo minus copias cogere, 
exercere, a finitimis equos parare, exules damna- 
tosque tota Gallia magnis praemiis ad se allicere 
coepit. Ac tantam sibi iam his rebus in Gallia* 
auctoritatem comparaverat, ut undique ad eum lega- 
tiones concurrerent, gratiam atque amicitiam publice 
privatimque peterent. 

56. Ubi intellexit ultro ad se veniri, altera ex 
parte Senones Carnutesque conscientia facinoris in- 
stigari , altera Nervios Aduatucosque bellum Ro- 
manis parare, neque sibi voluntariorum copias de- 
fore, si ex finibus suis progredi coepisset, armatum 
concilium indicit. Hoc more Gallorum est initium2 
belli : quo lege communi omnes puberes armati con- 
venire consuerunt, qui ex iis novissimus convenit, 
in conspectu multitudinis omnibus cruciatibus af- 
fectus necatur. In eo concilio Cingetorigem, alterius 3 
principem factionis, generum suum, quem supra 
demonstravimus Caesaris secutum fidem ab eo non 
discessisse , hostem iudicat bonaque eius publicat. 
His rebus confectis in concilio pronuntiat arcessitum 4 
se a Senonibus et Carnutibus aliisque compluribus 
Galliae civitatibus ; huc iturum per fines Remorum 5 
eorumque agros populaturum ac, priusquam id fa- 
ciat, castra Labieni oppugnaturum. Quae fieri velit, 
praecipit. 

57. Labienus, cum et loci natura et manu mu- 
nitissimis castris sese teneret, de suo ac legionis 
periculo nihil timebat; ne quam occasionem rei 
bene gerendae dimitteret, cogitabat. Itaque a Cinge-2 
torige atque eius propinquis oratione Indutiomari 

cognita, quam in concilio habuerat, nuntios mittit 
ad finitimas civitates equitesque undique evocat: 

3his certum diem conveniendi dicit Interim prope 
cotidie cum omni equitatu Indutiomarus sub castris 
eius vagabatur, alias ut situm castrorum cogno- 
sceret, alias colloquendi aut territandi causa; 
equites plerumque omnes tela intra vallum coni- 

4 ciebant. Labienus suos intra munitionem continebat 
timorisque opinionem, quibuscumque poterat rebus. 
augebat. 

58. Cum maiore in dies contemptione Indutio- 
marus ad castra accederet, nocte una intromissis 
equitibus omnium finitimarum civitatum, quos arces- 
sendos curaverat, tanta diligentia omnes suos custo- 
diis intra castra continuit, ut nulla ratione ea res 

2enuntiari aut ad Treveros perferri posset. Interim 
ex consuetudine cotidiana Indutiomarus ad castra 
accedit atque ibi magnam partem diei consumit; 
equites tela coniciunt et magna cum contumelia 

3verborum nostros ad pugnam evocant. Nullo ab 
nostris dato responso, ubi visum est, sub vesperum 

4(lispersi ac dissipati discedunt. Subito Labienus 
duabus portis omnem equitatum emittit; praecipit 
atque interdicit, proterritis hostibus atque in fugam 
coniectis (quod fore, sicut accidit, videbat) unum 
omnes peterent Indutiomarum, neu quis quem prius 
vulneret, quam illum interfectum viderit, quod mora 
reliquorum spatium nactum illum effugere nolebat; 

smagna proponit iis, qui occiderint, praemia; sub- 

cmittit cohortes equitibus subsidio. Comprobat ho- 
minis consilium fortuna, et cum unum omines pete- 

rent, in ipso fluminis vado deprehensus Indutio- 
marus interficitur, caputque eius refertur in castra; 
redeuntes equites, quos possunt, consectantur atque 
occidunt. Hac re cognita onines Eburonum etNer-7 
viorum, quae convenerant, copiae discedunt, pauloque 
habuit post id factum Caesar quietiorem Galliam. 

1. Multis de causis Caesar maiorem Galliae 
niotum exspectans per Marcum Silanum, Gaium 

Antistium Reginum, Titum Sextium legatos delectum 
habere instituit ; simul ab Gneo Pompeio procon- 2 
snle petit, quoniam ipse ad urbem cum imperio 
rei publicae causa remaneret, quos ex Cisalpina 
Gallia consulis sacramento rogavisset , ad signa 
convenire et ad se proficisci iuberet, magni inter- 3 
esse etiam in reliquum tempus ad opinionem Galliae 
existimans tantas videri Italiae facultates, ut, si 
quid esset in bello detrimenti acceptum, non modo 
id brevi tempore resarciri, sed etiam maioribus 
augeri copiis posset. Quod cum Pompeius et rei4 
publicae et amicitiae tribuisset, celeriter confecto 
per suos delectu tribus ante exactam hiemem et 
constitutis et adductis legionibus duplicatoque earum 
cohortium numero, quas cum Q. Titurio amiserat, 
et celeritate et copiis docuit, quid populi Romani 
disciplina atque opes possent. 

2. Interfecto Indutiomaro, ut docuimus, ad eius 
propinquos a Treveris imperium defertur. Illi fini- 
timos Germanos sollicitare et pecuniam polliceri non 
desistunt. Cum ab proximis impetrare non possent, 2 
ulteriorestemptant. Inventis nonnulliscivitatibus iure- 
iurando inter se confirmant obsidibusque de pecunia 
cavent; Ambiorigem sibi societate et foedere adiwr 
gunt. Quibus rebus cognitis Caesar, cum undiques 
bellum parari videret, Nervios, Aduatucos [ac] Mena- 
pios adiunctis Cisrhenanis omnibus Germanis esse 
in armis, Senones ad imperatum non venire et cum 
Carnutibus finitimisque civitatibus consilia communi- 
care, a Treveris Germanos crebris legationibus solli- 
citari, maturius sibi de bello cogitandum putavit. 

3. Itaque nondum hieme coufecta proximis quat- 
tuor coactis legionibus de improviso in fines Ner- 

^viorum contendit et, priusquam illi aut convenirc 
aut profugere possent, magno pecoris atque hominum 
numero capto atque ea praeda militibus concessa 
vastatisque agris in deditionem venire atque obsides 

3 sibi dare coegit. Eo celeriter confecto negotio rursus 
4in hiberna legiones reduxit. Concilio Galliae primo 

vere, ut instituerat, indicto, cum reliqui praeterSe- 
nones, Carnutes Treverosque venissent, initium belli 
ac defectionis hoc esse arbitratus, ut omnia post- 
ponere videretur, concilium Lutetiam Parisiorura 

stransfert Confines erant hi Senonibus civitatemque 
patrum memoria coniunxerant, sed ab hoc consilio 

^afuisse existimabantur. Hac re pro suggestu pro- 
nuntiata eodem die cum legionibus in Senones pro- 
ficiscitur magnisque itineribus eo pervenit. 

4. Cognito eius adventu Acco, qui princeps 
eius consilii fuerat, iubet in oppida multitudinem 
convenire. Conantibus,] priusquam id effici posset, 

2 adesse Romanos nuntiatur. Necessario sententia de- 
sistunt legatosque deprecandi causa ad Caesarem 
mittunt; adeunt per Aeduos, quorum antiquitus erat 

3in fide civitas. Libenter Caesar petentibus Aeduis 
dat veniam excusationemque accipit, quod aestivum 
tempus instantis belli, non quaestionis esse arbitra- 

4 batur. Obsidibus imperatis centum hos Aeduis custo- 

5 diendos tradit. Eodem Carnutes legatos obsidesque 
mittunt usi deprecatoribus Eemis, quorum erant in 

6clientela: eadem ferunt responsa. Peragit concilium 
Caesar equitesque imperat civitatibus. 

5. Hac parte Galliae pacata totus et mente 
et animo in bellum Treverorum et Ambiorigis in- 
sistit. Cavarinum cum tequitatu Senonum secums 
proficisci iubet, ne quis aut ex huius iracundia aut 
ex eo, quod meruerat, odio civitatis motus exsistat. 
His rebus constitutis, quod pro explorato habebats 
Ambiorigem proelio non esse concertaturum, reliqua 
eius consilia animo circumspiciebat. Erant Menapii 4 
propinqui Eburonum finibus , perpetuis paludibus 
silvisque muniti , qui uni ex Gallia de pace ad 
Caesarem legatos numquam miserant. Cum his 
esse hospitium Ambiorigi sciebat ; item per Tre- 
veros venisse Germanis in amicitiam cognoverat. 
Haec prius illi detrahenda auxilia existimabat, b 
quam ipsum bello lacesseret, ne desperata salute 
aut se in Menapios abderet aut cum Transrhenanis 
congredi cogeretur. Hoc inito consilio totius exer-e 
citus impedimenta ad Labienum in Treveros mittit 
duasque legiones ad eum proficisci iubet ; ipse 
cum legionibus expeditis quinque in Menapios 
proficiscitur. Illi nulla coacta manu loci praesidio? 
freti in silvas paludesque confugiunt suaque eodem 
conferunt. 

6. Caesar partitis copiis cum Gaio Fabio legato 
et Marco Crasso quaestore celeriterque effectis pon- 
tibus adit tripertito, aedificia vicosque incendit, 
magno pecoris atque hominum numero potitur. Qui- 2 
bus rebus coacti Menapii legatos ad eum pacis 
petendae causa mittunt. Ille obsidibus acceptis ho-s 
stium se habiturum numero confirmat, si aut Am- 
biorigem aut eius legatos finibus suis recepissent. 

Caesar. I. b. O. 10 

4His confirmatis rebus Commium Atrebatem cum 
equitatu custodis loco in Menapiis relinquit; ipse 
in Treveros proficiscitur. 

7. Dum haec aCaesare geruntur, Treveri magnis 
coactis peditatus equitatusque copiis Labienum cum 
una legione, quae in eorum finibus hiemaverat, adoriri 

2 parabant, iamque ab eo non longius bidui via aberant, 
cum duas venisse legiones missu Caesaris cogno- 

3 scunt. Positis castris a milibus passuum XV auxilia 
^Germanorum exspectare constituunt. Labienus ho- 

stium cognito consilio, sperans temeritate eorum fore 
aliquam dimicandi facultatem, praesidio quinque co- 
hortium impedimentis relicto cum viginti quinque 
cohortibus magnoque equitatu contra hostem profi- 
ciscitur et mille passuum intermisso spatio castra 

5 communit. Erat inter Labienum atque hostem diffi- 
cili transitu flumen ripisque praeruptis. Hoc neque 
ipse transire habebat in animo neque hostes transi- 

cturos existimabat. Augebatur auxiliorum cotidie 
spes. Loquitur in concilio palam, quoniam Ger- 
mani appropinquare dicantur, sese suas exercitusque 
fortunas in dubium non devocaturum et postero die 

7 prima luce castra moturum. Celeriter haec ad hostes 
deferuntur, ut ex magno Gallorum equitum numero 

gnonnullos Gallicis rebus favere natura cogebat. La- 
bienus noctu tribunis militum primisque ordinibus 
convocatis, quid sui sit consilii, proponit et, quo 
facilius hostibus timoris det suspicionem, maiore 
strepitu et tumultu, quam populi Romani fert consue- 
tudo, castra moveri iubet. His rebus fugae similem 

9profectionem effecit. Haec quoque per exploratores 

ante lucem in tanta propinquitate castrorum ad 
hostes deferuntur. 

8. Vix agmen novissimum extra munitiones pro- 
cesserat, cum Galli cohortati inter se, ne speratam 
praedam ex manibus dimitterent; longum esse per- 
territis Romanis Germanorum auxilium exspectare, 
neque suam pati dignitatem, ut tantis copiis tam 
exiguam manum praesertim fugientem atque impe. 
ditam adoriri non audeant, flumen transire et iniquo 
loco committere proelium non dubitant. Quae forez 
suspicatus Labienus, ut omnes citra flumen eliceret, 
eadem usus simulatione itineris placide progredie- 
batur. Tum praemissis paulum impedimentis atques 
in tumulo quodam collocatis, 'habetis', inquit, r mi- 
lites, quam petistis, facultatem: hostem impedito 
atque iniquo loco tenetis; praestate eandem nobis^ 
ducibus virtutem, quam saepenumero imperatori 
praestitistis, atque illum adesse et haec coram cer- 
nere existimate/ Simul signa ad hostem convertis 
aciemque dirigi iubet et paucis turmis praesidio ad 
impedimenta dimissis reliquos equites ad latera dis- 
ponit. Celeriter nostri clamore sublato pila in hostess 
immittunt. Illi, ubi praeter spem quos fugere cre- 
debant infestis signis ad se ire viderunt, impetum 
modo ferre non potuerunt ac primo concursu in 
fugam coniecti proximas silvas petierunt. Quos La- 1 
bienus equitatu consectatus magno numero inter- 
fecto, compluribus captis paucis post diebus civi- 
tatem recepit. Nam Germani, qui auxilio veniebant, 
percepta Treverorum fuga sese domum receperunt. 
Cum his propinqui Indutiomari, qui defectioniss 

10* 

auctores faerant, comitati eos ex civitate excesse- 
srunt. Cingetorigi, quem ab initio permansisse in 
officio demonstravimus, principatus atque imperium 
est traditum. 

9. Caesar, postquam ex Menapiis in Treveros 
venit, duabus de causis Rhenum transire constituit; 

2quarum una erat, quod auxilia contra se Treveris 
miserant, altera, ne ad eos Ambiorix receptum ha- 

sberet. His constitutis rebus paulum supra eum 
locum, quo ante exercitum traduxerat, facere pon- 

4tem instituit. Nota atque instituta ratione magno 

smilitum studio paucis diebus opus efficitur. Firmo 
in Treveris ad pontem praesidio relicto, ne quis ab 
his subito motus oreretur, reliquas copias equita- 

ctumque traducit. Ubii, qui ante obsides dederant 
atque in deditionem venerant, purgandi sui causa 
ad eum legatos mittunt, qui doceant neque auxilia 
ex sua civitate in Treveros missa, neque ab se 

ffidem laesam; petunt atque orant, ut sibi parcat, 
ne communi odio Gerraanorum innocentes pro no- 
centibus poenas pendant; si amplius obsidum vellet, 

sdare pollicentur. Cognita Caesar causa repperit ab 
Suebis auxilia missa esse ; Ubiorum satisfactionen 
accipit, aditus viasque in Suebos perquirit. 

10. Interim paucis post diebus fit ab Ubiis cer- 
tior Suebos omnes in unum locum copias cogere 
atque iis nationibus, quae sub eorum sint imperio, 
denuntiare, ut auxilia peditatus equitatusque mittani 

2 His cognitis rebus rem frumentariam providet, castris 
idoneum locum deligit; Ubiis imperat, ut pecora de- 
ducant suaque omnia ex agris in oppida conferant, 

sperans barbaros atque imperitos homines inopia 
cibariorum adductos ad iniquam pugnandi condi- 
cionem posse deduci; mandat, ut crebros exploratores 3 
in Suebos mittant quaeque apud eos gerantur co- 
gnoscant. Illi imperata faciunt et paucis diebus inter- 4 
missis referunt : Suebos omnes, posteaquam certiores 
nuntii de exercitu Romanorum venerint, cum omni- 
bus suis sociorumque copiis, quas coegissent, pe- 
nitus ad extremos fines se recepisse; silvam esses 
ibi infinita magnitudine, quae appellatur Bacenis; 
hanc longe introrsus pertinere et pro nativo muro 
obiectam Cheruscos ab Suebis Suebosque ab Che- 
ruscis iniuriis incursionibusque prohibere: ad eius 
initium silvae Suebos adventum Romanorum ex- 
spectare constituisse. 

11. Quoniam ad hunc locurn perventum est, non 
alienum esse videtur de Galliae Germaniaeque mo- 
ribus et, quo differant hae nationes inter sese, pro- 
ponere. In Gallia non solum in omnibus civitatibus 2 
atque in omnibus pagis [partibusque] , sed paene 
etiam in singulis domibus factiones sunt, earumques 
factionum principes sunt qui summam auctoritatem 
eorum iudicio habere existimantur, quorum ad arbi- 
trium iudiciumque summa omnium rerum consilio- 
rumque redeat. Itaque eius rei causa antiquitus4 
institutum videtur, ne quis ex plebe contra poten- 
tiorem auxilii egeret: suos enim quisque opprimi et 
circumveniri non patitur, neque, aliter si faciat, ullam 
inter suos habet auctoritatem. Haec eadem ratio ests 
in summa totius Galliae: namque omnes civitates 
in partes divisae sunt duas. 



150 DE BELLO GALLICO 

12. Cum Caesar in Galliam venit, alterius fac- 

2 tionis principes erant Aedui, alterius Sequani. Hi 
cum per se minus valerent, quod summa auctoritas 
antiquitus erat in Aeduis magnaeque eorum erant 
clientelae, Germanos atque Ariovistum sibi adiun- 
xerant eosque ad se magnis iacturis pollicitationi- 

3 busque perduxerant. Proeliis vero compluribus factis 
secundis atque omni nobilitate Aeduorum interfecta 

itantum potentia antecesserant, ut magnam partem 
clientium ab Aeduis ad se traducerent obsidesque ab 
iis principum filios acciperent et publice iurare 
cogerent nihil se contra Sequanos consilii inituros, 
et partem finitimi agri per vim occupatam possi- 
derent Galliaeque totius principatum obtinerent. 

5 Qua necessitate adductus Divitiacus auxilii petendi 
causa Romam ad senatum profectus imperfecta re 

6 redierat. Adventu Caesaris facta commutatione rerum, 
obsidibus Aeduis redditis, veteribus clientelis re- 
stitutis, novis per Caesarem comparatis, quod hi, 
qui se ad eorum amicitiam aggregaverant, meliore 
condicione atque aequiore imperio se uti videbant, 
reliquis rebus eorum gratia dignitateque amplificata, 

?Sequani principatum dimiserant. In eorum locum 
Remi successerant, quos quod adaequare apud Cae- 
sarem gratia intellegebatur, ii, qui propter veteres 
inimicitias nullo modo cum Aeduis coniungi pote- 

8 rant, se Remis in clientelam dicabant. Hos illi dili- 
genter tuebantur; ita et novam et repente collectam 

9 auctoritatem tenebant. Eo tum statu res erat, ut 
longe principes haberentur Aedui, secundum locum 
dignitatis Remi obtinerent. 

13. In omni Gallia eorum homiuum, qui aliquo 
sunt numero atque honore, genera sunt duo. Nam 
plebes paene servorum habetur loco, quae nihil 
audet per se, nullo adhibetur consilio. Plerique, 2 
cum aut aere alieno aut magnitudine tributorum aut 
iniuria potentiorum premuntur, sese in servitutem 
dicant nobilibus. In hos eadem omnia sunt iura, 3 
quae dominis in servos. Sed de his duobus gene- 
ribus alterum est druidum, alterum equitum. Illi 1 
rebus divinis intersunt, sacrificia publica ac privata 
procurant, religiones interpretantur; ad eos magnus 
adulescentium numerus disciplinae causa concurrit, 
magnoque hi sunt apud eos honore. Nam fere de 5 
omnibus controversiis publicis privatisque consti- 
tuunt, et, si quod est admissum facinus, si caedes 
facta, si de hereditate, de finibus controversia est, 
iidem decernunt, praemia poenasque constituunt; 
si qui aut privatus aut populus eorum decreto non g 
stetit, sacrificiis interdicunt. Haec poena apud eos 
est gravissima. Quibus ita est interdictum, hi nu- 7 
mero impiorum ac sceleratorum habentur, his omncs 
decedunt, aditum sermonemque defugiunt, ne quid 
ex contagione incommodi accipiant, neque his pe- 
tentibus ius redditur neque honos ullus communi- 
catur. His autem omnibus druidibus praeest unus, 8 
qui 8ummam inter eos habet auctoritatem. Hoc 9 
mortuo aut, si qui ex reliquis excellit dignitate, 
succedit, aut, si sunt plures pares, suffragio druidum, 
nonnumquam etiam armis de principatu contendunt. 
Hi certo anni tempore in finibus Carnutum, quae 10 
regio totius Galliae media habetur, considunt in 

loco consecrato. Huc onmes undique, qui contro- 

versias habent, conveniunt eorumque decretis iudi- 
11 ciisque parent. Disciplina in Britannia reperta atque 
i2inde in Galliam translata esse existimatur, et nunc, 

qui diligentius eam rem cognoscere volunt, plenunque 

illo discendi causa proficiscuntur. 

14. Druides a bello abesse consuerunt neque 
tributa una cum reliquis pendunt, [militiae vaca- 
tionem] omniumque rerum habent immunitatem. 

sTantis excitati praemiis et sua sponte multi in dis- 
ciplinam conveniunt et a parentibus propinquisque 

3mittuntur. Magnum ibi numerum versuum ediscere 
dicuntur. Itaque annos nonnulli vicenos in disciplina 
permanent. Neque fas esse existimant ea litteris 
mandare, cum in reliquis fere rebus, publicis priva- 

4tisqe rationibus Graecis litteris utantur. Id mihi 
duabus de causis instituisse videntur, quod neque 
in vulgum disciplinam efferri velint neque eos, qui 
discunt, litteris confisos minus memoriae studere; 
quod fere plerisque accidit, ut praesidio litterarum 
diligentiam in perdiscendo ac memoriam remittant. 

5 Imprimis hoc volunt persuadere, non interire animas, 
sed ab aliis post mortem transire ad alios, atque 
hoc maxime ad virtutem excitari putant metu mortis 

6neglecto. Multa praeterea de sideribus atque eorum 
motu, de mundi ac terrarum magnitudine, de rerum 
natura, de deorum immortalium vi ac potestate dis- 
putant et iuventuti tradunt. 

15. Alterum genus est equitum. Hi, cum est 
usus atque aliquod bellum incidit (quod fere ante 
Qaesaris adventum quotannis accidere solebat, uti 

aut ipsi iniurias inferrent aut illatas propulsarent), 
omne8 in bello versantur, atque eorum ut quisques 
est genere copiisque amplissimus, ita plurimos cir- 
cum se ambactos clientesque habet. Hanc unam 
gratiam potentiamque noverunt. 

16. Natio est omnis Gallorum admodum dedita 
religionibus, atque ob eam causam, qui sunt affecti 2 
gravioribus morbis quique in proeliis periculisque 
versantur, aut pro victimis homines immolant aut 
se immolaturos vovent, administrisque ad ea sacri-3 
ficia druidibus utuntur, quod, pro vita hominis nisi 
hominis vita reddatur, non posse deorum iminor- 
talium numenplacari arbitrantur, publiceque eiusdem 
generis habent instituta sacrificia. Alii immani magni- 4 
tudine simulacra habent, quorum contexta viminibus 
membra vivis hominibus complent; quibus succensis 
circumventi flamma exanimantur homines. Sup-s 
plicia eorum, qui in furto aut in latrocinio aut aliqua 
noxia sint comprehensi, gratiora dis immortalibus 
esse arbitrantur; sed, cum eius generis copia dc- 
fccit, etiam ad innocentium supplicia descendunt. 

17. Deum maxime Mercurium colunt: huius 
sunt plurima simulacra; hunc omnium inventorem 
artium ferunt, hunc viarum atque itinerum ducem, 
hunc ad quaestus pecuniae mercaturasque habere 
vim maximam arbitrantur. Post hunc Apollinem et2 
Martem et Iovem et Minervam. De his eandem fere, 
quam reliquae gentes, habent opinionem: Apollinem 
morbos depellere, Minervam operum atque artificio- 
rum initia tradere, Iovem imperium caelestium tenere, 
Martem bella regere. Huic, cum proelio dimicares 

constituerunt , ea, quae bello ceperint, plerumque 
devovent: qui superaverint animalia capia immo- 

ilant reliquasque res in unum locum conferunt. Multis 
in civitatibus harum rerum exstructos tumulos locis 

5 consecratis conspicari licet ; neque saepe accidit, ut 
neglecta quispiam religione aut capta apud se oc- 
cultare aut posita tollere auderet, gravissimumque 
ei rei supplicium cum cruciatu constitutum est. 

18. Galli se omnes ab Dite patre prognatos 
2 praedicant idque ab druidibus proditum dicunt. Ob 

eam causam spatia omnis temporis non numero 
dierura, sed noctium finiunt; dies natales et men- 
sium et annorum initia sic observant, ut noctem 
sdies subsequatur. In reliquis vitae institutis hoc 
fere ab reliquis differunt, quod suos liberos, nisi 
cum adoleverunt, ut munus militiae sustinere pos- 
sint, palam ad se adire non patiuntur filiumque 
puerili aetate in publico in conspectu patris assi- 
stere turpe ducunt. 

19. Viri, quantas pecunias ab uxoribus dotis 
noinine acceperunt, tantas ex suis bonis aestima- 

2tione facta cum dotibus communicant. Huius omnis 
pecuniae coniunctim ratio habetur fructusque ser- 
vantur; uter eorum vita superarit, ad eum pars 
utriusque cum fructibus superiorum temporum per- 

3venit. Viri in uxores, sicuti in liberos, vitae necis- 
que habent potestatem; et cum pater familiae illu- 
striore loco natus decessit, eius propinqui conveniunt 
et, de morte si res in suspicionem venit, de uxo- 
ribus in servilem modum quaestionem habent et, si 
compertum est, igni atque omnibus tormentis ex- 

cruciatas interficiunt. Funera sunt pro cultu Gallo-4 
rum magnifica et sumptuosa ; omniaque, quae vivis 
cordi fuisse arbitrantur , in ignem inferunt , etiam 
animalia, ac paulo supra hanc memoriam servi et 
clientes, quos ab iis dilectos esse constabat, iustis 
funeribus confectis una cremabantur. 

20. Quae civitates commodius suam rem publi- 
cam administrare existimantur , habent legibus 
sanctum, si quis quid de re publica a finitimis 
rumore aut fama acceperit, uti ad magistratum de- 
ferat neve cum quo alio communicet, quod saepe2 
homines temerarios atque imperitos falsis rumo- 
ribus terreri et ad facinus impelli et de summis 
rebus consilium capere cognitum est. Magistratus3 
quae visa sunt occultant, quaeque esse ex usu iudi- 
caverunt, multitudini produnt. De re publica nisi 
per concilium loqui non conceditur. 

21. Germani multum ab hac consuetudine diffe 
runt. Nam neque druides habent, qui rebus divinis 
praesint. neque sacrificiis student. Deorum numero 2 
eos solos ducunt, quos cernunt et quorum aperte 
opibus iuvantur, Solem et Vulcanum et Lunam, 
reliquos ne fama quidem acceperunt. Vita omnis in 3 
venationibus atque in studiis rei militaris consistit; 
ab parvulis labori ac duritiae student. Qui diutis- 4 
sime impuberes permanserunt, maximam inter suos 
ferunt laudem: hoc ali staturam, ali vires nervos- 
que confirmari putant. Intra annum vero vicesimum 5 
feminae notitiam habuisse in turpissimis habent re- 
bus; cuius rei nulla est occultatio, quod et pro- 
miscue in fluminibus perluuntur et pellibus aut 

parvis rhenonum tegimentis utuntur magna corporis 
parte nuda. 

22. Agriculturae non student, maiorque pars 
a eorum victus in lacte, caseo, carne consistit. Neque 

quisquam agri modum certum aut fines habet pro- 
prios; sed magistratus ac principes in annos ain- 
gulos gentibus cognationibusque hominum, cum una 
coierunt, quantum et quo loco visum est agri attri- 
3buunt atque anno post alio transire cogunt. Eius 
rei multas afferunt causas : ne assiduo consuetudine 
capti studium belli gerendi agricultura commutent; 
ne latos fines parare studeant, potentioresque hu- 
miliores possessionibus expellant; ne accuratius ad 
frigora atque aestus vitandos aedificent; ne qua 
oriatur pecuniae cupiditas, qua ex re factiones 
dissensionesque nascuntur; ut animi aequitate ple- 
bem contineant, cum suas quisque opes cum poten- 
tissimis aequari videat. 

23. Civitatibus maxima laus est quam latissime 
scircum se vastatis finibus solitudines habere. Hoc 

proprium virtutis existimant, expulsos agris finitimos 
cedere, neque quemquam prope audere consistere; 

ssimul hoc se fore tutiores arbitrantur Jrepentinae 

^incursionis timore sublato. Cum bellum civitas aut 
illatum defendit aut infert, magistratus, qui ei bello 
praesint, ut vitae necisque habeant potestatem, deli- 

^guntur. In pace nullus est communis magistratus, 
sed principes regionum atque pagorum inter suos 

Gius dicunt controversiasque minuunt. Latrocinia 
nullam habent infamiam, quae extra fines cuiusque 
civitatis fiunt, atque ea iuventutis exercendae ac 

desidiae minuendae causa fieri praedicant. Atque7 
ubi quis ex principibus in concilio dixit se ducem 
fore, qui sequi velint, profiteantur, consurgunt ii, qui 
et causam et hominem probant suumque auxiliums 
pollicentur atque ab multitudine collaudantur ; qui 
ex his secuti non sunt, in desertorum ac prodi- 
torum numero ducuntur , omniumque his rerum 
postea fides derogatur. Hospitem violare fas non9 
putant; qui quacumque de causa ad eos venerunt, 
ab iniuria prohibent, sanctos habent, hisque om- 
nium domus patent victusque communicatur. 

24. Ac fuit antea tempus, cum Germanos Galli 
virtute superarent, ultro bella inferrent, propter ho- 
minum multitudinem agrique inopiam trans Rhenum 
colonias mitterent. Itaque ea, quae fertilissima Ger- 2 
maniae sunt, loca circum Hercyniam silvam, quam 
Eratostheni et quibusdam Graecis fama notam esse 
video, quam illi Orcyniam appellant, Volcae Tecto- 
sages occupaverunt atque ibi consederunt; quaea 
gens ad hoc tempus his sedibus sese continet sum- 
mamque habet iustitiae et bellicae laudis opinionem. 
Nunc quoque in eadem [inopia] egestate patientia-4 
que Germani permanent, eodem victu et cultu cor- 
poris utuntur; Gallis autem provinciarum propin-5 
quitas et transmarinarum rerum notitia multa ad 
copiam atque usus largitur ; paulatim assuefacti 6 
superari multisque victi proeliis ne se quidem ipsi 
cum illis virtute comparant. 

25. Huius Hercyniae silvae, quae supra demon- 
strata est, latitudo novem dierum iter expedito 
patet; non enim aliter finiri potest, neque mensuras 

sitinerum noverunt. Oritur ab Helvetiorum et Ne- 
metum et Rauracorum finibus rectaque fluminis 
Dannbii regione pertinet ad fines Dacorum et Anar- 

atiuin; hinc se flectit sinistrorsus diversis ab flumine 
regionibus multarumque gentium fines propter niagni- 

itudinem attingit; neque quisquam est huius Ger- 
maniae, qui se aut adisse ad initium eius silvae 
dicat, cum dierum iter lx processerit, aut, quo ex 

5loco oriatur, acceperit; multaque in ea genera fe- 
rarum nasci constat, quae reliquis in locis visa non 
sint; ex quibus quae maxime differant ab ceteris 
et memoriae prodenda videantur, haec sunt. 

26. Est bos cervi figura, cuius a media fronte 
inter aures unum cornu existit excelsius magisque 

sdirectum his, quae nobis nota sunt, cornibus; ab 
eius summo sicut palmae ramique late diffunduntur. 

sEadem est feminae marisque natura, eadem forma 
magnitudoque cornuum. 

27. Sunt item, quae appellantur alces. Harum 
est consimilis capris figura et varietas pellium, sed 
magnitudine paulo antecedunt mutilaeque sunt cor- 

2 nibus et crura sine nodis articulisque habent, neque 
quietis causa procumbunt neque, si quo afflictae 
casu conciderunt, erigere sese aut sublevare pos- 

3sunt- His sunt arbores pro cubilibus: ad eas se 
applicant atque ita paulum modum reclinatae quietem 

4 capiunt. Quarum ex vestigiis cum est animadversum 
a venatoribus, quo se recipere consuerint, omnes 
eo loco aut ab radicibus subruunt aut accidunt ar- 
bores, tantum ut summa species earum stantium 

5 relinquatur. Huc cum se consuetudine reclinaverunt, 

infirmas arbores pondere affligunt atque una ipsae 
concidunt. 

28. Tertium est genus eorum, qui uri appel- 
lantur. Hi sunt magnitudine paulo infra elephantos, s 
specie et colore et figura tauri. Magna vis eorum 
est et magna velocitas, neque homini neque ferae, 
quam conspexerunt, parcunt. Hos studiose foveis3 
captos interficiunt. Hoc se labore durant adule- 
scentes atque hoc genere venationis exercent, et 
qui plurimos ex his interfecerunt , relatis in publi- 
cum cornibus, quae sint testimonio, magnam ferunt 
laudem. Sed assuescere ad homines et mansuefieri4 
ne parvuli quidem excepti possunt. Amplitudo cor- 5 
nuum et figura et species multum a nostrorum boum 
cornibus differt. Haec studiose conquisita ab labrise 
argento circumcludunt atque in amplissimis epulis 
pro poculis utuntur. 

29. Caesar, postquam per Ubios exploratores 
comperit Suebos sese in silvas recepisse, inopiam 
frumenti veritus, quod, ut supra demonstravimus, 
minime omnes Germani agriculturae student, con- 
stituit non progredi longius; sed, ne omnino metums 
reditus sui barbaris tolleret atque ut eorum auxilia 
tardaret, reducto exercitu partem ultimam pontis, 
quae ripas Ubiorum contingebat, in longitudinem 
pedum ducentorum rescindit atque in extremo ponte s 
turrim tabulatorum quattuor constituit praesidium- 
que cohortium duodecim pontis tuendi causa ponit 
magnisque eum locum munitionibus firmat. Ei loco 
praesidioque Gaium Volcatium Tullum adulescentem 
praefecit. Ipse, cum maturescere frumenta inciperent, 4 

ad bellum Ambiorigis profectus per Arduennam 
silvam, quae est totius Galliae maxima atque ab 
ripis Rheni finibusque Treverorum ad Nervios per- 
tinet milibusque amplius quingentis in longitudinem 
patet, Lucium Minucium Basilum cum omni equi- 
tatu praemittit, si quid celeritate itineris atque op- 

sportunitate temporis proficere posset; monet, ut 
ignes in castris fieri prohibeat, ne qua eius ad- 
ventus procul significatio fiat; sese confestim sub- 
sequi dicit. 

30. Basilus, ut imperatum est, facit. Celeriter 
contraque omnium opinionem confecto itinere multos 
in agris inopinantes deprehendit; eorum indicio ad 
ipsum Ambiorigem contendit, quo in loco cum pau- 

*cis equitibus esse dicebatur. Multum cum in omni- 
bus rebus tum in re militari potest fortuna. Nam 
sicut magno accidit casu, ut in ipsum incautum 
etiam atque imparatum incideret, priusque eius ad- 
ventus ab omnibus videretur, quam fama ac nuntius 
afferretur, sic magnae fuit fortunae omni militari 
instrumento, quod circum se habebat, erepto, redis 

s equisque comprehensis ipsum effugere mortem. Sed 
hoc quoque factum est, quod aedificio circumdato 
silva, ut sunt fere domicilia Gallorum, qui vitandi 
aestus causa plerumque silvarum atque fluminum 
petunt propinquitates , comites familiareaque eius 
angusto in loco paulisper equitum nostrorum vim 

4 sustinuerunt. His pugnantibus illum in equum qui- 
dam ex suis intulit: fugientem silvae texerunt. Sk 
et ad subeundum periculum ed ad vitandum multum 
fortuna valuit. 

31. Ambiorix copias suas iudicione non con- 
duxerit, quod proelio dimicandum non existimarit, 
an tempore exclusus et repentino equitum adventu 
prohibitus, cum reliquum exercitum subsequi cre- 
deret, dubium est. Sed certe dimissis per agros2 
nuntiis sibi quemque consulere iussit. Quorum pars 
in Arduennam silvam, pars in continentes paludes 
profugit; qui proximi Oceano fuerunt, hi insulis3 
sese occultaverunt, quas aestus efficere consuerunt; 
multi ex suis finibus egressi se suaque omnia alie- a 
nissimis crediderunt. Catuvolcus, rex dimidiae partis 5 
Eburonum, qui una cum Ambiorige consilium inierat, 
aetate iam confectus, cum laboreni aut belli aut 
fugae ferre non posset, omnibus precibus detestatus 
Ambiorigem, qui eius consilii auctor fuisset, taxo, 
cuius magna in Gallia Germaniaque copia est, se 
exanimavit. 

32. Segni Condrusique, ex gente et numero 
Germanorum, qui sunt inter Eburones Treverosque, 
legatos ad Caesarem miserunt oratum, ne se in 
hostium numero duceret neve omnium Germanorum, 
qui essent citra Rhenum, unam esse causam iudi- 
caret: nihil se de bello cogitavisse, nulla Ambiorigi 
auxilia misisse. Caesar explorata re quaestione^ 
captivorum, si qui ad eos Eburones ex fuga con- 
venissent, ad se ut reducerentur, imperavit; si ita 
fecissent, fines eorum se violaturum negavit. Tum3 
copiis in tris partes distributis impedimenta omnium 
legionum Aduatucam contulit. Id castelli nomen est. 4] 
Hoc fere est in mediis Eburonum finibus, ubi Titu- 
rius atque Aurunculeius hiemandi causa consederant. 

Caesar. I. b. G. 11 



162 DE BELLO GALLICO 

5 Hunc cum reliquis rebus locum probarat, tum quod 
superioris anni munitiones integrae manebant, ut 
militum laborem sublevaret. Praesidio impedimentis 
legionem quartamdecimam reliquit, unam ex his 
tribus, quas proxime conscriptas ex Italia traduxe- 

6rat. Ei legioni castrisque Quintum Tullium Cicero- 
nem praeficit ducentosque equites attribuit. 

33. Partito exercitu Titum Labienum cum legio- 
nibus tribus ad Oceanum versus in eas partes, quae 

^Menapios attingunt, proficisci iubet; Oaium Trebo- 
nium cum pari legionum numero ad eam regionem, 
quae ad Aduatucos adiacet, depopulandam mitth; 

3ipse cum reliquis tribus ad flumen Scaldem, quod 
influit in Mosam. extremasque Arduennae partes 
ire constituit, quo cum paucis equitibus profectum 

i Ambiorigem audiebat. Discedens post diem septimum 
sese reversurum confirmat; quam ad diem ei legioni, 
quae in praesidio relinquebatur, deberi frumentum 

5sciebat. Labienum Treboniumque hortatur, si rei 
publicae commodo facere possint, ad eum diem 
revertantur, ut rursus communicato consilio explora- 
tisque hostium rationibus aliud initium belli caperc 
possent. 

34. Erat, ut supra demonstravimus , manus 
certa nulla, non oppiduni, non praesidium, quod 
se armis defenderet, sed in omnes partes disperoa 

smultitudo. Ubi cuique aut valles abdita aut locas 
silvestris aut palus impedita spem praesidii aut 

ssalutis aliquam ofFerebat, consederat. Haec loea 
vicinitatibus erant nota, magnamque res diligentiam 
requirebat non in summa exercitus tuenda (nullum 

enim poterat universis ab perterritis ac dispersis 
periculum accidere), sed in singulis militibus con- 
servandis; quae tamen ex parte res ad salutem 
exercitus pertinebat. Nam et praedae cupiditas* 
multos longius evocabat, et silvae incertis occul- 
tisque itineribus confertos adire prohibebant. Si 5 
negotium confici stirpemque hominum sceleratorum 
interfici vellet, dimittendae plures manus diducen- 
dique erant milites; si continero ad signa maui-G 
pulos vellet, ut instituta ratio et consuetudo exer- 
citus Romani postulabat, locus ipse erat praesidio 
barbaris, neque ex occulto insidiandi et dispersos 
circumveniendi singulis deerat audacia. Ut in eius-7 
modi difficultatibus , quantum diligentia provideri 
poterat, providebatur, ut potius in nocendo aliquid 
praetermitteretur , etsi omnium animi ad ulciscen- 
dum ardebant, quara cum aliquo militum detri- 
mento noceretur. Dimittit ad finitimas civitatess 
nuntios Caesar: omnes evocat spe praedae ad diri- 
piendos Eburones, ut potius in nlvis Gallorum 
vita quam legionarius miles periclitetur, simul ut 
magna multitudine circumfusa pro tali facinore stirps 
ac nomen civitatis tollatur. Magnus undique numerus 9 
celeriter convenit. 

35. Haec in omnibus Eburonum partibus gere- 
bantur, diesque appetebat septimus, quem ad diem 
Caesar ad impedimenta legionemque reverti consti- 
tuerat. Hic, quantum in bello fortuna possit et2 
quantos afferat casus, cognosci potuit. Dissipatiss 
ac perterritis hostibus, ut demonstravimus, manus 
erat nulla , quae parvam modo causam timoris 

ll* 

4 afferret. Trans Rhenum ad Germanos pervenit fama, 
diripi Eburones atque ultro omnes ad praedam 

oevocari. Cogunt equitum duo milia Sugambri, qui 
sunt proximi Rheno, a quibus receptos ex fuga 

cTencteros atque Usipetes supra docuimus. Trans- 
eunt Rhenum navibus ratibusque triginta milibus 
passuum infra eum locum, ubi pons erat perfectus 
praesidiumque ab Caesare relictum; primos Ebu- 
ronum fines adeunt; multos ex fuga dispersos ex- 
cipiunt, magno pecoris numero , cuius sunt cupi- 
dissimi barbari, potiuntur. Invitati praeda longius 

-procedunt. Non hos palus in bello latrociniisque 
natos, non silvae morantur. Quibus in locis sit 
Caesar, ex captivis quaerunt; profectum longius 
reperiunt omnemque exercitum discessisse cogno- 

sscunt. Atque unus ex captivis, r quid vos', jnquit, 
hanc miseram ac tenuem sectamini praedam, qui- 
bus licet iam esse fortunatissimis ? Tribus horis 
Aduatucam venire potestis: huc omnes suas for- 

otunas exercitus Romanorum contulit; praesidii tan- 
tum est, ut ne murus quidem cingi possit, neque 

loquisquam egredi extra munitiones audeat 9 . Oblata 
spe Germani, quam nacti erant praedam, in occulto 
relinquunt; ipsi Aduatucam contendunt usi eodem 
duce, cuius haec indicio cognoverant. 

36. Cicero , qui omnes superiores dies prae- 
ceptis Caesaris cum summa diligentia milites in 
castris continuisset ac ne calonem quidem quem- 
quam extra munitionem egredi passus esset, septimo 
die diflidens de numero dierum Caesarem fidem 
servaturum , quod longius progressum audiebat, 

neque ulla de reditu eius fama afferebatur, simuls 
eorum permotus vocibus, qui illius patientiam paene 
obsessionem appellabant, siquidem ex castris egredi 
non liceret , nullum eiusmodi casum exspectans, 
quo novem oppositis legionibus maximoque equitatu 
dispersis ac paene deletis hostibus in milibus pas- 
suum tribus offendi posset, quinque cohortes fru- 
mentatum in proximas segetes mittit, quas inter et 
castra unus omnino collis intererat. Compluress 
erant ex legionibus aegri relicti; ex quibus qui 
hoc spatio dierum convaluerant, circiter occ, sub 
vexillo una mittuntur; magna praeterea multitudo 
calonum, magna vis iumentorum, quae in castris 
subsederant, facta potestate sequitur. 

37. Hoc ipso tempore et casu Germani equites 
interveniunt protinusque eodem illo* quo venerant, 
cursu ab decumana porta in castra irrumpere co- 
nantur, nec prius sunt visi obiectis ab ea partes 
silvis, quam castris appropinquarent, usque eo ut, 
qui sub vallo tenderent mercatores, recipiendi sui 
facultatem non haberent. Inopinantes nostri re nova s 
perturbantur, ac vix primum impetum cohors in 
statione sustinet. Circumfunduntur ex reliquis hostes 4 
partibus, si quem aditum reperire possent. Aegrea 
portas nostri tuentur, reliquos aditus locus ipse 
per se munitioque defendit. Totis trepidatur castris, c 
atque alius ex alio causam tumultus quaerit; neque 
quo signa ferantur neque quam in partem quisque 
conveniat, provident. Alius iam castra capta pronun- 7 
tiat, alius deleto exercitu atque imperatore victores 
barbaros venisse contendit; pleriquenovas sibi ex loco 8 

religiones fingunt Cottaeque et Titurii calamitatem, 

qui in eodem occiderint castello, ante oculos ponunt 
9 Tali timore omnibus perterritis confirmatur opinio 

barbaris, ut ex captivo audierant, nullum esse intus 
10 praesidium. Perrumpere nituntur seque ipsi adhor- 

tantur, ne tantam fortunam ex manibus dimittant. 

38. Erat aeger cum praesidio relictus Publius 
Sextius Baculus, qui primum pilum ad Caesarem 
duxerat, cuius mentionem superioribus proeliis feci- 

smus, ac diem iam quintum cibo caruerat. Hic dif- 
fisus suae atque omnium saluti inermis ex taber- 
naculo prodit, videt imminere hostes atque in summo 
esse rem discrimine, capit arma a proximis atque 

3in porta consistit. Consequuntur hunc centuriones 
eius cohortis, quae in statione erat; paulisper una 

4 proelium sustyient. Relinquit animus Sextium gra- 
vibus acceptis vulneribus: aegre per manus tractus 

.oservatur. Hoc spatio interposito reliqui sese confir- 
mant tantum, ut in munitionibus consistere audeant 
speciemque defensorum praebeant. 

39. Interim confecta frumentatione milites nostri 
clamorem exaudiunt ; praecurrunt equites ; quanto res 

2 sit in periculo cognoscunt. Hic vero nulla munitio est, 
quae perterritos recipiat : modo conscripti atque usus 
militaris imperiti ad tribunum militum centurionesque 
ora convertunt ; quid ab his praecipiatur, exspectant 

sNemo est tam fortis, quin rei novitate perturbetur. 

4. Barbari signa procul conspicati oppugnatione desi- 
stunt; redisse prirao legiones credunt, quas longius 
discessisse ex captivis cognoverant ; postea despecta 
paucitate ex omnibus partibus impetum faciunt 

40. Calones in proximum tumulum procurrunt. 
Hinc celeriter deiecti se in signa manipulosque 
coniciunt; eo magis timidos perterrent milites. Alii, 2 
cuneo facto ut celeriter perrumpant, censent, quo- 
niam tam proquinqua sint castra, et si pars aliqua 
circumventa ceciderit , at reliquos servari posse 
confidunt ; alii, ut in iugo consistant atque eundem 3 
omnes ferant casum. Hoc veteres non probant mi-4 
lites, quos sub vexillo una profectos docuimus. Ita- 
que inter se cohortati duce Gaio Trebonio, equite 
Romano, qui eis erat praepositus, per medios ho- 
stes perrumpunt incolumesqse ad unum omnes in 
castra perveniunt. Hos subsecuti calones equitesques 
eodem impetu militum virtute servantur. At ii, quie 
in iugo constiterant, nullo etiam nunc usu rei mili- 
taris percepto neque in eo, quod probaverant, con- 
silio permanere, ut se loco superiore defenderent, 
neque eam, quam prodesse aliis vim celeritatemque 
viderant, imitari potuerunt, sed se in castra recipere 
conati iniquum in locum demiserunt. Centuriones, 7 
quorum nonnulli ex inferioribus ordinibus reliqua- 
rum legionum virtutis causa in superiores erant 
ordines huius legionis traducti, ne ante partam rei 
militaris laudem amitterent , fortissime pugnantes 
conciderunt. Militum pars horum virtute submotiss 
hostibus praeter spem incolumis in castra pervenit, 
pars a barbaris circumventa periit. 

41. Germani desperata expugnatione castrorum, 
quod nostros iam constitisse in munitionibus vide- 
bant, cum ea praeda, quam in silvis deposuerant, 
trans Rhenum sese receperunt. Ac tantus fuit etiam 2 

post disce88um hostdum terror, ut ea nocte, cum 
Gaius Volusenus missus cum equitatn ad caatra 
venisset, fidem non faceret adesse cum incolumi 

sCae8arem exercitu. Sic omnino animos timor prae- 
occupaverat, ut paene alienata mente deletis om- 
nibus copiis equitatum se ex fuga recepisse dicerent 
neque incolumi exercitu Germanos castra oppugna- 

4turo8 fuisse contenderent. Quem timorem Caesaris 
adventus sustulit. 

42. Reversus ille eventus belli non ignorans 
unum/quod cohortes ex statione et praesidio essent 
emissae, questus (ne minimo quidem casu locum 
relinqui debuisse) multum fortunam in repentino 

shostium adventu potuisse iudicavit, multo etiam 
amplius, quod paene ab ipso vallo portisque castro- 

srum barbaros avertisset. Quarum omnium rerum 
maxime admirandum videbatur, quod Germani, qui 
eo consilio Rhenum transierant, ut Ambiorigis fines 
depopularentur, ad castra Romanorum delati opta- 
tissimum Ambiorigi beneficium obtulerunt. 

43. Caesar rursus ad vexandos hostes profectus 
magno coacto numero cx finitimis civitatibus in 

2 oranes partes dimittit. Omnes vici atqne omnia 
aedificia, quae quisque conspexerat, incendebantur ; 

spraeda ex omnibus locis agebatur; frumenta non 
solum tanta multitudine iumentorum atque hominum 
consuraebantur, sed etiam anni tempore atque im- 
bribus procubuerant, ut, si qui etiam in praesentia 
se occultassent , tamen his deducto exercitu rerum 

4 omnium inopia pereundum videretur. Ac saepe in 
eum locum ventum est tanto in omnes partes diviso 

equitatu, ut modo visum ab se Ambiorigem in fuga 
circumspicerent captivi nec plane etiam abisse ex 
conspectu contenderent, ut spe consequendi illatas 
atque infinito labore suscepto, qui se summam ab 
Caesare gratiam inituros putarent, paene naturam 
studio vincerent, semperque paulum ad summam 
felicitatem defuisse videretur, atque ille latebris aut 6 
saltibus se eriperet et noctu occultatus alias re- 
giones partesque peteret non maiore equiium prae- 
sidio quam quattuor, quibus solis vitam suam com- 
mittere audebat. 

44. Tali modo vastatis regionibus exercitum 
Caesar duarum cohortium damno Durocortorum Re- 
raorum reducit, concilioque in eum locum Galliae 
indicto de coniuratione Senonum et Carnutum quae- 
stionem habere instituit et de Accone, qui princeps2 
eius consilii fuerat, graviore sententia pronuntiata 
more maiorum supplicium sumpsit. Nonnulli iudi- 
cium veriti profugerunt. Quibus cum aqua atques 
igni interdixisset, duas legiones ad fines Trevero- 
rum, duas in Lingonibus, sex reliquas in Senonum 
finibus Agedinci in hibernis collocavit frumentoque 
exercitui proviso, ut instituerat, in Italiam ad con- 
ventus agendos profectus est. 

1. Quieta Gallia Caesar, ut constituerat, in 
Italiam ad conventus agendos proficiscitur. Ibi co- 
gnoscit de Clodii caede de senatusque consulto cer- 
tior factus, ut omnes iuniores Italiae coniurarent, 
delectum tota provincia habere instituit. Eae res ins 
Galliam Transalpinam celeriter perferuntur, Addunt 
ipsi et affingunt rumoribus Galli, quod res poscere 
videbatur, retineri urbano motu Caesarem neque in 
tantis dissensionibus ad exercitum venire posse. 
Hac impulsi occasione, qui iam ante se populi Ro- s 
mani imperio subiectos dolerent , liberius atque 
audacius de bello consilia inire incipiunt. Indictis4 
inter se principes Galliae conciliis silvestribus ac 
remotis locis queruntur de Acconis morte; posse 
hunc casum ad ipsos recidere demonstrant; mise-5 
rantur communem Galliae fortunam; omnibus polli- 
citationibus ac praemiis deposcunt, qui belli initium 
faciant et sui capitis periculo Galliam in libertatem 
vindicent. Imprimis rationem esse habendam dicunt, 6 



172 DE BELLO GALLICO 

priusquam eorum clandestina consilia efFerantur, 
7 ut Caesar ab exercitu intercludatur. Id esse facile, 
quod neque legiones audeant absente imperatore 
ex hibernis egredi, neque iniperator sine praesidio 
s ad legiones pervenire possit. Postremo in acie 
praestare interfici , quam non veterem belli glo- 
riam libertatemque, quam a maioribus acceperint, 
recuperare. 

2. His rebus agitatis profitentur Carnutes se 
nullum periculum communis salutis causa recusare, 
principesque ex omnibus bellum facturos polli- 

acentur et, quoniam in praesentia obsidibus cavere 
inter se non possint, ne res efferatur, ut iureiu- 
rando ac fide sanciatur, petunt, coHatis militaribus 
signis, quo more eorum gravissima caerimonia con- 
tinetur, ne facto initio belli ab reliquis deserantur. 

3Tum collaudatis Carnutibus dato iureiurando ab 
omnibus, qui aderant, tempore eius rei constituto 
ab\concilio disceditur. 

3. Ubi ea dies venit, Carnutes Gutruato et Con- 
connetodumno ducibus, desperatis hominibus, Gena- 
bum signo dato concurmnt civesqueRomanos, qui ne- 
gotiandi causa ibi constiterant, in his Gaium Fufinm 
Citam, honestum equitem Romanum, qui rei frumen- 
tariae iussu Caesaris praeerat, interficiunt bonaque 

2eorum diripiunt. Celeriter ad omnes Galliae civi- 
tates fama perfertur. Nam ubicumque maior atque 
illustrior incidit res, clamore per agros regionesque 
significant ; hunc alii deinceps excipiunt et proximis 

stradunt, ut tum accidit. Nam quae Genabi oriente 
sole gesta essent, ante primam confectam vigfliam 

in finibus Arvernorum audita sunt, quod spatium 
est milium passuum circiter centum lx. 

4. Simili ratione ibi Vercingetorix, Celtilli filius, 
Arvernus, summae potentiae adulescens, cuius pater 
principatum Galliae totius obtinuerat et ob eam 
causam, quod regnum appetebat, ab civitate erat 
interfectus, convocatis suis clientibus facile incendit 
Cognito eius consilio ad arma concurritur. Prohi- 2 
betur ab Gobannitione, patruo suo, reliquisque prin- 
cipibus, qui hanc temptandam fortunam non existi- 
mabant; expellitur ex oppido Gergovia; non destitit 3 
tamen atque in agris habet delectum egentium ac 
perditorum. Hac coacta manu, quoscumque adit 4 
ex civitate, ad suam sententiam perducit; hortatur, 
ut communis libertatis causa arma capiant, magnis- 
que coactis copiis adversarios suos, a quibus paulo 
ante erat eiectus, expellit ex civitate. Rex ab suis 5 
appellatur. Dimittit quoquo versus legationes; ob- 
testatur, ut in fide maneant. Celeriter sibi Senones, 6 
Parisios, Pictones, Cadurcos, Turonos, Aulercos, 
Lemovices, Andos reliquosque omnes, qui Oceanum 
attingunt, adiungit: omnium consensu ad eum de- 
fertur imperium. Qua oblata potestate omnibus his 7 
civitatibus obsides imperat, certum numerum militum 
ad se celeriter adduci iubet; armorum quantum 8 
quaeque civitas domi quodque ante tempus efficiat, 
constituit; imprimis equitatui studet. Summae dili- 
gentiae summam imperii severitatem addit; magni- 
tudine supplicii dubitantes cogit. Nam maiore com- 10 
misso delicto igni atque omnibus tormentis necat, 
leviore de causa auribus desectis aut singulis effossis 

oculis domum remittit, ut sint reliquis documento 
et magnitudine poenae perterreant alios. 

5. His suppliciis celeriter coacto exercitu Lucte- 
rium Cadurcum, summae hominem audaciae, cum 
parte copiarum in Rutenos mittit; ipse in Bituriges 

2 proficiscitur. Eius adventu Bituriges ad Aeduos, 
quorum erant in fide, legatos mittunt subsidium ro- 
gatum, quo facilius hostium copias sustinere possint. 

o Aedui de consilio legatorum, quos Caesar ad exer- 
citum reliquerat, copias equitatus peditatusque sub 

^sidio Biturigibus mittunt. Qui cum ad flumen Li- 
gerim venissent, quod Bituriges ab Aeduis dividit, 
paucos dies ibi morati neque flumen transire ausi 

5 domum revertuntur legatisque nostris renuntiant, se 
Biturigum perfidiam veritos revertisse, quibus id 
consilii fuisse cognoverint, ut, si flumen transissent, 
una ex parte ipsi, altera Arverni se circumsisterent. 

6ld eane de causa, quam legatis pronuntiarunt, an 
perfidia adducti fecerint, quod nihil nobis constat, 

7iion videtur pro certo esse proponendum. Bituriges 
eorum discessu statim cum Arvernis iunguntur. 

6. His rebus in ltaliam Caesari nuntiatis cum 
iara illc urbanas res virtute Gnei Pompei commo- 
diorem in statum pervenisse intellegeret, in Trans- 

salpinam Galliam profectus est. £o cum venisset, 

magna difficultate afticiebatur, qua ratione ad exer- 
3citura pervenire posset. Nam si legiones in provin- 

ciam arcesseret, se absente in itinere proelio dimi- 
4 caturas intellegebat ; si ipse ad exercitum contenderet, 

ne iis quidem eo tcmpore, qui quieti viderentur, 

suara salutem recte committi videbat. 

7. Interim Lucterius Cadurcus in Rutenos missus 
eam civitatem Arvernis conciliat. Progressus in Ni-2 
tiobriges et Gabalos ab utrisque obsides accipit 
et magna coacta manu in provinciara Narbonem 
versus eruptionem facere contendit. Qua re nuntiata 3 
Caesar omnibus consiliis antevertendum existimavit, 
ut Narbonem proficisceretur. Eo cum venisset, ti-4 
mentes confirmat, praesidia in Rutenis provinciali- 
bus, Volcis Arecomicis, Tolosatibus circumque Nar- 
bonem, quae loca hostibus erant finitima, constituit, 5 
partem copiarum ex provincia supplementumque, 
quod ex Italia adduxerat, in Helvios, qui fines Ar- 
vernorum contingunt, convenire iubet. 

8. His rebus comparatis represso iam Lucterio 
et remoto, quod intrare intra praesidia periculosum 
putabat, in Helvios proficiscitur. Etsi mons Cevenna, 2 
qui Arvernos ab Helviis discludit, durissimo tempore 
anni altissima nive iter impediebat, tamen discussa 
nive sex in altitudinem pedum atque ita viis patefactis 
summo militum sudore ad fines Arvernorum pervenit. 
Quibus oppressis inopinantibus, quod se Cevenna uts 
muro munitos existimabant, ac ne singulari quidem 
umquam homini eo tempore anni semitae patuerant, 
equitibus imperat, ut quam latissime possint vagentur 
et quam maximum hostibus terrorem inferant. Cele-4 
riter haec fama ac nuntiis ad Vercingetorigem per- 
feruntur; quem perterriti omnes Arverni circumsistunt 
atque obsecrant, ut suis fortunis consulat, neu se ab 
hostibus diripi patiatur, praesertim cum videat omne 
ad se bellum translatum. Quorum illc precibus per-5 
motus castra ex Biturigibus movet in Arvernos versus. 

9. At Caesar biduum in his locis moratus, quod 
haec de Vercingetorige usu ventura opinione prae- 
ceperat, per causam supplementi equitatusque co- 

agendi ab exercitu discedit, Brutum adulescentem 
his copiis praeficit; hunc monet, ut in omnes partes 
equites quam latissime pervagentur: daturum se 

3operam, ne longius triduo ab castris absit. His 
constitutis rebus, suis inopinantibus, quam maximis 

^potest itineribus Viennam pervenit. Ibi nanctus 
recentem equitatum, quem multis ante diebus eo 
praemiserat, neque diurno neque nocturno itinere 
intermisso per fines Aeduorum in Lingones conten- 
dit, ubi duae legiones hiemabant, ut, si quid etiam 
de sua salute ab Aeduis iniretur consilii, celeritate 

5 praecurreret. Eo cum pervenisset, ad reliquas le- 
giones mittit priusque omnes in unum locum cogit, 
quam de eius adventu Arvernis nuntiari posset 

6Hac re cognita Vercingetorix rursus in Bituriges 
exercitum reducit atque inde profectus Gorgobinam, 
Boiorum oppidum, quos ibi Helvetico proelio victos 
Caesar collocaverat Aeduisque attribuerat, oppu- 
gnare instituit 

10. Magnam haec res Caesari difficultatem ad 
consilium capiendum afferebat, si reliquam partem 
hiemis uno loco legiones contineret, ne stipendiariis 
Aeduorum expugnatis cuncta Gallia deficeret, quod 
nullum amicis in eo praesidium videretur positnm 
csse; si maturius ex hibernis educeret, ne ab re 

2frumentaria duris subvectionibus laboraret. Prae- 
stare visum est tamen omnes difficultates perpeti, 
quam tanta contumelia accepta omnium suorum 

voluntates alienare. Itaque cohortatus Aeduos des 
supportando commeatu praemittit ad Boios, qui de 
suo adventu doceant hortenturque, ut in fide maneant 
atque hostium impetum magno animo sustineant. 
Duabus Agedinci legionibus atque impedimentis to- 4 
tius exercitus relictis ad Boios proficiscitur. 

11. Altero die cum ad oppidum Senonum Vel- 
laitnodunum venisset, ne quem post se hostem re- 
linqueret, quo expeditiore re frumentaria uteretur, 
oppugnare instituit idque biduo circumvallavit ; tertio* 
die missis ex oppido legatis de deditione arma con- 
ferri, iumenta produci, sescentos obsides dari iubet. 
Ea qui conficeret, C. Trebonium legatum relinquit. 3 
Ipse [ut quam primum iter faceret] Genabum Car-4 
nutum proficiscitur ; qui tum primum allato nuntio 
de oppugnatione Vellaunoduni, cum longius eam 
rem ductum iri existimarent, praesidium Genabi 
tuendi causa, quod eo mitterent, comparabant. Huc5 
biduo pervenit. Castris ante oppidum positis, diei 
tempore exclusus in posterum oppugnationem differt 
quaeque ad eam rem usui sint militibus imperat 
et, quod oppidum Genabum pons fluminis Ligerise 
continebat, veritus, ne noctu ex oppido profugerent, 
duas legiones in armis excubare iubet. Genabenses7 
paulo ante mediam noctem silentio ex oppido egressi 
flumen transire coeperunt. Qua re per exploratores 8 
nuntiata Caesar legiones, quas expeditas esse ius- 
serat, portis incensis intromittit atque oppido po- 
titur perpaucis ex hostium numero desideratis, quin 
cuncti caperentur, quod pontis atque itinerum an- 
gustiae multitudinis fugam intercluserant. Oppidum9 

Cuiu, L l. G. 12 

diripit atque incendit, praedam militibus donat, 
exercitum Ligerem traducit atque in Biturigum 
fines pervenit. 

12. Vercingetorix, ubi de Caesaris adventu co- 
gnovit, oppugnatione destitit atque obviam Caesari 

2 proficiscitur. Ille oppidum Biturigum positum in via 

sNoviodunum oppugnare instituerat. Quo ex oppido 
cum legati ad eum venissent oratum, ut sibi igno- 
sceret suaeque vitae consuleret, ut celeritate reli- 
quas res conficeret, qua pleraque erat consecutus, 
arma conferri, equos produci, obsides dari iubet 

4Parte iam obsidum tradita, cum reliqua administra- 
rentur, centurionibus et paucis militibus intromissis, 
qui arma iumentaque conquirerent , equitatus ho- 
stium procul visus est, qui agmen Vercingetorigis 

5 antecesserat. Quem simulatque oppidani conspexe- 
runt atque in spem auxilii venerunt, clamore sub- 
lato arma capere, portas claudere, muram com- 

6plere coeperunt. Centuriones in oppido, cum ex 
significatione Gallorum novi aliquid ab iis iniri 
consilii intellexissent, gladiis destrictis portas oocu- 
paverunt suosque omnes incolumes receperunt. 

13. Caesar ex castris equitatum educi iubet* 
proelium equestre committit; laborantibus iam suis 
Germanos equites circiter CCCC submittit, quos ab 

2initio habere secum instituerat. Eorum impetum 
Galli sustinere non potuerunt atque in fugam con- 
iecti multis amissis se ad agmen receperunt. Quibus 
profligatis rursus oppidani perterriti comprehensos 
eos, quorum opera plebem concitatam existimabant, 
ad Caesarem perduxerunt seseque ei dediderunt 

Quibus rebus confectis Caesar ad oppidum Ava- 3 
ricum, quod erat maximum munitissimumque in 
finibus Biturigum atque agri fertilissima regione, 
profectus est, quod eo oppido recepto civitatem 
Biturigum se in potestatem redacturum confidebat. 
14. Vercingetorix tot continuis incommodis Vel- 
launoduni, Genabi, Novioduni acceptis suos ad con- 
cilium convocat. Docet longe alia ratione esse bellum 2 
gerendum, atque antea gestum sit. Omnibus modis 
huic rei studendura, ut pabulatione et commeatu 
Romani prohibeantur. Id esse facile, quod equitatu 3 
ipsi abundent et quod anni tempore subleventur. 
Pabulum secari non posse ; necessario dispersos 4 
hostes ex aedificiis petere: hos omnes cotidie ab 
equitibus deleri posse. Praeterea salutis causa rei fa- 5 
miliaris commoda neglegenda: vicos atque aedificia 
incendi oportere hoc spatio obvia quoquo versus 
quo pabulandi causa adire posse videantur. Harum c 
ipsis rerum copiam suppetere, quod, quorum in 
finibus bellum geratur, eorum opibus subleventur; 
Romanos aut inopiam non laturos aut magno peri- 7 
culo longius ab castris processuros; neque interesse 8 
ipsosne interficiant, impedimentisne exuant, quibus 
amissis bellum geri non possit. Praeterea oppida <j 
incendi oportere, quae non munitione et loci natura 
ab omni sint periculo tuta, neu suis sint ad detrac- 
tandam militiam receptacula neu Romanis propo- 
sita ad copiam commeatus praedamque tollendam. 
Haec si gravia aut acerba videantur, multo illaio 
gravius aestimare, liberos, coniuges in servitutem abs- 
trahi, ipsos interfici ; quae sit necesse accidere victis* 

12* 



180 DE BELLO GALLICO 

15. Omnium consensu hac sententia probata 
uno die amplius xx urbes Biturigum incenduntur. 
Hoc idem fit in reliquis civitatibus; in omnibus 

spartibus incendia conspiciuntur. Quae etsi magno 
cum dolore omnes ferebant, tamen hoc sibi solatii 
proponebant, quod se prope explorata victoria cele- 

sriter amissa reciperaturos confidebant. Deliberatur 
de Avarico in communi concilio, incendi placeret 

4an defendi. Procumbunt omnibus Gallis ad pedes 
Bituriges, ne pulcherrimam prope totius Galliae 
urbem, quae praesidio et ornamento sit civitati, 

ssuis manibus succendere cogerentur: facile se loci 
natura defensuros dicunt, quod prope ex omnibus 
partibus flumine et palude circumdata unum habeat 

cet perangustum aditum. Datur petentibus veniadis- 
suadente primo Vercingetorige , post concedente et 
precibus ipsorum et misericordia vulgi. Defensores 
oppido idonei deliguntur. 

16. Vercingetorix minoribus Caesarem itineribus 
subsequitur et locum castris deligit paludibus silvis- 
que munitum ab Avarico longe milia passuum XVI. 

2 Ibi per certos exploratores in singula diei tempora, 
quae ad Avaricum agerentur, cognoscebat et, quid 

nfieri vellet, imperabat. Omnes nostras pabulationes 
frumentationesque observabat dispersosque, cum lon- 
gius necessario procederent, adoriebatur magnoque 
incommodo afficiebat, etsi, quantum ratione pro- 
videri poterat, ab nostris occurrebatur, ut incertis 
temporibus diversisque itineribus iretur. 

17. Castris ad eam partem oppidi positisCaesar, 
quae intermissa a flumine et a paludibus aditum, 

ut supra diximus, angustum habebat, aggerem ap- 
parare, vineas agere, turres duas constituere coepit; 
nam circumvallare loci natura prohibebat. De re2 
frumentaria Boios atque Aeduos adhortari non de~ 
stitit; quorum alteri, quod nullo studio agebant, 
non multum adiuvabant, alteri non magnis faculta- 
tibus, quod civitas erat exigua et infirma, celeriter, 
quod habuerunt, consumpserunt. Summa difficultate 3 
rei frumentariae affecto exercitu tenuitate Boiorum, 
indiligentia Aeduorum, incendiis aedificiorum, usque 
eo ut complures dies frumento milites caruerint et 
pecore ex longinquioribus vicis adacto extremam 
famem sustentarent , nulla tamen vox est ab iis 
audita populi Romani maiestate et superioribus 
victoriis indigna. Quin etiam Caesar cum in opere4 
singulas legiones appellaret et, si acerbius inopiam 
ferrent, se dimissurum oppugnationem diceret, uni- 
versi ab eo, ne id faceret, petebant: sic se com-5 
plures annos illo imperante meruisse, ut nullam 
ignominiam acciperent, nusquam infecta re disce- 
derent; hoc se ignominiae laturos loco, si inceptame 
oppugnationem reliquissent; praestare omnes per-7 
ferre acerbitates, quam non civibus Romanis, qui 
Genabi perfidia Gallorum interissent, parentarent. 
Haec eadem centurionibus tribunisque militum man- 8 
dabant, ut per eos ad Caesarem deferrentur. 

18. Cum iam muro turres appropinquassent, ex 
captivis Caesar cognovit Vercingetorigem consumpto 
pabulo castra movisse propius Avaricum atque ipsum 
cum equitatu expeditisque , qui inter equites proe- 
liari eonsuessent , insidiarum causa eo profectum, 

quo no8tros postero die pabulatum venturos arbi- 

straretur. Quibus rebus cognitis media nocte silentio 

sprofectus ad hostium castra mane pervenit. Illi 
celeriter per exploratores adventu Caesaris cognito 
carros impedimentaque sua in artiores ailvas abdi- 
derunt, copias omnes in loco edito atque aperto in- 

4 struxerunt. Qua re nuntiata Caesar celeriter sarcinas 
conferri, arma expediri iussit. 

19. Collis erat leniter ab infimo acclivis. Hunc 
cx omnibus fere partibus palus difficilis atque im- 
pedita cingebat non latior pedibus quinquaginta. 

2H0C se colle interruptis pontibus Galli fiducia loci 
continebant generatimque distributi in civitates 
omnia vada eius paludis ac saltus obtinebant sic 
animo parati, ut, si eam paludem Romani perrum- 
pere conarentur, haesitantes premerent ex loco su- 

speriore, ut, qui propinquitatem loci videret, paratos 
prope aequo Marte ad dimicandum existimaret, 
qui iniquitatem condicionis perspiceret, inani simu- 

^lulatione sese ostentare cognosceret. Indignantes 
milites Caesar, quod conspectum suum hostes per- 
ferre possent tantulo spatio interiecto, et signum 
proelii exposcentes edocet, quanto detrimento et 
quot virorum fortium morte necesse sit constare 

5victoriam; quos cum sic animo paratos videat, ut 
nullum pro sua laude periculum recusent, summae 
se iniquitatis condemnari debere, nisi eorum vitam 

6 8ua salute habeat cariorem. Sic milites consolatus 
eodem die reducit in castra reliquaque, quae ad 
oppugnationem pertinebant oppidi , administrare 
instituit. 

20. Vercingetorix, cum ad suos redisset, pro- 
ditionis insimulatus, quod castra propius Romanos 
movisset, quod cum omni equitatu discessisset, 
qttod sme imperio tantas copias reliquisset, quod 
eius diseessu Romani tanta opportunitate et celeri- 
tate venissent: non haec omnia fortuito aut sinea 
consilio accidere potuisse; regnum illum Galliae 
malle Caesaris concessu quam ipsorum habere bene- 
ficio: tali modo accusatus ad haec respondit: quods 
castra movisset, factum inopia pabuli etiam ipsis 
hortantibus ; quod propius Romanos accessisset, 
persuasum loci opportunitate, qui se ipse sine mu- 
nitione defenderet; equitum vero operam neque ini 
loco palustri desiderari debuisse et illic fuisse utilem, 
quo sint profecti. Summam imperii se consulto nulli 5 
discedentem tradidisse, ne is multitudinis studio ad 
dimicandum impelleretur; cui rei propter animi mol- 
litiem studere omnes videret, quod diutius laborem 
ferre non possent. Romani si casu intervenerint, 6 
fortunae, si alicuius indicio vocati, huic habendam 
gratiam, quod et paucitatem eorum ex loco supe- 
riore cognoscere et virtutem despicere potuerint, 
qui dimicare non ausi turpiter se in castra rece-v 
perint. Imperium se ab Caesare per proditionem i 
nullum desiderare, quod habere victoria posset, quae 
iam esset sibi atque omnibus Gallis explorata; quin 
etiam ipsis remittere, si sibi magis honorem tri- 
buere, quam ab se salutem accipere videantur. 
c Haec ut intellegatis', inquit, r a me sincere pronun-8 
tiari, audite Romanos milites'. Producit servos, quos 9 
in pabulatione paucis ante diebus exceperat et fame 

10 vinculisque excruciaverat. Hi iam ante edocti, quae 
interrogati pronuntiarent, milites se esse legionarios 
dicunt; fame et inopia adductos clam ex castris 
exisse, si quid frumenti aut pecoris in agris reperire 

npossent; simili omnem exercitum inopia premi, nec 
iam vires sufficere cuiusquam nec ferre operis la- 
borem posse; itaque statuisse imperatorem, si nihil 
in oppugnatione oppidi profecissent, triduo exer- 

lscitum deducere. f Haec ? , inquit, c a me', Vercingetorix, 
beneficia habetis, quem proditionis insimulatis; cuius 
opera sine vestro sanguine tantum exercitum victo- 
rem fame consumptum videtis ; quem turpiter se ex 
fuga recipientem ne qua civitas suis finibus recipiat, 
a me provisum est'. 

21. Conclamat omnis multitudo et suo more 
armis concrepat, quod facere in eo consuerunt, cuius 
orationem approbant : summum esse Vercingetorigem 
ducem, nec de eius fide dubitandum, nec maiore 

2ratione bellum administrari posse. Statuunt, ut x 
milia hominum delecta ex omnibus copiis in oppi- 

3dum mittatitur, nec solis Biturigibus communem 
salutem committendam censent, quod paene eo, si 
id oppidum retinuissent, summam victoriae constare 
intellegebant. 

22. Singulari militum nostrorum virtuti consilia 
cuiusque modi Gallorum occurrebant, ut est summae 
genus sollertiae atque ad omnia imitanda et effi- 

2 cienda, quae ab quoque traduntur, aptissimum. Nam 
et laqueis falces avertebant, quas cum destinaverant, 
tormentis introrsus reducebant, et aggerem cuniculis 
subtrahebant, eo scientius, quod apud eos magnae 

sunt ferrariae atque omne genus cuniculorum notum 
atque usitatum est. Totum autem murum ex omnis 
parte turribus contabulaverant atque has coriis in- 
texerant. Tum crebris diurnis nocturnisque eruptio-4 
nibus aut aggeri ignem inferebant aut milites occu- 
patos in opere adoriebantur et nostrarum turrium 
altitudinem, quantum has cotidianus agger ex- 
presserat, commissis suarum turrium malis adae-5 
quabant et apertos cuniculos praeusta et praeacuta 
materia et pice fervefacta et maximi ponderis 
saxis morabantur moenibusque appropinquare pro- 
hibebant. 

23. Muri autem omnes Gallici hac fere forma 
sunt. Trabes directae perpetuae in longitudinem 
paribus intervallis, distantes inter se binos pedes, 
in solo collocantur. Hae revinciuntur introrsus et2 
multo aggere vestiuntur; ea autem, quae diximus, 
intervalla grandibus in fronte saxis efFarciuntur. 
His collocatis et coagmentatis alius insuper ordos 
additur, ut idem illud intervallum servetur, neque 
inter se contingant trabes, sed paribus intermissae 
spatiis singulae singulis saxis interiectis arte conti- 
neantur. Sic deinceps omne opus contexitur, dum4 
iusta muri altitudo expleatur. Hoc cum in speciems 
varietatemque opus deforme non est alternis tra- 
bibus ac saxis, quae rectis lineis suos ordines ser- 
vant, tum ad utilitatem et defensionem urbium 
summam habet opportunitatem, quod et ab incendio 
lapis et ab ariete materia defendit, quae perpetuis 
trabibus pedes quadragenos plerumque introrsus 
revincta neque perrumpi neque distrahi potest. 

24. His tot rebu8 impedita oppugnatione milites, 
cum toto tempore frigore et assiduis imbribus tar- 
darentur, tamen continenti labore omnia haec su- 
peraverunt et diebus xxv aggerem [latum] pedes 
cccxxx longum, altum pedes lxxx exstruxerunt. 

* Cum is murum hostium paene contingeret, et Caesar 
ad opus consuetudine excubaret militesque horta- 
retur, ne quod omnino tempus ab opere intermitte- 
retur, paulo ante tertiam vigiliam est animadversum 
fumare aggerem, quem cuniculo hostes succende- 

s rant, eodemque tempore toto muro clamore sublato 
duabus portis ab utroque latere turrium eruptio 

ifiebat. Alii faces atque aridam materiem de muro 
in aggerem eminus iaciebant, picem reliquasque res, 
quibus ignis excitari potest, fundebant, ut, quo 
primum curreretur aut cui rei ferretur auxilium, 

5vix ratio iniri posset. Tamen, quod instituto Cae- 
saris semper duae legiones pro castris excubabant 
pluresque partitis temporibus erant in opere, cele" 
riter factum est, ut alii eruptionibus resisterent, 
alii turres reducerent aggeremque interscinderent, 
omnis vero ex castris multitudo ad restinguendum 
concurreret. 

25. Cum in omnibus locis consumpta iam reli- 
qua parte noctis pugnaretur, semperque hostibus 
spes victoriae redintegraretur, eo magis, quod deu- 
stos pluteos turrium videbant nec facile adire aper- 
tos ad auxiliandum animadvertebant, semperque 
ipsi recentes defessis succederent omnemque GFalliae 
salutem in illo vestigio temporis positam arbitra- 
rentur, accidit inspectantibus nobis, quod dignum 

memoria visum praetereundum non cxistiniavimus. 
Quidam ante portam oppidi Gallus per manus sevis 
ac picis traditas glebas in ignem e regione turris 
proiciebat ; scorpione ab latere dextro traiectus 
exanimatusque concidit. Hunc ex proximis unus3 
iacentem transgressus eodem illo munere fungebatur ; 
eadem rationc ictu scorpionis exanimato alteri suc- 
cessit tertius et tertio quartus, nec prius ille est a4 
propugnatoribus vacuus relictus locus , quam re- 
stincto aggere atque omni ex parte submotis hosti- 
bus finis est pugnandi factus. 

26. Omnia experti Galli, quod res nulla succes- 
serat, postero die consilium ceperunt ex oppido 
profugere hortante et iubente Vercingetorige. Id si- 2 
lentio noctis conati non magna iactura suorum sese 
effecturos sperabant, propterea quod neque longe 
ab oppido castra Vercingetorigis aberant, et palus, 
quae perpetua intercedebat, Romanos ad insequen- 
dum tardabat. Iamque hoc facere noctu apparabant, 3 
cum matresfamiliae repente in publicum procurre- 
runt flentesque proiectae ad pedes suorum omnibus 
precibus petierunt, ne se et communes liberos ho- 
stibus ad supplicium dederent, quos ad capiendam 
fugam naturae et virium infirmitas impediret. Ubi4 
608 in sententia perstare viderunt, quod plerumque 
in summo periculo timor misericordiam non recipit, 
conclamare et significare de fuga Romanis coeperunt. 
Quo timore perterriti Galli, ne ab equitatu Roma-5 
norum viae praeoccuparentur, consilio destiterunt. 

27. Postero die Caesar promota turri directis- 
que operibus, quae facere instituerat, magno coorto 

imbre non inutilem hanc ad capiendum consilium 
tempestatem arbitratus est, quod paulo incautius 
custodias in muro dispositas videbat, suosque lan- 
guidius in opere versari iussit et, quid fieri vellet, 

2 ostendit. Legionibusque intra vineas in occulto cx- 
peditis cohortatus, ut aliquando pro tantis laboribus 
fructum victoriae perciperent, iis, qui primi murum 
ascendissent, praemia proposuit militibusque signum 

3dedit. Illi subito ex omnibus partibus evolaverunt 
murumque celeriter compleverunt. 

28. Hostes re nova perterriti muro turribusque 
deiecti in foro ac locis patentioribus cuneatim con- 
stiterunt, hoc anirao, ut, si qua ex parte obviam 

2 [contra] veniretur, acie instructa depugnarent. Ubi 
neminem in aequum locum sese demittere, sed toto 
undique muro circumfundi viderunt, veriti, ne om- 
nino spes fugae tolleretur, abiectis armis ultimas 
oppidi partes continenti impetu petiverunt, parsque 

sibi, cum angusto exitu portarum se ipsi premerent, 
a militibus, pars iam egressa portis ab equitibus 
est interfecta. Nec fuit quisquam. qui praedae stu- 

ideret. Sic et Genabi caede et labore operis incitati 
non aetate confectis, non mulieribus, non infantibus 

5pepercerunt. Denique ex omni numero, qui fnit 
circiter milium xl, vix dccc, qui primo claraore 
audito se ex oppido eiecerunt, incolumes ad Ver- 

e cingetorigem pervenerunt. Quos ille multa iain nocte 
silentio ex fuga excepit veritus, ne qua in casttis 
ex eorum concursu et misericordia vulgi seditio 
oreretur, ut procul in via dispositis fiuniliaribus 
suis principibusque civitatum disparandos deducen- 

dosque ad suos curaret, quae cuique civitati pars 
castrorum ab initio obvenerat. 

29. Postero die consilio convocato consolatus 
cohortatusque est, ne se admodum animo demitte- 
rent, ne perturbarentur incommodo. Non virtutea 
neque in acie vicisse Romanos, sed artificio quodam 
et 8cientia oppugnationis, cuius rei fuerint ipsi im- 
periti. Errare, si qui in bello omnes secundos rerum s 
proventus exspectent. Sibi numquam placuisse Ava- 4 
ricum defendi, cuius rei testes ipsos haberet; sed 
factum imprudentia Biturigum et nimia obsequentia 
reliquorum, uti hoc incommodum acciperetur. Ids 
tamen se celeriter maioribus commodis sanaturum* 
Nam quae ab reliquis Gallis civitates dissentirent, 6 
has sua diligentia adiuncturum atque unum con- 
silium totius Galliae effecturum, cuius consensui ne 
orbis quidem terrarum possit obsistere ; idque se 
prope iam effectum habere. Interea aequum esse ab 7 
iis communis salutis causa impetrari , ut castra 
munire instituerent, quo facilius repentinos hostium 
impetus sustinerent. 

30. Fuit haec oratio non ingrata Gallis , et 
maxime, quod ipse animo non defecerat tanto ac- 
cepto incommodo neque se in occultum abdiderat 
et con8pectum multitudinis fugerat ; plusque animo 2 
providere et praesentire existimabatur, quod re in- 
tegr* primo incendendum Avaricum, post deseren- 
dtim censuerat. Itaque ut reliquorum imperatorums 
res adversae auctoritatem minuunt, sic huius ex 
contrario dignitas incommodo accepto in dies auge- 
batur. Simul in spem veniebant eius affirmatione 4 

de reliquis adiungendis civitatibus; primumque eo 
tempore Galli castra munire instituerunt et sic sunt 
animo confirmati homines insueti laboris, ut omnia, 
quae imperarentur, sibi patienda existimarent. 

31. Nec minus, quam est pollicitus, Vercingeto- 
rix animo laborabat, ut reliquas civitates adiungeret, 

2 atque eas donis pollicitationibusque alliciebat. Huic 
rei idoneos homines deligebat, quorum quisque aut 
oratione subdola aut amicitia facillime capere posset. 

s Qui Avarico expugnato refugerant, armandos vestien- 

^dosque curat; simul, ut deminutae copiae redinte- 
grarentur, imperat certum numerum militum civita- 
tibus, quem et quam ante diem in castra adduci 
velit, sagittariosque omnes, quorum erat permagnus 
numerus in Gallia, conquiri et ad se mitti iubet. 
His rebus celeriter id, quod Avarici deperierat, ex- 

spletur. Interim Teutomatus, OUoviconis filius, rex 
Nitiobrogum, cuius pater ab senatu nostro amicus 
erat appellatus, cum magno equitum suorum numero 
et quos ex Aquitania conduxerat ad eum pervenit 

32. Caesar Avarici complures dies commoratus 
summamque ibi copiam frumenti et reliqui com- 
mcatus nanctus exercitum ex labore atque inopia 

arefecit Iam prope hieme confecta cum ipso anni 
tempore ad gerendum bellum vocaretur et ad hostem 
proficisci constituisset, sive eum ex paludibus sil- 
visque elicere sive obsidione premere posset, legati 
ad eum principes Aeduorum veniunt oratum, ut 

s maxime necessario tempore civitati subveniat: summo 
esse in periculo rem, quod, cum singuli magistratus 
antiquitus creari atque regiam potestatem annum 

obtinere consuessent, duo magistratum gerant et se 
uterque eorum legibus creatum esse dicat. Horum* 
esse alterum Convictolitavem, florentem et illustrem 
adulescentem, alterum Cotum, antiquissima familia 
natum atque ipsum hominem summae potentiae et 
magnae cognationis, cuius frater Valetiacus proximo 
anno eundem magistratum gesserit. Civitatem esse o 
omneminarmis; divisum senatum, divisum populum, 
suas cuiusque eorum clientelas. Quod si diutius 
alatur controversia, fore, uti pars cum parte civi- 
tatis confligat. Id ne accidat, positum in eius dili- 
gentia atque auctoritate. 

33. Caesar, etsi a bello atque hoste discedere 
detrimentosum esse existimabat, tamen non ignorans, 
quanta ex dissensionibus incommoda oriri consues- 
sent, ne tanta et tam coniuncta populo Romano ci- 
vitas, quam ipse semper aluisset omnibusque rebus 
ornasset, ad vim atque arma descenderet, atque ea 
pars, quae minus confideret, auxilia a Vercingeto- 
rige arcesseret, huic rei praevertendum existimavit 
et, quod legibus Aeduorum iis, qui summum magi-s 
stratum obtinerent, excedere ex finibus non liceret, 
Wb quid de iure aut de legibus eorum deminuisse 
videretur, ipse in Aeduos proficisci statuit sena- 
tumque omnem et quos inter controversia esset ad 
se Decetiam evocavit. Cum prope omnis civitas» 
eo convenisset, docereturque paucis clam convocatis 
alio loco, alio tempore atque oportuerit fratrem a 
fratre renuntiatum, cum leges duo ex una familia 
vivo utroque non solum magistratus creari vetarent, 
sed etiam ia senatu esse prohiberent, Cotum impe-* 

rium deponere coegit, Convictolitavem, qui per sacer- 
dotes more civitatis intermissis magistratibus esset 
creatus, potestatem obtinere iussit. 

34. Hoc decreto interposito cohortatus Aeduos, 
ut controversiarum ac dissensionis obliviscerentur 
atque omnibus omissis rebus huic bello servirent 
eaque, quae meruissent, praemia ab se devicta Gallia 
exspectarent equitatumque omnem et peditum milia 
decem sibi celeriter mitterent, quae in praesidiis rei 
frumentariae causa disponeret, exercitum in duas 

^partes divisit: quattuor legiones in Senones Pari- 
siosque Labieno ducendas dedit, sex ipse in Arver- 
nos ad oppidum Gergoviam secundum flumen Elaver 
duxit* equitatus partem illi attribuit, partem sibi 

sreliquit. Qua re cognita Vercingetorix omnibus in- 
terruptis eius fluminis pontibus ab altera fluminis 
parte iter facere coepit. 

35. Cum uterque utrimque exisset exercitus, in 
conspectu fercque e regione castris castra ponebant 
Dispositis exploratoribus, necubi effecto ponte Ro- 
mani copias traducerent, erat in magnis Caesari 
difficultatibus res, ne maiorem aestatis partem flu- 
mine impediretur, quod non fere ante autumnum 

aElaver vado transiri solet. Itaque, ne id accideret, 
silvestri loco castris positis e regione unius eorum 
pontium, quos Vercingetorix rescindendos curaverat, 
postero die cum duabus legionibus in occulto restitit; 

sreliquas copias cum omnibus impedimentis, ut con- 
sueverat, misit immixtis captwis quartis quibusque 
cohortibus, uti numerus legionum constare videretur. 

iHis quam longissime possent egredi iussis, cum 

iam ex diei tempore coniecturam ceperat in castra 
perventum, iisdem sublicis, quarum pars inferior in- 
tegra remanebat, pontem reficere coepit. Celeriters 
effecto opere legionibusque traductis et loco castris 
idoneo delecto reliquas copias revocavit. Vercinge- 6 
torix re cognita, ne contra suam voluntatem dimi- 
care cogeretur, magnis itineribus antecessit. 

36. Caesar ex eo loco quintis castris Gergoviam 
pervenit equestrique eo die proelio levi facto per- 
specto urbis situ, quae posita in altissimo monte 
omnes aditus difficiles habebat, de expugnatione 
desperavit, de obsessione non prius agendum consti- 
tuit, quam rem frumentariam expedisset. At Ver-i 
cingetorix castris prope oppidum [in monte] positis 
mediocribus circum se intervallis separatim singula- 
rum civitatium copias collocaverat atque omnibus 
eius iugi collibus occupatis, qua despici poterat, 
horribilem speciem praebebat principesque earum 3 
civitatium, quos sibi ad consilium capiendum dele- 
gerat, prima luce cotidie ad se convenire iubebat, 
seu quid communicandum, seu quid administrandum 
videretur, neque ullum fere diem intermittebat, quin 4 
equestri proelio, interiectis sagittariis, quid in quoque 
esset animi ac virtutis suorum periclitaretur. Erats 
e regione oppidi collis sub ipsis radicibus montis, 
egregie munitus atque ex omni parte circumcisus; 
quem si tenerent nostri, et aquae magna parte et 
pabulatione libera prohibituri hostes videbantur. Sed 6 
is locus praesidio ab his non minus firmo tenebatur. 
Tamen silentio noctis Caesar ex castris egressus, 7 
priusquam subsidio ex oppido veniri posset, deiecto 

Caesar. I. b. G. 13 

praesidio potitus loco duas ibi legiones collocavit 
fossamque duplicem duodenum pedum a maioribus 
castris ad minora perduxit, ut tuto ab repentino 
hostium incursu etiam singuli commeare possent. 

37. Dum haec ad Gergoviam geruntur, Convic- 
tolitavis Aeduus, cui magistratum adiudicatum a 
Caesare demonstravimus, sollicitatus ab Arvernis 
pecunia cum quibusdam adulescentibus colloquitur; 
quorum erat princeps Litaviccus atque eius fratres, 

2 amplissima familia nati adulescentes. Cum his prae- 

mium communicat hortaturque, ut se liberos et inr 

s perio natos meminerint. Unam esse Aeduorum civi- 

,tatem, quae certissimam Galliae victpriam detineat; 

eius auctoritate reliquas contineri; qua traducta 

4 ocum consistendi Romanis in Gallia non fore. Esse 
nonnullo se Caesarh beneficio affectum, sic tamen, 
ut iustissimam apud eum causam obtinuerit; sed 

5 plus communi libertati tribuere. Cur enim potius 
Aedui de suo iure et de legibus ad Caesarem dis- 

6ceptatorem, quam Romani ad Aeduos veniant? Cele- 
riter adulescentibus et oratione magistratus et prae- 
mio deductis, cum se vel principes eius consilii fore 
profiterentur , ratio perficiendi quaerebatur, quod 
civitatem temere ad suscipiendum beUum adduci 

7 posse non confidebant. Placuit, ut Litaviccus decem 
illis milibus, quae Caesari ad bellum mitterentur, 
praeficeretur atque ea ducenda curaret, fratresqae 
eius ad Caesarem praecurrerent. ReUqua qua ratione 
agi placeat constituunt. 

38. Litaviccus accepto exercitu, cum miUapassu- 
um circiter xxx ab Gergovia abesset, convocatis 

subito militibus lacrimans, quo proficiscimur , inquit, 2 
r milites? Omnis noster equitatus, omnis nobilitas in- 
teriit; principes civitatis, Eporedorix et Viridoma- 
rus, insimulati proditionis ab Romanis indicta causa 
interfecti sunt. Haec ab ipsis cognoscite, qui ex s 
ipsa caede fugerunt; nam ego fratribus atque omni- 
bus meis propinquis interfectis dolore prohibeor, 
quae gesta sunt pronuntiare.' Producuntur ii, quos * 
ille edocuerat quae dici vellet, atque eadem, quae 
Litaviccus pronuntiaverat, multitudini exponunt : equi- 5 
tes et multos Aeduorum interfectos, quod collocuti 
cum Arvernis dicerentur; ipsos se inter multitudinem 
militum occultasse atque ex media caede fugisse. 
Conclamant Aedui et Litaviccum obsecrant, ut sibi o 
consulat. P Quasi vero', inquit ille, c consilii sit res, i 
ac non necesse sit nobis Gergoviam contendere et 
cum Arvernis nosmet coniungere. An dubitamus, 8 
quin nefario facinore admisso Romani iam ad nos 
interficiendos concurrant? Proinde, si quid in nobis 
animi est, persequamur eorum mortem, qui indi- 
gnissime interierunt, atque hos latrones interficiamus/ 
Ostendit cives Romanos 7 qui eius praesidii fiducia o 
una erant; magnum numerum frumenti commeatus- 
que diripit, ipsos crudeliter excruciatos interficit. 
Nuntios tota civitate Aeduorum dimittit, eodem men- io 
dacio de caede equitum et principum peimovet; 
hortatur, ut simili ratione, atque ipse fecerit, suas 
iniurias persequantur. 

39. Eporedorix Aeduus, summo loco natus adu- 
lescens et summae domi potentiae, et una Viridoma- 
rus, pari aetate et gratia, sed genere dispari, quem 

13* 

Caesar ab Divitiaco sibi traditum ex humili loco ad 
suraraam dignitatem perduxerat, in equitum numero 

2 convenerant nominatim ab eo evocati. His erat inter 
se de principatu contentio, et in illa raagistratuum 
controversia alter pro Convictolitavi, alter pro Coto 

3summis opibus pugnaverant. Ex his Eporedorix 
cognito Litavicci consilio media fere nocte rem ad 
Caesarem defert; orat, ne patiatur civitatem pravis 
adulescentium consiliis ab amicitia populi Romani 
deficere; quod futurum provideat, si se tot hominum 
railia cum hostibus coniunxerint, quorum salutem 
neqtie propinqui neglegere, neque civitas levi mo- 
mento aestimare posset. 

40. Magna affectus sollicitudine hoc nuntio Caesar. 
quod semper Aeduorum civitati praecipue indulserat, 
nulla interposita dubitatione legiones expeditas quat- 

2 tuor equitatumque omnem ex castris educit, nec fuit 
spatium tali tempore ad contrahenda castra, quod 

sres posita in celeritate videbatur; Gaium Fabium 
legatum cum legionibus duabus castris praesidio 
relinquit. Fratres Litavicci cum comprehendi ius- 

4 sisset, paulo ante repperit ad hostes fugisse. Adhor- 
tatus milites, ne necessario tempore itineris labore 
permoveantur, cupidissimis omnibus progressus milia 
passuum xxv agmen Aeduorum conspicatus immisso 
equitatu iter eorum moratur atque impedit interdi- 

ocitque omnibus, ne quemquam interficiant. Epore- 
dorigem et Viridomarum, quos illi interfectos existi- 
mabant, inter equites versari suosque appellare iubet. 

6 His cognitis et Litavicci fraude perspecta Aedui 
manus tendere [deditionem significare] et proiectis 

armis mortem deprecari incipiunt. Litaviccus cum 
suis clientibus, quibus more Gallorum nefas est etiam 
in extrema fortuna deserere patronos, Gergoviam 
profugit. 

41. Caesar nuntiis ad civitatem Aeduorum missis, 
qui suo beneficio conservatos docerent, quos iure belli 
interficere potuisset, tribusque horis [noctis] exer- 
citui ad quietem datis castra ad Gergoviam movit. 
Medio fere itinere equites a Fabio niissi, quanto res2 
in periculo fuerit, exponunt. Summis copiis castra 
oppugnata demonstrant, cum crebro integri defessis 
succederent nostrosque assiduo labore defatigarent, 
quibus propter magnitudinem castrorum perpetuo 
esset iisdem in vallo permanendum. Multitudine sagit- 3 
tarum atque omnis generis telorum multos vulneratos; 
ad haec sustinenda magno usui fuisse tormenta. Fa- 4 
bium discessu eorum duabus relictis portis obstruere 
ceteras pluteosque vallo addere et se in posterum 
diem similemque casum apparare. His rebus cognitis 5 
Caesar summo studio militum ante ortum solis in 
castra pervenit. 

42. Dum haec ad Gergoviam geruntur, Aedui 
primis nuntiis ab Litavicco acceptis nullum sibi ad 
cognoscendum spatium relinquunt. Impellit alios2 
avaritia, alios iracundia et temeritas, quae maxime 
illi hominum generi est innata, ut levem auditionem 
habeant pro re comperta. Bona civium Romanorum 3 
diripiunt, caedes faciunt, in servitutem abstrahunt. 
Adiuvat rem proclinatam Convictolitavis plebemque^ 
ad furorem impellit, ut facinore admisso ad sanita- 
tem reverti pudeat. Marcum Aristium, tribunums 

militum, iter ad legionem facientem fide data ex 
oppido Cabillono educunt; idem facere cogunt eos, 
«qui negotiandi causa ibi constiterant. Hos continuo 
in itinere adorti omnibus impedimentis exuunt; repu- 
gnantes diem noctemque obsident; multis utrimque 
interfectis maiorem multitudinem armatorum con- 
citant. 

43. Interim nuntio allato, omnes eorum milites 
in potestate Caesaris teneri, concurrunt ad Aristiura, 

anihil publico factum consilio demonstraut; quae- 
8tionem de bonis direptis decernunt, Litavicci fra- 
trumque bona publicant, legatos ad Caesarem sui 

3purgandi gratia mittunt. Haec faciunt recuperan- 
dorum suorum causa; sed contaminati facinore et 
capti compendio ex direptis bonis, quod ea res ad 
multos pertinebat, timore poenae exterriti consilia 
clain de bello inire incipiunt civitatesque reliquas 

ilegationibus sollicitant. Quae tametsi Caesar intelle- 
gebat, tamen quam mitissime potest legatos appellat: 
nihil se propter inscientiam levitatemque vulgi gra- 
vius de civitate iudicare neque de sua in Aeduos 

r, benevolentia deminuere. Ipse maiorera Galliae motum 
exspectans, ne ab omnibus civitatibus circumsiste- 
retur, consilia inibat, quemadmodum ab Gergovia 
discederet ac rursus omnem exercitum contraheret, 
ne profectio nata ab timore defectionis similis fugae 
videretur. 

44. Haec cogitanti accidere visa est facultas 
bene rei gerendae. Nam cum in minora castra operis 
perspiciendi causa venisset, animadvertit collem, qui 
ab hostibus tenebatur, nudatum hominibus, qui supe- 

rioribus diebus vix prae multitudine cerni poterat. 2 
Admiratus quaerit ex perfugis causam, quorum ma- 
gnus ad eum cotidie numerus confluebat. Constabats 
inter omnes, quod iam ipse Caesar per exploratores 
cognoverat, dorsum esse eius iugi silvestre et an- 
gustum, sed hinc prope aequum, qua esset aditus 
ad alteram partem oppidi; vehementer huic illos* 
loco timere nec iam aliter sentire uno colle ab Ro- 
manis occupato, si alterum amisissent, quin paene 
circumvallati atque omni exitu et pabulatione inter- 
clusi viderentur: ad hunc muniendum omnes a Ver-& 
cingetorige evocatos. 

45. Hac re cognita Caesar mittit complures 
equitum turmas ; eis de media nocte imperat ut 
paulo tumultuosius omnibus locis vagarentur. Prima 2 
luce magnum numerum impedimentorum ex castris 
mulorumque produci deque his stramenta detrahi 
mulionesque cum cassidibus equitum specie ac simu- 
latione collibus circumvehi iubet. His paucos addits 
equites, qui latius ostentationis causa vagarentur. 
Longo circuitu easdem omnes iubet petere regiones. 
Haec procul ex oppido videbantur, ut erat a Ger-± 
govia despectus in castra, neque tanto spatio, certi 
quid esset, explorari poterat. Legionem unam eodem 5 
iugo mittit et paulum progressam inferiore constituit 
loco silvisque occultat. Augetur Gallis suspicio, 6 
atque omnes illo ad munitionem copiae traducuntur. 
Vacua castra hostium Caesar conspicatus tectis insi- 7 
gnibus suorum occultatisque signis militaribus raros 
milite8, ne ex oppido animadverterentur, ex maio- 
ribus castris in minora traducit legatisque, quos sin- 8 

gulis legionibns praefecerat, quid fieri velit, ostendit; 

imprimis monet, ut contineant milites, ne studio 

pugnandi aut spe praedae longius progrediantur; 
9 quid iniquitas loci habeat incommodi, proponit; hoc 

una celeritate posse mutari ; occasionis esse rem, non 
loproelii. His rebus expositis signum dat et ab dextra 

parte alio ascensu eodem tempore Aeduos mittit. 

46. Oppidi murus ab planicie atque initio ascen- 
sus recta regione, si nullus anfractus intercederet. 

a mcc passus aberat: quidquid huc circuitus ad mol- 
liendum clivum accesserat, id spatium itineris auge- 

sbat. A medio fere colle in longitudinem, ut natura 
montis ferebat, ex grandibus saxis sex pedum murum, 
qui nostrorum impetum tardaret, praeduxerant Galli 
atque inferiore omni spatio vacuo relicto superiorem 
partem collis usque ad murum oppidi densissimis 

4castris compleverant. Milites dato signo celeriter 
ad munitionem perveniunt eamque transgressi trinis 

scastris potiuntur; ac tanta fuit in castris capiendis 
celeritas, ut Teutomatus, rex Nitiobrogum, subito in 
tabernaculo oppressus, ut meridie conquieverat, supe- 
riore corporis parte nudata, vulnerato equo vix se 
ex manibus praedantium militum eriperet. 

47. Consecutus id, quod animo proposuerat, 
Caesar receptui cani iussit legionique decimae, qua- 

s cum erat, concionatum signa constituit. Ac reliqua- 
rum legionum milites non exaudito sono tubae, quod 
satis magna valles intercedebat, tamen ab tribunis 
militum legatisque, ut erat a Caesare praeceptum, 

s retinebantur. Sed elati spe celeris victoriae et ho- 
stium fuga et superiorum temporum secundis proeliis 

nihil adeo arduum sibi esse existiraaverunt, quod 
non virtute consequi possent, neque finem prius se- 
quendi fecerunt, quara muro oppidi portisque appro- 
pinquarunt. Tum vero ex omnibus urbis partibus4 
orto clamore qui longius aberant, repentino tumultu 
perterriti, cum hostem intra portas esse existima- 
rent, sese ex oppido eiecerunt. Matresfamiliae de5 
muro vestem argentumque iactabant et pectore nudo 
prominentes passis manibus obtestabantur Romanos, 
ut sibi parcerent neu, sicut Avarici fecissent, ne a 
mulieribus quidem atque infantibus abstinerent; non-6 
nullae de muris per manus demissae sese militibus 
tradebant. Lucius Fabius, centurio legionis vm., 7 
quem inter suos eo die dixisse constabat excitari se 
Avaricensibus praemiis neque commissurum, ut prius 
quisquam murum ascenderet, tres suos nactus mani- 
pulares atque ab iis sublevatus murum ascendit; 
hos ipse rursus singulos exceptans in murum extulit. 
48. Interim ii, qui ad alteram partem oppidi, 
ut supra demonstravimus, munitionis causa conve- 
nerant, primo exaudito clamore, inde etiam crebris 
nuntiis incitati, oppidum a Romanis teneri, prae- 
niissis equitibus magno concursu eo contenderunt. 
Eorum ut quisque primus venerat, sub muro con-2 
sistebat suorumque pugnantium numerum augebat. 
Quorum cum magna multitudo convenisset, matres-3 
familiae, quae paulo ante Romanis de muro manus 
tendebant, suos obtestari et more Gallico passum 
capillum ostentare liberosque in conspectum pro- 
ferre coeperunt. Erat Romanis nec loco nec numero 4 
aequa contentio; simul et cursu et spatio pugnae 

defatigati non facile recentes atque integros susti- 
nebant. 

49. Caesar, cura iniquo loco pugnari hostium- 
que augeri copias videret , praemetuens suis ad 
Titum Sextium legatum, quem minoribus castris 
praesidio reliquerat, misit, ut cohortes ex castris 
celeriter educeret et sub infimo colle ab dextro 

«jlatere hostium constitueret, ut, si nostros loco de- 
pulsos vidisset, quo minus Hbere hostes inseque- 

srentur, terrcret. Ipse paulum ex eo loco cum 
legione progressus, ubi constiterat, eventum pugnae 
exspectabat. 

50. Cum acerrime comminus pugnaretur, hostes 
joco et numero, nostri virtute confiderent, subito 
sunt Aedui visi ab latere nostris aperto , quos 
Oaesar ab dextra parte alio ascensu manus disti- 

> nendae causa miserat. Hi similitudine armorum 
vehementer nostros perterruerunt, ac tametsi dextris 
umeris exsertis animadvertebantur , quod insigne 
pacatum esse consuerat, tamen id ipsum sui fal- 
lendi causa milites ab hostibus factum existimabant. 

3 Eodem tempore Lucius Fabius centurio quique una 
murum ascenderant circumventi atque interfecti muro 

4 praecipitabantur. Marcus Petronius, eiusdem legionis 
centurio, cum portas excidere conatus esset, a multi- 
tudine oppressus ac sibi desperans multis iam vul- 
neribus acceptis manipularibus suis, qui illum se- 
cuti erant r 'quoniam', inquit , r me una vobiscum 
servare non possum, vestrae quidem certe vitae 
prospiciam , quos cupiditate gloriae adductus in 
periculum deduxi. Vos data facultate vobis con- 

sulite/ Sinral in medios hostes irrupit duobusques 
interfectis reliquos a porta paulum submovit. Co-6 
nantibus auxiliari suis, 'frustra/ inquit, r meae vitae 
subvenire conamini , quem iam sanguis viresque 
deficiunt. Proinde abite, dum est facultas, vosque 
ad legionem recipite.' Ita pugnanspost paulum con- 
cidit ac suis saluti fuit. 

51. Nostri, cum undique premerentur, xlvi cen- 
turionibus amissis deiecti sunt loco. Sed intoleran- 
tius Gallos insequentes legio decima tardavit, quae 
pro subsidio paulo aequiore loco constiterat. Hanc2 
rursus xiii. legionis cohortes exceperunt, quae ex 
castris minoribus eductae cum Tito Sextio legato 
ceperant locum superiorem. Legiones, ubi primum3 
planiciem attigerunt ? infestis contra hostes signis 
constiterunt. Vercingetorix ab radicibus collis suos4 
intra munitiones reduxit. Eo die milites sunt paulo 
minus septingenti desiderati. 

52. Postero die Caesar contione advocata teme- 
ritatem cupiditatemque militum reprehendit, quod 
sibi ipsi iudicavissent, quo procedendum aut quid 
agendum videretur, neque signo recipiendi dato 
constitissent neque ab tribunis militum legatisque 
retineri potuissent. Exposuit , quid iniquitas loci 2 
posset, quid ipse ad Avaricum sensisset, cum sine 
duce et sine equitatu deprehensis hostibus explo- 
ratam victoriam dimisisset, ne parvum modo detri- 
mentum in contentione propter iniquitatem loci ac- 
cideret. Quanto opere eorum animi magnitudinem 3 
admiraretur, quos non castrorum munitiones, non 
altitudo montis, non murus oppidi tardare potuisset, 

tanto opere licentiam arrogantiamque reprehendere, 
quod plus se quam imperatorem de victoria atque 
^exitu rerum sentire existiraarent; nec minus se ab 
milite modestiam et continentiam quam virtutem 
atque animi magnitudinem desiderare. 

53. Hac habita contione et ad extremam ora- 
tionem confirmatis militibus, ne ob hanc causam 
animo permoverentur neu, quod iniquitas loci attu- 
Hsset, id virtuti hostium tribuerent, eadem de pro- 
fectione cogitans, quae ante senserat, legiones ex 

*castris eduxit aciemqtie idoneo loco constituit. Cum 
Vercingetorix nihilo magis in aequum locum descen- 
deret, levi facto equestri proelio atque secundo in 

3castra exercitum reduxit. Cum hoc idem postero 
die fecisset, satis ad Gallicam ostentationem mi- 
nuendam militumque animos confirmandos factum 

4 existimans in Aeduos movit castra. Ne tum quidem 
insecutis hostibus tertio die ad flumen Elaver pontes 
reficit eoque exercitum traducit. 

54. Ibi a Viridomaro atque Eporedorige Aeduis 
appellatus discit cum omni equitatu Litaviccum ad 
sollicitandos Aeduos profectum; opus esse ipsos 

aantecedere ad confirmandam civitatem. Etsi multis 
iam rebus perfidiam Aeduorum perspectam habebat 
atque horum discessu admaturari defectionem civi- 
tatis existirnabat, tamen eos retinendos non con- 
stituit, ne aut inferre iniuriam videretur aut dare 
ythnoris aliquam suspicionem. Discedentibus his bre- 
4 viter sua in Aeduos merita exposuit, quos et quam 
humiles accepisset, compulsos in oppida, multatos 
agris, omnibus ereptis copiis, imposito stipendio, 

obsidibus summa cum contumelia extortis, et quam 
in fortunam quamque in amplitudinem deduxisset, 
ut non solum in pristinum statum redissent, sed 
omnium temporum dignitatem et gratiam antecessisse 
viderentur. His datis mandatis eos ab se dimisit. 

55. Noviodunum erat oppidum Aeduorum ad 
ripas Ligeris opportuno loco positum. Huc Caesar^ 
omnes obsides Galliae, frumentura , pecuniam pu- 
blicam , suorum atque exercitus impedimentorum 
magnam partem contulerat; huc magnum nuraerum 3 
equorum huius belli causa in Italia atque Hispania 
coemtum miserat. Eo cum Eporedorix Viridoma- 1 
rusque venissent et de statu civitatis cognovissent, 
Litaviccum Bibracti ab Aeduis receptum, quod est 
oppidum apud eos maximae auctoritatis, Convicto- 
litavim magistratum raagnamque partem senatus 
ad eum convenisse, legatos ad Vercingetorigem de 
pace et amicitia concilianda publice missos, non 
praetermittendum tantum commodum existimaverunt. 
Itaque interfectis Novioduni custodibus quique eo a 
negotiandi causa convenerant, pecuniam atque equos 
inter se partiti sunt- obsides civitatum Bibracte ado 
magistratum deducendos curaverunt; oppidum, quod ? 
a se teneri non posse iudicabant, ne cui esset usui 
Romanis, incenderunt; fruraenti quod snbito potue-s 
runt navibus avexerunt, reliquum flumine atque in- 
cendio corruperunt. Ipsi ex finitimis regionibus y 
copias cogere, praesidia custodiasque ad ripas Li- 
geris disponere equitatumque omnibus locis -iniciendi 
timoris causa ostentare coeperunt, si ab re frumen- 
taria Romanos excludere aut adductos inopia in 

10 provinciaiu expellere possent. Qaam ad spem maltam 
eos adiuvabat, quod Liger ex nivibus creverat, ut 
omnino vado non posse transiri videretur. 

56. Quibus rebus cognitis Caesar maturandum 
sibi censuit, si esset in perficiendis pontibus pericli- 
tandum, ut prius, quam essent maiores eo coactae 

2copiae, dimicaret. Nam ut commutato consilio iter 
in provinciam converteret, ut ne metu quidem ne- 
cessario faciundum existimabat, cum infamia atque 
indignitas rei et oppositus mons Cevenna viarumque 
difficultas impediebat, tum maxime, quod abiuncto 
Labieno atque iis legionibus, quas una miserat, 

svehementer timebat. Itaque admodum magnis diur- 
nis nocturnisque itineribus confectis contra omnium 

4opinionem ad Ligerem venit vadoque per equites 
invento pro rei necessitate opportuno, ut brachia 
modo atque umeri ad sustinenda arma liberi ab 
aqua esse possent disposito equitatu, qui vim flu- 
minis refringeret , atque hostibus primo aspectu 

sperturbatis incolumein exercitum traduxit frumen- 
tumque in agris et pecoris copiam nactus repleto 
his rebus exercitu iter in Senones facere instituit 

57. Dum haec apud Caesarem geruntur, Labic- 
nus eo supplemento, quod nuper ex Italia venerat, 
relicto Agedinci, ut esset impedimentis praesidio. 
cum quattuor legionibus Lutetiam proficiscitur» Id 
est oppidum Parisiorum, quod positum est in insula 

2 fluminis Sequanae. Cuius adventu ab hostibus co- 
gnito magnae ex finitimis civitatibus copiae conve- 

3 nerunt. Summa imperii traditur Camulogeno Aulerco, 
qui prope confeetus aetate tamen propter singularem 

scientiam rei militaris ad eum est honorem evo- 
catus. Is cum animadvertisset perpetuam esse pa- 4 
ludem, quae influeret in Sequanam atque illum 
omnem locum magnopere impediret, hic consedit 
nostrosque transitu prohibere instituit. 

58. Labienus primo vineas agere, cratibus atque 
aggere paludem explere atque iter munire conabatur. 
Postquam id difficilius confieri animadvertit, silentio 2 
e castris tertia vigilia egressus eodem, quo venerat, 
itinere Metiosedum pervenit. Id est oppidum Se-s 
nonum in insula Sequanae positum, ut paulo ante 
de Lutetia diximus. Deprensis navibus circiter quin- 4 
quaginta celeriterque coniunctis atque eo militibus 
iniectis et rei novitate perterritis oppidanis, quorum 
magha pars erat ad bellum evocata, sine conten- 
tione oppido potitur. Refecto ponte, quem superio- 5 
ribus diebus hostes resciderant, exercitum traducit 
et secundo flumine ad Lutetiam iter facere coepit. 
Hostes re cognita ab iis , qui Metiosedo fugerant, 6 
Lutetiam incendi pontesque eius oppidi rescindi 
iubent; ipsi praesaepti palude ad ripas Sequanae e 
regione Lutetiae contra Labieni castra considunt. 

59. Iam Caesar a Gergovia discessisse audie- 
batur, iam de Aeduorum defectione et secundo 
Galliae motu rumores afferebantur , Gallique in 
colloquiis interclusum itinere et Ligeri Caesarem 
inopia frumenti coactum in provinciam contendisse 
confirmabant. Bellovaci autem defectione Aeduorum 2 
cognita, qui ante erant per se infideles, manus co- 
gere atque aperte bellum parare cocperunt. Tums 
Labienus tanta rerura commutatione loijge aliud 



208 1>E BELLO GALLICO 

sibi capiendum consilium , atque antea senserat. 
intellegebat neque iam, ut aliquid acquireret proe- 
lioquc hostes lacesseret, sed ut incolumen exercitum 

i Agedincum reduceret, cogitabat. Namque altera ex 
parte Bellovaci, quae civitas in Gallia maximam 
habet opinionem virtutis, instabant, alteram Camu- 
logenus parato atque instructo exercitu tenebat; tum 
legiones a pracsidio atquc impcdimentis interclusas 

5maximum flumen distinebat. Tantis subito difficul- 
tatibus obiectis ab animi virtute auxilium petendum 
videbat. 

60. Sub vesperum consilio convocato cohor- 
tatus. ut ea. quae imperasset, diligenter, industrieque 
administrarent , naves, quas Metiosedo deduxerat, 
singulas equitibus Romanis attribuit et prima con- 
fecta vigilia quattuor milia passuum secundo flu- 
mine silentio progredi ibique se exspectari iubet. 

sC^uinque cohortes, quas minime firmas ad dinii- 
candum esse existimabat, castris praesidio relinquit; 

squinque eiusdem legionis reliquas de media nocte 
cuin omnibus impcdimentis advcrso flumine magno 

4 tuniultu ' proficisei imperat. Conquirit etiam lintres: 
has magno sonitu remorum incitatas in eandem 
partem mittit. Ipse post paulo silentio egressus cum 
tribus legionibus eum locum petit, quo naves ap- 
pelli iusserat. 

61. Eo cum esset ventum, exploratores hostium, 
ut omni fiuminis parte erant dispositi, inopinantes, 
quod magna subito erat coorta tcmpestas, ab nostris 

2opprimuntur; exercitus equitatusque equitibus Ro- 
manis administrantibus, quos ei negotio praefecerat, 

celeriter transmittitnr. Uno fere tempore sub lucem 3 
hostibus nuntiatur, in castris Romanorum praeter 
consuetudinem tumultuari, et magnum ire agmen ad- 
verso flumine sonitumque remorum in eadem parte 
exaudiri et paulo infra milites navibus transportari. 
Quibus rebus auditis, quod existimabant tribus locis* 
transire legiones atque omnes perturbatos defectione 
Aeduorum fugam parare, suas quoque copias in tres 
partes distribuerunt. Nam praesidio e regione ca- 5 
strorum relicto et parva manu Metiosedum versus 
missa, quae tantum progrediatur, quantum naves 
processissent, reliquas copias contra Labienum du- 
xerunt. 

62. Prima luce et nostri omnes erant transpor- 
tati, et hostium acies cernebatur. Labienus milites 2 
cohortatus, ut suae pristinae virtutis et secundissi- 
morum proeliorum retinerent memoriam atque ipsum 
Caesarem, cuius ductu saepenumero hostes supe- 
rassent, praesentem adesse existimarent, dat signum 
proelii. Primo concursu ab dextro cornu, ubi septima s 
legio constiterat, hostes pelluntur atque in fugam 
coniciuntur; ab sinistro, quem locum duodecima* 
legio tenebat, cum primi ordines hostium transfixi 
telis concidissent, tamen acerrime reliqui resistebant, 
nec dabat suspicionem fugae quisquam. Ipse duxs 
hostium Camulogenus suis aderat atque eos cohor- 
tabatur. Incerto nunc etiam exitu victoriae, cumc 
septimae legionis tribunis esset nuntiatum, quae in 
sinistro cornu gererentur, post tergum hostium le- 
gionem ostenderunt signaque intulerunt. Ne eo qui- 1 
dem tempore quisquam loco cessit, sed circumventi 
Caesar. i. b. o. 14 

8omne8 interfectique sunt. Eandem fortunam tulit 
Camulogenus. At ii, qui praesidio contra castra La- 
bieni erant relicti, cum proelium commissum audis- 
sent, subsidio suis ierunt collemque ceperunt, neque 
nostrorum militum victorura impetum sustinere po- 

9tuerunt. Sic cum suis fugientibus permixti, quos 
non silvae montesque texerunt, ab equitatu sunt 

lointerfecti. Hoc negotio confecto Labienus revertitur 

Agedincum, ubi impedimenta totius exercitus relicta 

erant; inde cum omnibus copiis adCaesarem pervenit 

63. Defectione Aeduorum cognita bellum auge- 

stur. Legationes in omnes partes circummittuntur: 
quantum gratia, auctoritate, pecunia valent, ad solli- 

3citandas civitates nituntur; nacti obsides, quos Cae- 
sar apud eos deposuerat, horum supplicio dubitantes 

4territant. Petunt a Vercingetorige Aedui, ut ad se 

sveniat rationesque belli gerendi communicet. Re 
impetrata contendunt, ut ipsis summa imperii trada- 
tur, et re in controversiam deducta totius Galliae 

6 concilium Bibracte indicitur. Eodem conveniunt un- 
dique frequentes. Multitudinis sufiragiis res permit- 
titur; ad unum omnes Vercingetorigem probant im- 

7 peratorem. Ab hoc concilio Remi, Lingones, Treveri 
afuerunt: illi, quod amicitiam Romanorum seque- 
bantur; Treveri, quod aberant longius et ab Germanis 
premebantur, quae fuit causa, quare toto abessent 

bbello et neutris auxilia mitterent. Magno dolore 
Aedui ferunt se deiectos principatu, queruntur for- 
tunae commutationem et Caesaris indulgentiam in 
se requirunt, neque tamen suscepto bello suum con- 

9silium ab reliquis separare audent Inviti summae 

spei adulescentes Eporedorix et Viridomarus Ver- 
cingetorigi parent. 

64. Ipse imperat reliquis civitatibus obsides 
dedendique constituit diem; ad hunc omnes equites, 
quindecim milia numero, celeriter convenire iubet. 
Peditatu, quem antea habuerat, se fore contentums 
dicit, neque fortunam temptaturum aut in acie dimi- 
caturum, sed, quoniam abundet equitatu, perfacile 
esse factu frumentationibus pabulationibusque Ro- 
manos prohibere; aequo modo animo sua ipsi fru-s 
menta corrumpant aedificiaque incendant, qua rei4 
familiaris iactura perpetuum imperium libertatemque 
se consequi videant. His constitutis rebus Aeduiss 
Segusiavisque, qui sunt finitimi provinciae, decem 
milia peditum imperat; huc additequites octingentos. 
His praeficit fratrem Eporedorigis bellumque inferri 
Allobrogibus iubet. Altera ex parte Gabalos proxi- c 
mosque pagos Arvernorum in Helvios, item Rutenos 
Cadurcosque ad fines Volcarum Arecomicorum depo- 
pulandos mittit. Nihilo minus clandestinis nuntiis7 
legationibusque Allobrogas sollicitat, quorum mentes 
nondum ab superiore bello resedisse sperabat. Horum 8 
principibus pecunias, civitati autem imperium totius 
provinciae pollicetur. 

65. Ad hos omnes casus provisa erant praesidia 
cohortium duarum et viginti, quae ex ipsa provincia 
ab Lucio Caesare legato ad omnes partes oppone- 
bantur. Helvii sua sponte cum finitimis proelio con- 2 
gressi pelluntur et Gaio Valerio Donnotauro, Ca- 
buri filio, principe civitatis, compluribusque aliis 
interfectis intra oppida ac muros compelluntur. AH0-3 

14* 

broges crebris ad Rhodanum dispositis praesidiis 
magna cum cura et diligentia suos fines tuentur. 

4 Caesar, quod hostes equitatu superiores esse intelle- 
gebat et interclusis omnibus itineribus nulla re ex 
provincia atqueltalia sublevari poterat, transRhenum 
in Germaniam mittit ad eas civitates, quas superiori- 
bus annis pacaverat, equitesque ab his arcessit et 
levis armaturae pedites, qui inter eos proeliari con- 

5suerant. Eorum adventu, quod minus idoneis equis 
utebantur, a tribunis militum reliquisque [sed et] 
equitibus Romanis atque evocatis equos sumit Ger- 
manisque distribuit. 

66. Interea, dum haec geruntur, hostinm copiae 
ex Arvernis equitesque, qui toti Galliae erant impe- 

srati, conveniunt. Magno horum coacto numero, cum 
Caesar in Sequanos per extremos Lingonum fines 
iter faceret, quo facilius subsidium provinciae ferri 
posset, circiter milia passuum decem ab Romanis 

strinis castris Vercingetorix consedit convocatisque 
ad concilium praefectis equitum venisse tempus vic- 
toriae demonstrat. Fugere in provinciam Romanos 

4 Galliaque excedere. Id sibi ad praesentem obtinen- 
dam libertatem satis esse ; ad reliqui temporis pacem 
atque otium parum profici; maioribus enim coactis 
copiis reversuros neque finem bellandi facturos. 

sProinde agmine impeditos adorirentur. Si pedites 
suis auxilium ferant atque in eo morentur, iter fa- 
cere non posse; si, id quod magis futurum confidat, 
relictis impedimentis suae saluti consulant, et usu 

6 rerum necessariarum et dignitate spoliatum iri. Nain 
de equitibus hostium, quin nemo eornm progredi 

modo extra agmen audeat, et ipsos quidem non de- 
bere dubitare, et quo maiore faciant animo, copias 
se omnes pro castris habiturum et terrori hostibus 
futurum. Conclamant equites : sanctissimo iureiurando 7 
confirmari oportere, ne tecto recipiatur, ne ad libe- 
ros, ne ad parentes, ad uxorem aditum habeat, qui 
non bis per agmen hostium perequitasset. 

67. Probata re atque omnibus iureiurando adactis 
postero die in tres partes distributo equitatu duae 
se acies ab duobus lateribus ostendunt, una a primo 
agmine iter impedire coepit. Qua re nuntiata Caesar2 
suum quoque equitatum tripertito divisum contra 
hostem ire iubet. Pugnatur una omnibus in partibus. 
Consistit agmen; impedimenta inter legiones recipiun- 3 
tur. Si qua in parte nostri laborare aut gravius4 
premi videbantur, eo signa inferri Caesar aciemque 
constitui iubebat*, quae res et hostes ad insequen- 
dum tardabat et nostros spe auxilii confirmabat. 
Tandem Germani ab dextro latere summum iugums 
nancti hostes loco depellunt; fugientes usque ad 
flumen, ubi Vercingetorix cum pedestribus copiis 
consederat, persequuntur compluresque interficiunt. 
Qua re animadversa reliqui, ne circumirentur, veriti 6 
se fugae mandant. Omnibus locis fit caedes. Tres7 
nobilissimi Aedui capti ad Caesarem perducuntur: 
Cotus, praefectus equitum, qui controversiam cum 
Convictolitavi proximis comitiis habuerat, et Cava- 
rillus, qui post defectionem Litavicci pedestribus 
copiis praefuerat, et Eporedorix, quo duce ante ad- 
ventum Caesaris Aedui cum Sequanis bello con- 
tenderant. 

68. Fugato omni equitatu Vercingetorix copias, 
ut pro castris collocaverat, reduxit protinusque 
Alesiam, quod est oppidum Mandubiorum, iter facere 
coepit celeriterque impedimenta ex castris educi et 

2 se subsequi iussit. Oaesar impedimentis in proximum 
collem deductis, duabus legionibus praesidio relictis, 
secutus quantum diei tempus est passum, circiter 
tribus milibus hostium ex novissimo agmine inter- 

3fectis altero die ad Alesiam castra fecit. Perspecto 
urbis situ perterritisque hostibus, quod equitatu, qua 
maxime parte exercitus confidebant , erant pulsi, 
adhortatus ad laborem milites circumvallare instituit. 

69. Ipsum erat oppidum Alesia in colle summo 
admodum edito loco, ut nisi obsidione expugnari 

anon posse videretur; cuius collis radices duo duabus 

sex partibus flumina subluebant. Ante id oppidum 
planicies circiter milia passuum tria in longitudinem 

4 patebat; reliquis ex omnibus partibus colles mediocri 
interiecto spatio pari altitudinis fastigio oppidum 

scingebant. Sub muro, quae pars collis ad orientem 
solem spectabat, hunc omnem locum copiae Gallo- 
rum compleverant fossamque et maceriam sex in 

ealtitudinem pedum praeduxerant. Eius munitionis, 
quae ab Romanis instituebatur, circuitus XI milia 

7 passuum tenebat. Castra opportunis locis erant po- 
sita ibique castella viginti tria facta; quibus in ca- 
stellis interdiu stationes ponebantur, ne qua subito 
eruptio fieret; haec eadem noctu excubitoribus ac 
firmis praesidiis tenebantur. 

70. Opere instituto fit equestre proelium in ea 
planicie, quam intermissam collibus tria milia pas- 

suum in longitudinem patere supra demonstravimus. 
Summa vi ab utrisque contenditur. Laborantibus % 
nostris Caesar Germanos submittit legionesque pro 
castris constituit, ne qua subito irruptio ab hostium 
peditatu fiat. Praesidio legionum addito nostris ani-s 
mus augetur; hostes in fugam coniecti se ipsi mul- 
titndine impediunt atque angustioribus portis relictis 
coacervantur. Germani acrius usque ad munitiones* 
sequuntur. Fit magna caedes ; nonnulli relictis equis ft 
fossam transire et maceriam transcendere conantur. 
Paulum legiones Caesar, quas pro vallo constituerat, 
promoveri iubet. Non minus, qui intra munitionese 
erant, perturbantur Galli; veniri ad se confestim 
existimantes ad arma conclamant; nonnulli perter- 
riti in oppidum irrumpunt. Vercingetorix iubet portas 7 
claudi, ne castra nudentur. Multis interfectis, com- 
pluribus equis captis Germani sese recipiunt. 

71. Vercingetorix, priusquam munitiones ab Ro- 
manis perficiantur, consilium capit omnem ab se 
equitatum noctu dimittere. Discedentibus mandat, ut 2 
suam quisque eorum civitatem adeat omnesque, qui 
per aetatem arma ferre possint, ad bellum cogant* 
Sua in illos merita proponit obtestaturque, ut suae» 
salutis rationem habeant, neu se optime de communi 
libertate meritum hostibus in cruciatum dedant. 
Quod si indiligentiores fuerint, milia hominum de- 
lecta octoginta una secum interitura demonstrat. 
Ratione inita exigue dierum se habere XXX frumen-4 
tum, sed paulo etiam longius tolerari posse par- 
cendo. His datis mandatis, qua opus erat inter-t 
missum, secunda vigilia silentio equitatum dimittit. 

6 Frumentum omne ad se referri iubet; capitis poenam 
7iis, qui non paruerint, constituit; pecus, cuius magna 

erat copia ab Mandubiis compulsa, viritim distribuit; 
8 frnmentum parce et paulatim metiri instituit. Copias 

omnes, quas pro oppido collocaverat, in oppidum 
9recepit. His rationibus auxilia Galliae exspectare et 

bellum parat administrare. 

72. Quibus rebus cognitis ex perfugis et captivis 
Caesar haec genera munitionis instituit Fossam 
pedum viginti directis lateribus duxit, ut eius fossae 
solum tantundem pateret, quantum summae fossae 

slabra distarent. Reliquas omnes munitiones ab ea 
fossa pedes quadringentos reduxit, id hoc consilio, 
quoniam tantum esset necessario spatium complexus, 
nec facile totum corpus corona militum cingeretur, 
ne de improviso aut noctu ad munitiones hostium 
multitudo advolaret, aut interdiu tela in nostros 

3operi destinatos conicere possent. Hoc intermisso 
spatio duas fossas quindecim pedes latas, eadem 
altitudine perduxit ; quarum interiorem campestribus 
ac demissis locis aqua ex flumine derivata complevit. 

4 Post eas aggerem ac vallum xxn pedum exstruxit 
Huic loricam pinnasque adiecit grandibus cervis 
eminentibus ad commisguras pluteorum atque agge- 
ris, qui ascensum hostium tardarent, et turres toto 
opere circumdedit, quae pedes lxxx inter se distarent 

73. Erat eodem tempore et materiaii et frumen- 
tari et tantas munitiones fieri necesse deminutis 
nostris copiis, quae longius ab castris progredieban- 
tur; ac nonnumquam opera nostra Galli temptare 
atque eruptionem ex oppido pluribus portis summa 

vi facere conabantur. Quare ad haec rursus opera^ 
addendum Caesar putavit, quo minore numero mili- 
tum munitiones defendi possent. Itaque truncis ar- 
borum admodum firinis ramis abscisis atque horum 
delibratis ac praeacutis cacuminibus perpetuae fossae 
quinos pedes altae ducebantur. Huc illi stipites3 
demissi et ab infimo revincti, ne revelli possent, ab 
rarais eminebant. Quini erant ordines coniuncti in-<t 
ter se atque implicati; quo qui intraverant, se ipsi 
acutissimis vallis induebant. Hos cippos appellabant. 
Ante quos obliquis ordinibus in quincuncem dispo- 5 
sitis scrobes tres in altitudinem pedes fodiebantur 
paulatim angustiore ad infimum fastigio. Huc teretes6 
stipites feminis crassitudine ab summo praeacuti et 
praeusti demittebantur, ita ut non amplius digitis 
quattuor ex terra eminerent; simul confirmandi ct7 
stabiliendi causa singuli ab infimo solo pedes terra 
exculcabantur, reliqua pars scrobis ad occultandas 
insidias viminibus ac virgultis integebatur. Huiuss 
generis octoni ordines ducti ternos inter se pedes 
distabant. Id ex similitudine floris lilium appella- 
bant. Ante haec taleae pedem longae ferreis hamis 9 
infixjs totae in terram infodiebantur mediocribusque 
intermissis spatiis omnibus locis disserebantur; quos 
stimulos nominabant. 

74. His rebus perfectis regiones secutus quam 
potuit aequissimas pro loci natura quattuordecim 
milia passuum complexus pares eiusdem generis 
munitiones, diversas ab his, contra exteriorem hostem 
perfecit, ut ne magna quidem multitudine, si ita ac- 
cidat, discessu munitionum praesidia circumfundi 

spossent; ne autem cum periculo ex castris egredi 
cogatur, dierum triginta pabulum frumentumque 
habere omnes convectum iubet. 

75. Dum haec apud Alesiam geruntur, Galli 
concilio principum indicto non omnes eos, qui arma 
ferre possent, ut censuit Vercingetorix, convocandos 
statuunt, sed certum numerum cuique ex civitate 
imperandum, ne tanta multitudine confasa nec mode- 
rari nec discernere suos nec frumentandi rationem 

2 habere possent. Imperant Aeduis atque eorum clien- 
tibus, Segusiavis, Ambluaretis, Aulercis Brannovici- 
bus, Brannoviis, milia xxxv; parem numerum Ar- 
vernis adiunctis Eleutetis, Cadurcis, Gabalis, Vella- 
viis, qui sub iinperio Arvernorum esse consuerunt; 

3 Sequanis, Senonibus, Biturigibus, Santonis, Rutenis, 
Carnutibus duodena milia; Bellovacis x; totidem 
Lemovicibus ; octona Pictonibus et Turonis et Pari- 
siis et Helvetiis; sena Andibus, Ambianis, Medio- 
matricis, Petrocoriis, Nerviis, Morinis, Nitiobrogi- 
bus; v milia Aulercis Cenomanis; totidem Atre 
batibus; quaterna Velliocassis et Aulercis Eburovi- 

icibus; terna Rauricis et Boiis; xxx universis civi- 
tatibus, quae Oceanum attingunt quaeque eonun 
consuetudine Armoricae appellantur, quo sunt in nu- 
mero Curiosolites , Redones, Ambibarii, Caletes, 

5 Osismi, Lexovii, Venelli. Ex his Bellovaci suum 
numerum non compleverunt, quod se suo nomine 
atque arbitrio cum Romanis bellum gesturos dice- 
bant neque cuiusquam imperio obtemperaturos ; ro- 
gati tamen ab Commio pro eius hospitio duo milia 
una miserunt. 

76. Huiu8 opera Commii, ut antea demonstra- 
vimus, fideli atque utili superioribus annis erat usus 
in Britannia Caesar; quibus ille pro meritis civi- 
tatem eius immunem esse iusserat, iura legesque 
reddiderat atque ipsi Morinos attribuerat. Tamen* 
tanta universae Galliae consensio fuit libertatis vin- 
dicandae et pristinae belli laudis recuperandae , ut 
neque beneficiis neque amicitiae memoria moveren- 
tur, omnesque et animo et opibus in id bellum in- 
cumberent. Coactis equitum viii milibus et peditums 
circiter CCL, haec in Aeduorum finibus recensebantur, 
numerusque inibatur, praefecti constituebantur. Com- 
mio Atrebati, Viridomaro et Eporedorigi Aeduis, 
Vercassivellauno Arverno, consobrino Vercingeto- 
rigis, summa imperii traditur. His delecti ex civi- 4 
tatibus attribuuntur, quorum consilio bellum admini- 
straretur. Omnes alacres et fiduciae pleni ad Alesiam 5 
proficiscuntur, neque erat omnium quisquam, qui 
aspectum modo tantae multitudinis sustineri posse 
arbitraretur, praesertim ancipiti proelio, cum ex 
oppido eruptione pugnaretur, foris tantae copiae 
equitatus peditatusque cernerentur. 

77. At ii, qui Alesiae obsidebantur, praeterita 
die, qua auxilia suorum exspectaverant, consumpto 
omni frumento inscii, quid in Aeduis gereretur, 
concilio coacto de exitu suarum fortunarum consul- 
tabant. Ac variis dictis sententiis, quarum pars de- 2 
ditionem, pars, dum vires suppeterent, eruptionem 
censebat, non praetereunda oratio Critognati videtur 
propter eius singularem et nefariam crudelitatem. 
Hic summo in Arvernis ortus loco et magnae ha- s 

bitus auctoritatis , r nihil\ inquit, de eoruui sententia 
dicturus sum, qui turpissimam servitutem deditionis 
nomine appellant, neque hos habendos civium loco 

*neque ad consiliura adhibendos censeo. Cum his 
mihi res sit ? qui eruptionem probant; quorum in 
consilio omnium vestrum consensu pristinae residere 

5virtutis memoria videtur. Animi est ista mollitia, 
non virtus, paulisper inopiam ferre non posse. Qui 
se ultro morti offerant, facilius reperiuntur, quam 

equi dolorem patienter ferant. Atque ego hanc sen- 
tentiam probarem (tantum apud me dignitas potest), 
8i nullam praeterquam vitae nostrae iacturam fieri 

Tviderem; [sed in consilio capiendo omnem Galliam 
respiciamus, quam ad nostrum auxilium concitavi- 

smus. Quid hominum milibus lxxx uno loco inter- 
fectis propinquis consanguineisque nostris animi fore 
existimatis , si paene in ipsis cadaveribus proelio 

odecertare cogentur? Nolite hos vestro auxilio ex- 
spoliare, qui vestrae salutis causa suum periculum 
neglexerunt, nec stultitia ac temeritate vestra aut 
animi imbecillitate omnem Galliam prosternere et 
10 perpetuae servituti subicere. An, quod ad diem non 
venerunt, de eorum fide constantiaque dubitatis? 
Quid ergo? Romanos in illis ulterioribus munitio- 

nnibus animine causa cotidie exerceri putatis? Si 
illorum nuntiis confirmari non potestis omni aditu 
praesaepto, his utimini testibus appropinquare eorum 
adventum; cuius rei timore exterriti diem noctem- 

12 que in opere versantur. Quid ergo mei consilii est? 
Facere, quod nostri maiores nequaquam pari bello 
Cimbrorum Teutonumque fecerunt; qui in oppida 

compulsi ac simili inopia subacti eorum corporibus, 
qui aetate ad bellum inutiles videbantur, vitam to- 
leraverunt neque se hostibus tradiderunt. Cuius reii3 
si exemplum non haberemus, tamen libertatis causa 
institui et posteris prodi pulcherrimum iudicarem. 
Nam quid illi simile bello fuit? Depopulata Galliau 
Cimbri magnaque illata calamitate finibus quidem 
nostris aliquando excesserunt atque alias terras 
petierunt; iura, leges, agros, libertatem nobis reli- 
querunt. Bomani vero quid petunt aliud aut quidis 
volunt, nisi invidia adducti, quos fama nobiles po- 
tentesque bello cognoverunt, horum in agris civi- 
tatibusque considere atque his aeternam iniungere 
servitutem? Neque enim ulla alia condicione bella 
gesserunt. Quod si ea, quae in longinquis nationibus ie 
geruntur, ignoratis, respicite finitimam Galliam, quae 
in provinciam redacta iure et legibus commutatis 
securibus subiecta perpetua premitur servitute.' 

78. Sententiis dictis constituunt, ut ii, qui vale- 
tudine aut aetate inutiles sunt bello, oppido exce- 
dant , atque omnia prius experiantur , quam ad 
Critognati sententiam descendant; illo tamen potiusa 
utendum consilio, si res cogat atque auxilia mo- 
rentur, quam aut deditionis aut pacis subeundam 
condicionem. Mandubii, qui eos oppido receperant, s 
cum liberis atque uxoribus exire coguntur. Hi, cumi 
ad munitiones Bomanorum accessissent, fientes om- 
nibus precibus orabant, ut se in servitutem receptos 
cibo iuvarent. At Caesar dispositis in vallo custo-5 
dibus recipi prohibebat. 

79. Interea Commius reliquique duces, quibus 
summa imperii permissa erat, cum omnibus copiis 
ad Alesiam perveniunt et colle exteriore occupato 
non longius mille passibus ab nostris munitionibus 

sconsidunt. Postero die equitatu ex castris educto 
omnem eam planiciem, quam in longitudinem tria 
milia passuum patere demonstravimus , complent 
pedestresque copias paulum ab eo loco abditas in 

slocis superioribus constituunt. Erat ex oppido Alesia 
despectus in campum. Concurrunt his auxiliis visis; 
fit gratulatio inter eos, atque omnium animi ad 

•ilaetitiam excitantur. Itaque productis copiis ante 
oppidum considunt et proximam fossam cratibus 
integunt atque aggere explent seque ad eruptionem 
atque omnes casus comparant. 

80. Caesar omni exercitu ad utramque partem 
munitionum disposito, ut, si usus veniat, suum quis- 
que locum teneat et noverit, equitatum ex castris 

2 educi et proelium committi iubet. Erat ex omnibus 
castris , quae summum undique iugum tenebant, 
despectus, atque omnes milites intenti pugnae pro- 

sventum exspectabant. Galli inter equites raros sa- 
gittarios expeditosque levis armaturae interiecerant, 
qui suis cedentibus auxilio succurrerent et nostrorum 
equitum impetus sustinerent. Ab his complures de 

^improviso vulnerati proelio excedebant. Cum suos 
pugna superiores esse Galli confiderent et nostros 
multitudine premi viderent, ex omnibus partibus et 
ii, qui munitionibus continebantur, et hi, qui ad 
auxilium convenerant, clamore et ululatu suorum 

sanimos confirmabant. Quod in conspectu omnium 

res gerebatur neque recte ac turpiter factum celari 
poterat, utrosque et laudis cupiditas et timor igno- 
miniae ad virtutem excitabat. Cum a meridie prope 6 
ad solis occasum dubia victoria pugnaretur, Germani 
una in parte confertis turmis in hostes impetum 
fecerunt eosque propulerunt; quibus in fugam con-7 
iectis sagittarii circumventi interfectique sunt. Items 
ex reliquis partibus nostri cedentes usque ad castra 
insecuti sui colligendi facultatem non dederunt. At9 
ii, qui ab Alesia processerant, maesti prope victoria 
desperata se in oppidum receperunt. 

81. Uno die intermisso Galli atque hoc spatio 
magno cratium , scalarum , harpagonum numero 
effecto media nocte silentio ex castris egressi ad 
campestres munitiones accedunt. Subito clamore^ 
sublato , qua significatione qui in oppido obside- 
bantur de suo adventu cognoscere possent, crates 
proicere, fundis, sagittis, lapidibus nostros de vallo 
proturbare reliquaque, quae ad oppugnationem per" 
tinent, parant administrare. Eodem tempore clamores 
exaudito dat tuba signum suis Vercingetorix atque 
ex oppido educit. Nostri ut superioribus diebus, ut4 
cuique erat locus attributus, ad munitiones acce- 
dunt; fundis librilibus sudibusque, quas in opere 
disposuerant, ac glandibus Gallos proterrent. Pro-5 
spectu tenebris adempto multa utrimque vulnera 
accipiuntur. Complura tormentis tela coniciuntur. Ate 
Marcus Antonius et Gaius Trebonius legati, quibus 
hae partes ad defendendum obvenerant, qua ex 
parte nostros premi intellexerant, his auxilio ex 
ulterioribus castellis deductos submittebant. 

82. Dum longius ab munitione aberant Galli, 
plus multitudine telorum proficiebant; posteaquam 
propius successerunt, aut se stimulis inopinantes in- 
duebant aut in scrobes delati transfodiebantur aut 
ex vallo ac turribus traiecti pilis muralibus interi- 

sbant. Multis undique vulneribus acceptis nulla mu- 
nitione perrupta, cum lux appeteret, veriti, ne ab 
latere aperto ex superioribus castris eruptione cir- 

s cumvenirentur, se ad suos receperunt. At interiores, 
dum ea, quae a Vercingetorige ad eruptionem prae- 

4 parata erant , proferunt , priores fossas explent, 
diutius in his rebus administrandis morati prius 
suos discessisse cognoverunt, quam munitionibus 
appropinquarent. Ita re infecta in oppidum rever- 
terunt. 

83. Bis magno cum detrimento repulsi Galli, 
quid agant, consulunt; locorum peritos adhibent; 
ex his superiorum castrorum situs munitionesque 

2 cognoscunt. Erat a septentrionibus collis , quem 
propter magnitudinem circuitus opere circumplecti 
non potuerant nostri; necessario paene iniquo loco 

set leniter declivi castra fecerant. Haec Gaius An- 
tistius Reginus et Gaius Caninius Rebilus legati 

4cum duabus legionibus obtinebant. Cognitis per ex- 
ploratores, regionibus duces hostium lx milia ex 
omni numero deligunt earum civitatum, quae maxi- 

5 mam virtutis opinionem habebant ; quid quoque 
pacto agi placeat, occulte inter se constituunt; 
adeundi tempus definiunt, cum meridies esse vi- 

6 deatur. His copiis Vercassivellaunum Arvernom, 
unum ex quattuor ducibus, propinquum Vercinge- 

torigis, praeficiunt. Ille ex castris prima vigilia7 
egressus prope confecto sub lucem itinere post 
mbntem se occultavit militesque ex nocturno labore 
sese reficere iussit. Cum iam meridies appropinquare 8 
videretur, ad ea castra, quae supra demonstravimus, 
contendit ; eodemque tempore equitatus ad cam- 
pestres munitiones accedere et reliquae copiae pro 
castris sese ostendere coeperunt. 

84. Vercingetorix ex arce Alesiae suos conspi- 
catus ex oppido egreditur; crates, longurios, mus» 
culo8, falces reliquaque, quae eruptionis causa pa- 
raverat, profert. Pugnatur uno tempore omnibuss 
locis, atque omnia temptantur; quae minime visa 
pars firma est, huc concurritur. Bomanorum manus s 
tantis munitionibus distinetur nec facile pluribus 
locis occurrit. Multum ad terrendos nostros valet* 
clamor, qui post tergum pugnantibus exstitit, quod 
8uum periculum in aliena vident salute constare; 
omnia enim plerumque, quae absunt, vehementius 
hominum mentes perturbant. 

85. Caesar idoneum locum nactus, quid quaque 
ex parte geratur, cognoscit; laborantibus submittit. 
Utrisque ad animum occurrit unum esse illud tem-i 
pus, quo maxime contendi conveniat: Galli, nisis 
perfregerint munitiones, de omni salute desperant; 
Romani, si rem obtinuerint, finem laborum omnium 
exspectant. Maxime ad superiores munitiones labo-4 
ratur, quo Vercassivellaunum missum demonstra- 
vimus. Iniquum loci ad declivitatem fastigium ma- 
gnum habet momentum. Alii tela coniciunt, alii 6 
testudine facta subeunt; defatigatis in vicem integri 

CM»ar. I. b. G. 15 

esuccedunt. Agger ab universis in munitionem con- 
iectus et ascensum dat Gallis et ea, quae in terra 
occultaverant Romani, contegit; nec iam armanostris 
nec vires suppetunt. 

86. His rebus cognitis Caesar Labienum cum 
acohortibus sex subsidio laborantibus mittit; im- 

perat, si sustinere non posset, deductis cohortibus 
eruptione pugnaret; id nisi necessario ne faciat. 

3lpse adit reliquos, cohortatur, ne labori succum- 
bant; omnium superiorum dimicationum fructum 

*in eo die atque hora docet consistere. Interiores 
desperatis campestribus locis propter magnitudinem 
munitionum loca praerupta ex ascensu temptant ; huc 

sea, quae paraverant, conferunt. Multitudine telorum 
ex turribus propugnantes deturbant, aggere et cra- 
tibus fossas explent, falcibus vallum ac loricam 
rescindunt. 

87. Mittit primo Brutum adulescentem cum 
cohortibus Caesar, post cum aliis Gaium Fabium 

alegatum; postremo ipse, cum vehementius pugna- 

sretur, integros subsidio adducit. Bestituto proelio 
ac repulsis hostibus eo, quo Labienum miserat, 

4Contendit; cohortes quattuor ex proximo castello 
deducit, equitum partem sequi, partem circumire 
exteriores munitiones et ab tergoj hostes adoriri 

siubet. Labienus, postquam neque aggeres neque 
fossae vim hostium sustinere poterant, coactis una 
xi cohortibus, quas ex proximis praesidiis deductas 
fors obtulit, Caesarem per nuntios facit certiorem, 
quid faciendum existimet. Accelerat Caesar, ut 
proelio intersit. 

88. Eius adventu ex colore vestitus cognito, 
quo insigni in proeliis uti consuerat, turmisque 
equitum et cohortibus visis, quas se sequi iusserat, 
ut de locis superioribus haec declivia et devexa 
cernebantur, hostes proelium committunt. Utrimquea 
clamore sublato excipit rursus ex vallo atque om- 
nibus munitionibus clamor. Nostri omissis piliss 
gladiis rem gerunt. Bepente post tergum equitatus 
cernitur; cohortes aliae appropinquant. Hostes terga 
vertunt; fugientibus equites occurrunt. Fit magna 
caedes. Sedulius, dux et princeps Lemovicum. oc-4 
ciditur; Vercassivellaunus Arvernus vivus in fuga 
comprehenditur; signa militaria septuaginta quattuor 
ad Caesarem referuntur; pauci ex tanto numero se 
incolumes in castra recipiunt. Conspicati ex oppidos 
caedem et fugam suorum desperata salute copias a 
munitionibus reducunt. Fit protinus hac re audita 
ex castris Gallorum fuga. Quod nisi crebris sub-6 
sidiis ac totius diei labore milites essent defessi, 
omnes hostium copiae deleri potuissent. De media7 
nocte missus equitatus novissimum agmen conse- 
quitur: magnus numerus capitur atque interficitur; 
reliqui ex fuga in civitates discedunt. 

89. Postero die Vercingetorix concilio convo- 
cato id bellum se suscepisse non suarum necessi- 
tatum, sed communis libertatis causa demonstrat, 
et quoniam sit fortunae cedendum, ad utramques 
rem se illis offerre, seu morte sua Bomanis satis- 
facere seu vivum tradere velint. Mittuntur de hiss 
rebus ad Caesarem legati. Iubet arma tradi, prin* 
cipes produci. Ipse in munitione pro castris con-4 

15* 



228 DE BELLO GALLICO LIB. VII, CAP. 89. 90. 

sedit; eo duces producuntur; Vercingetorix deditur, 

5 arma proiciuntur. Reservatis Aeduis atque Arvernis, 
si per eos civitates recuperare posset, ex reliquis 
captivis toto exercitui capita singula praedae no- 
mine distribuit. 

90. His rebus confectis in Aeduos proficiscitur ; 
«civitatem recipit. Eo legati ab Arvernis missi quae 
simperaret se facturos pollicentur. Imperat magnum 
4 numerum obsidum. Legiones in hiberna mittit Cap- 

tivorum circiter viginti milia Aeduis Arvernisque 
sreddit. Titum Labienum duabus cum legionibus et 

equitatu in Sequanos proficisci iubet; huic Marcum 

6 Sempronium Butilum attribuit. Gaium Fabium lega- 
tum et Lucium Minucium Basilum cum legionibus 
duabus in Bemis collocat, ne quam ab finitimis 

7Bellovaci8 calamitatem accipiant. Gaium Antistium 
Beginum in Ambivaretos, Titum Sextium in Bitu- 
riges, Gaium Caninium Bebilum in Butenos cum 

ssingulis legionibus mittit Quintum Tullium Cice- 
ronem et Publium Sulpicium Cabilloni et Matiscpne 
in Aeduis ad Ararim rei frumentariae causa collo- 

9 cat. Ipse Bibracte hiemare constituit His ex litteris 
cognitis Bomae dierum viginti supplicatio editur. 

c. 44. Treveris interim a Labieno devictis c. 45, Caesar in 
Aquitanos profectus eos in fidem accipit; hinc exercitum per 
legatos in hiberna deducit c. 46. Commius Atrebas M. An- 

[A. U. C. 704.] Praefatur Hirtius, cur res ab Caesare nono 

absolvendas censuerit. — Ne sub finem imperii nova bella 
moverentur, Caesar qua potest clementia in devictas civitates 
utitur c. 40. Profectus in Italiam summis honoribus ab mu- 
nicipiis et coloniis excipitur c. 50. 51; inde quam celerrime 

Coactus assiduis tuis vocibus, Balbe, cum coti- 
diana mea recusatio non difficultatis excusationem, 
sed inertiae videretur deprecationem habere, rem 

s difficillimam suscepi. Caesaris nostri commentarios 
rerum gestarum Galliae, non cohaerentibus superiori- 
bus atque insequentibus eius scriptis, contexui no- 
vissimumque imperfectum ab rebus gestis Alexan- 
driae confeci usque ad exitum non quidem civilis 
dissensionis, cuius iinem nullum videmus, sed vitae 

s Caesaris. Quos utinam qui legent scire possint quam 
invitus susceperim scribendos, quo facilius caream 
stultitiae atque arrogantiae crimine, qui me mediis 

4 interposuerim Caesaris scriptis. Constat enim inter 
omnes nihil tam operose ab aliis esse perfectum, 
quod non horum elegantia commentariorum supere- 

5tur. Qui sunt editi, ne scientia tantarum rerum 
scriptoribus desit, adeoque probantur omnium iudi- 
cio, ut praerepta, non praebita facultas scriptoribus 

videatur. Cuius tamen rei maior nostra quara reli- 6 
quorum est admiratio : ceteri enim, quam bene atque 
emendate, nos etiam, quam facile atque celeriter 
eos perfecerit, scimus. Erat autem in Caesare cum? 
facultas atque elegantia summa scribendi, tum veris- 
sima scientia suorum consiliorum explicandorum. 
Mihi ne illud quidem accidit, ut Alexandrino atque 8 
Africano bello interessemj quae bella quamquam 
ex parte nobis Caesaris sermone sunt nota, tamen 
aliter audimus ea, quae rerum novitate aut admira- 
tione nos capiunt, aliter, quae pro testimonio sumas 
dicturi. Sed ego nimirum, dum omnes excusationis 9 
causas colligo, ne cum Caesare conferar, hoc ipso 
crimen arrogantiae subeo, quod me iudicio cuius- 
quam existimem posse cum Caesare comparari. Vale. 

1. Omni Gallia devicta Caesar cum a superiore 
aestate nullum bellandi tempus intermisisset mili- 
tesque hibernorum quiete reficere a tantis laboribus 
vellet, complures eodem tempore civitates renovare 
belli consilia nuntiabantur coniurationesque facere. 
Cuius rei verisimilis causa afferebatur, quod Gallis 2 
omnibus cognitum esset neque ulla multitudine in 
unum locum coacta resisti posse Romanis, nec, si 
diversa bella complures eodem tempore intulissent 
civitates, satis auxilii aut spatii aut copiarum habi- 
turum exercitum populi Romani ad omnia perse- 
quenda ; non esse autem alicui civitati sortem incom- s 
modi recusandam, si tali mora reliquae possent se 
vindicare in libertatem. 

2. Quae ne opinio Gallorum confirmaretui, 
Caesar Marcum Antonium quaestorem suis praefecit 

hibernis; ipse equitum praesidio pridie Eal. Ianuarias 
ab oppido Bibracte proficiscitur ad legionem xiir., 
quam non longe a finibus Aeduorum collocaverat 
in finibus Biturigum, eique adiungit legionem xi., 

squae proxima fuerat. Binis cohortibus ad impedi- 
menta tuenda relictis reliquum exercitum in copio- 
sissimos agros Biturigum inducit, qui, cum latos 
fines et complura oppida haberent, unius legionis 
hibernis non potuerint contineri, quin bellum para- 
rent coniurationesque facerent. 

3. Bepentino adventu Caesaris accidit, quod im- 
paratis disiectisque accidere fuit necesse, ut sine 
timore ullo rura colentes prius ab equitatu oppri- 

s merentur, quam confugere in oppida possent. Nam- 
que etiam illud vulgare incursionis hostium signum, 
quod incendiis aedificiorum intellegi consuevit, Cae- 
saris erat interdicto sublatum, ne aut copia pabuli 
frumentique, si longius progredi vellet, deficeretur, 

saut hostes incendiis terrerentur. Multis hominum 
milibus captis perterriti Bituriges, qui primum ad- 
ventum potuerant effugere Bomanorum, in finitimas 
civitates aut privatis hospitiis confisi aut societate 

iconsiliorum confugerant. Frustra: nam Caesar ma- 
gnis itineribus omnibus locis occurrit nec dat ulli 
civitati spatium de aliena potius quam de domestica 
salute cogitandi; qua celeritate et fideles amicos 
retinebat et dubitantes terrore ad condiciones pacis 

6 adducebat. Tali condicione proposita Bituriges, cum 
sibi viderent clementia Caesaris reditum patere in 
eius amicitiam finitimasque civitates sine ulla poena 

dedisse obsides atque in fidem receptas esse, idem 
fecerunt. 

4. Caesar militibus pro tanto labore ac patientia, 
qui brumalibus diebus itineribus difficillimis , frigo- 
ribus intolerandis studiosissime permanserant in 
labore, ducenos sestertios, centurionibus tot milia 
nummum praedae nomine condonanda pollicetur le- 
gionibusque ih hiberna remissis ipse se recipit die 
xxxx. Bibracte. Ibi cum ius diceret, Bituriges ad eum 2 
legatos mittunt auxilium petitum contra Carnutes, 
quos intulisse bellum sibi querebantur. Qua res 
cognita, cum dies non amplius decem et octo in 
hibernis esset moratus, legiones xim. et VI. ex 
hibernis ab Arare educit, quas ibi collocatas expli- 
candae rei frumentariae causa superiore commen- 
tario demonstratum est; ita cum duabus legionibus 
ad persequendos Carnutes proficiscitur. 

5. Cum fama exercitus ad hostes esset perlata, 
calamitate ceterorum ducti Carnutes desertis vicis 
oppidisque, quae tolerandae hiemis causa consti- 
tutis repente exiguis ad necessitatem aedificiis in- 
colebant (nuper enim devicti complura oppida dimi- 
serant), dispersi profugiunt. Caesar erumpentes eo2 
maxime tempore acerrimas tempestates cum subire 
milites nollet,in oppido Carnutum Genabo castraponit 
atque in tecta partim Gallorum, partim quae con- 
iectis celeriter stramentis tentoriorum integendorum 
gratia collectis erant inaedificata, milites compegit. 
Equites tamen et auxiliarios pedites in omnes partess 
inittit, quascumque petisse dicebantur hostes; nec 
frustra; nam plerumque magna praeda potiti nostri 

4 revertuntur. Oppressi Carnutes hiemis difficultate, 
terrore periculi, cum tectis expulsi nullo loco diu- 
tius consistere auderent nec silvarum praesidio tem- 
pestatibus durissimis tegi possent, dispersi magna 
parte amissa suorum dissipantur in finitimas civitates. 

6. Caesar tempore anni difficillimo, cum satis 
haberet convenientes manus dissipare, ne quod ini- 
tium belli nasceretur, quantumque in ratione esset 
exploratum haberet, sub tempus aestivorum nullum 
summum bellum posse conflari, Gaium Trebonium 
cum duabus legionibus, quas secum habebat, in 

shibernis Genabi collocavit; ipse, cum crebris lega- 
tionibus Remorum certior fieret Bellovacos , qui 
belli gloria Gallos omnes Belgasque praestabant, 
finitimasque his civitates duce Correo Bellovaco et 
Commio Atrebate exercitus comparare atque in 
unum locum cogere, ut omni multitudine in fines 
Suessionum, qui Remis erant attributi, facerent im- 
pressionem, pertinere autem non tantum ad digni- 
tatem, sed etiam ad salutem suam iudicaret nullam 
calamitatem socios optime de republica meritos ac- 

3cipere, legionem ex hibernis evocat rursus unde- 
cimam, litteras autem ad Gaium Fabium mittit, ut 
in fines Suessionum legiones duas, quas habebat, 
adduceret, alteramque ex duabus ab Labieno ar- 

4cessit. Ita, quantum hibernorum opportunitas belli- 
que ratio postulabat, perpetuo suo labore in vicem 
legionibus expeditionum onus iniungebat. 

7. His copiis coactis ad Bellovacos proficis- 
citur castrisque in eorum finibus positis eqnitum 
turmas dimittit in omnes partes ad aliquos exci- 

piendos, ex quibus hostium consilia cognosceret. 
Equites officio functi renuntiant paucos in aedificiis 2 
esse inventos, atque hos, non qui agrorum colen- 
dorum causa remansissent (namque esse undique 
diligenter demigratum), sed qui speculandi causa 
essent remissi. A quibus cum quaereret Caesar, quo 3 
loco multitudo esset Bellovacorum quodve esset 
consilium eorum, inveniebat: Bellovacos omnes, qui4 
arma ferre possent, in unum locum convenisse, 
itemque Ambianos, Aulercos, Caletos, Veliocasses, 
Atrebatas; locum castris excelsum in silva circum- 
data palude delegisse, impedimenta omnia in ulte- 
riore» silvas contulisse. Complures esse principes 
belli auctores, sed multitudinem maxime Correo ob- 
temperare, quod ei summo esse odio nomen populi 
Romani intellexissent. Paucis ante diebus ex hiss 
castris Atrebatem Commium discessisse ad auxilia 
Germanorum adducenda; quorum et vicinitas pro- 
pinqua et multitudo esset infinita. Constituisse autem g 
Bellovacos omnium principum consensu , summa 
plebis cupiditate , si , ut diceretur , Caesar cum 
tribus legionibus veniret, offerre se ad dimicandum, 
ne miseriore ac duriore postea condicione cum toto 
exercitu decertare cogerentur; si maiores copias? 
adduceret, in eo loco permanere, quem delegissent, 
pabulatione autem, quae propter anni tempus cum 
exigua tum disiecta esset, et frumentatione et re- 
iiquo commeatu ex insidiis prohibere Romanos. 

8. Quae Caesar consentientibus pluribus cum 
cognosset atque ea, quae proponerentur, consilia 
plena prudentiae longeque a temeritate barbarorum 

remota esse iudicaret, omnibus rebus inserviendum 
statuit, quo celerius hostis contempta sua paucitate 

2prodiret in aciem. Singularis anim virtutis veter- 
rimas legiones vil, vm., vim. habebat, summae 
spei delectaeque iuventutis xi., quae octavo iam 
stipendio tamen in collatione reliquarum nondum 
eandem vetustatis ac virtutis ceperat opinionem. 

sltaque consilio advocato rebus iis, quae ad se 
essent delatae, omnibus expositis animos multitu- 
dinis confirmat. Si forte hostes trium legionum 
numero posset elicere ad dimicandum, agminis or- 
dinem ita constituit, ut legio septima, octava, nona 
ante omnia irent impedimenta, deinde omnium im- 
pedimentorum agmen, quod tamen erat mediocre, 
ut in expeditionibus esse consuevit, cogeret unde- 
cima, ne maioris multitudinis species accidere ho- 

4 stibus posset, quam ipsi depoposcissent. Hac ratione 
paene quadrato agmine instructo in conspectum 
hostium celerius opinione eorum exercitum adducit , 
9. Cum repente instructas velut in acie certo ; 
gradu legiones accedere Galli viderunt, quorum l 
erant ad Caesarem plena fiduciae consilia perlata, < 
sive certaminis periculo sive subito adventu sive 
exspectatione nostri consilii copias instruunt pro 

^castris nec loco superiore decedunt. Caesar, etsi 
dimicare optaverat, tamen admiratus tantam multi- 
tudinem hostium valle intermissa magis in alti- 
tudinem depressa quam late patente castra castrit 

shostium confert. Haec imperat vallo pedum duo- 
decim muniri, loriculam pro hac ratione eius alti- 
tudinis inaedificari ; fossam duplicem pedum denum 

quinum lateribus deprimi directis; turres excitari 
crebras in altitudinem trium tabulatorum, pontibus 
traiectis constratisque coniungi, quorum frontes 
viminea loricula munirentur: ut ab hostibus duplici4 
fossa, duplici propugnatorum ordine defenderentur, 
quorum alter ex pontibus, quo tutior altitudine esset, 
hoc audacius longiusque permitteret tela, alter, qui 
propior hostem in ipso vallo collocatus esset, ponte 
ab incidentibus telis tegeretur. Portis fores altio- 
resque turres imposuit. 

10. Huius munitionis duplex erat consilium. 
Namque et operum magnitudinem et timorem suum 
sperabat fiduciam barbaris allaturum, et cum pabu- 
latum frumentatumque longius esset proficiscendum, 
parvis copiis castra munitione ipsa videbat posse 
defendi. Interim crebro paucis utrimque procurren-2 
tibus inter bina castra palude interiecta contende- 
batur; quam tamen paludem nonnumquam aut nostra 
anxilia Oallorum Germanorumque transibant acrius- 
que hostes insequebantur, aut vicissim hostes eadem 
transgressi nostros longius submovebant. Accidebats 
autem cotidianis pabulationibus (id quod accidere 
erat necesse, cum raris disiectisque ex aedificiis 
pabulum conquireretur) , ut impeditis locis dispersi 
pabulatores circumvenirentur ; quae res, etsi mediocre 4 
detrimentum iumentorum ac servorum nostris affe- 
rebat, tamen stultas cogitationes incitabat barba- 
rorum, atque eo magis, quod Commius, quem pro- 
feetum ad auxilia Germanorum arcessenda docui, 
cum equitibus venerat; qui tametsi numero non 

amplius erant quingenti, tamen Germanorum adventu 
barbari nitebantur. 

11. Caesar, cum animadverteret hostem com- 
plures dies castris palude et loci natura munitis se 
tenere neque oppugnari castra eorum sine dimica- 
tione perniciosa nec locum munitionibus claudi 
nisi a maiore exercitu posse, litteras ad Trebonium 
mittit, ut quam celerrime posset legionem xiil, 
quae cum T. Sextio legato in Biturigibus hiemabat, 
arcesseret atque ita cum tribus legionibus magnis 

2 itineribus ad se veniret ; ipse equites in vicem 
Remorum ac Lingonum reliquarumque civitatum, 
quorum magnum numerum evocaverat, praesidio 
pabulationibus mittit, qui subitas incursiones ho- 
stium sustinerent. 

12. Quod cum cotidie fieret, ac iam consue- 
tudine diligentia minueretur , quod plerumque ac- 
cidit diuturnitate, Bellovaci delecta manu peditum 
cognitis stationibus cotidianis equitum nostrorum sil- 

2vestribus locis insidias disponunt eodemque equites 
postero die mittunt, qui primum elicerent nostros, 

s deinde circumventos aggrederentur. Cuius mali sors 
incidit Remis, quibus ille dies fungendi muneris 
obvenerat. Namque hi, cum repente hostium equites 
animadvertissent ac numero superiores paucitatem 
contempsissent, cupidius insecuti peditibus undique 

*sunt circumdati. Quo facto perturbati celerius, 
quam consuetudo fert equestris proelii, se recepe- 
runt amisso Vertisco, principe civitatis, praefecto 

sequitum; qui cum vix equo propter aetatem posset 
uti , tamen consuetudine Grallorum neque aetatis 

excusatione in suscipienda praefectura usus erat 
neque dimicari sine se voluerat. Inflantur atquee 
incitantur hostium animi secundo proelio, principe 
et praefecto Remorum interfecto, nostrique detri-7 
mento admonentur diligentius exploratis locis sta- 
tiones disponere ac moderatius cedentem insequi 
hostem. 

13. Non intermitti interim cotidiana proelia 
in conspectu utrorumque castrorum, quae ad vada 
transitusque fiebant paludis. Qua contentione Ger-a 
mani, quos propterea Caesar transduxerat Rhenum, 
nt equitibus interpositi proeliarentur, cum constan- 
tius universi paludem transissent paucisque resisten- 
tibus interfectis pertinacius reliquam multitudinem 
essent insecuti, perterriti non solum ii, qui aut com- 
minus opprimebantur aut eminus vulnerabantur, sed 
etiam, qui longius subsidiari consueverant, turpiter 
refugerunt, nec prius jfinem fugae fecerunt saepes 
amissis superioribus locis , cum se aut in castra 
suorum reciperent, aut nonnulli pudore coacti lon- 
gius profugerent. Quorum periculo sic omnes copiae 4 
sunt perturbatae, ut vix iudicari posset, utrum se- 
cundis minimisque rebus insolentiores, an adverso 
mediocri casu timidiores essent. 

14. Compluribus diebus iisdem in castris con- 
sumptis, cum propius accessisse legiones et Gaium 
Trebonium legatum cognossent, duces Bellovacorum 
veriti similem obsessionem Alesiae noctu dimittunt 
eos, quos aut aetate aut viribus inferiores aut iner- 
mes habebant, unaque reliqua impedimenta. Quo-2 
rum perturbatum et confusum dum explicant agmen 

(magna enim multitudo carrorum etiam expeditos 
sequi Gallos consuevit), oppressi luce copias arma- 
torum pro suis instruunt castris, ne prius Romani 
persequi se inciperent, quam longius agmen impe- 

3 dimentorum suorum processisset. At Caesar neque 
resistentes aggrediundos tanto collis ascensu iudi- 
cabat, neque non usque eo legiones admovendas, 
ut discedere ex eo loco sine periculo barbari mili- 

4tibus instantibus non possent. Ita, cum palude im- 
pedita a castris castra dividi videret, quae trans- 
eundi difficultas celeritatem insequendi tardare pos- 
set, atque id iugum, quod trans paludem paene ad 
hostium castra pertineret, mediocri valle a castris 
eorum intercisum animum adverteret, pontibus palude 
constrata legiones traducit celeriterque in summam 
planiciem iugi pervenit, quae declivi fastigio duobus 

sab lateribus muniebatur. Ibi legionibus instructis 
ad ultimum iugum pervenit aciemque eo loco con- 
stituit, unde tormento missa tela in hostium cuneos 
conici possent. 

15. Barbari confisi loci natura, cum dimicare 
non recusarent, si forte Romani subire collem cona- 
rentur, paulatim copias distributas dimittere non 
possent, ne dispersi perturbarentur, in acie perman- 

2 serunt. Quorum pertinacia cognita Caesar xx cohor- 
tibus instructis castrisque eo loco metatis muniri 

siubet castra. Absolutis operibus pro vallo legiones 
instructas collocat, equites firenatis equis in statione 

4 disponit. Bellovaci, cum Romanos ad insequendum 
paratos viderent neque pernoctare aut diutius per- 
manere sine periculo eodem loco possent, tale con- 

silium sui recipiendi ceperunt. Fasces, ut consueve* 5 
rant fnamque in acie sedere Grallos consuesse su- 
perioribus commentariis Caesaris declaratum est], 
per manus stramentorum ac virgultorum, quorum 
summa erat in castris copia, inter se traditos ante 
aciem collocarunt extremoque tempore diei signo 
pronuntiato uno tempore incenderunt. Ita continens 6 
flamma copias omnes repente a conspectu texit 
Bomanorum. Quod ubi accidit, barbari vehemen- 
tissimo cursu refugerunt. 

16. Gaesar, etsi discessum hostium animad- 
vertere non poterat incendiis oppositis, tamen id 
consilium cum fugae causa initum suspicaretur, le- 
giones promovet, turmas mittit ad insequendum; 
ipse veritus insidias, ne forte in eodem loco sub- 
sistere hostis atque elicere nostros in locum cona- 
retur iniquum, tardius procedit. Equites cum intrare 2 
summum iugum et flammam densissimam timerent 
ac, si qui cupidius intraverant, vix suorum ipsi 
priores partes animadverterent equorum, insidias 
veriti liberam facultatem sui recipiendi Bellovacis 
dederunt. Ita fuga timoris simul calliditatisque plenas 
sine ullo detrimento milia non amplius decem pro- 
gressi hostes loco munitissimo castra posuerunt. 
Inde cum saepe in insidiis equites peditesque dis-4 
ponerent, magna detrimenta Romanis in pabula- 
tionibus inferebant. 

17. Quod cum crebrius accideret, ex captivo 
quodam comperit Caesar, Correum, Bellovacorum 
ducem, fortissimorum milia sex peditum delegisse 
equitesque ex omni numero mille, quos in insidiis 

Caesar. I. b. 6. 16 

eo loco collocaret, quem in locum propter copiam 
frumenti ac pabuli Romanos missuros suspicaretur. 

sQuo cognito consilio legiones plures, quam solebat, 
educit equitatumque, qua consuetudine pabulatoribus 
mittere praesidio consuerat, praemittit; huio inter- 

sponit auxilia levis armaturae; ipse cum legionibus 
quam potest maxime appropinquat. 

18. Hostes in insidiis dispositi, cum sibi dele- 
gissent campum ad rem gerendam non amplius pa- 
tentem in omnes partes passibus mille, silvis undique 
aut impeditissimo flumine munitum, velut indagine 

^hunc insidiis circumdederunt. Explorato hostium 
consilio nostri ad proeliandum animo atque armis 
parati, cum subsequentibus legionibus nullam dimi- 
cationem recusarent, turmatim in eum locum deve- 

s nerunt. Quorum adventu cum sibi Correus oblatam 
occasionem rei gerendae existimaret, primum cum 
paucis se ostendit atque in proximas turmas im- 

4petum fecit. Nostri constanter incursum sustinent 
insidiatorum neque plures in unum locum con- 
veniunt; quod plerumque equestribus proeliis cum 
propter aliquem timorem accidit, tum multitudine 
ipsorum detrimentum accipitur. 

19. Cum dispositis turmis in vicem rari proe- 
liarentur neque ab lateribus circumveniri suos pate- 
rentur, erumpunt ceteri Correo proeliante ex silvis. 

2Fit magna contentione diversum proelium. Quod 
cum diutius pari Marte iniretur, paulatim ex silvis 
instructa multitudo procedit peditum, quae nostros 
coegit cedere equites. Quibus celeriter subveniunt 
levis armaturae pedites, quos ante legiones misaos 

docui, turmisque nostrorum interpositi constanter 
proeliantur. Pugnatur aliquamdiu pari contentione ; s 
deinde, ut ratio postulabat proelii, qui sustinuerant 
primos impetus insidiarum, hoc ipso fiunt superiores, 
quod nullum ab insidiantibus imprudentes accepe- 
rant detrimentum. Accedunt propius interim legiones, 4 
crebrique eodem tempore et nostris et hostibus nuntii 
afferuntur, imperatorem instructis copiis adesse. Qua 5 
re cognita praesidio cohortium confisi nostri acerrime 
proeliantur, ne, si tardius rem gessissent, victoriae 
gloriam communicasse cum legionibus viderentur; 
hostes concidunt animis atque itineribus diversis 
fugam quaerunt. Nequiquam: nam quibus difficul-6 
tatibus locorum Romanos claudere voluerant, iis 
ipsi tenebantur. Victi tamen perculsique, maiore7 
parte amissa consternati profugiunt partim silvis 
petitis, partim flumine (qui tamen in fuga a nostris 
acriter insequentibus conficiuntur), cum interim nullas 
calamitate victus Correus excedere proelio silvasque 
petere aut invitantibus nostris ad deditionem potuit 
adduci, quin fortissime proeliando compluresque 
vulnerando cogeret elatos iracundia victores in se 
tela conicere. 

20. Tali modo re gesta recentibus proelii vesti- 
giis ingressus Caesar, cum victos tanta calamitate 
existimaret hostes nuntio accepto locum castrorum 
relicturos, quae non longius ab ea caede abesse 
plus minus vni milibus dicebantur, tametsi flumine 
impeditum transitum videbat, tamen exercitu tra- 
ducto progreditur. At Bellovaci reliquaeque civitates 3 
repente ex fuga paucis atque his vulneratis receptis, 

16* 

qui silvarum beneficio casum evitaverant, [omnibus 
adversis] cognita calamitate, interfecto Correo, amisso 
equitatu et fortissimis peditibus, cum adventare Ro- 
manos existimarent, concilio repente cantu tubarum 
convocato conclamant, legati obsidesque ad Cae- 
sarem mittantur. 

21. Hoc omnibus probato consilio Commius 
Atrebas ad eos confugit Germanos, a quibus ad id 

2 bellum auxilia mutuatus erat. Ceteri e vestigio mit- 
tunt ad Caesarem legatos petuntque, ut ea poena 
sit contentus hostium, quam si sine dimicatione 
inferre integris posset, pro sua clementia atque 

shumanitate numquam profecto esset illaturus. Af- 
flictas opes equestri proelio Bellovacorum esse; 
delectorum peditum multa milia interisse, vix refu- 

4gisse nuntios caedis. Tamen magnum, ut in tanta 
calamitate, Bellovacos eo proelio commodum esse 
consecutos, quod Correus, auctor belli, concitator 
multitudinis, esset interfectus. Numquam enim sena- 
tum tantum in civitate illo vivo quantum imperitam 
plebem potuisse. 

22. Haec orantibus legatis commemorat Caesar: 
eodem tempore superiore anno Bellovacos ceteras- 
que Galliae civitates suscepisse bellum; pertina- 
cissime hos ex omnibus in sententia permansisse 
neque ad sanitatem reliquorum deditione esse per- 

2 ductos. Scire atque intellegere se causam peccati 
facillime mortuis delegari. Neminem vero tantum 
pollere, ut invitis principibus, resistente senatu, omni- 
bus bonis repugnantibus infirma manu plebis bellum 

concitare et gerere posset. Sed tamen se contentum 
fore ea poena, quam sibi ipsi contraxissent. 

23. Nocte insequenti legati responsa ad suos 
referunt, obsides conficiunt. Concurrunt reliquarums 
civitatium legati, quae Bellovacorum speculabantur 
eventum; obsides dant, imperata faciunt excepto 
Commio , quem timor prohibebat cuiusquam fidei 
suam committere salutem. Nam superiore anno Ti-s 
tu8 Labienus Caesare in Gallia citeriore ius dicente, 
cum Commium comperisset sollicitare civitates et 
coniurationem contra Caesarem facere, infidelitatem 
eius sine ulla perfidia iudicavit comprimi posse. 
Quem quia non arbitrabatur vocatum in castra*. 
venturum, ne temptando cautiorem faceret, Gaium 
Volusenum Quadratum misit, qui eum per simu- 
lationem colloquii curaret interficiendum. Ad eam 
rem delectos idoneos ei tradit centuriones. Cum ins 
colloquium ventum esset, et ut convenerat, manum 
Commii Volusenus arripuisset, centurio vel insueta 
re permotus vel celeriter a familiaribus prohibitus 
Commii conficere hominem non potuit; graviter 
tamen primo ictu gladio caput percussit. Cume 
utrimque gladii destricti essent, non tam pugnandi 
quam diffugiendi fuit utrorumque consilium : nostro- 
rum, quod mortifero vulnere Commium credebant 
affectum; Gallorum, quod insidiis cognitis plura, 
quam videbant, extimescebant. Quo facto statuisse 
Commius dicebatur numquam in conspectum cuius- 
quam Komani venire. 

24. Bellicosissimis gentibus devictis Caesar, cum 
videret nullam iam esse civitatem, quae [bellum] 

pararet, quo sibi resisteret, sed nonnullos ex op- 
pidis demigrare, ex agris diffugere ad praesens 
imperium evitandum , plures in partes exercitum 

adimittere constituit. M. Antonium quaestorem cum 
legione duodecima sibi coniungit. C. Fabium le- 
gatum cum cohortibus xxv mittit in diversissimam 
partem Galliae, quod ibi quasdam civitates in armis 
esse audiebat neque C. Caninium Bebilum legatum, 
qui in illis regionibus erat, satis firmas duas legiones 

3habere existimabat. Titum Labienum ad se evocat; 
legionem autem xv., quae cum eo fuerat in hibernis, 
in togatam Galliam mittit ad colonias civium Ro- 
manorum tuendas, ne quod simile incommodum ac- 
cideret decursione barbarorum, ac superiore aestate 
Tergestinis acciderat, qui repentino latrocinio atque 

iimpetu illorum erant oppressi. Ipse ad vastandos 
depopulandosque fines Ambiorigis proficiscitur ; quem 
perterritum ac fugientem cum redigi posse in suam 
potestatem desperasset, proximum suae dignitatis 
esse ducebat, adeo fines eius vastare civibus, aedi- 
ficiis, pecore, ut odio suorum Ambiorix, si quos 
fortuna reliquos fecisset, nullum reditum propter 
tantas calamitates haberet in civitatem. 

25. Cum in omnes partes finium Ambiorigis 
aut legiones aut auxilia dimississet atque omnia 
caedibus, incendiis, rapinis vastasset, magno nu- 
mero hominum interfecto aut capto Labienum cum 

^duabus legionibus inTreveros mittit; quorum civitas 
propter Germaniae vicinitatem cotidianis exercitata 
bellis cultu et feritate non multum a Germanis diffe- 

rebat neque imperata umquam nisi exercitu coacta 
faciebat. 

26. Interim Gaius Caninius legatus, cum ma- 
gnam multitudinem convenisse hostium in fines 
Pictonum litteris nuntiisque Durati cognosceret, qui 
perpetuo in amicitia manserat Romanorum , cum 
pars quaedam civitatis eius defecisset, ad oppidum 
Limonem contendit. Quo cum adventaret atque ex^ 
captivis certius cognosceret, multis hominum milibus 
a Dumnaco, duce Andium, Duratium clausum Li- 
mone oppugnari, neque infirmas [legiones hostibus 
committere auderet , castra posuit loco munito. 
Dumnacus, cum appropinquare Caninium cognosset, 3 
copiis omnibus ad legiones conversis castra Roma- 
norum oppugnare instituit. Cum complures dies in* 
oppugnatione consumpsisset et magno suorum de- 
trimento nullam partem munitionum convellere po- 
tuisset, rursus ad obsidendum Limonem redit. 

27. Eodem tempore C. Fabius legatus com- 
plures civitates in fidem recipit, obsidibus firmat 
litterisque Gai Canini Rebili fit certior, quae in 
Pictonibus gerantur. Quibus rebus cognitis profi- 
ciscitur ad auxilium Duratio ferendum. At Dum-2 
nacus adventu Fabii cognito desperata salute, si 
tempore eodem coactus esset et Romanum externum 
sustinere hostem et respicere ac timere oppidanos, 
repente ex eo loco cum copiis recedit nec se satis 
tutum fore arbitratur, nisi flumine Ligeri, quod erat 
ponte propter magnitudinem transeundum, copias 
traduxisset. Fabius, etsi nondum in conspectums 
venerat hostibus neque se Caninio coniunxerat, 

tamen doctus ab iis, qui locorum noverant natu- 
ram, potissimum credidit hostes perterritos eum 

ilocum, quem petebant, petituros. Itaque cum copiis 
ad eundem pontem contendit equitatumque tantum 
procedere ante agmen imperat legionum, quantum 
cum processisset , sine defatigatione equorum in 

5eadem se reciperet castra. Consequuntur equites 
nostri, ut erat praeceptum, invaduntque Dumnaci 
agmen et fugientes perterritosque sub sarcinis in 
itinere aggressi magna praeda multis interfectis po- 
tiuntur. Ita re bene gesta se recipiunt in castra. 

28. Insequenti nocte Fabius 'equites praemittit 
sic paratos, ut confligerent atque omne agmen mo- 

2rarentur, dum consequeretur ipse. Cuius praeceptis 
ut res gereretur, Quintus Atius Varus, praefectus 
equitum, singularis et animi et prudentiae vir, suos 
hortatur agmenque hostium consecutus turmas partim 
idoneis locis disponit, parte equitum proelium com- 

3mittit. Confligit audacius equitatus hostium succe- 
dentibus sibi peditibus ; qui toto agmine subsistentes 

^equitibus suis contra nostros ferunt auxilium. Fit 
proelium acri certamine. Namque nostri contemptis 
pridie superatis hostibus , cum subsequi legiones 
meminissent, et pudore cedendi et cupiditate per se 
conficiendi proelii fortissime contra pedites proe- 

5 liantur, hostesque nihil amplius copiarum accessurum 
credentes, ut pridie cognoverant, delendi equitatus 
nostri nacti occasionem videbantur. 

29. Cum aliquamdiu summa contentione dimi- 
caretur, Dumnacus instruit aciem, quae suis esset 
equitibus in vicem praesidio ; cum repente confertae 

legiones in conspectum hostium veniunt. Quibusa 
visis perculsae barbarorum turmae ac perterritae 
acies hostium perturbato impedimentorum agmine 
magno clamore discursuque passim fugae se man- 
dant. At nostri equites, qui paulo ante cum resi- s 
stentibus fortissime conflixerant, laetitia victoriae 
elati magno undique clamore sublato cedentibus 
circumfusi, quantum equorum vires ad persequendum 
dextraeque ad caedendum valent, tantum eo proelio 
interficiunt. Itaque amplius milibus duodecim aut* 
armatorum aut eorum, qui eo timore arma proie- 
cerant, interfectis omnis multitudo capitur impedi- 
mentorum. 

30. Qua ex fuga cum constaret Drappetem 
Senonem, qui, ut primum defecerat Gallia, collectis 
undique perditis hominibus, servis ad libertatem 
vocatis, exulibus omnium civitatum ascitis, repen- 
tinis latrociniis impedimenta et commeatus Roma- 
norum interceperat, non amplius hominum milibus 
ex fuga quinque collectis provinciam petere unaque 
consilium cum eo Lucterium Cadurcum cepisse, quem 
superiore commentario prima defectione Galliae fa- 
cere in provinciam voluisse impetum cognitum est, 
Caninius legatus cum legionibus duabus ad eos2 
persequendos contendit, ne detrimento aut timore 
provinciae magna infamia perditorum hominum la- 
trociniis caperetur. 

31. Gaius Fabius cum reliquo exercitu in Car- 
nutes ceterasque proficiscitur civitates, quarum eo 
proelio , quod cum Dumnaco fecerat, copias esse 
accisas sciebat. Non enim dubitabat, quin recenti* 

calamitate submissiores essent futurae, dato vero 
spatio ac tempore eodem instigante Dumnaco pos- 

ssent concitari. Qua in re summa felicitas celeri- 
tasque in recipiendis civitatibus Fabium consequitur. 
Nam Carnutes, qui saepe vexati numquam pacis 
fecerant mentionem, datis obsidibus veniunt in de- 

iditionem, ceteraeque civitates positae in ultimis 
Galliae finibus, Oceano coniunctae, quae Armoricae 
appellantur, auctoritate adductae Carnutum adventu 

5 Fabii legionumque imperata sine mora faciunt. Dum- 
nacus suis finibus expulsus errans latitansque solus 
extremas Galliae regiones petere est coactus. 

32. At Drappes unaque Lucterius, cum legiones 
Caniniumque adesse cognoscerent nec se sine certa 
pernicie persequente exercitu putarent provinciae 
fines intrare posse nec iam libere vagandi latrocini- 
orumque faciendorum facultatem haberent, in finibus 

2consistunt Cadurcorum. Ibi cum Lucterius apud 
suos cives quondam integris rebus multum potuisset, 
semperque auctor novorum consiliorum magnam 
apud barbaros auctoritatem haberet, oppidumUxello- 
dunum, quod in clientela fuerat eius, egregie natura 
loci munitum, occupat suis et Drappetis copiis oppi- 
danosque sibi coniungit. 

33. Quo cum confestim Gaius Caninius venisset 
animadverteretque omnes oppidi partes praeruptissi- 
mis saxis esse munitas, quo defendente nullo tamen 
armatis ascendere esset difficile, magna autem im- 
pedimenta oppidanorum videret, quae si clandestina 
fuga subtrahere conarentur, effugere non modo equi- 
tatum, sed ne legiones quidem possent, tripertito 

cohortibus divisis trina excelsissimo loco castra fecit; 
a quibus paulatim, quantum copiae patiebantur, 3 
vallum in oppidi circuitum ducere instituit. 

34. Quod cum animadverterent oppidani miserri- 
maque Alesiae memoria solliciti similem casum ob- 
sessionis vererentur, maximeque ex omnibus Lucte- 
rius, qui fortunae illius periculum fecerat, moneret 
frumenti rationem esse habendam, constituunt om- 
nium consensu parte ibi relicta copiarum ipsi cum 
expeditis ad importandum frumentum proficisci. Eo 2 
consilio probato proxima nocte duobus milibus ar- 
matorum relictis reliquos ex oppido Drappes et 
Lucterius educunt. Hi paucos dies morati ex finibus 3 
Cadurcorum, qui partim re frumentaria sublevare 
eos cupiebant, partim prohibere, quo minus sume- 
rent, non poterant, magnum numerum frumenti com- 
parant, nonnumquam autem expeditionibus nocturnis 
castella nostrorum adoriuntur. Quam ob causanw 
Gaius Caninius toto oppido munitiones circumdare 
moratur, ne aut opus jeffectum tueri non possit aut 
plurimis in locis infirma disponat praesidia. 

35. Magna copia frumenti comparata considunt 
Drappes et Lucterius non longius ab oppido decem 
milibus, unde paulatim frumentum in oppidum sup- 
portarent. Ipsi inter se provincias partiuntur: Drap-2 
pes castris praesidio cum parte copiarum restitit ; 
Lucterius agmen iumentorum ad oppidum ducit. 
Dispositis ibi praesidiis hora noctis circiter decimas 
silvestribus angustisque itineribus frumentum im- 
portare in oppidum instituit. Quorum strepitum4 
vigiles castrorum cum sensissent, exploratoresque 

missi, quae gererentur, renuntiassent, Caninius cele- 
riter cum cohortibus armatis ex proximis castellis 
5in frumentarios sub ipsam lucem impetum fecit. Hi 
repentino malo perterriti diffugiunt ad sua prae- 
sidia; quae nostri ut viderunt, acrius contra ar- 
matos incitati neminem ex eo numero vivum capi 
patiuntur. Profugit inde cum paucis Lucterius nec 
se recipit in castra. 

36. Re bene gesta Caninius ex captivis com- 
perit partem copiarum cum Drappete esse in castris 
a milibus non amplius xn. Qua re ex compluribus 
cognita, cum intellegeret fugato duce altero [per- 
territos] reliquos facile opprimi posse, magnae feli- 
citatis esse arbitrabatur neminem ex caede refu- 
gisse in castra, qui de accepta calamitate nuntium 

2 Drappeti perferret. Sed in experiundo cum peri- 
culum nullum videret, equitatum omnem Germanos- 
que pedites, summae velocitatis homines, ad castra 
hostium praemittit; ipse legionem unam in trina ca- 

3 stra distribuit, alteram secum expeditam ducit Cum 
propius hostes accessisset, ab exploratoribus , quos 
praemiserat, cognoscit castra eorum, ut barbarorum 
fere consuetudo est, relictis locis superioribus ad 
ripas esse fluminis demissa; at Germanos equitesque 
imprudentibus omnibus de improviso advolasse proe- 

4 liumque commisisse. Qua re cognita legionem arma- 
tam instructamque adducit. Ita repente omnibus ex 
partibus signo dato loca superiora capiuntur. Quod 
ubi accidit, Germani equitesque signis legionis visis 

5 vehementissime proeliantur. Confestim cohortes un- 
dique impetum faciunt omnibusque aut interfectis 

aut captis magna praeda potiuntur. Capitur ipse eo 
proelio Drappes. 

37. Caninius felicissime re gesta sine ullo paene 
militis vulnere ad obsidendos oppidanos revertitur, 
externoque hoste deleto, cuius timore antea dividere 2 
praesidia et munitione oppidanos circumdare prohi- 
bitus erat, opera undique imperat administrari. Venits 
eodem cum suis copiis postero die Gaius Fabius 
partemque oppidi sumit ad obsidendum. 

38. Caesar interim M. Antonium quaestorem cum 
cohortibus xv in Bellovacis relinquit, ne qua rursus 
novorum consiliorum capiendorum Belgis facultas 
daretur. Ipse reliquas civitates adit, obsides pluress 
imperat, timentes omnium animos consolatione sanat. 
Cum in Carnutes venisset, quorum in civitate supe- « 
riore commentario Caesar exposuit initium belli esse 
ortum, quod praecipue eos propter conscientiam 
facti timere animadvertebat, quo celerius civitatem 
timore liberaret, principem sceleris illius et conci- 
tatorem belli, Gutruatum, ad supplicium depoposcit. 
Qui etsi ne civibus quidem suis se committebat, * 
tamen celeriter omnium cura quaesitus in castra 
perducitur. Cogitur in eius supplicium Caesar contra « 
suam naturam concursu maximo militum, qui ei 
omnia pericula et detrimenta belli [a Gutruato] 
accepta referebant, adeo ut verberibus exanimatum 
corpus securi feriretur. 

39. Ibi crebris litteris Caninii fit certior, quae 
de Drappete et Lucterio gesta essent, quoque in 
consilio permanerent oppidani. Quorum etsi pauci-2 
tatem contemnebat, tamen pertinaciam magna poena 

esse afficiendam iudicabat, ne universa Gallia non 
sibi vires defuisse ad resistendum Romanis sed con- 
stantiam putaret, neve hoc exemplo ceterae civi- 
tates locorum opportunitate fretae se vindicarent in 

3 libertatem , cum omnibus Gallis notum esse sciret 
reliquam esse unam aestatem suae provinciae, quam 
si sustinere potuissent, nullum ultra periculum vere- 

4 rentur. Itaque Q. Calenum legatum cum legionibus 
reliquit, qui iustis itineribus subsequeretur; ipse 
cum omni equitatu quam potest celerrime ad Cani- 
nium contendit. 

40. Cum contra exspectationem omnium Caesar 
Uxellodunum venisset oppidumque operibus clau- 
sam animadverteret neque ab oppugnatione recedi 
videret ulla condicione posse, magna autem copia 
frumenti abundare oppidanos ex perfugis cognosset, 

s aqua prohibere hostem temptare coepit. Flumen in- 
fimam vallem dividebat, quae totum paene montem 
cingebat, in quo positum erat praeruptum undique 

3oppidum Uxellodunum. Hoc avertere loci natura 
prohibebat; in infimis enim sic radicibus montis 
ferebatur, ut nullam in partem depressis fossis deri- 

4 vari posset. Erat autem oppidanis difficilis et prae- 
ruptus eo descensus, ut prohibentibus nostris sine 
vulneribus ac periculo vitae neque adire flumen 

5 neque arduo se recipere possent ascensu. Qua diffi- 
cultate eorum cognita Caesar sagittariis funditori- 
busque dispositis, tormentis etiam quibusdam locis 
contra facillimos descensus collocatis aqua fluminis 
prohibebat oppidanos. 

41. Quorum omnis postea multitudo aquatorum 
unum in locum conveniebat sub ipsius oppidi murum, 
ubi magnus fons aquae prorumpebat ab ea parte, 
quae fere pedum trecentorum intervallo fluminis cir- 
cuitu vacabat. Hoc fonte prohiberi posse oppidanos 2 
cum optarent reliqui, Caesar unus videret, e regione 
eius vineas agere adversus montem et aggerem in- 
struere coepit magno cum labore et continua dimi- 
catione. Oppidani enim loco superiore decurrunt ets 
eminus sine periculo proeliantur multosque perti- 
naciter succedentes vulnerant; non deterrentur tamen 
milites nostri vineas proferre et labore atque ope- 
ribus locorum vincere difficultates. Eodem tempore* 
cuniculos tectos ab vineis agunt ad caput fontis; 
quod genus operis sine ullo periculo, sine suspicione 
hostium facere licebat. Exstruitur agger in altitu-5 
dinem pedum sexaginta, collocatur in eo turris 
decem tabulatorum, non quidem quae moenibus 
aequaret (id enim nullis operibus effici poterat), sed 
quae superare fontis fastigium posset. Ex ea cum6 
tela tormentis iacerentur ad fontis aditum, nec sine 
periculo possent aquari oppidani, non tantum pecora 
atque iumenta, sed etiam magna hostium multitudo 
siti consumebatur. 

42. Quo malo perterriti oppidani cupas sevo, 
pice, scandulis complent; eas ardentes in opera pro- 
volvunt eodemque tempore acerrime proeliantur, ut 
ab incendio restinguendo dimicationis periculo de- 
terreant Romanos. Magna repente in ipsis operibus 2 
flamma exstitit. Quaecumque enim per locum prae- 
cipitem missa erant, ea vineis et aggere suppressa 

3 comprehendebant id ipsum, quod morabatur. Milites 
contra nostri, quamquam periculoso genere proelii 
locoque iniquo premebantur, tamen omnia fortissimo 

^sustinebant animo. Res enim gerebatur et excelso 
loco et in conspectu exercitus nostri, magnusque 
utrimque clamor oriebatur. Ita quisque, prout erat 
maxime insignis, quo notior testatiorque virtus esset 
eius, telis hostium flammaeque se offerebat. 

43. Caesar cum complures suos vulnerari vi- 
deret, ex omnibus oppidi partibus cohortes montem 
ascendere et simulatione moenium occupandorum 

2clamorem undique iubet tollere. Quo facto perter- 
riti oppidani, cum, quid ageretur in locis reliquis, 
essent suspensi, revocant ab impugnandis operibus 

sarmatos murisque disponunt. Ita nostri fine proelii 
facto celeriter opera flamma comprehensa partim 

*restinguunt, partim interscindunt. Cum pertinaciter 
resisterent oppidani, magna etiam parte amissa siti 
suorum in sententia permanerent, ad postremum cu- 
niculis venae fontis intercisae sunt atque aversae. 

5 Quo facto repente perennis exaruit fons tantamque 
attulit oppidanis salutis desperationem, ut id non 
hominum consilio, sed deorum voluntate factum 
putarent. Itaque se necessitate coacti tradiderunt 

44. Caesar, cum suam lenitatem cognitam omni- 
bus sciret neque vereretur, ne quid crudelitate na- 
turae videretur asperius fecisse, neque exitum con- 
siliorum suorum animadverteret , si tali ratione di- 
versis in locis plures consilia inissent, exemplo sup- 
plicii deterrendos reliquos existimavit. Itaque omni- 
bus, qui arma tulerant, manus praecidit vitamque 

concessit, quo testatior esset poena improborum. 2 
Drappes, quem captum esse a Caninio docui, sive 
indignitate et dolore vinculorum sive timore gravio- 
ris supplicii paucis diebus cibo se abstinuit atque 
ita interiit. Eodem tempore Lucterius, quem pro-3 
fugisse ex proelio scripsi, cum in potestatem ver 
nisset Epasnacti Arverni (crebro enim mutandis 
locis multorum fidei se committebat, quod nusquam 
diutius sine periculo commoraturus videbatur, cum 
sibi conscius esset, quam inimicum deberet Caesarem 
habere) , hunc Epasnactus Arvernus, amicissimus 
populi Romani, sine dubitatione ulla vinctum ad 
Caesarem deduxit. 

45. Labienus interim in Treveris equestre proe- 
lium facit secundum compluribusque Treveris inter- 
fectis et Germanis, qui nullis adversus Romanos 
auxilia denegabant, principes eorum vivos redigit 
in suam potestatem atque in his Surum Aeduum, 2 
qui et virtutis et generis summam nobilitatem ha- 
bebat solusque ex Aeduis ad id tempus perman- 
serat in armis. 

46. Ea re cognita Caesar , cum in omnibus 
partibus Galliae bene res geri videret iudicaretque 
superioribus aestivis Galliam devictam subactamque 
esse, Aquitaniam numquam adisset, per Publium 
Crassum quadam ex parte devicisset, cum duabus 
legionibus in eam partem Galliae est profectus, ut 
ibi extremum tempus consumeret aestivorum. Quam 2 
rem sicuti cetera celeriter feliciterque confecit. Nam- 
que omnes Aquitaniae civitates legatos ad Caesarem 
miserunt obsidesque ei dederunt. Quibus rebus gestis 3 

Cacsar. I. 1>. G. 17 

4ipse equitum praesidio Narbonem profectus est, exer- 
citum per legatos in hiberna deduxit: quattuor 
legiones in Belgio collocavit cum M. Antonio et 
C. Trebonio et P. Vatinio legatis, duas legiones in 
Aeduos deduxit, quorum in omni Gallia summam 
esse auctoritatem sciebat, duas in Turonis ad fines 
Carnutum posuit, quae omnem illam regionem con- 
iunctam Oceano continerent, duas reliquas in Le- 
movicum finibus non longe ab Arvernis, ne qua 

5pars Galliae vacua ab exercitu esset. Paucos dies 
ipse in provincia moratus, cum celeriter omnes con- 
ventus percucurrisset , publicas controversias co- 

6 gnosset, bene meritis praemia tribuisset (cognoscendi 
enim maximam facultatem habebat, quale quisque 
fuisset animo in totius Galliae defectione, quam 
sustinuerat fidelitate atque auxiliis provinciae illius), 
his confectis rebus ad legiones in Belgium se re- 
cipit hibernatque Nemetocennae. 

47. Ibi cognoscit Commium Atrebatem proelio 
2cum equitatu suo contendisse. Nam cum Antonius 

in hiberna venisset, civitasque Atrebatum in officio 
esset, Commius, qui post illam vulnerationem, quam 
supra commemoravi, semper ad omnes motus para- 
tus suis civibus esse consuesset, ne consilia belli 
quaerentibus auctor armorum duxque deesset, pa- 
rente Romanis civitate cum suis equitibus latro- 
ciniis se suosque alebat infestisque itineribus com- 
meatus coniplures, qui comportabantur in hiberna 
Romanorum, intercipiebat. 

48. Erat attributus Antonio praefectus equitum 
C. Volusenus Quadratus, qui cum eo hibernaret. 

Hunc Antonius ad persequendum equitatum hostium 
mittit. Volusenus ad eam virtutem, quae singularis2 
erat in eo, magnum odium Commii adiungebat, quo 
libentius id faceret, quod imperabatur. Itaque dis- 
positis insidiis saepius equites eius aggressus se- 
cunda proelia faciebat. Novissime, cum vehementius s 
contenderetur , ac Volusenus ipsius intercipiendi 
Commii cupiditate pertinacius eum cum paucis in- 
secutus es3et, ille autem fuga vehementi Volusenum 
produxisset longius , inimicus homini suorum in- 
vocat fidem atque auxilium, ne sua vulnera per 
fidem imposita paterentur impunita, conversoque 
equo se a ceteris incautius permittit in praefectum. 
Faciunt hoc idem omnes eius equites paucosque* 
nostros convertunt atque insequuntur. Commius in-*> 
censum calcaribus equum coniungit equo Quadrati 
lanceaque infesta magnis viribus medium femur 
traicit Voluseni. Praefecto vulnerato non dubitantc 
nostri resistere et conversis equis hostem pellere. 
Quod ubi accidit, complures hostium magno no-7 
strorum impetu perculsi vulnerantur ac partim in 
fuga proteruntur, partim intercipiuntur. Quod ibi 
malum dux equi velocitate evitavit; ac sic proelio 
secundo graviter ab eo vulneratus praefectus, ut 
vitae periculum aditurus videretur, refertur in castra. 
Commius autem sive expiato suo dolore sive magnas 
parte amissa suorum legatos ad Antonium mittit 
seque et ibi futurum , ubi praescripserit , et ea 
facturum, quae imperarit, obsidibus firmat; unum9 
illud orat, ut timori suo concedatur, ne in con- 
spectum veniat cuiusquam Romani. Cuius postu- 

17* 

lationem Antonius cum iudicaret ab iusto nasci 
timore, veniam petenti dedit, obsides accepit. 



10 Scio Caesarem singulorum annorum singulos 
commentarios confecisse; quod ego non existimavi 
mihi esse faciendum , propterea quod insequens 
annus , L. Paulo , C. Marcello consulibus , nullas 

u habet magnopere Galliae res gestas. Ne quis tamen 
ignoraret, quibus in locis Caesar exercitusque eo 
tempore fuissent;, pauca esse scribenda coniungen- 
daque huic commentario statui. 



49. Caesar in Belgio cum hiemaret, unum illud 
propositum habebat, continere in amicitia civitates, 

2nulli spem aut causam dare armorum. Nihil enim 
minus volebat, quam sub decessu suo necessitatem 
sibi aliquam imponi belli gerendi, ne, cum exercitum 
deducturus esset, bellum aliquod relinqueretur, quod 
omnis Gallia libenter sine praesenti periculo susci- 

speret. Itaque honorifice civitates appellando, prin- 
cipes maximis praemiis afficiendo, nulla onera in- 
iungendo defessam tot adversis proeliis Galliam 
condicione parendi meliore facile in pace continuit. 

50. Ipse hibernis peractis contra consuetudinem 
in Italiam quam maximis itineribus est profectus, 
ut municipia et colonias appellaret, quibus M. An- 
tonii , quaestoris sui , commendaverat sacerdotii 

2petitionem. Contendebat enim gratia cum libenter 
pro homine sibi coniunctissimo, quem paulo ante 
praemiserat ad petitionem, tum acriter contra fac- 
tionem et potentiam paucorum ', qui M. Antonii 

